Split (3)

train · 79.3k rows

text stringlengths 31 26.1k	summary stringlengths 11 1.19k
ក្នុងជំនួបជាមួយនាយករដ្ឋមន្ត្រីជប៉ុន ស៊ីនហ្សូ អាបេ ប្រធានាធិបតី ដូណាល់ ត្រាំ បានបញ្ចេញពីទំនាក់ទំនងសម្ងាត់រវាងអាមេរិក និងកូរ៉េខាងជើង។ កន្លងមក កូរ៉េខាងត្បូងគឺជាស្ពានតភ្ជាប់រវាងអាមេរិក និងកូរ៉េខាងជើង ដ្បិតប្រទេសទាំងពីរគ្មានចំណងការទូតផ្លូវការឡើយ។ យ៉ាងណាមិញ ទំនាក់ទំនងផ្ទាល់នេះ មិនមែនរវាងលោក ត្រាំ និងមេដឹកនាំកូរ៉េខាងជើង គីម ជុងអ៊ុន ផ្ទាល់ឡើយ តែលោក ត្រាំ អះអាងថា ស្ថិតកម្រិតខ្ពស់មួយ។ ក្រោយការលើកឡើងរបស់លោក ត្រាំ សារព័ត៌មានអាមេរិក Washington Post ផ្សាយនៅថ្ងៃទី១៧ ខែមេសា ថា នាយកទីភ្នាក់ងារចារកម្ម (CIA) Mike Pompeo បានធ្វើដំណើរលួចលាក់ទៅកាន់កូរ៉េខាងជើងនៅដើមខែនេះ។ ដំណើរទស្សនកិច្ចនេះធ្វើឡើងបន្ទាប់ពីលោក Pompeo ត្រូវបានជ្រើសរើសជារដ្ឋមន្ត្រីការបរទេសជំនួសលោក រិច ធីល័រសិន និងក្នុងនាមប្រេសិតពិសេសរបស់លោក ត្រាំ ។ ក្នុងដំណើរទៅកាន់ព្យុងយ៉ាង លោក Pompeo បានពិភាក្សាជាមួយលោក គីម ដែរ។ គោលដៅនៃដំណើរមន្ត្រីជាន់ខ្ពស់នៃរដ្ឋបាលលោក ត្រាំ គឺដើម្បីរៀបចំជំនួបប្រវត្តិសាស្ត្ររវាងមេដឹកនាំអាមេរិក និងកូរ៉េខាងជើង ដែលលោក ត្រាំ និយាយថា អាចធ្វើនៅដំណាច់ខែឧសភា ឬដើមខែមិថុនា។ សេតវិមានហាក់លាក់បាំងដំណើររបស់លោក Pompeo ទៅកាន់កូរ៉េខាងជើង ដោយអ្នកនាំពាក្យសេតវិមាន Sarah Sanders បានត្រឹមបញ្ជាក់ថា វ៉ាស៊ីនតោន និងព្យុងយ៉ាងពិតជាមានទំនាក់ទំនងថ្នាក់ខ្ពស់បំផុតមែន។ នេះបើតាមការផ្សាយរបស់ទីភ្នាក់ងារព័ត៌មាន AFP ។ ជាមួយនឹងការបញ្ជាក់ពីទំនាក់ទំនងផ្ទាល់ជាមួយកូរ៉េខាងជើង ប្រធានាធិបតីអាមរិកក៏បានទម្លាយដែរថា ប្រទេសទាំងពីរបានជជែកពីទីតាំងដែលលោកត្រូវជួបលោក គីម ផង។ ទីតាំងចំនួន៥ ត្រូវបានពិចារណាសម្រាប់ជំនួបលើកទីមួយនេះ ប៉ុន្តែមិនមែននៅទឹកដីអាមេរិកឡើយ។ សម្រាប់លោក ត្រាំ រឿងសំខាន់ គឺលទ្ធផលនៃការចរចា មិនមែនការរៀបចំជំនួបនេះ ឬក៏ការគិតថា ការជួបគ្នារវាងលោកនិងលោក គីម អាចកើតឡើងឬអត់ឡើយ។ ជាមួយគ្នានោះដែរ លោក ត្រាំ ក៏បានជូនពរឲ្យជំនួបមេដឹកនាំកូរ៉េទាំងពីរជោគជ័យដែរ។ លោក គីម នឹងត្រូវជួបជាមួយប្រធានាធិបតីកូរ៉េខាងត្បូង មូន ចេអ៊ីន នៅថ្ងៃទី២៧ ខែមេសា នៅតំបន់គ្មានកងទ័ពដែលខណ្ឌចែកកូរ៉េទាំងពីរ។ មុនជំនួបមកដល់ គេឃើញមានព័ត៌មានលេចឮថា កូរ៉េទាំងពីរអាចព្រមព្រៀងបញ្ចប់សង្គ្រាមកូរ៉េផ្លូវការទៀតផង។ ក៏ព្រោះតែកូរ៉េទាំងពីរស្ថិតក្នុងការស្ថានភាពធ្វើសង្គ្រាមនៅឡើយ ខណៈការវាយប្រយុទ្ធចប់នៅឆ្នាំ១៩៥៣ ដោយបទឈប់បាញ់ប៉ុណ្ណោះ៕	នៅថ្ងៃទី១៧ ខែមេសា ប្រធានាធិបតីអាមេរិក ដូណាល់ ត្រាំ បានបង្ហើបថា អាមេរិក និងកូរ៉េខាងជើងមានទំនាក់ទំនងដោយផ្ទាល់កម្រិតខ្ពស់បំផុតដើម្បីរៀបចំជំនួបរវាងលោក និងមេដឹកនាំកូរ៉េខាងជើង។ បន្ទាប់ពីការបង្ហើបរបស់លោក ត្រាំ សារព័ត៌មានអាមេរិកផ្សាយថា អនាគតរដ្ឋមន្ត្រីការបរទស Mike Pompeo បានធ្វើដំណើរជាសម្ងាត់ទៅកាន់កូរ៉េខាងជើង និងបានជួបជាមួយលោក គីម ជុងអ៊ុន ទៀតផង។ ដំណើរទស្សនកិច្ចនេះផ្ដោតលើការរៀបចំជំនួបរវាងលោក ត្រាំ និងលោក គីម ។
បន្ថែមពីលើការថ្លែងក្នុងពិធីសម្ពោធអគារឥន្ទ្រទេវី លោក សុខ ទូច ប្រាប់សារព័ត៌មានថ្មីៗតាមទូរស័ព្ទ នៅព្រឹកថ្ងៃទី២២ ខែវិច្ឆិកា ឆ្នាំ២០១៩ ថា ការបង្កើតធនាគារគោ គឺដើម្បីជួយប្រជាពលរដ្ឋកម្ពុជាដែលខ្វះខាត ឲ្យមានលទ្ធភាពចិញ្ចឹមគោ (គោទឹកដោះ) ដែលនាំចូលពីបរទេសមក។ លោក ថា ទីតាំងធនាគារគោ នឹងត្រូវបង្កើតឡើងក្នុងឧទ្យានតេជោសែនឫស្សីត្រឹប នៅស្រុកឆែប ខេត្តព្រះវិហារ។ លោក លើកឡើងថា បើប្រជាពលរដ្ឋណា មានបំណងចង់បានគោទឹកដោះទៅចិញ្ចឹម ធនាគារគោ នឹងផ្តល់ជូនពួកគាត់ ដោយមិនតម្រូវឲ្យចំណាយប្រាក់ឡើយ តែពេលគោរបស់ពួកគាត់ ផលិតបានទឹកដោះ ពួកគាត់ ត្រូវបែងចែកទឹកដោះគោនោះខ្លះ ទៅឲ្យធនាគារគោ ដើម្បីជាការកាត់កងចំពោះតម្លៃគោ ដែលពួកគាត់ ទទួលពីធនាគារគោ។ បើគោ១ក្បាល អាចផលិតបានទឹកដោះ២០លីត គឺពួកគាត់ ទុកលក់ខ្លួនឯង១០លីត និងត្រូវឲ្យ១០លីត ទៅធនាគារគោ។ បើ១០លីត ថ្លៃ៥ដុល្លារ (២ពាន់រៀលក្នុង១លីត) ពួកគាត់ អាចនឹងចំណាយពេលពី១ឆ្នាំទៅ២ឆ្នាំ ដើម្បីសងគ្រប់ចំនួនថ្លៃគោ១ក្បាល ដែលមានតម្លៃ២ពាន់ដុល្លារ។ ក្រោយពួកគាត់ សងគ្រប់ចំនួនហើយ គោ១ក្បាលនោះ នឹងក្លាយជាកម្មសិទ្ធិរបស់ពួកគាត់។ ទាំងនេះគឺជាឧទាហរណ៍របស់លោក សុខ ទូច ដែលលោក លើកយកមកពន្យល់ពីគម្រោងនៃការបង្កើតធនាគារគោ។ លោក បន្តថា មុននឹងចែកគោទឹកដោះ ទៅឲ្យប្រជាពលរដ្ឋ ធនាគារគោ ត្រូវបណ្តុះបណ្តាលពួកគាត់ ឲ្យមានជំនាញក្នុងការចិញ្ចឹមជាមុនសិន។ លើសពីនេះ ពួកគាត់ ក៏ត្រូវមានឆន្ទៈពិតប្រាកដក្នុងការចិញ្ចឹមគោទឹកដោះដែរ។ លោក បន្ថែមថា ធនាគារគោ ជាកន្លែងចាត់ចែងក្នុងការចែកចាយគោទឹកដោះ ទៅឲ្យប្រជាពលរដ្ឋ ហើយពួកគាត់សងវិញជាផលិតផលទឹកដោះគោ មិនមែនជាកន្លែងផ្តល់កម្ចី ដូចធនាគារទូទៅឡើយ។ លោក បញ្ជាក់បែបនេះថា៖«មិនដូច [ធនាគារទូទៅ] ទេ ខុសគ្នាឆ្ងាយណាស់»។ លោក អះអាងថា គម្រោងនៃការបង្កើតធនាគារគោ គឺជាគំនិតរបស់លោកនិងរាជបណ្ឌិត្យសភាផ្ទាល់ មិនមែនយកគំរូពីប្រទេសណានោះទេ។ យ៉ាងណា លោក ពុំទាន់អាចនិយាយបានឡើយថា ធនាគារគោ នឹងត្រូវបង្កើតជាផ្លូវការនៅពេលណា។ លោក អាចត្រឹមនិយាយបានថា ធនាគារគោ នឹងត្រូវបង្កើតឡើង នៅពេលការចិញ្ចឹមគោទឹកដោះ និង ការសិក្សាកែច្នៃទឹកដោះគោ ទទួលបានជោគជ័យ។ បច្ចុប្បន្ន រាជបណ្ឌិត្យសភា កំពុងចិញ្ចឹមគោទឹកដោះប្រមាណ១០០ក្បាល ក្នុងឧទ្យានតេជោសែនឫស្សីត្រឹប។ គោទឹកដោះទាំងនេះ នាំមកពីប្រទេសដាណឺម៉ាក ចូលមកកម្ពុជាជាលើកដំបូង កាលពីអំឡុងខែឧសភា ឆ្នាំ២០១៩។ បើតាមការរៀបរាប់លោក សុខ ទូច ក្នុងពិធីសម្ពោធអគារឥន្ទ្រទេវី មកដល់ពេលនេះ គោទឹកដោះទាំង១០០ក្បាលនោះ អាចផលិតទឹកដោះបានប្រមាណ៨០០លីតក្នុង១មួយថ្ងៃ និងចាប់ផ្តើមចរាចរលក់ហើយ ក្នុងទីផ្សាររាជធានីភ្នំពេញ និងក្នុងផ្សារតាមបណ្តាខេត្តនានា។ តែលោក ត្អូញត្អែរថា រាជបណ្ឌិត្យសភា មិនទាន់រកបានទីផ្សារទូលំទូលាយនោះទេ ក្នុងការលក់ផលិតផលទឹកដោះគោនេះ ដោយសារប្រជាពលរដ្ឋ មិនទាន់ស្គាល់ និងមិនទាន់មានទម្លាប់ទទួលទានផលិតផលរបស់ខ្មែរ។ លោក បានលើកពីគុណសម្បត្តិថា ឧទ្យានតេជោសែនឫស្សីត្រឹប បានបង្កើតមុខរបរជូនប្រជាពលរដ្ឋ។ លោក បរិយាយបែបនេះថា៖«...ប្រជាពលរដ្ឋ ឈប់កាប់ព្រៃ ឈប់បរបាញ់សត្វ។ ពួកគាត់ ងាកមកបម្រើការងារនៅក្នុងឧទ្យានតេជោសែនឫស្សីត្រឹប ដូចជា ដាំស្មៅ ដាំដើមឈើឡើងវិញ និង អនាគត ពួកគាត់ នឹងដើរតួជាមគ្គុទេសក៏ទេសចរ ព្រោះរាជបណ្ឌិត្យសភាកម្ពុជា មានគម្រោងប្រែក្លាយឧទ្យាននេះ ឲ្យទៅជាឧទ្យានគំរូ ទាំងការអភិរក្សសត្វព្រៃ អភិរក្សព្រៃឈើ វប្បធម៌ និង ទេសចរណ៍»។ ក្នុងកិច្ចសម្ភាសជាមួយសារព័ត៌មានថ្មីៗ លោក សុខ ទូច បានឲ្យដឹងថា រាជបណ្ឌិត្យសភា កំពុងសិក្សាពីការកែច្នៃទឹកដោះគោ ទៅជាផលិតផលច្រើនយ៉ាង ដូចជា ប៊័រ និង ឈីស (Cheese ) ជាដើម ដើម្បីកាត់បន្ថយការនាំចូលផលិតផលទាំងនេះពីបរទេស។ ក្រៅពីកែច្នៃទឹកដោះគោ ទៅជាផលិតផលផ្សេង រាជបណ្ឌិត្យសភា ក៏ត្រូវសិក្សាពីគុណភាពដែរ ដោយត្រូវប្រើរូបមន្តបែបណា ដើម្បីរក្សាទុកផលិតផលទាំងនោះឲ្យបានយូរ អាចដល់១ឆ្នាំឬ២ឆ្នាំ។ ប្រធានរាជបណ្ឌិត្យសភា បានបង្ហាញភាពលំបាកថា ការចិញ្ចឹមគោទឹកដោះ និង ការបង្កើតធនាគារគោនេះ មិនមែនជារឿងងាយស្រួល ហើយងាយទទួលជោគជ័យនោះទេ។ លោក លើកឡើងដូច្នេះថា៖«យើង ដឹងហើយ ធ្វើកសិកម្មហ្នឹង អត់ចំណេញទេ វា ខុសពីលក់ដីឡូតិ៍ ខុសពីលក់ឡាន ខុសពីកាប់ឈើលក់ ព្រោះអានេះ វា ត្រូវការខាត យើងត្រូវការពេលវេលា។ ប៉ុន្តែ បើវាជោគជ័យ វាជោគជ័យមួយជីវិតរបស់ប្រទេស...»៕	លោកបណ្ឌិត សុខ ទូច ប្រធានរាជបណ្ឌិត្យសភាកម្ពុជា បានប្រកាសពីគម្រោងនៃការបង្កើតធនាគារមួយ ដែលមិនធ្លាប់ឮពីមុនមកនៅកម្ពុជា គឺធនាគារគោ។ លោក ប្រកាសពីគម្រោងនេះ ក្នុងពិធីសម្ពោធអគារឥន្ទ្រទេវីរបស់រាជបណ្ឌិត្យសភា ក្រោមវត្តមានរបស់សម្តេចនាយករដ្ឋមន្ត្រី ហ៊ុន សែន កាលពីថ្ងៃទី២១ ខែវិច្ឆិកា ឆ្នាំ២០១៩។
ខេត្តសៀមរាប ទីក្រុងអង្គរ ឬទីក្រុងប្រាសាទ គឺជារមណីយដ្ឋានដ៏ល្បីល្បាញមួយនៅលើពិភពលោក។ លក្ខណៈពិសេសរបស់រមណីយដ្ឋានអង្គរ និងឧទ្យានអង្គរ គឺមានវត្តមាននៃជីវិតរមណីយដ្ឋាន និងជីវិតមនុស្សរស់នៅជាមួយគ្នា។ នៅលើពិភពលោក រមណីយដ្ឋានទេសចរណ៍ភាគច្រើនមិនមានវត្តមានមនុស្សរស់នៅក្បែរទេ។ ដោយយល់ឃើញពីតម្លៃដ៏មហិមានៃរមណីយដ្ឋានអង្គរ-ឧទ្យានអង្គរ និងកង្វះខាតខ្លះៗនៃដំណើរការចងក្រងឯកសារមួយចំនួនផងដែរនោះ(ឯកសារមួយចំនួនធំបានចងក្រងហើយ), សារព័ត៌មានអេឡិចត្រូនិក Thmeythmey បានសម្រេចចិត្តបង្កើតកម្មវិធី«អង្គរវត្ត និងលើសពីនេះ!»ដើម្បីចូលរួមចំណែកផលិតឯកសារប្រវត្តិសាស្រ្តមួយចំនួនបន្ថែមទៀតនៅតាមប្រាង្គប្រាសាទនានានៅតាមរមណីយដ្ឋាន និងឧទ្យានអង្គរក្នុងខេត្តសៀមរាប។ ការផលិតឯកសារប្រវត្តិនេះ មានគោលបំណងចម្បងពីរយ៉ាង៖ ទីមួយ គឺដើម្បីចូលរួមចងក្រងប្រវត្តិប្រាសាទ ឬតំបន់ប្រវត្តិសាស្រ្តទាំងឡាយណាដែលមិនទាន់មានការចងក្រងគ្រប់គ្រាន់-ត្រឹមត្រូវ និងពីរ គឺដើម្បីចូលរួមផ្សព្វផ្សាយបន្ថែមពីបេតិកភណ្ឌវប្បធម៌ និងប្រវត្តិសាស្រ្តទៅកាន់ប្រជាពលរដ្ឋខ្មែរជំនាន់ក្រោយ និងទៅកាន់ពិភពលោក(ជំរុញវិស័យទេសចរណ៍ខ្មែរ)។ សារព័ត៌មានអេឡិចត្រូនិក Thmeythmey មានបេសសកម្មរបស់ខ្លួនដោយប្រើប្រាស់ឧបករណ៍បណ្តាញព័ត៌មាន តាមរយៈបច្ចេកវិទ្យាព័ត៌មាន ដើម្បីអភិវឌ្ឍសង្គមកម្ពុជា (Media and Technology for the Development)។ នេះ មិនមែនជាកម្មវិធីលើកដំបូងរបស់សារព័ត៌មានអេឡិចត្រូនិក Thmeythmey នោះទេ។ តាមពិត ក្រៅពីផ្តល់ព័ត៌មានបច្ចុប្បន្នភាព សារព័ត៌មានអេឡិចត្រូនិក Thmeythmey បានបង្កើតកម្មវិធីជំរុញវិស័យទេសចរណ៍ក្នុងស្រុកដូចជាកម្មវិធី Mercedes-Benz និងកំណប់អាថ៌កំបាំង(ដោយមានការសហការពីក្រសួងទេសចរណ៍), ដំណើរកម្សាន្តតាមព្រៃនៃកម្មវិធី Cambodia Amazing and Thmeythmey25 និងកម្មវិធីបណ្តុះបណ្តាលអ្នកសារព័ត៌មានវ័យក្មេងនៅតាមបណ្តាខេត្តនានា(ដោយមានការសហការពីស្ថាប័នអង្គការក្រៅរដ្ឋាភិបាល)។ ងាកមកកម្មវិធី«អង្គរវត្ត និងលើសពីនេះ!» នេះ គឺជាកម្មវិធីថ្មីមួយទៀតដែលសារព័ត៌មានអេឡិចត្រូនិក Thmeythmey ផ្តោតលើវិស័យវប្បធម៌ដែលជាប្រភពចំណូលនៃវិស័យទេសចរណ៍មិនចេះរីងស្ងួត។ នៅក្នុងជំនួបជាមួយក្រុមការងារនៃអាជ្ញាធរអប្សរា លោក លាង ដឺលុច អគ្គនាយកនៃក្រុមហ៊ុនសារព័ត៌មានអេឡិចត្រូនិក Thmeythmey បានលើកឡើងថា៖«កម្មវិធីនេះ នឹងចូលរួមចំណែកផលិតឯកសារវីដេអូដែលមានលក្ខណៈប្រវត្តិសាស្រ្តបន្ថែមទៀត ហើយសកម្មភាពនេះ គឺជាកិច្ចការមួយក្នុងចំណោមកិច្ចការអភិរក្សឯកសារផ្សេងៗផងដែរ»។ លោក ដឺលុច បន្ថែមទៀតថា ក្រោយផលិតឯកសារវីដេអូរួចហើយ សារព័ត៌មានអេឡិចត្រូនិក Thmeythmey នឹងធ្វើការផ្សព្វផ្សាយឲ្យបានទូលំទូលាយទៅកាន់មហាជនទាំងនៅក្នុង និងក្រៅប្រទេស។ ជាការឆ្លើយតប លោក ហង់ ពៅ អគ្គនាយកនៃអាជ្ញាធរជាតិអប្សរាដែលជាអ្នកផ្តួចផ្តើមគំនិត និងគំាទ្រការផលិតឯកសារប្រវត្តិសាស្រ្ត បានបញ្ជាក់ថា៖«រឿងរ៉ាវប្រវត្តិសាស្រ្តនានានៅតំបន់អង្គរមានច្រើនណាស់ដែលទាមទារឲ្យមានក្រុមជំនាញគ្រប់ផ្នែកចូលរួមសហការចងក្រង អភិរក្ស និងផ្សព្វផ្សាយបន្ថែមទៀតក្នុងន័យចែករំលែកចំណេះដឹងទៅកាន់ពលរដ្ឋខ្មែរ ជាពិសេសយុវជនជំនាន់ក្រោយ និង ជនបរទេសបន្ថែមទៀត។ ហើយសកម្មភាពផ្សព្វផ្សាយនេះ នឹងចូលរួមជំរុញវិស័យទេសចរណ៍»។ ជីវិតប្រាសាទនីមួយៗ, ដំណើរដើមទងនៃការកសាងប្រព័ន្ធធារាសាស្រ្តសម័យអង្គរ, ជីវិតអ្នកសង្រ្គោះប្រាសាទ, ប្រវត្តិសត្វដំរីក្នុងការកសាងអង្គរ, ជីវិតសហគមន៍រស់នៅក្នុងឧទ្យានអង្គរ, ប្រវត្តិប្រពៃណីអ្នកភូមិតំបន់អង្គរ, ប្រវត្តិម្ហូបអាហារសម័យដើម, ហេតុអ្វីបានជាឈ្មោះអង្គរនឹងត្រូវផលិតចេញជាឯកសារវីដេអូ និងចាក់ផ្សាយក្នុងនៅក្នុងរយៈពេលប៉ុន្មានខែខាងមុខទៀតនេះ៕	សៀមរាប៖ អង្គរវត្ត និងលើសពីនេះ! នេះ គឺជាកម្មវិធីថ្មីមួយទៀតដែលសារព័ត៌មានអេឡិចត្រូនិក Thmeythmey ត្រៀមនឹងបង្កើតឡើងនៅក្នុងពេលដ៏ខ្លីខាងមុខនេះ។ អង្គរវត្ត និងលើសពីនេះ! គឺជាកម្មវិធីផ្តោតជាពិសេសទៅលើតម្លៃប្រាង្គប្រាសាទ, វប្បធម៌, ប្រពៃណី, ធម្មជាតិ(សត្វ និងព្រៃ), បុរាណស្ថាន, តំបន់ប្រវត្តិសាស្រ្ត, ម្ហូបអាហារ, សម្លៀកបំពាក់។ល។ដែលស្ថិតនៅក្នុងខេត្តសៀមរាបនិយាយជារួម និងនិយាយដោយឡែកនៅក្នុងតំបន់រមណីយដ្ឋានអង្គរ។ សារព័ត៌មានអេឡិចត្រូនិក Thmeythmey ដោយមានការការផ្តួចផ្តើមគំនិត និងយល់ព្រមសហការដោយអាជ្ញាធរជាតិអប្សរា នឹងព្យាយាមផលិតឯកសារវីដេអូប្រវត្តិសាស្រ្តទាក់ទងទៅនឹងតំបន់អង្គរបន្ថែមទៀតទៅតាមលទ្ធភាពដែលខ្លួនអាចធ្វើបាន។ ឯកសារវីដេអូនេះអាចនឹងឡើងជាបីភាសា៖ ខ្មែរ អង់គ្លេស និងភាសាបារាំង(មិនទាន់ប្រាកដ)។
ជាតន្ត្រីករឧបករណ៍ភ្លេងបុរាណ លោកព្រឹទ្ធាចារ្យ ព្រឿង ព្រួន មានទេពកោសល្យខ្ពស់ក្នុងវិស័យភ្លេងបុរាណ ដោយលោកអាចបម្រើក្នុងវង់ភ្លេងពិណពាទ្យ វង់ភ្លេងមហោរី និងក្នុងវង់ភ្លេងរបាំព្រះរាជទ្រព្យ។ លោកព្រឹទ្ធាចារ្យ អាចលេងឧបករណ៍ភ្លេងបុរាណបានច្រើនប្រភេទ។ ដោយឡែក ឧបករណ៍រនាតឯក លោកចេះចាំយ៉ាងស្ទាត់ជំនាញ រហូតធ្វើឱ្យមិត្តរួមអាជីពខ្លះ ប្រៀបទេពកោសល្យរបស់លោកព្រឹទ្ធាចារ្យ ព្រឿង ព្រួន ទៅនិងលោក ស៊ីន ស៊ីសាមុត ថែមទៀតផង។ រូបពីហ្វេសប៊ុក Theara yun ព្រឹទ្ធបុរសរងស្ដីទី មហាវិទ្យាល័យតូរ្យតន្ត្រី នៃសកលវិទ្យាល័យភូមិន្ទវិចិត្រសិល្បៈ លោក ហង្ស រិទ្ធីរ៉ាវុធ ដែលជាតន្ត្រីករជំនាន់ក្រោយ បានហៅការបាត់បង់លោក ព្រឹទ្ធាចារ្យ ព្រឿង ព្រួន ថាជាការបាត់បង់តន្ត្រី្កករ ឯក ផ្នែករនាតឯក នៅកម្ពុជា។ ធ្លាប់បានស្រាវជ្រាវអំពីសាច់បទរនាតចំនួន៦០បទ ពីលោក ព្រឿង ព្រួន ដើម្បីបញ្ចប់ស្នាដៃស្នាតកបត្រសិល្បៈកាលពីឆ្នាំ ១៩៨៤ លោក ហង្ស រិទ្ធីរ៉ាវុធ ថាព្រឹទ្ធាចារ្យរូបនេះ ចែករំលែកចំណេះរបស់ខ្លួនដោយមិនលាក់បាំងសូម្បីតែបន្តិច។ លោក ហង្ស រិទ្ធីរ៉ាវុធ ពន្យល់ដូច្នេះ៖«ទឹកដៃរនាតឯករបស់គាត់គឺល្អឯក ខ្ញុំប្រៀបបានថា គាត់ដូចលោក ស៊ីន ស៊ីសាមុត គឺទេពកោសល្យល្អផ្ដាច់គេ មានតែមួយនៅក្នុងស្រុកខ្មែរ ក្នុងជំនាន់គាត់និងជំនាន់ក្រោយនេះ។ គាត់ជាគ្រូសល់ពីសម័យសង្គមរាស្ត្រនិយម។ ខ្ញុំតែងតែសួរពីផ្លូវភ្លេងរនាតពីគាត់ ហើយគាត់មិនដែលលាក់ទេ បើឃើញត្រង់ណាខុសគាត់ជួយកែតម្រូវ។ គាត់បង្រៀនសិស្សតាមរបៀបបុរាណ គឺមានន័យថា គាត់លេងភ្លេងឱ្យសិស្សមើល បន្ទាប់មកគាត់ឱ្យសិស្សលេងឱ្យគាត់ស្ដាប់វិញ។ គាត់បានស្រាវជ្រាវវង់ភ្លេងពិណពាទ្យ១០០បទជាមួយ UNESCO ហើយភ្លេងរនាតនៅក្នុងភ្លេងពិណពាទ្យទាំង១០០នោះ ជាស្នាដៃគាត់។ គ្រូភ្លេងជំនាន់ក្រោយ ត្រូវតែបង្រៀនសិស្សរបស់ខ្លួនឱ្យអស់ កុំលាក់ចំណេះ ព្រោះពេលស្លាប់ទៅ វានឹងបាត់បង់»។ លោក ហង្ស រិទ្ធីរ៉ាវុធ ព្រឹទ្ធបុរសរងស្ដីទី មហាវិទ្យាល័យតូរ្យតន្ត្រី នៃសកលវិទ្យាល័យភូមិន្ទវិចិត្រសិល្បៈ រូបពីហ្វេសប៊ុក Hang Rithyravuth គឺជាមិត្តរួមអាជីពលោក យុន ឃៀន អនុរដ្ឋលេខាធិការនៃក្រសួងវប្បធម៌ និងវិចិត្រសិល្បៈ បានប្រាប់សារព័ត៌មានថ្មីៗថា ការបាត់បង់លោក ព្រឹទ្ធាចារ្យ ព្រឿង ព្រួន គឺជាការបាត់បង់ធនធានមនុស្សដ៏សំខាន់ក្នុងវិស័យភ្លេងបុរាណ។ ធ្លាប់ធ្វើការជាមួយគ្នា លោក យុន ឃៀន ថា ព្រឹទ្ធាចារ្យ ព្រឿង ព្រួន គឺជាគ្រូភ្លេងដ៏ល្បីតាំងពីឆ្នាំ១៩៧៩ លើឯកទេសរនាតឯក។ និយាយដោយមិនដំអក់ លោក យុន ឃៀន ថាព្រឹទ្ធាចារ្យ ព្រឿង ព្រួន បានបន្សល់ទុកមរតកតូរ្យតន្ត្រីផ្នែកសិល្បៈភ្លេងបុរាណ ដល់ក្មេងជំនាន់ក្រោយជាច្រើន តាមរយៈការផ្ទេរឱ្យសិស្សផ្ទាល់ និងការថតជាឯកសារ។ លោកបញ្ជាក់បន្ថែមដូច្នេះ៖ ខ្ញុំនិយាយមិនចេញតែម្ដង ខ្ញុំមានការសោកស្ដាយណាស់ រកអ្វីមកប្រៀបមិនបានទេ។ គាត់ជាតន្ត្រីករភ្លេងបុរាណ ដូចជាភ្លេងពិណពាទ្យ ភ្លេងមហោរី និងភ្លេងបំរើក្នុងរបាំព្រះរាជទ្រព្យ។ ទឹកដៃលេងភ្លេងរបស់គាត់ល្អណាស់តាំងពីក្មេង។ គាត់ជាតន្ត្រីករល្បីក្នុងចំណោមអ្នកលេងភ្លេងនៅក្នុងវាំង។ គាត់បានចូលទៅហាត់រៀនភ្លេងនៅក្នុងវាំង តាំងពីសម័យសង្គមរាស្ត្រនិយម។ ខ្ញុំគិតថា តន្ត្រីករជំនាន់ក្រោយនេះ មិនមានអ្នកណាដល់គាត់ទេ។ គាត់ចាំស្ទាត់លើបច្ចេកទេសភ្លេង ដែលលេងជាមួយរបាំបុរាណ។ គាត់បានថតឯកសារភ្លេងច្រើនណាស់ ទុកសម្រាប់ក្មេងជំនាន់ក្រោយ»។ លោក យុន ឃៀន អនុរដ្ឋលេខាធិការនៃក្រសួងវប្បធម៌ និងវិចិត្រសិល្បៈ (រូបពីហ្វេសប៊ុក Theara yun ចំណែកលោក កែវ សុនន្ទកវី ដែលជាតន្ត្រីករ និងជាគ្រូភ្លេងបុរាណខ្មែរដែរនោះ ក៏មានការសោកស្ដាយចំពោះការបាត់បង់ព្រឹទ្ធាចារ្យ ព្រឿង ព្រួន ដែលមានទេពកោសល្យ និងមានសមត្ថភាពខ្ពស់នេះដែរ។ លោក សុនន្ទកវី ថាព្រឹទ្ធាចារ្យដែលមានជន្មាយុ៧៣ឆ្នាំ រូបនេះ បានអភិរក្ស និងថែរក្សា ភ្លេងបុរាណខ្មែរ រហូតដល់ដង្ហើមចុងក្រោយ។ លោកថា តន្ត្រីករភ្លេងបុរាណជំនាន់ក្រោយ អាចតបគុណបំណាច់របស់លោកព្រឹទ្ធាចារ្យបាន ដោយខឹតខំប្រឹងប្រែង ថែរក្សាអភិរក្ស និងអភិវឌ្ឍន៍តន្ត្រីបុរាណឱ្យនៅគង់វង់។ «ក្មេងជំនាន់ក្រោយ គួរយកគំរូតាមលោក ព្រឹទ្ធាចារ្យ ត្រង់ចំណុចការអភិរក្ស។ ទោះជាយ៉ាងណា គេក៏ត្រូវមានការអភិវឌ្ឍន៍បន្ថែមដែរ។ ឧទាហរណ៍ថា រនាត យើងអភិរក្សហើយ តែបើយើងអភិវឌ្ឍន៍បន្ថែមទៀត ដូចជាការធ្វើរនាតភ្លោះ យើងអាចយកទៅលេងជាមួយភ្លេងបរទេសថ្នាក់អន្តរជាតិបាន»។ នេះជាការពន្យល់បន្ថែម របស់លោក កេវ សុនន្ទកវី។ លោក កែវ សុនន្ទកវី តន្ត្រីករ និងជាគ្រូភ្លេងបុរាណខ្មែរ (រូបស្ដាំ) (រូបពីហ្វេសប៊ុក Sonankavei Keo) ចំពោះអ្នកស្រី ភួន ផល្លា វ័យ៥០ឆ្នាំវិញ បានស្គាល់ព្រឹទ្ធាចារ្យ ព្រឿង ព្រួន តាមរយៈស្វាមី កាលរស់នៅក្នុងជំរំជនភៀសខ្លួន។ ប្ដីនិងកូនប្រុសរបស់អ្នកស្រី ភួង ផល្លា សុទ្ធតែជាសិស្សរបស់ព្រឹទ្ធាចារ្យ ព្រឿង ព្រួន ដោយរៀនឯកទេសរនាតឯក។ មានទំនាក់ទំនងជាមួយគ្នាបន្តិចបន្ទួច អ្នកស្រី ផល្លា ថា ព្រឹទ្ធាចារ្យរូបនេះ គឺជាមនុស្សល្អ និងស្លូតត្រង់។ អ្នកស្រី ភួង ផល្លា បញ្ជាក់បន្ថែមថា៖«ខ្ញុំរស់នៅក្នុងជំរំជាមួយគាត់ បន្តែនៅតំបន់ខុសគ្នា ក្រោយពីខ្ញុំរៀបការជាមួយស្វាមីរបស់ខ្ញុំហើយ ទើបខ្ញុំបានទៅរស់នៅជិតគាត់ ព្រោះប្ដីរបស់ខ្ញុំជាសិស្សរបស់គាត់។ គាត់ខំបណ្ដុះបណ្ដាលសិស្សឱ្យយល់ពីតម្លៃសិល្បៈវប្បធម៌ជាតិ។ ខ្ញុំមិនសូវបានដឹងថាគាត់ធ្វើការអ្វីខ្លះទេ កាលនៅជំរំ ព្រោះព្រឹកឡើង គាត់ចេញទៅធ្វើការបាត់ ចំណែកខ្ញុំនៅផ្ទះ»។ អ្នកស្រី ភួន ផល្លា (រូបផ្ដល់ឱ្យ) បើតាមជីវប្រវត្តិដែលសរសេរដោយលោកព្រឹទ្ធាចារ្យ ព្រឿង ព្រួន ផ្ទាល់ដៃ លោកកើតនៅថ្ងៃទី៤ ខែឧសភា ឆ្នាំ១៩៥២ នៅភូមិព្រែកក្របៅ ឃុំព្រែកអំពិល ស្រុកខ្សាច់កណ្ដាល ខេត្តកណ្ដាល។ ប៉ុន្តែបើតាមកូនប្រុសបង្កើតរបស់លោកព្រឹទ្ធាចារ្យ គឺលោក ព្រឿង មូលីន បានអះអាងថា ឪពុករបស់ខ្លួនមានជន្មាយុ៧៣ ជាអាយុពិត។ ចំណែកអាយុក្នុងឯកសារផ្លូវការមួយចំនួននោះ ត្រូវបានកែ។ លោកព្រឹទ្ធាចារ្យមានឪពុកឈ្មោះ ប៊ិន ព្រឿង ជាគ្រូភ្លេងពិណពាទ្យ។ ម្ដាយឈ្មោះ អ៊ឹម មួន ជាមេផ្ទះ។ នៅពេលយុវបុរស ព្រឿង ព្រួន មានអាយុ២២ឆ្នាំ លោកត្រូវបានឪពុកបង្ហាត់បង្រៀនឱ្យចេះលេងឧបករណ៍រនាតឯក។ លោកត្រូវឆ្លៀតពេលហាត់រៀនរនាត នៅពេលយប់មួយភ្លែតៗ ដោយត្រូវប្រើរយៈពេលជាងមួយឆ្នាំ ទើបអាចចូលរួមប្រគំភ្លេងក្នុងពិធីបុណ្យបំបួសនាគ បុណ្យកឋិនទាន និងបុណ្យផ្សេងៗជាច្រើនទៀត។ ក្នុងឆ្នាំ១៩៦៥ លោកបានចូលរៀននៅព្រះបរមរាជវាំង ក្នុងនាមជាកូនសិស្សភ្លេងពិណពាទ្យព្រះរាជទ្រព្យ។ ខណៈពេលនោះលោកបានជួបគ្រូល្បីៗជាច្រើន ដែលលេងភ្លេងនៅក្នុងព្រះបរមរាជវាំង ដូចជា លោកឧកញ៉ាមហាធិបតី មាស ឌី លោកគ្រូ ព្រះសណ្ដាប់ សំ កេត លោកគ្រូ ហ្លួង សំនៀងទិព្វ ប្រម ធៀង លោកគ្រូ ឃុនស្រណោះ ថៃ ផាត់។ លោកគ្រូ ឃុនសំនៀងសូរសៀងភិរម្យ ឡុង ខៃ លោកគ្រូ ឃុន កល្លវេគ សេង ស៊ុំ ជាដើម។ ក្នុងពេលនោះលោកឧកញ៉ា មហាធិបតី មាស ឌី បានតម្រូវឱ្យលោក ព្រឿង ព្រួន ហាត់ឧបករណ៍រនាតឯក ដោយលោកគ្រូ ឃុន ស្រណោះ ថៃ ផាត់ ជាអ្នកបង្ហាត់ផ្ទាល់។ ការជួបជាមួយលោកគ្រូដែលមានវិធីសាស្ត្រខ្ពស់ រួមផ្សំនឹងទេពកោសល្យរបស់លោក ព្រឿង ព្រួន ដែលមានស្រាប់ផង មិនយូរប៉ុន្មានលោកក៏អាចលេងឧបករណ៍រនាតឯក បានយ៉ាងស្ទាត់ជំនាញ។ មានពេលខ្លះលោកឆ្លៀតពេលទៅហាត់រៀនឧបករណ៍គងធំ ពីលោកគ្រូ ឃុនសំនៀងសូរសៀងភិរម្យ ឡុង ខៃ និងឧបករណ៍រនាតធុងពីលោកគ្រូ ឃុនកល្លវេគ សេង ស៊ុំ ខ្លះៗ ប៉ុន្តែមិនអាចសំដែងបានល្អ ដូចឧបករណ៍រនាតឯកឡើយ នៅពេលនោះ។ ក្នុងឆ្នាំ១៩៦៨ លោកបានចូលបំរើការក្នុងរាជការ នៅក្នុងព្រះបរមរាជវាំង មានឋានៈជាភ្នាក់ងារភ្លេងពិណពាទ្យព្រះរាជទ្រព្យ កាន់ឧបករណ៍រនាតឯក បន្ទាប់មក គងធំ គងតូច រនាតធុង សំភោ ស្គរ។ល។ ស្នាដៃសំខាន់ក្រោយបែកសម័យសង្គ្រាមខ្មែរក្រហម លោកព្រឹទ្ធាចារ្យ ព្រឿង ព្រួន បានប្រមូលតន្ត្រីករ និងសិល្បករដែលនៅសេសសល់ពីការប្រល័យពូជសាសន៍ប៉ុលពត ដោយបង្កើតបានជាក្រុមសិល្បៈមួយវង់ ប្រចាំស្រុកមុខកំពូល ខេត្តកណ្ដាល នៅឆ្នាំ១៩៧៩។ ចំណែកស្នាដៃសំដែងសិល្បៈនៅប្រទេសវិញរួមមាន នៅឆ្នាំ១៩៧០ លោកបានចូលរួមមហោស្រពសិល្បៈ នៅប្រទេសឥណ្ឌូណេស៊ី ទីក្រុង (SURABAYA) មានសិល្បករចំនួន៤០រូបចូលរួម។ ឆ្នាំ១៩៧២ ចេញទៅសំដែងសិល្បៈនៅសហរដ្ឋអាមេរិកទីក្រុង (NEW YORK, CHICAGO DEDROIT, LOS ANGELES, CALIFORNIA, SANFRANCISCO, BERKLEY, BOSTON, ROCHESTER, CORNEL,PHILADIPHIA,WASHINGTON និងទីក្រុង MONTREAL ប្រទេស CANADA ដោយមានសិល្បករ៤៥រូបចូលរួម។ ឆ្នាំ១៩៧៣ លោកបានចូលរួមក្នុងកម្មវិធីសិក្ខាសាលាតន្ត្រីអាស៊ី នៅប្រទេសហ្វីលីពីនទីក្រុង MANILA និងប្រទេសជប៉ុននៅទីក្រុង OSAKA ក្នុងពិធីបុណ្យពិពណ៌អន្តរជាតិ ដោយមានសិល្បករខ្មែរ១៥រូប។ ឆ្នាំ១៩៨៣ ចូលរួមមហោស្រពសិល្បៈនៅក្នុងប្រទេសឡាវ ទីក្រុង VIENGTAINE THATLUANG មានសិល្បករចំនួន៣០រូប។ ឆ្នាំ១៩៩១ ចេញទៅសម្ដែងសិល្បៈនៅសហរដ្ឋអាមេរិក ទីក្រុង LONG BICH, POVANA, SANDIEGO, BOSTON, LOWELL, WASHINGTON, និង VIGINIA ជាដើម ដែលមានសិល្បករចំនួន៥៥រូប។ ចុងឆ្នាំ១៩៩៤ ចូលរួមមហោស្រពសិល្បៈនៅប្រទេសថៃ ទីក្រុង CHIENG MAI មានសិល្បករចំនួន១៥រូប។ ឆ្នាំ១៩៩៥ ចូលរួមមហោស្រពសិល្បៈនៅប្រទេសថៃទីក្រុង BANGKOK និងទីក្រុង CHIENGMAI មានសិល្បករចំនួន៣៥រូប។ ឆ្នាំ១៩៩៦ ចេញទៅសម្ដែងសិល្បៈនៅប្រទេសជប៉ុន ទីក្រុង TOKYO, KUMAMOTOC MINIMATA មានសិល្បករចំនួន៣៨រូប។ ឆ្នាំដដែលនេះលោកក៏បានចូលរួមសិក្ខាសាលាតន្ត្រី ASIAN នៅប្រទេសថៃទីក្រុង MAHASARA KHAM, KON KEN ឧបត្ថម្ភដោយអង្គការ ROCKE FELLER FOUNDATION មានតន្ត្រីករ៥រូប។ ឆ្នាំ១៩៩៧ ចេញទៅសម្ដែងសិល្បៈនៅប្រទេសបារាំង ទីក្រុង PARIS, MONTPELIER, MOULHOUSE មានសិល្បករ៤០រូប។ ទៅសម្ដែងនៅប្រទេសអ៊ីតាលី ទីក្រុង ROME មានសិល្បករ៤០រូប និងទៅសម្ដែងនៅប្រទេសដាណឺម៉ាក មានសិល្បករ៣៦រូប៕	តន្ត្រីកររួមអាជីព សុទ្ធតែបានអះអាងដូចៗគ្នាថា មរណភាពរបស់លោកព្រឹទ្ធាចារ្យ ព្រឿង ព្រួន គឺជាការបាត់បង់ធនធានមនុស្សដ៏កម្រ សម្រាប់ជំនាញតន្ត្រីបុរាណ។ ព្រឹទ្ធាចារ្យ ព្រឿង ព្រួន ដែលជាតន្ត្រីកររនាតឯក មានទេពកោសល្យដ៏កម្រប្រចាំប្រទេសកម្ពុជា បានទទួលមរណភាពកាលពីថ្ងៃទី៤ខែឧសភា ឆ្នាំ២០២០ដោយរោគាពាធ ក្នុងជន្មាយុ៧៣ឆ្នាំ។ សពរបស់លោកព្រឹទ្ធាចារ្យ ព្រឿង ព្រួន នឹងត្រូវបូជានៅវេលាម៉ោង៧និង៣០នាទីយប់នៅថ្ងៃទី៦ ខែឧសភា នៅវត្តព្រហ្មចារី ហៅវត្តព្រែកក្របៅ ស្រុកខ្សាច់កណ្ដាល ខេត្តកណ្ដាល។
នៅពេលដែលប្រទេសកម្ពុជាបន្តដំណើររបស់ខ្លួនក្នុងការទទួលយកវិធីសាស្ត្រទូទាត់តាមរយៈឌីជីថល នៅឆ្នាំ ២០២៣ ប្រជាជនកម្ពុជាដែលបានចូលរួមក្នុងការស្ទង់មតិ ប្រមាណជា ២៣ភាគរយ បាននិយាយថា ពួកគេបានឈប់ប្រើប្រាស់សាច់ប្រាក់សុទ្ធ ។ ប្រទេសកម្ពុជាបាននាំមុខគេក្នុងតំបន់ ក្នុងការប្រើសេវាធនាគារតាមអ៊ីនធើណេតសម្រាប់ការទូទាត់ ។ ៨២ភាគរយ នៃអ្នកឆ្លើយតបទៅនិងការស្ទង់មតិ បានរាយការណ៍ថាពួកគេប្រើប្រាស់សេវាធនាគារតាមអ៊ីនធើណេតញឹកញាប់បំផុតសម្រាប់ការទូទាត់វិក្កយបត្រ ទិញទំនិញក្នុងហាងលក់រាយតូចៗ ទិញម្ហូបអាហារ និងចូលភោជនីយដ្ឋាន។ ក្រុមគោលដៅជំនាន់ Z នាំមុខគេ ក្នុងការប្រើប្រាស់កម្មវិធីធនគារឌីជីថលសម្រាប់ការទូទាត់វិក្កយបត្រ និងផ្ទេរប្រាក់ឲ្យគ្នាទៅវិញទៅមក (មានប្រមាណជា ៧២ភាគរយ) ។ អ្នកប្រើប្រាស់ក៏បានកត់សម្គាល់ពីការកើនឡើងនៃការទទួលយកការទូទាត់ដោយមិនប្រើប្រាស់សាច់ប្រាក់សុទ្ធផងដែរ។ អ្នកឆ្លើយតបទៅនិងការស្ទង់មតិ ប្រមាណ ៧៥ភាគរយ បានលើកឡើងថា ពួកគេបានសង្កេតឃើញថា មានហាងកាន់តែច្រើនទទួលយកការទូទាត់តាមរយៈការប្រើប្រាស់កាបូបចល័ត បើប្រៀបធៀបទៅនិងឆ្នាំមុនៗ។ អ្នកស្រី Ivana Tranchini នាយិកាគ្រប់គ្រងក្រុមហ៊ុន Visa ប្រចាំប្រទេសកម្ពុជា បានមានប្រសាសន៍ថា៖ "យើងកំពុងពន្លឿននិងពង្រីកការទទួលយក ការទូទាត់ក្នុងចំណោមអាជីវកម្មខ្នាតតូច និងមធ្យម (SMBs) ដោយផ្តល់ការណែនាំអំពីការទទួលយកការទូទាត់តាមរយៈប្រើប្រាស់បច្ចេកវិទ្យា នឹងពង្រឹងភាពជាដៃគូជាមួយពាណិជ្ជករ ព្រមទាំងធ្វើការគាំទ្រថ្នាលនៃការធ្វើឌីជីថលនីយកម្មរបស់រដ្ឋាភិបាលជាដើម"។ អ្នកស្រីបន្តទៀតថា៖ ភាពងាយស្រួល និងសុវត្ថិភាពនៃការទូទាត់តាមរយៈឌីជីថល នឹងការផ្តល់ថ្នាលជូនម្ចាស់អាជីវកម្មខ្នាតតូច និងមធ្យម (SMBs) ហើយអនុញ្ញាតឲ្យពួកគេអាចរកបាននូវអតិថិជនថ្មីៗបានកាន់តែច្រើនឡើង ព្រមទាំងអាចពង្រីកអាជីវកម្មរបស់ពួកគេផងដែរ។" តាមរយៈទិន្នន័យរបស់ក្រុមហ៊ុន Visa ក៏បានបញ្ជាក់ពីនិន្នាការនៃការកើនឡើងរបស់អតិថិជនកម្ពុជាក្នុងការចាប់យកវិធីសាស្ត្រទូទាត់តាមរយៈឌីជីថលនេះផងដែរ។ តួយ៉ាងដូចជាតួលេខនៅក្នុងទិន្នន័យរបស់ VisaNet វាបានបង្ហាញពីកំណើននៃការចេញ Visa កាត នៅក្នុងប្រទេសកម្ពុជា សម្រាប់ប្រើក្នុងការទូទាត់គ្រប់ទម្រង់ មិនថាក្នុងស្រុក ឬប្រើប្រាស់ការទូទាត់ឆ្លងដែន មានការកើនឡើងប្រមាណ ២២ភាគរយ នៅក្នុងត្រីមាសទី៤ ឆ្នាំ២០២៣ ហើយចំនួនប្រតិបត្តិការប្រចាំខែនៃការប្រើប្រាស់ការទូទាត់ដោយ បច្ចេកវិទ្យា Contactless ក្នុងស្រុកតាមរយៈ Visa កាត ក៏មានការកើនឡើង ប្រមាណជា ១៦ភាគរយ ពីមួយឆ្នាំទៅមួយឆ្នាំផងដែរ នេះបើតាមរបាយការណ៍កាលពីខែធ្នូ ឆ្នាំ២០២៣កន្លងទៅ។ អ្នកស្រី Tranchini បានបន្ថែមថា៖ កិច្ចសហការគឺមានសារៈសំខាន់ណាស់ ហើយរំពឹងយ៉ាងមុតមាំក្នុងកិច្ចសហការជាមួយដៃគូរ ទាំងវិស័យសាធារណៈ និងឯកជន ដើម្បីលើកកម្ពស់ការយល់ដឹងបន្ថែមទៀតអំពីអត្ថប្រយោជន៍នៃការទូទាត់តាមរយៈឌីជីថល។ កិច្ចខិតខំប្រឹងប្រែងនេះ នឹងរួមចំណែកជួយដល់ការជម្រុញ ហើយធានាឲ្យប្រទេសកម្ពុជាដើរទន្ទឹមនិន្នាកានៃប្រទេសជិតខាងក្នុងតំបន់។ សម្រាប់ក្រុមហ៊ុន Visa ប្តេជ្ញាផ្តល់ជូននូវដំណោះស្រាយទូទាត់ឌីជីថល ប្រកបដោយសុវត្ថិភាព និងងាយស្រួល ដោយធានាបាននូវការធ្វើបរិយាបន្ននៅក្នុងដំណើរការនៃការទទួលយកការទូទាត់តាមរយៈឌីជីថល ដែលជួយវាសម្រួលដល់ការប្រមូលផ្តុំ ទាំងអ្នកប្រើប្រាស់ ម្ចាស់អាជីវកម្ម និងសេដ្ឋកិច្ចទាំងមូល ឲ្យមកធ្វើដំណើររួមគ្នាក្នុងអំឡុងពេលនៃការផ្លាស់ប្តូរនេះតែម្តង។ ដើម្បីជាការគាំទ្រដល់ការរីកចម្រើននៃប្រព័ន្ធអេកូសាស្ត្រនៃការទូទាត់ប្រាក់នៅកម្ពុជា ក្រុមហ៊ុន Visa បានដាក់ឲ្យដំណើរការនូវកម្មវិធីទូទាត់ជាតិ ជាសេវាទូទាត់រហ័ស ផ្ទេរប្រាក់និងទូទាត់សងជាប្រាក់រៀល (NNSS KHR) នៅក្នុងឆ្នាំ ២០២១។ តាមរយៈការគាំទ្រនេះ ក្រុមហ៊ុន Visa បានដាក់បញ្ចូលការទូទាត់ជាប្រាក់រៀល ទៅក្នុងបណ្តាញ VisaNet ដែលជាបណ្តាញដំណើរការទូទាត់ប្រាក់របស់ Visa ផ្ទាល់តែម្តង។ NNSS KHR គឺជាដំណោះស្រាយការទូទាត់ក្នុងស្រុកប្រកបដោយសុវត្ថិភាព និងអាចធ្វើមាត្រដ្ឋានបាន ដោយប្រើប្រាស់បណ្តាញសកលរបស់ Visa ដើម្បីធ្វើការទូទាត់រូបរូបិយបណ្ណក្នុងស្រុក បង្កើនប្រសិទ្ធភាពនៃប្រតិបត្តិការរបស់អតិថិជន នឹងកាត់បន្ថយហានិភ័យនៃការផ្លាស់ប្តូររូបិយប័ណ្ណបរទេស។	ក្រុមហ៊ុន Visa ជាក្រុមហ៊ុនបច្ចេកវិទ្យាទូទាត់សាច់ប្រាក់តាមរយៈប្រព័ន្ធឌីជីថលឈានមុខគេ នៅក្នុងពិភពលោក បានចេញផ្សាយការសិក្សា អំពីអាកប្បកិរិយាទូទាត់របស់អតិថិជនចុងក្រោយបង្អស់របស់ខ្លួន។ ដែលបង្ហាញពីឱកាសសម្រាប់ប្រជាជនកម្ពុជាក្នុងការទទួលយកការទូទាត់តាមរយៈប្រព័ន្ធឌីជីថល ដើម្បីភ្ជាប់គម្លាត និងចូលរួមដើរតាមនិន្នាការក្នុងតំបន់អាស៊ីអាគ្នេយ៍។
នៅក្នុងសន្និសីទព័ត៌មាននាថ្ងៃពុធទី១៤ ខែតុលា នេះ ដែលប្រព្រឹត្តិទៅនៅផ្សារទំនើប Samai Square ក្នុងខណ្ឌទួលគោក រាជធានីភ្នំពេញ អ្នកនាំពាក្យរបស់ Prime Cineplex បានថ្លែងឱ្យដឹងថា៖ «ក្រុមហ៊ុនរបស់លោកដែលជាប្រតិបត្តិកររោងភាពយន្ត មានសេចក្តីសោមនស្សជាខ្លាំង ក្នុងការភ្ជាប់ទំនាក់ទំនងជាដៃគូជាមួយក្រុមហ៊ុន សែលកាត ហើយក្រុមហ៊ុនលោក ក៏កំពុងទន្ទឹងរង់ចាំផ្តល់នូវប្រូម៉ូសិនពិសេសផ្តាច់មុខសម្រាប់ការទស្សនាភាពយន្ត ជូនដល់អតិថិជន សែលកាត ក៏ដូចជានាំយកនូវខ្សែភាពយន្តដ៏អស្ចារ្យមកជូនទស្សនាផងដែរ។ លោក អៀន វ៉ាតសុន (Ian Watson) នាយកប្រតិបត្តិក្រុមហ៊ុន សែលកាត បានថ្លែងនៅក្នុងព្រឹត្តិការណ៍នេះថា៖ ថ្ងៃនេះ គឺជាថ្ងៃដំបូងនៃការភ្ជាប់ទំនាក់ទំនងជាដៃគូរវាងក្រុមហ៊ុន សែលកាត និង Prime Cineplex ពោលគឺជាទំនាក់ទំនងជាដៃគូដែលបញ្ជាក់នូវការចូលប្រឡូកក្នុងវិស័យខ្សែភាពយន្តសារជាថ្មីរបស់ សែលកាត និងជាទំនាក់ទំនងដែលផ្តល់នូវគុណប្រយោជន៍ និងអត្ថប្រយោជន៍បន្ថែមដល់អតិថិជនរបស់យើង ជាពិសេសសម្រាប់សមាជិក Cellcard Club តែម្តង។ ការផ្តល់ជូនផ្តាច់មុខដំបូង គឺនឹងមានជូនសម្រាប់សមាជិក Cellcard Club ដែលនឹងទទួលបានការបញ្ចុះតម្លៃ ១៥% លើតម្លៃសំបុត្រ សម្រាប់រយៈពេលមួយឆ្នាំពេញនៅផ្សារទំនើប Samai Square។ ហើយទន្ទឹមនឹងនោះ ក៏មាននូវការលក់បញ្ចុះតម្លៃដ៏សម្បើម និងការចាក់បញ្ចាំងខ្សែភាពយន្តលើកដំបូង ដែលអតិថិជន សែលកាត ជាពិសេសសមាជិក Cellcard Club តែម្តង នឹងពេញចិត្តខ្លាំងជាក់ជាមិនខាន។ ការលក់បញ្ចុះតម្លៃសម្បើមលើកដំបូង នឹងមានផ្តល់ជូនដល់អតិថិជនសែលកាតទាំងអស់ ចាប់ពីថ្ងៃទី ១៥ ដល់ ១៨ ខែតុលា ពោលគឺផ្តល់ជូននូវការបញ្ចុះតម្លៃរហូតដល់ទៅ ៥០% សម្រាប់អ្នកមានសំណាង ១០០០ នាក់! ក្រុមហ៊ុន Prime Cineplex បានរៀបចំបើកសម្ពោធសាល Samai Square VIP Lounge and Hall ដោយក្នុងនោះ នាយកប្រតិបត្តិក្រុមហ៊ុន សែលកាត ត្រូវបានផ្តល់កិត្តិយសឱ្យចូលរួមកាត់ខ្សែបូ ដើម្បីបើកដំណើរការកម្មវិធីផងដែរ។ រីឯគណៈគ្រប់គ្រងរបស់ក្រុមហ៊ុន សែលកាត និង Prime Cineplex ក៏សុទ្ធតែមានវត្តមាននៅទីនោះដូចគ្នា។ លោក វ៉ាតសុន ក៏បានថ្លែងអំណរគុណដល់ក្រុមហ៊ុន Prime Cineplex ក្រុមការងារ សែលកាត និងអ្នកទាំងអស់គ្នាដែលបានចូលរួមក្នុងការត្រួសត្រាយទំនាក់ទំនងជាដៃគូនេះឡើង ហើយរូបគាត់ផ្ទាល់ ក៏ទន្ទឹងរងចាំនូវឱកាសដ៏រំភើបរីករាយ ដែលកើតចេញពីទំនាក់ទំនងជាដៃគូនេះផងដែរ។ បន្ទាប់មក ភ្ញៀវដែលអញ្ជើញចូលរួម ត្រូវបានផ្តល់កិត្តិយចូលទស្សនាខ្សែភាពយន្តថ្មី Vanguard ដើម្បីទទួលបានបទពិសោធន៍នៃការទស្សនាលំដាប់ First Class។ ភ្ញៀវដែលបានអញ្ជើញចូលរួមទស្សនាខ្សែភាពយន្តទាំងអស់ បានសង្កេតឃើញនូវការរៀបចំដ៏មានអនាម័យល្អ និងការប្រុងប្រយ័ត្នខ្ពស់ដូចជាការពាក់ម៉ាស ការបាញ់អាល់កុលលាងសម្អាតលើដៃ ការត្រួតពិនិត្យសីតុណ្ហភាពមុនពេលចូលសាលភាពយន្ត និងការអង្គុយដោយមានគម្លាតពីគ្នាមួយកៅអីជាដើម ពោលគឺអនុលោមតាមបទបញ្ជាបង្កាជម្ងឺកូវីដ-១៩ យ៉ាងខ្ជាប់ខ្ជួនតែម្តង។ Prime Cineplex បានបើកដំណើរការនៅក្នុងប្រទេសកម្ពុជានាឆ្នាំ ២០១៨ ហើយទីតាំងថ្មីនៅក្នុងផ្សារទំនើប Samai Square គឺជាទីតាំងឈានមុខគេ និងជារោងភាពយន្ត Prime Cineplex ដែលទំនើបជាងគេបំផុតនៅក្នុងព្រះរាជាណាចក្រកម្ពុជានាពេលបច្ចុប្បន្ននេះផងដែរ។ រោងភាពយន្ត Prime Cineplex មានសាខាសរុបចំនួន ៦ រួមមានសាខានៅផ្សារទំនើប TL Sky Mall ផ្សារទំនើប Atrium និងផ្សារទំនើបសុវណ្ណា ក្នុងទឹកដីរាជធានីជាដើម។ Cellcard Club គឺថ្នាលមួយដែលផ្តល់ជូនអតិថិជននូវអត្ថប្រយោជន៍ និងភាពរីករាយបន្ថែម ពីលើសេវាកម្ម សែលកាត ដែលមានស្រាប់ រួមទាំងមានផ្តល់នូវរង្វាន់ជូនអតិថិជនដ៏ស្មោះស្ម័គ្រជាមួយអត្ថប្រយោជន៍ផ្តាច់មុខជាច្រើនទៀតផង។ ជាមួយ Cellcard Club រាល់ការភ្ជាប់គម្រោង ការបញ្ចូលទឹកប្រាក់ និងការធ្វើប្រតិបត្តិការទាំងអស់ អតិថិជននឹងទទួលបានរង្វាន់ភ្លាមៗ និងពិន្ទុដែលអាចប្តូរយកអត្ថប្រយោជន៍ដ៏ច្រើនសម្បូរបែប។ ដើម្បីចូលរួមជាមួយ Cellcard Club អ្នកគ្រាន់តែទាញយក Cellcard App ហើយចូលទៅកាន់ MORE បន្ទាប់មកចូលទៅកាន់ Cellcard Club ហើយចុច JOIN ជាការស្រេចតែម្តង៕ (អត្ថបទពាណិជ្ជកម្ម)	ភ្នំពេញ៖ថ្ងៃទី ១៤ ខែតុលា ឆ្នាំ ២០២០ - សែលកាត ដែលជាក្រុមហ៊ុនផ្តល់សេវាទូរគមនាគមន៍ឈានមុខគេនៅក្នុងប្រទេសកម្ពុជា បានចាប់ដៃគូសហការថ្មីជាមួយនឹង Prime Cineplex ដែលជាក្រុមហ៊ុនសម្ព័ន្ធផ្នែកភាពយន្តកំពុងរីកលូតលាស់យ៉ាងឆាប់រហ័សបំផុតមួយនៅក្នុងប្រទេសកូរ៉េ។ ទំនាក់ទំនងជាដៃគូគ្នានេះ នឹងញុំាងឱ្យអតិថិជនរបស់ សែលកាត ទទួលបាននូវការបញ្ចុះតម្លៃ និងការផ្តល់ជូនពិសេសផ្តាច់មុខជាច្រើន។
អត្ថបទទាក់ទង អាមេរិកអញ្ជើញសិល្បករខ្មែរ១០រូប សម្រាប់ទស្សនកិច្ចសិក្សាពីវិស័យតន្ត្រី និងកម្មសិទ្ធិបញ្ញា សិល្បករខ្មែរ១០រូប រំពឹងទទួលបានមេរៀន និងបទពិសោធន៍ល្អៗពីអាមេរិក ដើម្បីចូលរួមចំណែកលើកកម្ពស់ឧស្សាហកម្មតន្ត្រី និងការការពារកម្មសិទ្ធិបញ្ហានៅកម្ពុជា។ សិល្បករដែលមានតន្ត្រីករ តារាចម្រៀង និងអ្នកជំនាញសិល្បៈទាំងនោះ នឹងបំពេញទស្សនកិច្ចសិក្សារយៈពេល១០ថ្ងៃនៅសហរដ្ឋអាមេរិក ពីថ្ងៃទី២៧ ខែមេសា ដល់ថ្ងៃទី៨ ខែឧសភា ក្រោមកម្មវិធីភាពជាអ្នកដឹកនាំអន្តរជាតិ (IVLP On-Demand) ដែលរៀបចំដោយស្ថានទូតអាមេរិកប្រចាំកម្ពុជា។ លោក អ៊ួង សូរិយា ដែលមានភាពល្បីល្បាញ ជាមួយនឹងបទ Original «នឹកអូនបានត្រឹមស្រមៃ» ទទួលស្គាល់ថា តន្ត្រីករ និងអ្នកចម្រៀង ពិតជាត្រូវការរយៈពេលយូរក្នុងការពង្រឹងកម្មសិទ្ធិបញ្ញារបស់ខ្លួន ប៉ុន្តែលោកនៅតែមានសង្ឃឹម ជាពិសេសការធ្វើតាមបទពិសោធន៍ល្អនៅអាមេរិក។ «យ៉ាងហោចណាស់៥ឆ្នាំទៀត យើងមិនចង់ឃើញមានការលួចចម្លងស្នាដៃពីសិល្បករដទៃ ទៅធ្វើអាជីវកម្ម ដូចជាការរកប្រាក់តាមបណ្តាញ YouTube និងបណ្តាញសង្គមផ្សេងៗទៀតឡើយ»។ នេះជាការអះអាងរបស់លោក អ៊ួង សូរិយា ដែលបានប្រឡូកក្នុងឧស្សាហកម្មតន្ត្រីតាំងពីឆ្នាំ២០១២មក ពោលគឺចាប់អាយុ១១ឆ្នាំ។ ដូចគ្នាផងដែរ លោក ម៉ា ច័ន្ទបញ្ញា អ្នកចម្រៀង និងជាអ្នកនិពន្ធ ដែលបានរង្វាន់លេខពីរនាការប្រឡងចម្រៀងថ្នាក់ជាតិកាលពីឆ្នាំ២០១១ រួមទាំងរង្វាន់អន្តរជាតិមួយចំនួនពីចិន និងថៃ បានលើកឡើងពីសារសំខាន់នៃការពង្រឹងកម្មសិទ្ធិបញ្ញា ដើម្បីលើកតម្កើងស្នាដៃផលិតថ្មី។ «យើងនឹងព្យាយាមឲ្យអ្នកគាំទ្រស្គាល់ពីបទចម្រៀងដែលនិពន្ធថ្មី និងស្នាដៃលូចចម្លង។ យើងត្រូវការពេលវេលាមិនតិចពី៥ ទៅ១០ឆ្នាំទេ ក្នុងការរក្សាកម្មសិទ្ធបញ្ញានេះ សម្រាប់ពួកយើង ក៏ដូចគ្នាអ្នកសិល្បករដែលផលិតតន្រី្ត និងបទចម្រៀង Original ផ្សេងទៀត»។ នេះជាការបញ្ជាក់របស់លោក ម៉ា ច័ន្ទបញ្ញា។ ម្ចាស់បទ «នៅទីនេះកំពុងមានមនុស្សខូចចិត្ត» គឺកញ្ញា Adda Angel ចង់ឲ្យការបញ្ជ្រាបពីកម្មសិទ្ធិបញ្ញា ស្ថិតក្រោមការប្រឹងប្រែងពីអ្នកពាក់ព័ន្ធទាំងអស់ ក្នុងក្រុមសិល្បករឯករាជ្យដែលមិនពាក់ព័ន្ធផលិតកម្ម ម្ចាស់ផលិតកម្ម ក៏ដូចជាក្រសួងវប្បធម៌ និងវិចិត្រសិល្បៈ។ នាសន្និសីទសារព័ត៌មាននៅសាកលវិទ្យាល័យបញ្ញាសាស្ត្រ កាលពីថ្ងៃទី១៩ ខែមេសា កញ្ញា Adda បានលើកឡើងថា៖ «យើងខ្ញុំទាំង១០នាក់ នឹងព្យាយាមស្វែងយល់ពីការប្រើប្រាស់ និងពង្រឹងកម្មសិទ្ធិបញ្ញាខ្លួនឯងជាមុនសិន មុននឹងបញ្ជ្រាបទៅកាន់សិល្បករផ្សេងៗទៀត ក៏ដូចជាអ្នកគាំទ្រ»។ តារាចម្រៀងដែលមានឈ្មោះដើមថា ថុន សចរិយា រូបនេះ បានបន្ថែមថា៖ «បើខ្ញុំអត់ស្គាល់អ្វីទៅជាកម្មសិទ្ធិបញ្ញាច្បាស់ ខ្ញុំអត់មានចំណាត់ការសម្រាប់ខ្លួនឯង គឺខ្ញុំមិនអាចចែកចាយអ្នកឯទៀតបានទេ។ នៅអាមេរិក ខ្ញុំនឹងព្យាយាមស្វែងយល់ពីការរក្សាសិទ្ធិ ហើយបើយើងចង់យករបស់គេមកប្រើតើ យើងត្រូវដាក់កម្មសិទ្ធិ(Credit) របស់គេដោយរបៀបណា!»។ កញ្ញា រិទ្ធី លំអរពេជ្រ ដែលមានភាពល្បីល្បាញក្នុងរៀបចំកម្មវិធីសិល្បៈបែបសហគមន៍ ជាពិសេសពិធីបុណ្យភូមិដ៏មានប្រជាប្រិយ ក៏គិតមិនខុសពីតារាចម្រៀង៣រូបខាងលើនោះដែរ។ អ្នកជំនាញសិល្បៈវ័យក្មេងរូបនេះ ពិតជាចង់ឃើញការចូលរួមពីមនុស្សទាំងអស់គ្នាក្នុងការគោរពកម្មសិទ្ធិបញ្ញាចំពោះស្នាដៃបង្កើតថ្មី។ លំអរពេជ្រ បានលើកឡើងថា៖ «ការទប់ស្កាត់ និងលុបបំបាត់ការចម្លងស្នាដៃអ្នកដទៃ ត្រូវមានការចូលរួមពីប្រជាជន ពីថ្នាក់ដឹកនាំរដា្ឋភិបាល និងសិល្បករទាំងអស់។ ទស្សនកិច្ចសិក្សានៅអាមេរិកនេះ ជាឱកាសដ៏ធំមួយ បើទោះបីជាពួកយើងទាំង១០នាក់ មិនអាចកែប្រែអ្វីបានច្រើន ប៉ុន្តែវាជាជំហានដ៏វិជ្ជមាន»។ ក្រុមសិល្បករទាំង១០រូប ជឿជាក់ថា ចំណេះដឹងទាក់ទងនឹងការងារក្នុងឧស្សហកម្មតន្ត្រី និងការការពារកម្មសិទ្ធិបញ្ញានៅសហរដ្ឋអាមេរិក នឹងក្លាយជាមេរៀនមួយសម្រាប់ពួកគាត់ក្នុងការរៀបចំផលិតឯកសារដើម្បីបញ្ជ្រាបទៅកាន់សាធារណជន តាមរយៈទំព័រហ្វេសប៊ុក, Instagram និង Youtube ជាដើម។ ក្រៅពីលោក អ៊ួង សូរិយា លោក ម៉ា ច័ន្ទបញ្ញា កញ្ញា Adda Angel និងកញ្ញា រិទ្ធី លំអរពេជ្រ សិល្បករ-ការិនី៦រូបផ្សេងទៀត រួមមាន កញ្ញា ចិត្ត កញ្ចនា លោក ម៉ម ពេជ្ជរិទ្ធ លោក ជុង សៀវភីន លោក សុខា បញ្ញា លោក វណ្ណ ចេស្តា និងលោក រៀម សុខ ភីរម្យ។ ក្នុងដំណើរទស្សនកិច្ចសិក្សា១០ថ្ងៃ ក្រោមកម្មវិធី IVLP On-Demand សិល្បករទាំង១០រូប នឹងធ្វើដំណើរទៅរដ្ឋធានីវ៉ាស៊ីនតោន ក្រុង Austin រដ្ឋតិចសាស់ និងក្រុង Los Angeles រដ្ឋកាលីហ្វនីញ៉ា។ ក្រៅពីការសិក្សា និងឈ្វេងយល់ពីបទពិសោធន៍នានា ក្រុមសិល្បករខ្មែរទាំងនោះ នឹងមានសកម្មភាពវប្បធម៌មួយចំនួនផងដែរ៕	ភ្នំពេញ៖ ក្រោយតន្ត្រីករនិងតារាចម្រៀងខ្មែរឯករាជ្យ(Independent Artists) ចំនួន១០នាក់ ត្រឡប់ពីការសិក្សាលើវិស័យតន្ត្រី និងការការពារកម្មសិទ្ធិបញ្ញានៅសហរដ្ឋអាមេរិកវិញ សិល្បករទាំងនោះត្រូវការពេលវេលាមិនតិចពី៥ទៅ១០ឆ្នាំ ដើម្បីរក្សាស្នាដៃ(កម្មសិទ្ធិបញ្ញា)របស់ខ្លួន និងសិល្បករផ្សេងៗទៀត។ ព្រោះការអនុវត្តច្បាប់ ការគាំទ្រស្នាដៃពិតប្រាកដពីអ្នកស្តាប់-អ្នកមើលក្នុងស្រុកមានកម្រិតទាបនៅឡើយ។ ពិសេសការលួចចម្លងស្នាដៃសិល្បៈពិតពីសំណាក់ អ្នករកប្រាក់តាមYouTube និងបណ្តាញផ្សេងៗមានទំហំធំ និងមានការីករាលច្រើនក្នុងសង្គមខ្មែរ។
៥គ្រាប់របស់ខ្សែប្រយុទ្ធ Juventus ធ្វើបានក្នុងជំនួបវគ្គសន្សំពិន្ទុពូល F ដោយក្នុងនោះ២គ្រាប់ក្នុងការប្រកួតដែលព័រទុយហ្កាល់ឈ្នះហុងគ្រី ៣-០ មួយគ្រាប់ក្នុងបរាជ័យក្រោមថ្វីជើងអាល្លឺម៉ង់ ៤-២ និង២គ្រាប់ក្នុងជំនួបស្មើបារាំង ២-២។ តាមពិតទៅ Patrik Schick ខ្សែប្រយុទ្ធក្រុមសាធារណរដ្ឋឆែកក៏រកបាន៥គ្រាប់ដែរ ប៉ុន្តែដោយសារ Ronaldo មានការបង្ហាញខ្លួនល្អជាងដោយមានប្រៀបលើការបញ្ចូនបាល់ឱ្យដៃគូសម្រេចទី (assist) ១លើក និងមាននាទីប្រកួតតិចជាង ទើបសហព័ន្ធកីឡាបាល់ទាត់អឺរ៉ុប (UEFA) ផ្តល់ពាន Golden Boot ទៅឱ្យរូបគេ។ ចំណែក Patrik Schick បានស្បែកជើងប្រាក់ ខណៈ Karim Benzema ខ្សែប្រយុទ្ធបារាំង ដែលស៊ុតចូលទី៤គ្រាប់នោះ បានស្បែកជើងសំរិទ្ធ។ ការរៀបចំឱ្យមានស្បែកជើងប្រាក់ និងសំរិទ្ធ គឺចាប់តាំងពីឆ្នាំ២០១២មក។ ដោយឡែកHarry Kane ខ្សែប្រយុទ្ធក្រុមអង់គ្លេសដែលមាន៤គ្រាប់ ក៏មានឱកាសច្រើនដើម្បីប្រជែងយកស្បែកជើងមាសពីជើងឯកអឺរ៉ុបនេះដែរ ប៉ុន្តែប្រធានក្រុមរូបនេះ មិនអាចរកគ្រាប់បាល់បន្ថែមទៀតនៅជំនួប២លើកចុងក្រោយ វគ្គពាក់កណ្តាលផ្តាច់ព្រ័ត្រ និងផ្តាច់ព្រ័ត្រ។ ដោយឡែកអ្នកចាត់ទី Jordan Pickford ក្លាយជាអ្នកសង្គ្រោះបាល់បានច្រើនជាងគេ (Cleansheets) ៥លើក លើសគូប្រជែង Gianluigi Donnarumma អ្នកចាំទីអ៊ីតាលី ដែលសង្គ្រោះបាន៣លើក។ យ៉ាងណាក៏ដោយ Donnarumma អ្នកចាំទីក្លិប AC Milan ត្រូវបាន UEFA ចាត់ជាកីឡាករល្អបំផុតក្នុងព្រឹត្តិការណ៍ Euro 2020 ខណៈកីឡាករវ័យក្មេងល្អជាងគេបានទៅ Pedri ខ្សែបម្រើអេស្ប៉ាញ និងក្រុម Barcelona៕ អត្ថបទទាក់ទង Euro 2020៖ Donnarumma អ្នកចាំទីដំបូងបំផុតដែលឈ្នះពានកីឡាករឆ្នើមប្រចាំព្រឹត្តិការណ៍	Cristiano Ronaldo ឈ្នះស្បែកជើងមាស (Goalden Boot) ពីព្រឹត្តិការណ៍ UEFA Euro 2020 បន្ទាប់ពីជំនួបផ្តាច់ព្រ័ត្ររវាងអង់គ្លេស និងអ៊ីតាលី ដោយសារគ្មានអ្នកស៊ុតចូលទីលើសគ្រាប់ខ្លួន ។ ប្រធានក្រុមជម្រើសព័រទុយហ្កាល់ បង្ហាញខ្លួន៤ប្រកួតប៉ុណ្ណោះ តែរកបាន៥គ្រាប់។ Gianluigi Donnarumma អ្នកចាំទីអ៊ីតាលី ក្លាយជាកីឡាករល្អបំផុតប្រចាំជើងឯកអឺរ៉ុប។
1. ការមិនមានចិត្តអត់ធ្មត់ មានរឿងអីបន្តិចកើតទុក្ខមិនសុខចិត្ត បើអ្នកមានចរិតបែបនេះ នោះអ្នកមិនអាចមានទំនាក់ទំនងល្អជាមួយចៅហ្វាយនាយ និងមិត្តរួមការងារឡើយ។ 2. ការមានចិត្តអត្មានិយម តែងតែច្រណែនអ្នកដទៃ នោះអ្នកនឹងអាចដើរដល់ផ្លូវវិនាសនៅថ្ងៃណាមួយជាមិនខានដោយសារតែអ្នកមិនចេះចែករំលែកជាមួយអ្នកដទៃ នោះគេក៏មិនមកជួយអ្នកដូចគ្នានៅពេលដែលអ្នកត្រូវការជំនួយ។ 3. ការមានចិត្តចង្អៀតចង្អល់ មិនចេះអធ្យាស្រ័យឲ្យមិត្តរួមការងារ តែងតែទុកកំហុសរបស់គេក្នុងចិត្ត ទង្វើនេះអាចប៉ះពាល់ដល់ការងារអ្នកណាស់ ដោយសារតែអ្នកមិនអាចមានអារម្មណ៍មូលក្នុងការបំពេញការងាររបស់អ្នក។ 4. ការតែងតែនិយាយដើមរបស់មិត្តរួមការងារម្នាក់ទៅប្រាប់ម្នាក់ទៀតនឹងងាយធ្វើឲ្យអ្នកក្លាយជាមនុស្សម្នាក់ដែលគេមិនរាប់រកនៅក្នុងក្រុមហ៊ុននៅថ្ងៃណាមួយជាមិនខាន។ 5. ការតែងតែប្រុងប្រយត្ន័ចំពោះមិត្តរួមការងារខ្លាំងពេក ដោយតែងតែធ្វើការងារតែម្នាក់ឯង ហើយមិនចូលចិត្តធ្វើជាក្រុម នោះយូរទៅអ្នកនឹងក្លាយជាមនុស្សចម្លែកនៅក្នុងក្រុមហ៊ុនដែលគេមិនចង់នៅជិត។ 6. ការមានចិត្តចងគំនុំជាមួយមិត្តរួមការងារ ហើយតែងតែរកវិធីសងសឹកជាមួយគេ នោះវានឹងធ្វើឲ្យការងារអ្នកធ្លាក់ចុះជាលំដាប់ មិនរីកចម្រើនឡើយ ដោយសារតែចិត្តអ្នកមិនផ្តោតលើការងារ តែបែរជាផ្តោតទៅលើរឿងឥតប្រយោជន៍ទៅវិញ។ 7. ការគ្មានគោលដៅច្បាស់លាស់ក្នុងការធ្វើការងារក៏ងាយធ្វើឲ្យអ្នកបរាជ័យដែរ ព្រោះនៅពេលដែលអ្នកដើរទៅមុខ អ្នកត្រូវការមានគោលដៅដើម្បីបង្ហាញផ្លូវអ្នក បើអ្នកធ្វើការដោយគ្មានគោលដៅ នោះការងារអ្នកនឹងមិនល្អដូចអ្នកដទៃឡើយ៕ ផ្ដល់សិទ្ធដោយ៖www.health.com.kh	ចរឹតអាចកំណត់វាសនារបស់មនុស្សម្នាក់ បើអ្នកមានចរឹតមិនល្អ នោះជីវិតអ្នកនឹងពិបាកដើរខ្លាំងណាស់ ប៉ុន្តែបើអ្នកមានចរឹតល្អ នោះជីវិតអ្នកនឹងភ្លឺ ដូចនេះនៅកន្លែងធ្វើការ តើអ្នកមិនគួរមានចរិតបែបណាខ្លះ?បើអ្នកមាន អ្នកគួរតែកែចេញ។
ថ្លែងក្នុងកម្មវីធីសន្និបាតបូកសរុបលទ្ធផលការងារឆ្នាំ ២០១៦ និងលើកទិសដៅឆ្នាំ ២០១៧ នៅថ្ងៃទី ២មីនានេះ រដ្ឋមន្ត្រីក្រសួងព័ត៌មាន បានបញ្ជាក់ដូច្នេះថា៖	ភ្នំពេញ៖ រដ្ឋមន្ត្រីក្រសូងព័ត៌មានលោក ខៀវ កាញារីទ្ធ បានឲ្យដឹងថា លោកនឹងស្នើទៅសម្ដេច ហ៊ុន សែន សុំកាត់បន្ថយការផ្សព្វផ្សាយពាក្យស្លោក «មីក្រូហិរញវត្ថុជារបស់ឯកជន មិនមែនរបស់រដ្ឋទេ» ដើម្បីកុំឲ្យពលរដ្ឋធុញទ្រាន់នឹងសំឡេងនេះ។ បើតាមលោក ខៀវ កាញារីទ្ធ រូបលោកនឹងពិគ្រោះសុំយោបល់ពីសម្ដេច ហ៊ុន សែន មកផ្សព្វផ្សាយពាក្យស្លោកខាងលើនេះ ត្រឹមមួយសប្ដាហ៍ម្ដង ឬមួយខែម្ដងវិញ ។
តាមរយៈសេចក្តីជូនដំណឹង នៅថ្ងៃទី២៥ ខែកញ្ញា ឆ្នាំ២០២០ លោក ទៀ សីហា អះអាងថា មន្រ្តីជំនាញ នឹងចុះជួយវាស់វែងជូនប្រជាពលរដ្ឋ ក្នុងការរុះរើសំណង់ខុសច្បាប់ទាំងនោះ ដើម្បីសម្រួលដល់ការងារស្ថាបនាផ្លូវទាំង៣៨ខ្សែ។ លោក សង្កត់ធ្ងន់ដូច្នេះថា៖«ក្នុងករណីពុំបានរុះរើតាមការកំណត់ រដ្ឋបាលខេត្ត នឹងចាត់វិធានការរុះរើតាមនីតិវិធីនិងច្បាប់ជាធរមាន ដោយមិនទទួលខុសត្រូវរាល់ការខូចខាតនិងការបាត់បង់ទ្រព្យសម្បតិ្តរបស់បងប្អូនប្រជាពលរដ្ឋឡើយ»។ យ៉ាងណា លោកអភិបាលខេត្ត សង្ឃឹមថា ប្រជាពលរដ្ឋ នឹងរុះរើសំណង់ខុសច្បាប់ទាំងនោះ ដោយស្មារតីទទួលខុសត្រូវ តាមពេលវេលាដែលបានកំណត់។ សម្តេចឧបនាយករដ្ឋមន្រ្តី ទៀ បាញ់ រដ្ឋមន្រ្តីក្រសួងការពារជាតិ និងជាប្រធានគណៈកម្មការសាងសង់ផ្លូវ៣៨ខ្សែ មានប្រសាសន៍ថា ប្រជាពលរដ្ឋ នឹងមិនទទួលបានសំណងអ្វីទាំងអស់ ដោយសារតែសំណង់ទាំងនោះ រំលោភចូលចំណីផ្លូវ។ រដ្ឋាភិបាល ចំណាយថវិកា១៥០លានដុល្លារ សម្រាប់ការសាងសង់ផ្លូវ៣៨ខ្សែក្នុងទីរួមខេត្តសៀមរាប ដោយរំពឹងថា នឹងរួចរាល់ទាំងស្រុងនៅត្រឹមឆ្នាំ២០២១។ នៅពាក់កណ្តាលខែវិច្ឆិកា ឆ្នាំ២០២០ អាជ្ញាធរ នឹងរៀបចំពិធីបើកការដ្ឋានសាងសង់ផ្លូវទាំង៣៨ខ្សែ ដោយមានសម្តេចនាយករដ្ឋមន្ត្រី ហ៊ុន សែន នឹងទៅធ្វើជាអធិបតី។ អត្ថបទទាក់ទង គ្រប់សំណង់លើចំណីផ្លូវ៣៨ខ្សែនៅសៀមរាប ត្រូវតម្រូវឲ្យរើចេញដោយមិនផ្តល់សំណង	លោក ទៀ សីហា អភិបាលខេត្តសៀមរាប ជូនដំណឺងថា ក្នុងរយៈពេល១០ថ្ងៃ គឺចាប់ពីថ្ងៃទី២៣ ខែកញ្ញា រហូតដល់ថ្ងៃទី២ ខែតុលា ឆ្នាំ២០២០ ប្រជាពលរដ្ឋ ដែលមានលំនៅឋាន តូបលក់ដូរ របង និង សំណង់ផ្សេងៗទៀត រំលោភលើដីផ្លូវ ដីចំណីផ្លូវ អូរ ប្រឡាយ និង ដីចំណីស្ទឹងសៀមរាប ត្រូវរុះរើចេញដោយខ្លួនឯងជាកំហិត។ វិធានការនេះ ធ្វើឡើងក្នុងពេលដែលរដ្ឋាភិបាល ត្រូវសាងសង់ផ្លូវ៣៨ខ្សែ នៅទីរួមខេត្តសៀមរាប។
បើតាមសេចក្តីសម្រេចរបស់សម្តេច ហ៊ុន សែន នាថ្ងៃទី២៦កក្កដា ឆ្នាំ២០២១ ក្រុមការងារដែលបង្កើតឡើង ដើម្បីស្តារវិស័យទេសចរណ៍កម្ពុជាក្នុងនិងក្រោយវិបត្តិកូវីដ-១៩ គឺមានលោក ថោង ខុន រដ្ឋមន្ត្រីក្រសួងទេសចរណ៍ជាប្រធាន ដែលមានអនុប្រធាន៨រូប ខណៈមនុស្ស៣៥រូបទៀតជាសមាជិក។ ចំពោះអនុប្រធាន ក្រុមការងាររាជរដ្ឋាភិបាល និងឯកជន ដើម្បីស្តារនិងលើកស្ទួយវិស័យទេសចរណ៍កម្ពុជា ក្នុងនិងក្រោយវិបត្តិកូវីដ-១៩ ទាំង៨រូបនោះ មានលោកស្រី ភឿង សកុណា រដ្ឋមន្ត្រីក្រសួងវប្បធម៌និងវិចិត្រសិល្បៈ, លោក សាយ សំអាល់ រដ្ឋមន្ត្រីក្រសួងបរិស្ថាន, លោក ម៉ៅ ហាវណ្ណាល់ រដ្ឋមន្ត្រីទទួលបន្ទុករដ្ឋលេខាធិការដ្ឋានអាកាសចរស៊ីវិល និងលោក ហ៊ុន ម៉ានិត ប្រធានអនុគណៈកម្មការគ្រប់គ្រងច្រកទ្វារចេញ-ចូលប្រទេស និងការធ្វើចត្តាឡីស័ក ជាដើម។ ដោយឡែក សមាជិកនៃក្រុមការងារស្តារវិស័យទេសចរណ៍កម្ពុជាក្នុងនិងក្រោយវិបត្តិកូវីដ-១៩ នោះ មានលោកស្រី ឆាយ ស៊ីវលីន ប្រធានសមាគមទីភ្នាក់ងារទេសចរណ៍កម្ពុជា, លោកស្រី ចិន្តា ក្លេ ប្រធាន សមាគមសណ្ឋាគារកម្ពុជា, លោក ធួន ស៊ីណាន ប្រធានសមាគមទេសចរណ៍អាស៊ីប៉ាហ្វិកកម្ពុជា, លោក លី សែ អគ្គនាយកគ្រឹះស្ថានអង្គរ លោក Arnanl Dara ប្រធានសមាគមភោជនីដ្ឋានកម្ពុជា...។ នេះបើតាមសេចក្តីសម្រេច របស់សម្តេច ហ៊ុន សែន៕	ភ្នំពេញ៖ នាយករដ្ឋមន្ត្រី សម្តេច ហ៊ុន សែន បានសម្រេចបង្កើតក្រុមការងាររាជរដ្ឋាភិបាល និងឯកជន ដើម្បីស្តារនិងលើកស្ទួយវិស័យទេសចរណ៍កម្ពុជា ក្នុងនិងក្រោយវិបត្តិកូវីដ-១៩។
ក្រសួងធនធានទឹក និងឧតុនិយម បានបញ្ជាក់ថា កាលពីថ្ងៃទី២០ ខែកញ្ញា កម្ពស់ទឹកនៅអាងទឹកតាម៉ុក បានហក់ឡើងដល់៣,៩៦ម៉ែត្រ។ រហូតដល់ថ្ងៃទី២១ ខែកញ្ញានេះ បានស្រកចុះ០,១៤ម៉ែត្រវិញ។ ក្រសួងធនធានទឹក បានឲ្យដឹងថា កម្ពស់ទឹក៣,៨២ម៉ែត្រនេះ គឺលើសពីកម្ពស់ទឹកប្រកាសឲ្យមានការប្រុងប្រយ័ត្នហើយ ហើយកម្ពស់ទឹកដែលប្រកាសអាសន្ន៤,២០ម៉ែត្រ។ ក្រសួងធនធានទឹកអំពាវនាវដល់ពលរដ្ឋដែលរស់នៅក្នុងឃុំអន្លង់ ស្រុកអន្លង់វែង ខេត្តឧត្តរមានជ័យបង្កើនការប្រុងប្រយ័ត្នខ្ពស់ ដើម្បីជៀសផុតពីការគ្រោះថ្នាក់កើតឡើងជាយថាហេតុ។ ការព្យាកររបស់ក្រសួងធនធានទឹក បង្ហាញថា កម្ពស់ទឹកនៅតាមដងទន្លេមេគង្គនានាក្នុងរយៈពេល៣ថ្ងៃខាងមុខនេះ នឹងបន្តហក់ឡើងទៀត។ ក្នុងខេត្តក្រចេះនឹងហក់ឡើងដល់៧,៤៥ម៉ែត្រ កម្រិតប្រកាសអាសន្ន១០,៧០ម៉ែត្រ, ខេត្តក្រចេះហក់ឡើងដល់១៦,៥២ម៉ែត្រ កម្រិតប្រកាសអាសន្ន២២ម៉ែត្រ, ខេត្តកំពង់ចាមហក់ឡើងដល់១១,០៣ម៉ែត្រ កម្រិតប្រកាសអាសន្ន១៥,២០ម៉ែត្រ, ទន្លេបាសាក់ ចតុមុខ ហក់ឡើងដល់៧,១៣ម៉ែត្រ កម្រិតប្រកាសអាសន្ន៧,៥០ម៉ែត្រ, ទន្លេអ្នកលឿង ហក់ឡើងដល់៥,៣៥ម៉ែត្រ កម្រិតប្រកាសអាសន្ន៧,៤០ម៉ែត្រ,និងទន្លេកោះខែល ៦,០១ម៉ែត្រ កម្រិតប្រកាសអាសន្ន៧,៤០ម៉ែត្រ៕	ភ្នំពេញ៖ ក្រោយទទួលរងឥទ្ធិពលព្យុះនូលក្នុងរយៈពេលប៉ុន្មានថ្ងៃកន្លងមក តំបន់មួយចំនួននៅកម្ពុជា ត្រូវជន់លិច ហើយកម្ពស់ទឹកនៅតាមតំបន់មួយចំនួន ក៏ហក់ឡើងជិតដល់កម្រិតប្រកាសអាសន្នផងដែរ។ បើតាមក្រសួងធនធានទឹក នៅថ្ងៃទី២១ ខែកញ្ញានេះ កម្ពស់ទឹកនៅអាងទឹកតាម៉ុកក្នុងខេត្តឧត្តរមានជ័យ បានស្រកមកត្រឹម៣,៨២ម៉ែត្រហើយ។ ប៉ុន្តែកម្ពស់ទឹកនេះ គឺជិតដល់កម្រិតប្រកាសអាសន្ន (៤,២០ម៉ែត្រ គឺជាកម្រិតប្រកាសអាសន្ន)។
របាយការណ៍ចុងក្រោយរបស់អ្នកជំនាញ នៃអង្គការសហប្រជាជាតិដែលបោះពុម្ពផ្សាយនៅឆ្នាំ២០០៧ បញ្ជាក់ថា កំណើន កម្តៅសកលច្រើនបណ្តាលមកពីសកម្មភាពរបស់មនុស្ស។ ចំណែកឯអ្នកវិទ្យាសាស្រ្តមួយភាគតូចគិតថា មានមូលហេតុ សំខាន់ជាងនេះទៅទៀត ដែលធ្វើឱ្យកម្តៅផែនដីកើនឡើង ដូចជាព្រះអាទិត្យជាដើម។ បើតាមសៀវភៅខ្ញុំចង់ដឹងរបស់អង្គការស៊ីប៉ា ដែលមានចំណងថា«បរិស្ថាន» មានអ្នកវិទ្យាសាស្រ្តដែលបដិសេធថា គ្មានកំណើនកម្តៅសកលទេ ប៉ុន្តែអ្នកទាំងនោះមានតិចតួចណាស់។ និន្នាការចម្បងរបស់អ្នកវិទ្យាសាស្រ្ត បានសន្និដ្ឋានថា នៅអំឡុងពេលពេញមួយសតវត្សរ៍ទី២១នេះ សីតុណ្ហភាព នឹងកើន ឡើងពី ១,៨ ទៅ៣,៤ អង្សាសេបន្ថែមទៀត។ ពួកគេបានធ្វើសេណារីយ៉ូចំនួនជាង៤០ ដែលរៀបចំឡើងតាមរយៈ កំណើនសេដ្ឋកិច្ច កំណើនប្រជាជន ការប្រើប្រាស់ធនធាន និងបច្ចេកទេសថ្មីៗ ព្រមទាំងតាមរយៈការជួយគ្នារវាង បណ្តាប្រទេស និងជម្រើសអភិវឌ្ឍន៍របស់ពួកគេ។ សេណារីយ៉ូទាំងនេះបានគិតទុកមុននូវផលវិបាកនៃកំណើនកម្តៅសកលចំពោះផែនដី ដែលនៅក្នុងនោះមានកំណើន កម្ពស់ទឹកសមុទ្រ ការសម្បូរភ្លៀងនៅតំបន់ខ្លះតែខ្សត់ភ្លៀងនៅតំបន់ផ្សេងទៀត ការថយចុះនៃផែនទឹកកក និងទឹកកកសំឡី ការប្រែប្រួលចរន្តទឹកសមុទ្រ ការបាត់បង់ប្រភេទសត្វដែលគេស្គាល់ពី៤០ភាគរយ ទៅ៧០ភាគរយ ការបាត់បង់ប្រព័ន្ធអេកូឡូស៊ី និងព្រៃឈើមួយចំនួន។ ចំពោះប្រទេសកម្ពុជា ក្រសួងបរិស្ថានក៏បានតាក់តែងសេណារីយ៉ូព្យាករមុនមួយសម្រាប់ប្រទេសដែរ។ យោងតាមការសិក្សារបស់ក្រសួងនេះ បរិមាណទឹកភ្លៀងអាចនឹងកើនឡើងពី ៣ភាគរយ ទៅ ៣៥ភាគរយ។ ទោះជាយ៉ាងនេះក្តី ភ្លៀងទាំងនេះមិនអាចបំបាត់ភាពរាំងស្ងួតនៅរដូវផ្សេងឡើយ ព្រោះសីតុណ្ហភាពអាចកើនឡើងពី ១,៣ ទៅ ២,៥អង្សាសេបន្ថែមទៀត។ បើកម្ពស់ទឹកសមុទ្រកើនឡើងមែននោះ វានឹងប៉ះពាល់ដល់ឆ្នេរសមុទ្រ។ នៅឆ្នាំ២១០០ ព្រៃកោងកាងមួយភាគធំនឹងត្រូវលិចលង់។ បើទឹកឡើង ១ម៉ែត្រ ឆ្នេរសមុទ្រប្រាកដជាត្រូវជន់លិច ជាពិសេសឆ្នេរទំហំ ៤៤គីឡូម៉ែត្រការ៉េ នៅក្នុងខេត្តកោះកុង និងត្រូវលិចទឹកជារៀងរហូត។ បើឆ្នេរសមុទ្របាត់បង់ នោះចលករមួយរបស់សេដ្ឋកិច្ច គឺវិស័យទេសចរណ៍ នឹងត្រូវទទួលរងផលប៉ះពាល់។ ការកើនឡើងនៃកម្ពស់ទឹកក៏នឹងមានផលវិបាកធ្ងន់ធ្ងរនៅវាលទំនាបតាមបណ្តោយទន្លេមេគង្គនិងក្នុងប្រព័ន្ធអេកូឡូស៊ីនៃទន្លេសាបទាំងមូលដែលជាដង្ហើមសេដ្ឋកិច្ចឱ្យមួយទៀតរបស់ប្រទេសយើង។ ប្រជាជនកម្ពុជាមិនទាន់ត្រៀមខ្លួន ដើម្បីប្រឈមមុខនឹងស្ថានភាពថ្មីនេះទេ។ ការខូចខាតដី ព្រៃឈើ និងតំបន់នេសាទ នឹងញុំាងជីវិតប្រជាជាតិឱ្យលំបាកឡើងៗ។ តម្រូវការទឹកក៏នឹងកើនឡើងតាមកំណើនប្រជាជនដែរ។ ក្នុងលក្ខខណ្ឌនេះ សុខភាពក៏នឹងអាចទ្រុឌទ្រោម ដោយសារប្រព័ន្ធសុខាភិបាលនៅមានកម្រិត ហើយប្រជាជនភាគច្រើនក្រីក្រ និងមានការយល់ដឹងតិចអំពីវិធានការអនាម័យ៕	ភ្នំពេញ៖ បម្រែបម្រួលអាកាសធាតុកំពុងក្លាយជារឿងប្រឈមមួយដែលមនុស្សទូទាំងពិភពលោកកំពុងព្រួយបារម្ភ។ ភាព ប្រែប្រួលនៃអាកាសធាតុ នៅតាមប្រទេសនីមួយៗមានភាពខុសគ្នា ដោយប្រទេសខ្លះឡើងកម្តៅខុសធម្មតា។ បញ្ហាកម្តៅ កើនឡើងនេះ ត្រូវបានអង្គការសហប្រជាជាតិបង្កើតអង្គភាពមួយនៅឆ្នាំ១៩៨៨ ដើម្បីវាយតម្លៃចំណេះដឹងអំពីកំណើន កម្តៅសកល ផលប៉ះពាល់ និងវិធីដោះស្រាយ។
អង្គរ និងលើសពីនេះ! គឺជាកម្មវិធីថ្មីមួយទៀតដែលសារព័ត៌មានអេឡិចត្រូនិកថ្មីៗ (Thmeythmey និងក្រុមការងារនៃអាជ្ញាធរជាតិអប្សរាផលិតរួមគ្នា។ អង្គរ និងលើសពីនេះ! គឺជាកម្មវិធីផ្តោតជាពិសេសទៅលើតម្លៃប្រាង្គប្រាសាទ, វប្បធម៌, ប្រពៃណី, ធម្មជាតិ(សត្វ និងព្រៃ), បុរាណស្ថាន, តំបន់ប្រវត្តិសាស្ត្រ, ម្ហូបអាហារ និងសម្លៀកបំពាក់ជាដើម ដែលស្ថិតនៅក្នុងខេត្តសៀមរាបនិយាយជារួម និងនិយាយដោយឡែកនៅក្នុងតំបន់រមណីយដ្ឋានអង្គរ។ សារព័ត៌មានអេឡិចត្រូនិក Thmeythmey ដោយមានការការផ្តួចផ្តើមគំនិត និងយល់ព្រមសហការដោយអាជ្ញាធរជាតិអប្សរា នឹងព្យាយាមផលិតឯកសារវីដេអូប្រវត្តិសាស្ត្រ ទាក់ទងទៅនឹងតំបន់អង្គរបន្ថែមទៀតទៅតាមលទ្ធភាពដែលខ្លួនអាចធ្វើបាន។ ឯកសារវីដេអូនេះ អាចនឹងឡើងជាពីរភាសា៖ ខ្មែរ និង អង់គ្លេស។ ដោយយល់ឃើញពីតម្លៃដ៏មហិមានៃរមណីយដ្ឋានអង្គរ-ឧទ្យានអង្គរ និងកង្វះខាតខ្លះៗ នៃដំណើរការចងក្រងឯកសារមួយចំនួនផងដែរនោះ(ឯកសារមួយចំនួនធំបានចងក្រងហើយ), សារព័ត៌មានអេឡិចត្រូនិក Thmeythmey បានសម្រេចចិត្តបង្កើតកម្មវិធី«អង្គរ និងលើសពីនេះ!» ដើម្បីចូលរួមចំណែកផលិតឯកសារប្រវត្តិសាស្ត្រមួយចំនួនបន្ថែមទៀតនៅតាមប្រាង្គប្រាសាទនានានៅតាមរមណីយដ្ឋាន និងឧទ្យានអង្គរក្នុងខេត្តសៀមរាប។ ចងក្រង អភិរក្ស និងផ្សព្វផ្សាយ។ ឯកសារវីដេអូផ្លូវការនឹងត្រូវចាក់ផ្សាយក្នុងរយៈពេល២ខែខាងមុខនេះ៕ សារព័ត៌មានថ្មីៗសូមថ្លែងអំណរគុណចំពោះក្រុមហ៊ុន COCA-COLA Cambodia, ក្រុមហ៊ុន Mercedes-Benz Cambodia និងសណ្ឋាគារ Vitroths ដែលជួយឧបត្ថម្ភកម្មវិធី អង្គរ និងលើសពីនេះ!	សៀមរាប៖ ការសាងសង់ប្រាសាទ គឺជារឿងអស្ចារ្យបំផុតទៅហើយ។ ប៉ុន្តែ កិច្ចការការពារ អភិរក្ស និងសម្អាតអង្គរ ក៏មែនមែនជារឿងងាយស្រួលប៉ុន្មានឡើយ។ នៅថ្ងៃទី២៦ខែសីហាឆ្នាំ២០២០នេះ ក្នុងក្របខណ្ឌនៃកម្មវិធី«អង្គរ និងលើសពីនេះ!» ក្រុមការងារនៃសារព័ត៌មានថ្មីៗ បានសម្ភាសក្រុមអ្នកជំនាញសម្អាតប្រាសាទបន្តទៀត។
ការឡើងថ្លៃទំនិញ និងការព្យាយាមពន្យារពេលអាណត្តិប្រធានាធិបតីលើសពី២អាណត្តិ បង្កឱ្យនិស្សិតសាកលវិទ្យាល័យ ប្រមូលផ្ដុំធ្វើបាតុកម្មនៅពីក្រៅបរិវេណសភាឥណ្ឌូណេស៊ីកាលពីថ្ងៃទី១១ ខែមេសា។ ការប្រមូលផ្តុំនេះ ជាផ្នែកមួយនៃការធ្វើបាតុកម្មជាច្រើនកន្លែងទៀតនៅទូទាំងឥណ្ឌូណេស៊ីរួមមាននៅ ខេត្តស៊ូឡាវេស៊ីខាងត្បូង ខេត្តេជ្វាខាងលិច និងក្រុងហ្សការតា។ និស្សិតរាប់រយនាក់ពាក់អាវពណ៌ neon ដើរដង្ហែទៅកាន់សភាដើម្បីតវ៉ា។ បើតាមទីភ្នាក់ងារព័ត៌មាន Reuters ប៉ូលិសឥណ្ឌូណេស៊ីបានបាញ់ឧស្ម័នបង្ហូរទឹកភ្នែក និងកាណុងបាញ់ទឹកដើម្បីបំបែកក្រុមបាតុករទាំងអស់នេះ។ «អ្វីដែលច្បាស់នោះគឺថា ពួកអ្នកនយោបាយដែលមានឥទ្ធិពលទាំងនោះកំពុងពន្យារពេលការបោះឆ្នោត ហើយនោះជាអ្វីដែលធ្វើឱ្យប៉ះពាល់ដល់រដ្ឋធម្មនុញ្ញ»។ និស្សិតឈ្មោះ Muhammad Lutfi ប្រាប់អ្នកកាសែតបែបនេះ។ ទាក់ទងការពន្យារអាណត្តិប្រធានាធិបតីនេះ លោក ចូកូ វីដូដូ នៅថ្ងៃទី១០ ខែមេសា ក៏ចេញច្រានចោលជាលើកទី២ ។ លោក វីដូដូ ប្រាប់បណ្ដារដ្ឋមន្រ្តីរបស់លោកឱ្យបញ្ឈប់ការពិភាក្សាអំពីគំនិតចង់ពន្យារអាណត្តិប្រធានាធិបតីមិនថាតាមរយៈការពន្យាពេលបោះឆ្នោតប្រធានាធិបតីនៅឆ្នាំ២០២៤ ឬការធ្វើវិសោធនកម្មរដ្ឋធម្មនុញ្ញ។ សន្ទុះគាំទ្រគំនិតនេះកើនឡើងយ៉ាងខ្លាំងក្នុងចំណោមអ្នកនយោបាយនាពេលថ្មីៗនេះ។ កន្លងមក លោក វីដូដូ ដែលមានវ័យ ៦០ឆ្នាំ អះអាងថា លោកនឹងគោរពតាមរដ្ឋធម្មនុញ្ញ ហើយការបោះឆ្នោតប្រធានាធិបតីនឹងធ្វើឡើងនៅឆ្នាំ២០២៤។ ប៉ុន្តែ លោកត្រូវបានរងការរិះគន់យ៉ាងខ្លាំងចំពោះការបញ្ជាក់មិនច្បាស់របស់លោកដែលថានឹងបន្តតំណែងឬទេ ប្រសិនបើមានការធ្វើវិសោធនកម្មរដ្ឋធម្មនុញ្ញដើម្បីឱ្យលោកបន្តអាណត្តិទី៣៕	ប៉ូលិសឥណ្ឌូណេស៊ីនៅថ្ងៃទី១១ ខែមីនា បានបាញ់ឧស្ម័នបង្ហូរទឹកភ្នែក និងទឹកដើម្បីបំបែកក្រុមបាតុករដែលកំពុងតវ៉ានៅក្រៅសភាក្នុងរដ្ឋធានីហ្សាការតាជុំវិញការឡើងថ្លៃទំនិញ និងការប៉ុនប៉ងពន្យារអាណត្តិរបស់ប្រធានាធិបតីឥណ្ឌូណេស៊ី ចូកូ វីដូដី ។
លោក ជាយ តាយ បានបញ្ជាក់ថា គម្រោងទាំងនេះ នឹងនឹងត្រូវចំណាយថវិកាប្រមាណ៥០លានដុល្លារ។ អភិបាលខេត្តកំពត លោក ជាវ តាយ បានលើកឡើងថា៖« នៅពេលខាងមុខខេត្តកំពតនឹងមានរថភ្លើងលឿនដើម្បីធ្វើមិចភ្នំពេញ មកដល់ កំពត រយៈពេលមួយម៉ោងឲ្យដល់ ហើយយើងនឹងគ្រោងឲ្យមានព្រលានមួយថ្មី ដែលទាក់ទាញក្នុងស្រុក ហើយនឹងអាចឈានទាក់ទាញភ្ញៀវអន្តរជាតិ ដែលយើងមើលគេជិតខាងយើងគេមាន»។ អភិបាលខេត្តរូបនេះ គ្រោងបង្កើតក្រុមហ៊ុនមួយដែលមានឈ្មោះថា «មូលធនអភិវឌ្ឍន៍កំពត» ដោយមានតម្លៃ ១០០០ដុល្លារក្នុងមួយហ៊ុន ក្នុងនោះលោកនឹងដាក់ហ៊ុន៥លានដុល្លារ។ ក្នុងគម្រោងនេះក៏បើកឲ្យប្រជាពលរដ្ឋទូទៅអាចទិញភាគហ៊ុនផងដែរ៕	កំពត់៖ ខេត្តកំពតនឹងមានផ្លូវរថភ្លើងល្បើនលឿនពីភ្នំពេញ កំពត ដែលអាចធ្វើដំណើរចំណាយពេលត្រឹម១ម៉ោង។ មិនត្រឹមតែប៉ុណ្ណោះក៏មានព្រលានយន្តហោះមួយទៀតផង។ នេះបើយោងតាមការលើកឡើងតាមលោកអភិបាលខេត្តកំពត។
ទោះបីជាតួលេខថយចុះ ប៉ុន្តែចិននៅតែឈរលើគេ ដោយមានអ្នកឆ្លងជាង៨ម៉ឺនករណី ស្លាប់ជាង៣០០០នាក់ និងសះស្បើយប្រមាណ៧០ ០០០នាក់។ អ៊ីតាលី អ៊ីរ៉ង់ និងអេស្ប៉ាញ មានចន្លោះពីជាង១ម៉ឺន ទៅជាង៣ម៉ឺនករណី។ ខណៈប្រទេសដែលមានអ្នកជំងឺខ្ទង់ពាន់ករណីរួមមាន កូរ៉េខាងត្បូង សហរដ្ឋអាមេរិក ស្វីស ចក្រភពអង់គ្លេស ហូឡង់ ន័រវេស អូទ្រីស បែលហ្ស៊ិក ស៊ុយអែត និងដាណឺម៉ាក។ កន្លងមក ចំនួនប្រទេស តំបន់រដ្ឋបាលពិសេស តំបន់ស្វយ័ត និងដែនដីនៅនាយសមុទ្រ ទាំង១២៥ដែលមានករណីឆ្លង COVID-19 រួមមាន៖ -អាស៊ី ៖ ចិន កូរ៉េខាងត្បូង ជប៉ុន (រួមទាំងករណីនាវា Diamond Princess) អ៊ីរ៉ង់ សិង្ហបុរី ថៃ អេមីរ៉ាតអារា់ប់រួម ម៉ាឡេស៊ី វៀតណាម អូម៉ង់ ហ្វីលីពីន លីបង់ អ៊ីរ៉ាក់ កូវ៉ែត ប៉ារែន អាហ្វហ្គានីស្ថាន ឥណ្ឌា ណេប៉ាល់ កម្ពុជា ស្រីលង្កា ប៉ាគីស្ថាន កាតា ឥណ្ឌូណេស៊ី ហ្ស៊កដានី អារ៉ាប៊ីសាអូឌីត ប៊ូតង់ ម៉ាល់ឌីវ, ហ្ស៊កហ្ស៊ី, អាមេនី, អ៊ីស្រាអែល, អាស៊ែបៃហ្សង់, បង់ក្លាដែស, ប៉ាឡេស្ទីន, ព្រុយណេ, ម៉ុងហ្គោលី, កាហ្សាក់ស្ថាន, អ៊ូបេគីស្ថាន, ស៊ីប, ស៊ីបខាងជើង, កៀស៊ីហ្ស៊ីស្ថាន។ -អឺរ៉ុប ៖ អ៊ីតាលី បារាំង, ចក្រភពអង់គ្លេស (អង់គ្លេស វេលស៍ ស្កុតឡេន និងអៀរឡង់ខាងជើង) អាល្លឺម៉ង់ ស៊ុយអែត រុស្ស៊ី អេស្ប៉ាញ ហ្វាំងឡង់ បែលហ្ស៊ិក អូទ្រីស ក្រូអាស៊ី ស្វីស ក្រិក រូម៉ានី ន័រវេស ម៉ាសេដ្វានខាងជើង ដាណឺម៉ាក អេស្តូនី ហូឡង់ សាំងម៉ារ៉ាំង លីទុយអានី បេឡារុស អ៊ីស្លង់ ម៉ូណាកូ អៀរឡង់ លុចសំបួ សាធារណរដ្ឋឆេក អង់ដូរ៉ា ព័រទុយហ្គាល់ ឡេតូនី អ៊ុយក្រែន លិចតិញស្តាញ ប៉ូឡូញ ស្លូវេនី ហុងគ្រី បូស្នី-ហឺហ្ស៊េហ្គោវីណា ស៊ែប៊ី ស្លូវ៉ាគី ម៉ាលត៍ ម៉ុលដូវ៉ា ប៊ុលហ្គារី, បូរីវ៉ាទីកង់, អាល់បានី, ស៊ីប, តួកគី, កូសូវូ, ម៉ុងតេណេហ្គ្រោ ។ -អាហ្វ្រិក ៖ អេហ្ស៊ីប, អាល់ហ្សេរី, នីហ្សេរីយ៉ា, ទុយនីស៊ី, សេណេហ្គាល់, ម៉ារ៉ុក, អាហ្វ្រិកខាងត្បូង, កាមេរូន, តូហ្គោ, បួគីណាហ្វាសូ, ហ្សាម៉ៃអ៊ីក, សាធារណរដ្ឋប្រជាធិបតេយ្យកុងហ្គោ, កូតឌីវ័រ, កេនយ៉ា, ហ្កាបុង, ហ្គីណេ, អេត្យូពី, ស៊ូដង់ , ហ្គាណា, សាធារណរដ្ឋអាហ្វ្រិកកណ្តាល, កុងហ្គោ, ហ្គីណេអេក្វាទ័រ, ណាមីប៊ី, លីបេរី, Seychelles, ម៉ូរីតានី, អ៊ីស្វាទីនី, សូម៉ាលី, តង់ហ្សានី, បេណាំង, ហ្គំប៊ី។ -អាមេរិកខាងជើង ៖ សហរដ្ឋអាមេរិក, កាណាដា ម៉ិកស៊ិក, សាធារណរដ្ឋដូមីនិក,, Antigua and Barbuda, គុយបា, ទ្រីនីដាដ និងតូបាហ្គោ, សាំង វ៉ាំងសង់ និង ហ្គ្រីណាឌី, Saint Lucia, បាហាម៉ា។ -អាមេរិកកណ្តាល៖ ប៉ាណាម៉ា, កូស្តារីកា, ហុងឌូរ៉ាស, ហ្គាតេម៉ាឡា, ។ -អាមេរិកឡាទីន ៖ ប្រេស៊ីល, អេក្វាឌ័រ, អាហ្សង់ទីន, ស៊ីលី, ប៉េរូ, កូឡុំប៊ី ប៉ារ៉ាហ្គាយ, បូលីវី, វេណេស៊ុយអេឡា, ស៊ូរីណាម, អ៊ុយរូហ្គាយ, គុយយ៉ាន , ។ -អូសេអានី ៖ អូស្ត្រាលី, នូវែលសេឡង់។ -តំបន់រដ្ឋបាល និងដែនដីស្វយ័តនៅឯនាយសមុទ្រ ៖ ចិន (ម៉ាកាវ, ហុងកុង, តៃវ៉ាន់), ចក្រភពអង់គ្លេស (ហ្ស៊ីប្រាល់តា, Cayman Islands, បាបាដូស, Montserrat ), ដាណឺម៉ាក (ប្រជុំកោះហ្វារ៉ូ, Greenland), បារាំង (French Guiana, Martinique, Saint Martin, Saint Barthelemy, French Polynesia, កោះ Reunion, Guadeloupe, Mayotte), អាមេរិក (Virgin Islands, កោះហ្គាម, ព័រតូរីកូ), អេស្ប៉ាញ (Canary Islands), ហូឡង់ (អារុយបា, Curacao)។ -ប្រជុំកោះ Channel Islands (២)៖ Guernsey និង Jersey ៕	គិតមកដល់ពេលនេះ ប្រទេស និងដែនដីជិង១៧០ហើយ ដែលបានរកឃើញករណីឆ្លង COVID-19។ អ្នកឆ្លងឡើងដល់ជិត ១៩៩ ០០០នាក់ ខណៈចំនួនអ្នកស្លាប់មានជិត៨០០០នាក់ និងជាសះស្បើយជិត៨៣ ០០០នាក់។
សមាគមអ្នកនាំចូលកូរ៉េ (Korea Importers Association - KOIMA) នឹងរៀបចំពិព័រណ៍ ទំនិញនាំចូលកូរ៉េ ឆ្នាំ២០២២ ក្រោមប្រធានបទ ត្រឡប់មកធ្វើជំនួញវិញ ដែលនឹងប្រព្រឹត្តទៅចាប់ពីថ្ងៃទី២៣-២៥ ខែមិថុនាខាងមុខនេះ។ ទីតាំងរៀបចំពិព័រណ៍នេះ នឹងប្រព្រឹត្តទៅនៅ មជ្ឈមណ្ឌលពិព័រណ៍ COEX ទីក្រុងសេអ៊ូល សាធារណរដ្ឋកូរ៉េ។ ក្រសួងពាណិជ្ជកម្ម នៅថ្ងៃទី៧ខែឧសភា បានជូនដំណឹងទៅដល់អាជីវករ ពាណិជ្ជករ ម្ចាស់សហគ្រាស ដែលចំណាប់អារម្មណ៍ចង់នាំចូលផលិតផលរបស់ខ្លួន ក្នុងទីផ្សារប្រទេសកូរ៉េ ឬមានបំណងចូលរួម ក្នុងជំនួបស្វែងរកដៃគូពាណិជ្ជកម្មជាមួយក្រុមហ៊ុនកូរ៉េ ត្រូវទាក់ទងទៅក្រសួងពាណិជ្ជកម្ម និងអ្នករៀបចំព្រឹត្តិការណ៍ពិរព័ណ៌នេះ។ បើតាមក្រសួងពាណិជ្ជកម្ម ពិព័រណ៍គឺជាមូលដ្ឋាននៃការចាប់ផ្តើមឡើងវិញ សកម្មភាពទីផ្សារនាំចូលរបស់កូរ៉េ បន្ទាប់ពីវិបត្តិកូវីដ-១៩ និងបង្កើនទំនាក់ទំនងរវាងក្រុមហ៊ុននាំចេញបរទេស និងក្រុមហ៊ុននាំចូលកូរ៉េ ដោយជំរុញការនាំចេញទំនិញរបស់បរទេស ទៅកាន់ទីផ្សារកូរ៉េ។ ព្រឹត្តិការណ៍នេះ គឺជាចំណែកមួយនៃពិពិធកម្មទីផ្សារ និងភាពជាដៃគូសម្រាប់អ្នកចូលរួមផងដែរ។ ប្រសិនបើម្ចាស់ក្រុមហ៊ុន សហគ្រាស និងសាធារណជនទូទៅ ដែលមានចំណាប់អារម្មណ៍ចង់នាំចូលផលិតផលរបស់ខ្លួន ក្នុងទីផ្សារប្រទេសកូរ៉េ ឬមានបំណងចូលរួមស្វែងរកដៃគូពាណិជ្ជកម្ម ជាមួយក្រុមហ៊ុនកូរ៉េ សូមទាក់ទង Mrs. Rechal Hwang អនុប្រធានផ្នែកទំនាក់ទំនងអន្តរជាតិរបស់ KOIMA ឬតាមរយៈអ៊ីម៉ែល [email protected] ឬទាក់ទងមកនាយកដ្ឋានកិច្ចការពិព័រណ៍ អគ្គនាយកដ្ឋានជំរុញពាណិជ្ជកម្មនៃក្រសួងពាណិជ្ជកម្ម ទៅកាន់មន្រ្តីសម្របសម្រួលលោក សាន ភិរុណ តាមរយៈទូរស័ព្ទលេខ ០៨៩ ៩១១ ១០១ ឬអ៊ីម៉ែល [email protected] ៕	ដោយ ៖ ធន់ សេងហុង
សូមលោកអ្នកស្តាប់បទសម្ភាសន៍រវាង នាង ហុង ចិន្តា នៃ VOA ជាមួយនឹង កញ្ញា ស៊ូ ហ្សូលីដា នេះ ដូចតទៅ៖ សូមចុចទៅប្រភពដើម VOA ត្រង់នេះ	កំណត់និពន្ធ៖ បច្ចុប្បន្ននេះ មានយុវជនខ្មែរជាច្រើនដែលចាប់អារម្មណ៍ទៅលើការធ្វើការងារស្ម័គ្រចិត្ត ដើម្បីចូលរួមចំណែកដល់ការអភិវឌ្ឍប្រទេសជាតិ។ សម្រាប់និស្សិតស្រីខ្មែរ ស៊ូ ហ្សូលីដា ក៏ដូចគ្នាដែរ។ ជានិស្សិតក្រោមអាហារូបករណ៍របស់រដ្ឋាភិបាលអាមេរិក Fulbright ហ្សូលីដាតែងតែឆ្លៀតពេលទំនេរពីការសិក្សា ដើម្បីចូលរួមធ្វើការងារស្ម័គ្រចិត្តនានានៅក្នុងសាលារៀននិងក្នុងសហគមន៍។ និស្សិតវ័យ២៥ឆ្នាំ ដែលកំពុងសិក្សាថ្នាក់បរិញ្ញាបត្រជាន់ខ្ពស់លើជំនាញច្បាប់និងការទូតនៃសាកលវិទ្យាល័យ Tufts ក្នុងរដ្ឋ Massachusetts រូបនេះ បានមកកាន់បន្ទប់ផ្សាយរបស់ VOA ក្នុងរដ្ឋធានី Washingtonដើម្បីផ្តល់បទសម្ភាសន៍ស្តីពីសារៈសំខាន់នៃការចូលរួមរបស់យុវជននៅក្នុងកិច្ចការសង្គម។
គួររំលឹកថា Nokia 3.1 Plus គឺជាស្មាតហ្វូនដែលរូបរាងដ៏ស្រស់ស្អាតរបស់វា ផលិតឡើងពីអាលុយមីញ៉ូម មានទម្ងន់ 180ក្រាម និងមានអេក្រង់ 6.0 inches កម្រិតបង្ហាញរូបភាព 720 x 1440 ភិចសែល និងដង់ស៊ីតេ 268 ppi ។ ទូរសព្ទនេះ ប្រតិបត្តិការដោយប្រព័ន្ធ Android one នឹងបំពាក់បន្ទះឈីប Helio P22 (12 nm) និង CPU Octa-core 2.0 GHz Cortex-A53។ វាមាន Ram 3GB និងអង្គផ្ទុកទិន្ន័យ 32 GB និងមួយម៉ូឌែល RAM 2 GB និងអង្គផ្ទុកទិន្ន័យ 16 GB និងបំពាក់មកជាមួយកម្លាំងថាមពលថ្ម 3500 mAh ដែលអាចប្រើបានរហូតដល់ទៅ២ ថ្ងៃ។ ងាកមកមើលផ្នែកកាមេរ៉ារបស់ Nokia 3.1 Plus វិញ វាបំពាក់មកជាមួយកាមេរ៉ាភ្លោះ ដោយផ្នែកខាងក្រោយ មានទំហំ 13 MP, f/2.0 និង១គ្រាប់ទៀត មានទំហំ 5 MP, f/2.4 ។ ចំណែកឯកាមេរ៉ាខាងមុខ មានទំហំ 8 MP, f/2.2 ៕ (អត្ថបទពាណិជ្ជកម្ម)	ដំណឹងល្អសម្រាប់ហ្វេនៗរបស់ Nokia ទាំងអស់ ពេលនេះស្មាតហ្វូន Nokia 3.1 Plus ដែលទើបនឹងប្រកាសជាផ្លូវការនៅប្រទេសឥណ្ឌានោះ មាននៅលើទីផ្សារកម្ពុជាហើយ។ ការមកដល់នៃវត្តមានរបស់ Nokia 3.1 Plus នៅលើទីផ្សារកម្ពុជានេះ គឺពិតជាធ្វើឲ្យហ្វេនៗនៅកម្ពុជាទាំងអស់មានអារម្មណ៍ភ្ញាក់ផ្អើល ជាមួយតម្លៃធូរថ្លៃមែនទែន ត្រឹមតែ ១៧៩ ដុល្លារប៉ុណ្ណោះ។ ប៉ុន្តែសមត្ថភាពវិញ មិនធម្មតានោះទេ។ លើសពីនេះ ក៏មានភ្ជាប់មកជាមួយនឹងកាដូជាច្រើនដូចជា ស្រោមទូរសព្ទ, ស្ក្រីនទូរស័ព្ទ និងដបទឹកយ៉ាងស្រស់ស្អាត របស់ Nokia ផងដែរ។ ការថែមជូននេះ មានរហូតដល់អស់ពីស្ដុក។ ដូច្នេះរួសរាន់កក់ទុកភ្លាមទៅ។
ការសិក្សាពិភពលោក ដ៏ធំជាងគេបំផុត ចេញផ្សាយនៅថ្ងៃទី ២៦មិថុនា២០២៤បានបង្ហាញឱ្យឃើញថា មនុស្សធំពេញវ័យរស់លើភពផែនដី ចំនួនជិតមួយភាគបី មិនបញ្ចេញសកម្មភាពកាយសម្បទាគ្រប់គ្រាន់សម្រាប់សុខភាពទេ។ កង្វះសកម្មភាព មិនធ្វើចលនាគ្រប់គ្រាន់ ជាប្រភពនាំឱ្យខូចសុខភាពរាផ្លូវកាយនិងផ្លូវចិត្ត។ នេះបើតាមអ្នកជំនាញអង្គការសុខភាពពិភពលោកដែលចាត់ទុកកំណើននៃភាពអសកម្មរបស់មនុស្ស ថា ជាសញ្ញាអាសន្ន។ បើតាមលទ្ធផលនៃការសិក្សាពិភពលោកដ៏ធំបំផុតរបស់ក្រុមអ្នកជំនាញសុខភាព នៅឆ្នាំ២០២២ មនុស្សធំពេញវ័យនៅលើផែនដីចំនួន៣១,៣% ឬត្រូវជា១៨០០លាននាក់ មិនបានហាត់ប្រាណ ធ្វើចលនា បញ្ចេញសកម្មភាពរាងកាយ ស្របតាមអនុសាសន៍របស់អង្គការសុខភាពពិភពលោក ដើម្បីថែរក្សាសុខភាពទេ។ ប្រជាពលរដ្ឋគ្រប់ស្រទាប់វណ្ណៈ ប្រកាន់យកភាពស្រណុកស្រួលកាន់តែច្រើនឡើង ជាទូទៅ នៅទូទាំងពិភពលោក។ កំណើននៃភាពអសកម្មបានឡើង៥%នៅឆ្នាំ២០២២បើប្រៀបទៅនឹងឆ្នាំ២០១០។ ទាំងនេះក៏ដោយសារមូលហេតុច្រើនយ៉ាង ក្នុងនោះការវិវឌ្ឍនៃមធ្យោបាយធ្វើដំណើរដោយគ្រឿងយន្ត នៃការងារមិនប្រើកម្លាំង ឬការសំរាកកំសាន្តនៅតែមុខអេក្រង់/ទូរស័ព្ទ។ នៅអាស៊ី ពលរដ្ឋដែលមានកង្វះសកម្មភាពខ្លាំងជាងគេ គឺនៅតំបន់អាស៊ីប៉ាស៊ីហ្វិក (៤៨%)បន្ទាប់មកអាស៊ីខាងត្បូង (៤៥%)។ ប៉ុន្តែអ្នកស្ពឹកស្ងៀមមិនធ្វើចលនាបំផុតនោះគឺអេមីរ៉ាតអារ៉ាប់រួម កូវ៉ែត គុយបា លីបង់ កូរ៉េខាងត្បូង ប៉ាណាម៉ា កាតា អ៊ីរ៉ាក់ ព័រទុយហ្កាល់ និងអារ៉ាប៊ីសាអូឌីត។ ជាង៥០%នៃប្រជាជនពេញវ័យក្នុង១០ប្រទេសនេះមានរបៀបរបបរស់នៅបែបស្រណុកជ្រុល។ នេះបើតាមក្រុមអ្នកស្រាវជ្រាវដដែល ដែលបន្ថែមថា និន្នាការមិនចង់បញ្ចេញកម្លាំងធ្វើចលនា នឹងកើនឡើងដល់៣៥% នៅឆ្នាំ២០៣០ និងប្រែប្រួលទៅតាមភេទ ដោយប៉ះពាល់ស្ត្រី ខ្លាំងជាងបុរស។ ហើយភាពអសកម្មកើនឡើងគួរជាទីកត់សម្គាល់ដែរទៅតាមវ័យ ចាប់ពីអាយុ៦០ឆ្នាំឡើងទៅ។ សម្រាប់អ្នកស្រីវេជ្ជបណ្ឌិត Fiona Bull ប្រធានដេប៉ាតឺម៉ង់កាយសម្បទារបស់ភ្នាក់ងារអង្គការសុខភាពពិភពលោក លទ្ធផលនៃការសិក្សានេះជាសញ្ញាប្រាប់ពីអាសន្នសុខភាព ពិភពលោកទាំងមូល ព្រោះភាពអសកម្ម ឬគ្មានបញ្ចេញចលនាផ្លូវកាយ ជាការគំរាមកំហែងសុខភាពយ៉ាងស្ងាត់ៗបំផុត។ នាយកការិយាល័យឃោសនាសុខភាព បានរំលឹកថាភាពស្ពឹកស្រពន់ អសកម្មអាចបង្កើនគ្រោះកើតជំងឺសរសៃឈាមបេះដូង ទឹកនោមផ្អែមប្រភេទទី២ ជំងឺមហារីកសុដន់ ពោះវៀនធំ ព្រមទាំងវិបត្តិផ្លូវចិត្តនិងខួរក្បាលជាច្រើនទៀត។ ក្រៅអំពីផលប៉ះពាល់ដល់សុខភាពបុគ្គល កង្វះសកម្មភាពកាយសម្បទា ជាបន្ទុកដ៏ធ្ងន់សម្រាប់ប្រព័ន្ធសុខាភិបាល។ ដើម្បីមានសុខភាពល្អ អង្គការសុខភាពពិភពលោកណែនាំឱ្យមនុស្សធំពេញវ័យម្នាក់ៗបញ្ចេញកម្លាំងហាត់ប្រាណធ្វើចលនា បែបល្មមៗ ដូចជាដើរ ហែលទឹក ជិះកង់ ... រយៈពេលយ៉ាងហោច១៥០នាទីក្នុងសប្តាហ៍ និង៧៥នាទីសម្រាប់លំហាត់ប្រាណបញ្ចេញកម្លាំងខ្លាំង ដូចជារត់ ធ្វើកីឡាជាក្រុម ឬឆ្លាស់គ្នាធ្វើលំហាត់ប្រាណល្មមៗផងខ្លាំងផង។ បើតាមអ្នកជំនាញ ការប្តូរផ្លាស់ឥរិយាបថរបស់បុគ្គលមិនគ្រប់គ្រាន់ទេ តែត្រូវប្តូរផ្លាស់សង្គម និងបរិស្ថានក្រុងឱ្យមានភាពទាក់ទាញចង់ធ្វើកីឡាហាត់ប្រាណ (ដើរ ជិះកង់ ...)។ នាយកអង្គការសុខភាពពិភពលោកបានចេញសេចក្តីថ្លែងការណ៍អំពាវនាវឱ្យរដ្ឋាភិបាលនីមួយៗ ផ្តល់អាទិភាពនិងមានវិធានការក្លាហាន ពង្រឹងនយោបាយ ហរិញ្ញវត្ថុ ហ៊ានធ្វើវិនិយោគ ដើម្បីប្តូរនិន្នាការបង្ខូចសុខភាព។ នៅលើពិភពលោក មាន២២ប្រទេស ដែលហាក់កំពុងដើរលើផ្លូវត្រូវឆ្ពោះទៅសម្រេចកម្មវត្ថុពិភពលោកដែលចង់បញ្ចុះភាពអសកម្មឱ្យបាននៅឆ្នាំ២០៣០៕	ដោយ៖អៀង សុខម៉ិញ/RFI ខេមរភាសា
តារាម៉ូឌែលសញ្ជាតិប្រេស៊ីល Prazeres ត្រូវបានទស្សនាវដ្តីយុវវ័យ Playboy ជ្រើសរើសថតដាក់ទំព័រមុខជាលើកដំបូងបង្អស់។ នាងបានចុះហត្ថលេខាលើច្បាប់ចម្លងទស្សនាវដ្តីនេះ ផ្ញើរជាពិសេសសម្រាប់ Messi ដែលនាងគិតថាជាកីឡាករបាល់ទាត់ដ៏អស្ចារ្យបំផុតលើលោក។ តាមរយៈការបង្ហោះលើ Instagram របស់ខ្លួន នាង Prazeres បានពន្យល់ពីការស្រឡាញ់របស់ខ្លួនចំពោះប្រធានក្រុមជម្រើសជាតិអាហ្សង់ទីនថា៖ «Messi ជាបុរសដ៏ស្រស់ស្អាត ហើយមានកាយវិការល្អគ្រប់ពេល។ ខ្ញុំចង់ឃើញគាត់បកទំព័រទស្សនាវដ្តីនេះ ហើយខ្ញុំសង្ឃឹមថាគាត់ចូលចិត្ត»។ «បើមនុស្សដែលនៅលើក្របនោះជាស្ត្រីដែលល្អឥតខ្ចោះបំផុតក្នុងលោក ខ្ញុំគិតថាវាយុត្តិធម៌ណាស់ក្នុងការលះបង់ដល់កីឡាករដ៏អស្ចារ្យបំផុតដូចគ្នា។ នេះជារូបលើគម្របទស្សនាវដ្តីបង្ហាញជាអន្តរជាតិដំបូងរបស់ខ្ញុំ។ អ្នកសមនឹងទទួលបានវា»។ Prazeres បន្ថែមដូច្នេះ ក្នុងចេតនាបង្ហាញការគោរព និងក្តីស្រឡាញ់ទៅកាន់ Messi។ Messi វ័យ៣៦ឆ្នាំ ដែលជួយអាហ្សង់ទីនលើកពាន FIFA World Cup ឆ្នាំ២០២២ និងជួយ Inter Maimi លើកពាន League Cup លើកដំបូងក្នុងប្រវត្តិសាស្ត្រ គ្រងពាន Ballon Dor ជាលើកទី៨ និងកីឡាករល្អបំផុតរបស់ FIFA ជាលើកទី៣ នៅឆ្នាំ២០២៣នេះ៕	Janaina Prazeres តារាម៉ូឌែលរបស់ទស្សនាវដ្តីដ៏ល្បីឈ្មោះ Playboy បានផ្ញើររូបថតលើគម្របទស្សនាវដ្តីរលើកដំបូងបស់នាងដើម្បីបង្ហាញការគោរព ស្រឡាញ់ទៅកាន់ Lionel Messi។
ក្នុងខណៈដែលស្ត្រីគ្រប់រូប ត្រូវឆ្លងកាត់ជាចាំបាច់ដំណាក់កាលធ្វើទុក្ខមិនស្រណុកខ្លួនព្រោះអស់រដូវ (Ménopause) បុរសចូលដល់វ័យ៥០ឆ្នាំឡើងទៅក៏មានអាការៈប្រហាក់ប្រហែលនឹងបាតុភូតអស់រដូវរបស់ស្ត្រីដែរ។ អាការៈអស់រដូវសម្រាប់បុរស មានឈ្មោះជាភាសាបារាំងថា អង់ដ្រូប៉ូស្ស Andropause ឬវិបត្តិហាប្លាយជាភាសាសាមញ្ញ។ តើវិបត្តិAndropause ជាអ្វី? មានរោគសញ្ញាយ៉ាងណា? និងអាចព្យាបាលការពារបានដែរឬទេ? តាំងពីចូលវ័យ៥០ឆ្នាំប្លាយមក តើអស់លោកជាបុរសធ្លាប់មានអារម្មណ៍អស់កម្លាំងចម្លែក ចុះខ្សោយ បែកញើសស្អិតពេលយប់ សម្រាន្តមិនស្កប់ ចេះមួរមៅ បាត់ចំណង់តណ្ហា ឬលែងសូវបះខឹងផ្តេសផ្តាសទេ? ទាំងអស់នេះជាអាចជាអាការៈធម្មតានៃដំណើរធម្មជាតិរបស់មនុស្សចាស់ទេ តែក៏អាចជាសញ្ញាប្រាប់ថាអ្នកកំពុងមានអាការៈអស់រដូវAndropause ដែរ។ បុរសមានរដូវដែរឬ? តើការអស់រដូវអង់ដ្រូប៉ូស្ស ឬការអស់រដូវបុរសជាអ្វី? នៅអាយុចម្លោះចាប់ពី៤៥-៥៥ឆ្នាំ ប្រព័ន្ធសរីរាង្គកាយស្ត្រីឈប់ផលិតអ័រមូនបន្តពូជទាំងស្រុង (អូវ៉ែរឈប់បញ្ចេញអ័រមូនoestrogène និង progesterone) ដែលគេនិយមហៅថាដំណាក់កាលអស់រដូវ ឬMénopause ជាភាសាបារាំង។ ឯខាងបុរសគ្មានរដូវគ្មានខែដូចស្ត្រីមែន តែដល់អាយុខ្ទង់នេះ បុរសក៏ចេះចុះខ្សោយ និងឆ្លងចូលដល់ដំណាក់មួយដែលការផលិតអ័រមូនផ្លូវភេទចុះថយជាលំដាប់ដែរ គ្រាន់តែប្រព័ន្ធបន្តពូជបុរសមិនបញ្ឈប់តួនាទីទាំងស្រុង ដូចស្ត្រីតែប៉ុណ្ណោះ។ បុរសនៅតែរក្សាលទ្ធភាពបន្តពូជបានដដែល។ មានន័យថាចូលដល់វ័យ៥០ឆ្នាំស្ត្រីលែងមានរដូវ និងលែងសមត្ថភាពបង្កកំណើតកូនតាមបែបធម្មជាតិហើយ ឯចំណែកបុរសវិញ អាចមានកូនរហូតដល់ថ្ងៃស្លាប់។ នេះជាភាពខុសគ្នាដ៏ធំមួយរវាងស្រ្តីនិងបុរស ដែលជំរុញឱ្យអ្នកជំនាញមួយចំនួន បដិសេធមិនហៅ Andropause ថាជាអាការៈអស់រដូវបុរស សម្របតាមអាការៈអស់រដូវរបស់ស្ត្រីMénopauseទេ។ ម្យ៉ាងទៀត ដោយជាក់ស្តែងនោះ មានបុរសតែប្រមាណពី១០ទៅ២០% ដែលកើតអាការៈអង់ដ្រូប៉ូស្ស ចាប់ពីអាយុ៥០ឆ្នាំទៅ និងរហូតដល់៥០%សម្រាប់បុរសវ័យចំណាស់លើសពី៧០ឆ្នាំ។ Andropause ជាបាតុភូតសរីរៈវិទ្យាដែលគេពុំទាន់ស្គាល់ច្បាស់នៅឡើយទេ ហើយក៏គ្មានដែរនិយមន័យណាកំណត់អាយុដែលមានអង់ដ្រូប៉ូស្សនោះ។ ការអស់រដូវបុរសគឺចង់សំដៅលើការធ្លាក់ចុះអ័រមូនភេទរបស់បុរសដែលគេស្គាល់ច្បាស់ជាងគេគឺអ័រមូន តេស្តូស្តេរ៉ូន និងអ័រមូនផ្លូវភេទផ្សេងៗទៀត យ៉ាងសន្សឹមៗ ទៅតាមវ័យ និងតាមច្បាប់ធម្មជាតិ ចាប់ពីអាយុ៤៥ឆ្នាំឡើងទៅ។ ហើយអង់ដ្រូប៉ូស្សបុរស ក៏មិនមែនជាដំណាក់កាលដែលអាចបែងចែងឱ្យដាច់ស្រលះរវាងពេលមុននិងពេលក្រោយ ដូចករណីមនុស្សស្រីទេ។ តេស្តូស្តេរ៉ូន ជាអ័រមូនផ្លូវភេទបញ្ចេញដោយសរីរៈភេទ មានច្រើនសម្រាប់បុរស និងតិចតួចសម្រាប់ស្ត្រី ទើបបានជាគេឱ្យឈ្មោះថាអ័រមូនបុរស។ អ័រមូននេះមានតួនាទីសំខាន់ណាស់ក្នុងការទ្រទ្រង់សុខមាលភាពអារម្មណ៍និងរាងកាយ។ ចំពោះមនុស្សប្រុស តេស្តូស្តេរ៉ូនមួយភាគធំផលិតដោយពងស្វាស និងជាអ្នកចាត់ចែងគ្រង់គ្រងចំណង់តណ្ហា ម៉ាសឆ្អឹង ខ្លាញ់ សាច់ដុំ និងការផលិតគ្រាប់ឈាមក្រហមនិងស្ពែម៉ាតូហ្សូអ៊ីត។ ពោលគឺអ័រមូននេះមានបេសកកម្មធំណាស់ សម្រាប់ជាមោទនភាពបុរស។ បរិមាណអ័រមូនបុរស តេស្តូស្តេរ៉ូន ឡើងខ្ពស់ខ្លាំងបំផុតនៅអាយុម្តុំខ្ទង់២០ឆ្នាំ។ ចាប់ពីអាយុ៣០ឆ្នាំឡើងទៅ អត្រាតេស្តូស្តេរ៉ូន ក្នុងឈាមចាប់ធ្លាក់ចុះ ដោយឯងៗក្នុងកំរិត១ទៅ២%ក្នុងមួយឆ្នាំៗ។ ការធ្លាក់ចុះបរិមាណអ័រមូនបុរសនេះ ធ្វើឱ្យខូចគុណភាពជីវិតខ្លាំងណាស់ និង ចេញចាស់ ភ្លាមភ្លែតគួរឱ្យភ្ញាក់ផ្អើលសម្រាប់បុរសខ្លះ។ ស្ត្រីក្រោយអស់រដូវចាប់មានអត្រាតេស្តូស្តេរ៉ូនថយចុះជាលំដាប់ ដោយជួនមាន ជួនគ្មានរោគសញ្ញាទេ។ តើអាការៈអស់រដូវបុរសផ្តល់រោគសញ្ញាដូចម្តេចខ្លះ? ដោយនិយាយតែពីករណីបុរសមានសុខភាពធម្មតាគ្មានជំងឺជាប់ក្នុងខ្លួន អាការៈសញ្ញារបស់បុរសអស់រដូវអង់ដ្រូប៉ូស្ស មានប្រហាក់ប្រហែលនឹងស្ត្រីអស់រដូវដែរ។ អាការៈរោគទាំងនោះមានដូចជា ធ្លាក់កម្លាំង ថយថាមពលចេះចង់សម្រាកថ្ងៃ ខ្លះប្តូរផ្លាស់ឥរិយាបថ និងអត្តចរិក ក្លាយជាមនុស្សឆាប់ខឹង ចេះខូចចិត្តបែបបាក់ទឹកចិត្តផង និងអាចមានវិបត្តិដំណេកទៀត។ ស្រកសាច់ដុំ លែងសូវមានរោមពុកមាត់ពុកចង្កា ឬ ក្បាលឡើងឆក ឡើងទំពែក ស្បែកក៏ឡើងស្រអាប់ ស្ងួត តែសម្បូរខ្លាញ់អាក្រក់ ទៅស្តុកផ្តុំនៅម្តុំពោះធ្វើឱ្យដុះក្បាលពោះ។ ចេះក្តៅឆួល បែកញើសនៅពេលយប់ ខ្សោយសមត្ថភាពផ្លូវភេទ លែងសូវមានតណ្ហា ចំណង់រួមរក្សកាន់តែរង្វើល ពងស្វាសចុះតូចជាងមុន ប្រដាប់ភេទ(លិង្គ)លែងសូវបះខឹង ឬបើខឹងក៏លែងសូវរឹង។ ខ្លះចាប់មានអាការៈឈឺឆ្អឹងឆ្អែង ព្រោះតែអាចមានជំងឺពុក-ស្ពោតឆ្អឹង ... ទាំងអស់នេះសុទ្ធសឹងជាអាការៈដែលបុរសមានវិបត្តិអង់ដ្រូប៉ូស្ស អាចជួបប្រទះ។ អាការៈសញ្ញាអង់ដ្រូប៉ូស្សមានច្រើន និងខុសគ្នាពីមនុស្សម្នាក់ទៅមនុស្សម្នាក់ទៀត តែបុរសភាគច្រើនចាប់អារម្មណ៍ខ្វល់គិតគូរអំពីសុខភាពរបស់ខ្លួន នៅពេលលែងសូវមានសមត្ថភាពរួមរក្សប៉ុណ្ណោះ។ ព្យាបាលតែបញ្ហាលិង្គខ្សោយមួយមុខមិនគ្រប់គ្រាន់ទេ និងមិនត្រឹមត្រូវទេ។ ត្រូវព្យាបាលបញ្ហាសុខភាពជាលក្ខណៈទូទៅ ដោយមិនមើលស្រាលផ្នែកណាមួយឡើយ។ តើគេអាចការពារនិងព្យាបាលអាការៈអស់រដូវបុរស? បុរសមានសំណាងជាងស្ត្រីខ្លាំងណាស់។ ប្រសិនបើបុរសពិតជាកំពុងឆ្លងកាត់វិបត្តិអង់ដ្រូប៉ូស្សមែន នោះបុរសៗអាចរកដំណោះស្រាយនិងវិធីការពារបាន ប្រកបដោយប្រសិទ្ធភាពទៀត។ ដើម្បីធ្វើរោគវិនិច្ឆ័យកំណត់ថាជារោគអស់រដូវបុរស គ្រូពេទ្យអាចវិភាគពិនិត្យមើលបរិមាណអ័រមូនតេស្តូស្តេរ៉ូនថាសមមាត្រទៅតាមវ័យ(អាយុ)ដែរឬទេ។ បើថ្លឹងថ្លែងទៅឃើញថាខ្វះ គ្រូពេទ្យជំនាញអាចចេញវេជ្ជបញ្ជាឱ្យប្រើថ្នាំបំប៉នអ័រមូនតេស្តូស្តេរ៉ូន ដោយអាចបូកបន្ថែមថ្នាំព្យាបាលដំណើរការមិនប្រក្រតីនៃសមត្ថភាពរួមភេទ។ មុននឹងទទួលការព្យាបាលដោយអ័រមូនណាមួយ អ្នកត្រូវធានានិងត្រួតពិនិត្យសុខភាពទូទៅ ពងស្វាស ប្រូស្តាត ព្រោះតេស្តូស្តេរ៉ូនច្រើន អាចទៅបង្កើនគ្រោះហានិភ័យផ្សេងទៀត ដូចជាទៅពង្រីកប្រូស្តាតឬនាំឱ្យមានជំងឺមហារីកប្រូស្តាត។ ប្រកាន់យកអនាម័យល្អក្នុងការរស់នៅ ដោយចៀសវាងការទទួលទានអាហារខ្លាញ់ច្រើន ផ្អែមជ្រុល ប្រៃខ្លាំង។ បញ្ឈប់ការជក់បារី និងបន្ថយជាតិសុរា ហើយបង្កើនចលនាធ្វើលំហាត់ប្រាណ ឱ្យបានជាប់ជាប្រចាំ នឹងជួយពង្រឹងសាច់ដុំ ទ្រទ្រង់កំរិតអ័រមូនតេស្តូស្តេរ៉ូន នោះអស់លោកជាសុភាពបុរសទាំងឡាយនឹងរឹងមាំមានសុខភាពល្អប្រសើរយូរអង្វែងទៅ៕	ដោយ៖អៀង សុខម៉ិញ /RFI ខេមរភាសា
ប្រធានគណៈកម្មការអឺរ៉ុប លោកស្រី អឺស៊ូឡា វ៉ុន ដឺ លៃយែន អះអាងថា សហភាពអឺរ៉ុប (EU) បានត្រៀមខ្លួនរួចជាស្រេចក្នុងការពង្រឹងកិច្ចសហប្រតិបត្តិការជាមួយហ្វីលីពីនលើសន្តិសុខដែនសមុទ្រ។ លោកស្រីក៏បានទទួលស្គាល់ពីសារសំខាន់នៃសេរីភាព និងការបើកចំហរបស់តំបន់ឥណ្ឌូប៉ាស៊ីហ្វិកផងដែរ។ «យើងបានត្រៀមខ្លួនរួចជាស្រេចក្នុងការពង្រឹងកិច្ចសហប្រតិបត្តិការជាមួយហ្វីលីពីនទៅលើសន្តិសុខដែនសមុទ្រនៅក្នុងតំបន់ តាមរយៈការចែករំលែកព័ត៌មាន ការវាយតម្លៃការគំរាមកំហែង និងការកសាងសមត្ថភាពឆ្មាំឆ្នេរសមុទ្ររបស់រដ្ឋមួយនេះ»។ លោកស្រី អឺស៊ូឡា វ៉ុន ដឺ លៃយេន បានលើកឡើងបែបនេះនៅក្នុងជំនួបជាមួយប្រធានាធិបតីហ្វីលីពីនលោក Ferdinand Marcos Jr. នៅថ្ងៃទី៣១ ខែកក្កដា។ លោកស្រី វ៉ុន ដឺ លៃយេន ក៏បានអះអាងសារជាថ្មីការគាំទ្ររបស់EUចំពោះសេចក្តីសម្រេចមជ្ឈត្តកម្មអន្តរជាតិឆ្នាំ ២០១៦ ដែលបានបដិសេធការទាមទាររបស់ក្រុងប៉េកាំងទាក់ទងនឹងបញ្ហាសមុទ្រចិនខាងត្បូង។ ប្រមុខគណៈកម្មការអឺរ៉ុប បញ្ជាក់ថា សេចក្តីសម្រេចនេះគឺស្របច្បាប់ និងផ្តល់មូលដ្ឋានសម្រាប់ការដោះស្រាយជម្លោះដោយសន្តិវិធី។ ទាក់ទងនឹងបញ្ហាសមុទ្រចិនខាងត្បូងនេះ បើយោងតាមសេចក្តីសម្រេចមជ្ឈត្តកម្មអន្តរជាតិឆ្នាំ ២០១៦ ការទាមទាររបស់ចិនរួមមាន ខ្សែបន្ទាត់ប្រាំបួន (The Nine-Dash Line) សកម្មភាពទាមទារដីថ្មីៗ និងសកម្មភាពផ្សេៗងទៀតនៅក្នុងដែនទឹកហ្វីលីពីន ត្រូវបានចាត់ទុកថាមិនស្របច្បាប់។ ប៉ុន្តែចិន មិនទទួលស្គាល់សេចក្តីសម្រេចមួយនេះទេ។ នៅក្នុងជំនួបដដែល លោក Marcos Jr. បានទទួលស្គាល់ថា ហ្វីលីពីននិង EU ជាដៃគូដែលមានគំនិតដូចគ្នាទៅលើតម្លៃនៃលទ្ធិប្រជាធិបតេយ្យ វិបុលភាពប្រកបដោយនិរន្តរភាព និងការរួមបញ្ចូល នីតិរដ្ឋ សន្តិភាព និងស្ថិរភាព និងសិទ្ធិមនុស្ស។ មេដឹកនាំទាំងពីរក៏បានពិភាក្សាអំពីការចរចាឡើងវិញនៃកិច្ចព្រមព្រៀងពាណិជ្ជកម្មសេរីដែលត្រូវបានជាប់គាំងតាំងពីឆ្នាំ២០១៧មក។ EU ក៏បានបង្ហាញការគាំទ្រនឹងការប្រយុទ្ធប្រឆាំងនឹងការប្រែប្រួលអាកាសធាតុរបស់ហ្វីលីពីន ដែលជាអាទិភាពរបស់លោក Marcos Jr.ផងដែរ៕	ដោយ៖ ងួនសៅ ពុទ្ធិឫទ្ធិ
ការធ្វើឌីជីថលរូបនីយកម្មនៅក្នុងវិស័យទេសចរណ៍ កាន់តែមានភាពចាំបាច់ ដើម្បីធានានូវឧត្តមភាពនៃការប្រកួតប្រជែងរបស់វិស័យទេសចរណ៍កម្ពុជា ក្នុងបរិបទឧស្សាហកម្ម៤.០ និងស្តារវិស័យមួយនេះឡើងវិញ ក្រោយរងគ្រោះយ៉ាងខ្លាំងពីជំងឺកូវីដ-១៩ អស់រយៈពេលជិត២ឆ្នាំមកនេះ។ ការវិវត្តន៍យ៉ាងឆាប់រហ័សនូវបច្ចេកវិទ្យា គឺស្របតាមតម្រូវការភ្ញៀវទេសចរជាតិ និងអន្តរជាតិ ដែលចង់បានផលិតផលនិងសេវាកម្មល្អ។ លោក ហ៊ុន ម៉ានី ប្រធានគណៈកម្មការអប់រំ យុវជន កីឡា ធម្មការ កិច្ចការសាសនា វប្បធម៌ និងទេសចរណ៍នៃសភា បើតាមលោក ហ៊ុន ម៉ានី ប្រធានគណៈកម្មការអប់រំ យុវជន កីឡា ធម្មការ កិច្ចការសាសនា វប្បធម៌ និងទេសចរណ៍នៃរដ្ឋសភា ការសម្រេចដាក់ឱ្យអនុវត្តនូវកម្មវិធីបណ្តុះបណ្តាលអក្ខរកម្មឌីជីថលក្នុងវិស័យទេសចរណ៍កម្ពុជានេះ ដើម្បីឆ្លើយតបនឹងតម្រូវការនៃការប្រើប្រាស់បច្ចេកវិទ្យានាបច្ចុប្បន្ន សម្រាប់ចូលរួមស្ដារឡើងវិញ នូវកំណើនទេសចរណ៍ជាតិ ក្នុងនិងក្រោយវិបត្តិជំងឺកូវីដ-១៩។ ក្នុងពិធីប្រកាសដាក់ឱ្យអនុវត្តកម្មវិធីបណ្តុះបណ្តាលអក្ខរកម្មឌីជីថលក្នុងវិស័យទេសចរណ៍កម្ពុជា នៅថ្ងៃទី១០វិច្ឆិកា លោក ហ៊ុន ម៉ានី និយាយដូច្នេះ៖ «បច្ចុប្បន្នបច្ចេកវិទ្យា លែងជាជម្រើសទៀតហើយ តែវាបានក្លាយតម្រូវការចាំបាច់ដែលត្រូវឆ្លើយតបដោយត្រូវស្របយក និងការសម្របខ្លួនតាមនិន្នាការថ្មី ដើម្បីរក្សាភាពក្រកួតប្រជែងនៅក្នុងអាជីវកម្ម។ ជាពិសេសនៅក្នុងវិស័យសេវាកម្ម ដូចជាវិស័យទេសចរណ៍ផ្ទាល់តែម្តង»។ ប្រធានសហភាពសហព័ន្ធយុវជនកម្ពុជា និងជាប្រធានក្រុមប្រឹក្សាភិបាលនៃមជ្ឈមណ្ឌលកម្ពុជា៤.០រូបនេះ បន្តលើកឡើងថា បច្ចុប្បន្ន វិស័យទេសចរណ៍ទាំងក្នុងកម្រិតសាកលលោក កម្រិតតំបន់ ក៏ដូចជានៅកម្ពុជា ចាប់ផ្តើមទាក់ទាញយកសក្កានុពលពីបច្ចេកវិទ្យាថ្មីៗជាច្រើន ដើម្បីបំពេញតម្រូវការភ្ញៀវទេសចរ ដែលកើនឡើងឥតឈប់ឈរនិងការប្រែប្រួលយ៉ាងរហ័ស ជាពិសេសការប្រើប្រាស់ឌីជីថល ឆ្លើយតបនិងវិបត្តិកូវីដ-១៩ ផងដែរ។ «អក្ខរកម្មឌីជីថល គឺជាឧបករណ៍យុទ្ធសាស្ត្រដ៏ចំបាច់បំផុតមួយដែលគ្រប់ភាគីពាក់ព័ន្ធត្រូវយកចិត្តទុកដាក់ ព្រោះថាមូលដ្ឋានគ្រឹះចម្បងបំផុតដែលមិនអាចខ្វះបានគឺធនធានមនុស្ស»។ នេះជាអះអាងរបស់លោក ហ៊ុន ម៉ានី ដោយបញ្ជាក់ថា៖ «មនុស្ស និងបច្ចេកវិទ្យា ត្រូវដើរទន្ទឹមគ្នា ដើម្បីឆ្ពោះទៅសម្រេចការកសាងសេដ្ឋកិច្ចឌីជីថលនៅកម្ពុជា ដោយតម្រូវឱ្យកម្លាំងពលកម្មមានចំណេះនិងជំនាញ អាចចេះប្រើប្រាស់នូវបច្ចេកវិទ្យាប្រកបដោយប្រសិទ្ធភាពនិងសុវត្ថិភាព ដើម្បីទាញយកសក្កានុពលនិងផលប្រយោជន៍ពីបច្ចេកវិទ្យា»។ បើតាមលោកហ៊ុន ម៉ានី ការបណ្តុះបណ្តាលអក្ខរកម្មឌីជីថលក្នុងវិស័យទេសចរណ៍កម្ពុជា គឺជាកិច្ចអទិភាពដែលត្រូវធ្វើជាចាំបាច់និងជាប្រចាំតាមគ្រប់ទម្រងនិងគ្រប់កម្រិត ដែលត្រូវផ្តោតទាំងបរិមាណនិងគុណភាព ដោយមានសហភាពសហព័ន្ធយុវជនកម្ពុជា និងមជ្ឈមណ្ឌលកម្ពុជា៤.០ ជាតួអង្គក្នុងការរៀបចំកម្មវិធីបណ្តុះបណ្តាលនេះ។ ជាមួយគ្នានេះ រដ្ឋមន្ត្រីក្រសួងទេសចរណ៍ លោក ថោង ខុន បានលើកឡើងថា ការគិតលើអក្ខរកម្មឌីជីថល គឺពិតជាមានសារៈសំខាន់ណាស់ ក្នុងការជំរុញនិងការអភិវឌ្ឍវិស័យទេសចរណ៍វៃឆ្លាតនៅកម្ពុជា តាមរយៈការទាញយកសក្កានុពលពីការប្រើប្រាស់បច្ចេកវិទ្យា សម្រាប់បម្រើដល់ការគ្រប់គ្រងនិងការអភិវឌ្ឍវិស័យទេសចរណ៍ជាតិ។ លោក ថោង ខុន បាននិយាយដូច្នេះ៖ « ការប្រើប្រាស់បច្ចេកវិទ្យា គឺជាការដោះស្រាយយ៉ាងល្អនិងចាំបាច់មួយទាំងក្នុងនិងក្រោយវិបត្តិកូវីដ-១៩ នៃការស្តារឡើងវិញនូវវិស័យទេសចរណ៍ ប្រកបដោយឧត្តមភាពប្រកួតប្រជែង»។ លោក ថោង ខុន រដ្ឋមន្ត្រីក្រសួងទេសចរណ៍ បើតាមលោក ថោង ខុន ដើម្បីជំរុញយុទ្ធនាការអក្ខរកម្មឌីជីថលក្នុងវិស័យទេសចរណ៍កម្ពុជា ឱ្យសម្រេចបានជោគជ័យប្រកបដោយប្រសិទ្ធភាពនោះ គឺត្រូវបន្តរៀបចំវគ្គបណ្តុះបណ្តាលអក្ខរកម្មឌីជីថល ក្នុងវិស័យទេសចរណ៍កម្ពុជា ដោយផ្តោតលើអក្ខរកម្មមូលដ្ឋាន និងអក្ខរកម្មជំនាញ ដើម្បីឆ្លើយតបតម្រូវការនាពេលបច្ចុប្បន្ន និងអនាគត ឱ្យស្របតាមគន្លងប្រក្រតីភាពថ្មី និងបដិវត្តន៍ឧស្សាហកម្ម៤.០។ លើសពីនេះ ការបណ្តុះបណ្តាលនោះ ត្រូវជំរុញឱ្យមានការទទួលយក និងការប្រើប្រាស់ប្រព័ន្ធបច្ចេកវិទ្យា ឱ្យបានទូលំទូលាយ នៅក្នុងគ្រប់ខ្សែច្រវាក់តម្លៃនៃវិស័យទេសចរណ៍កម្ពុជាទាំងក្នុង ផ្នែកតម្រូវការនិងផ្នែកផ្គត់ផ្គង់ និងត្រូវជំរុញការធ្វើទំនើបនីយកម្មមធ្យោបាយផ្ដល់ព័ត៌មានទេសចរណ៍ ទាំងសម្រាប់ទីផ្សារទេសចរណ៍អន្តរជាតិ និងទេសចរណ៍ផ្ទៃក្នុង ដោយប្រើប្រាស់ថ្នាលឌីជីថល។ លោក អាំង សុវណ្ណរ័ត្ន ដែលជានាយកប្រតិបត្តិនៃមជ្ឈមណ្ឌលកម្ពុជា៤.០ បានលើកឡើងថា កម្មវិធីបណ្តុះបណ្តាលអក្ខរកម្មឌីជីថលក្នុងវិស័យទេសចរណ៍កម្ពុជា នឹងផ្តោតសំខាន់ទៅលើជំនាញចំនួន២កម្រិត គឺអក្ខរកម្មមូលដ្ឋាន និងអក្ខរកម្មជំនាញ។ បើតាមលោក សុវណ្ណរ័ត្ន សម្រាប់អក្ខរកម្មមូលដ្ឋាន មជ្ឈមណ្ឌលកម្ពុជា៤.០ នឹងបណ្តុះបណ្តាលឬពង្រឹងសមត្ថភាពពលរដ្ឋដែលជាតួអង្គទេសចរណ៍ឱ្យចេះស្វែងរក និងចេះប្រើប្រាស់បច្ចេកវិទ្យា ហើយឈានដល់ការចេះបង្កើតរាល់មតិកាខ្លឹមសារជាឌីជីថល ដោយសុវត្ថិភាព និងមានភាពត្រឹមត្រូវ។ ដើម្បីឱ្យពលរដ្ឋចេះស្វែងរកនិងប្រើប្រាស់ និងទាញយកប្រយោជន៍ពីបច្ចេកវិទ្យា ក៏ដូចជាឧបករណ៍ឌីជីថលនានាដែលកំពុងមាននាពេលសព្វថ្ងៃនេះ គឺចាំបាច់ឱ្យអ្នកប្រតិបត្តិករនៅក្នុងវិស័យទេសចរណ៍ត្រូវមានចំណេះ និងជំនាញមួយចំនួន។ លោក អាំង សុវណ្ណរ័ត្ន បាននិយាយដូច្នេះ៖ «នៅក្នុងនោះ យើងបានរៀបចំកម្មវិធីសិក្សាដោយផ្តោតលើការងារដែលពាក់ព័ន្ធនឹងវិស័យទេសចរណ៍ជារួម ហើយក៏យើងយកទៅអនុវត្តនៅក្នុងវិស័យដទៃទៀតបានផងដែរ នាពេលខាងមុខ»។ ដោយឡែក ចំពោះអក្ខរកម្មជំនាញ ការបណ្តុះបណ្តាល នឹងផ្តោតទៅម៉ូដែលមួយចំនួនដែលចំាំបាច់ក្នុងការបំពេញការងារ និងការប្រកបអាជីវកម្មរបស់វិស័យឯកជន និងមន្ត្រីរាជការនៅក្នុងវិស័យទេសចរណ៍។ លោក អាំង សុវណ្ណរ័ត្ន បានបញ្ជាក់ថា សម្រាប់ការបណ្តុះបណ្តាលអក្ខរកម្មជំនាញនៅក្នុងវិស័យទេសចរណ៍ មជ្ឈមណ្ឌលកម្ពុជា៤.០ នឹងផ្តោតទៅលើការធ្វើទីផ្សារបែបបច្ចេកវិទ្យា(Digital Marketing ) ការគ្រប់គ្រងទិន្នន័យ ការវិភាគនិងបកស្រាយទិន្នន័យ ការរចនាក្រាភិច និងសហគ្រិនភាពឌីជីថល។ សិក្ខាកាមដែលអាចចូលរួមកម្មវិធីបណ្តុះបណ្តាលអក្ខរកម្មឌីជីថលក្នុងវិស័យទេសចរណ៍កម្ពុជា គឺជាមន្ត្រីទេសចរណ៍ បុគ្គលិក-ម្ចាស់អាជីវកម្មទេសចរណ៍ និងអ្នកប្រតិបត្តិការផ្សេងៗនៅក្នុងវិស័យនេះ។ បើតាមលោក អាំង សុវណ្ណរ័ត្ន សម្រាប់វគ្គសិក្សាអក្ខរកម្មឌីជីថលនេះ កាលពីខែកុម្ភៈ ឆ្នាំ២០២១ មជ្ឈមណ្ឌលកម្ពុជា៤.០ ទទួលបានអ្នកចុះឈ្មោះរៀនចំនួន២០០នាក់ ដោយបានបញ្ចប់ការសិក្សាដោយជោគជ័យ និងទទួលបានវិញ្ញាបនបត្របញ្ជាក់ពីសិក្សា ពីលោក ហ៊ុន ម៉ានី ជាមួយនឹងលោក ថោង ខុន ផងដែរ៕	ភ្នំពេញ៖ គណៈកម្មការអប់រំ យុវជន កីឡា ធម្មការ កិច្ចការសាសនា វប្បធម៌ និងទេសចរណ៍នៃរដ្ឋសភា រួមជាមួយក្រសួងទេសចរណ៍ សម្រេចប្រកាសដាក់ឱ្យអនុវត្តកម្មវិធីបណ្តុះបណ្តាលអក្ខរកម្មឌីជីថលក្នុងវិស័យទេសចរណ៍កម្ពុជា ដើម្បីចូលរួមស្តារវិស័យទេសចរណ៍ដែលរងគ្រោះពីវិបត្តិកូវីដ-១៩។ វគ្គបណ្តុះបណ្តាលនេះ នឹងអភិវឌ្ឍចំណេះនិងជំនាញឌីជីថល ដល់បុគ្គលិកឯកជន ម្ចាស់អាជីវកម្មក្នុងវិស័យទេសចរណ៍ ក៏ដូចជាមន្ត្រីនៅក្នុងវិស័យវិស័យទេសចរណ៍ទាំងថ្នាក់ជាតិ និងថ្នាក់ក្រោមជាតិ។
បរិមាណស្មើនឹង១តោននៃឧស្ម័នកាបូនិក'>សមមូលឧស្ម័នកាបូនិកដែលកាត់បន្ថយ ឬស្រូបទុក តាមរយៈគម្រោងយន្តការអភិវឌ្ឍន៍ស្អាតដែលគណនាដោយការប្រើប្រាស់មេគុណ សក្តានុពលកម្តៅសកល។ http://salatraju.com/lexique/	Certified Emission Reduction (CER) Unit
ចំណែកឯមេគ្រួសារឈ្លាសវៃ បន្ថែមលើការចេះផុ្តល់សុភមង្គល និងភាពកក់ក្តៅឲ្យគ្រួសារ គួរតែចេះផ្តល់គំនិតយោបល់ល្អៗ ដើម្បីឲ្យសមាជិកគ្រួសារ អាចសម្រេចចិត្តត្រឹមត្រូវ និងមានប្រសិទ្ធភាពខ្ពស់ផងដែរ។ ជាក់ស្តែងបុរសជាមេគ្រួសារក្នុងវីដេអូខាងក្រោមនេះ ក្រៅតែពីការចេះជួយចែករំលែកទុក្ខធុរៈការងារក្នុងផ្ទះជាមួយភរិយា ថែមទំាងបានផ្តល់យោបល់ដ៏ឈ្លាសវៃដល់ភរិយារបស់ខ្លួន ឲ្យផ្លាស់ប្តូររបៀបដាក់លុយ ឲ្យដៃគូរកស៊ីដែលកំពុងប្រើប្រាស់គណនីធនាគារផ្សេងៗគ្នា ឲ្យមកប្រើមធ្យោបាយថ្មីមួយនេះ ដែលនឹងផ្តល់ផលចំណេញជាច្រើន សម្រាប់អាជីវកម្មរបស់ភរិយារបស់ខ្លួន ទំាងពេលវេលា ថវិកា និងសុវត្ថិភាពខ្ពស់ទៀតផង។ កុំឲ្យខាតពេលយូរ សូមទស្សនាវីដេអូទំាងអស់គ្នា! (អត្ថបទពាណិជ្ជកម្ម)	សុភមង្គលគ្រួសារមួយ កើតចេញមកពីការចេះគោរពស្រលាញ់ ការឲ្យតម្លៃ និងយោគយល់ លើកលែងទោសឲ្យគ្នា ជាពិសេសផ្ដល់ពេលវេលា និងសេរីភាពឲ្យគ្នារវាងគូស្វាមី និងភរិយា។
ឆ្នាំនេះ ជាឆ្នាំទី១០ហើយ ដែលក្រសួងអប់រំ យុវជន និងកីឡា បានធ្វើកំណែទម្រង់ការប្រឡងសញ្ញាបត្រមធ្យមសិក្សាទុតិយភូមិ ក្រោមពាក្យស្លោក «អ្នកចេះ គឺជាប់»។ ដើម្បីជំរុញដល់សិស្សានុសិស្សថ្នាក់ទី១២ នៃខេត្តកោះកុងទទួលបានលទ្ធផលល្អក្នុងការប្រឡងខាងមុខ លោកស្រី មិថុនា ភូថង អភិបាលខេត្តកោះកុង បានលើកឡើងដូច្នេះ៖ «សូមលើកទឹកចិត្តដល់ប្អូនៗ ឱ្យខិតខំប្រឹងប្រែងយកចិត្តទុកដាក់ខ្ពស់ ក្នុងការប្រឡងដោយយកចំណេះដឹង សមត្ថភាពផ្ទាល់ខ្លួនជាមូលដ្ឋាន...»។ បើតាមសេចក្ដីជូនដំណឹងរបស់រដ្ឋបាលខេត្តកោះកុង ក្នុងករណីសិស្សានុសិស្សនៃខេត្តកោះកុង ទទួលបាននិទ្ទេស A ក្នុងការប្រឡងសម័យប្រឡង ៦ វិច្ឆិកា ២០២៣នេះ លោកស្រី អភិបាលខេត្ត នឹងឧបត្ថម្ភថវិកា ៤លានរៀល ក្នុងម្នាក់ផងដែរ។ សូមបញ្ជាក់ថា កាលពីឆ្នាំ២០២២ ខេត្តកោះកុង មានសិស្សជាប់និទ្ទេស A ចំនួន ៥ នាក់ ខណៈរាជធានីភ្នំពេញ មានសិស្សជាប់និទ្ទេស A ច្រើនជាងគេ គឺ ២៦៨នាក់៕	ភ្នំពេញ៖ ការប្រឡងសញ្ញាបត្រមធ្យមសិក្សាទុតិយភូមិ នឹងប្រព្រឹត្តទៅនៅថ្ងៃទី៦ វិច្ឆិកាខាងមុខនេះ។ ដើម្បីលើកទឹកចិត្តដល់សិស្សានុសិស្សនៃខេត្តកោះកុងឱ្យខិតខំប្រឹងប្រែងរៀនសូត្រ លោកស្រី មិថុនា ភូថង អភិបាលខេត្តកោះកុង នឹងផ្ដល់ថវិកា ៤លានរៀលដល់សិស្សប្រឡងជាប់និទ្ទេស A។
គម្រោង សាលាស្អាត បានចាប់ផ្តើមតាំងពីឆ្នាំ ២០១៦ ដោយវិនិយោគប្រាក់ប្រមាណ ២០ ទៅ ៣០ម៉ឺនដុល្លារជារៀងរាល់ឆ្នាំ ដោយជួយកសាងផ្លូវបេតុង ក្រាលការ៉ូឡា សាងសង់របង ខ្លោងទ្វារ ដងទង់ជាតិ ទីលានកីឡាបាល់ទាត់ និងបាល់ទះជាដើម ហើយ បើគិតត្រឹមឆ្នាំ២០២២ នេះ គម្រោង សាលាស្អាត បានជួយដល់សាលារៀនសរុប ៣៧ សាលា នៅរាជធានីភ្នំពេញ ខេត្តបាត់ដំបង សៀមរាប និងបន្ទាយមានជ័យ ។ លោក ស្រឿន ធន នាយករងវិទ្យាល័យព្រែកឯង ដែលជាសាលាមួយទទួលផលពីគម្រោង សាលាស្អាត របស់ក្រុមហ៊ុន ខ្មែរ ប៊ែវើរីជីស ដែលបានជួយសាងសង់ទីលានបាល់ទាត់ មានប្រសាសន៍ថា៖ ឥឡូវនេះ មានតារាងបាល់ល្អបែបនេះ ខ្ញុំគិតថា វាជួយសម្រួលដល់កូនសិស្សដែលចូលចិត្តវិស័យកីឡា ឲ្យពួកគាត់បានហាត់ហើយ ពុំមានផលលំបាកដែលបង្កគ្រោះថ្នាក់ដល់ពួកគាត់ទេ។ ខ្មែរ ប៊ែវើរីជីស បានចំណាយប្រាក់យ៉ាងសន្ធឹកសន្ធាប់ លើគម្រោង សាលាស្អាត នេះ ដោយជឿជាក់ថា សាលារៀនជាថ្នាលបណ្តុះធនធានក្មេងជំនាន់ក្រោយសម្រាប់ទ្រទ្រង់សង្គមជាតិយើងនាពេលអនាគត។ បច្ចុប្បន្នការជួយអភិវឌ្ឍហេដ្ឋារចនាសម្ព័ន្ធសាលារៀនទាំង ៣៧ ដែលទទួលបានការសាងសង់ពី ខ្មែរ ប៊ែវើរីជីស បានបម្រើជាប្រយោជន៍យ៉ាងសកម្មដល់សិស្សានុសិស្សឲ្យកាន់តែមានភាពងាយស្រួល និងផាសុកភាព។ កែវ ហេងលាភ ដែលជាសិស្សម្នាក់នៅវិទ្យាល័យព្រះស៊ីសុវត្ថិ ដែលបានទទួលផលពីគម្រោង សាលាស្អាត របស់ក្រុមហ៊ុន ខ្មែរ ប៊ែវើរីជីស ផងដែរនោះ បាននិយាយថា៖ខ្ញុំចង់ឲ្យក្រុមហ៊ុនជួយដល់សាលាខ្ញុំ និងសាលាផ្សេងៗទៀត ដើម្បីឲ្យយុវជនជំនាន់ក្រោយ និងក្មេងៗជំនាន់ក្រោយបានចូលរួមលេងបាល់ទាត់ទាំងអស់គ្នា និងបានរៀននៅសាលាដែលមានមជ្ឈដ្ឋានល្អ ដើម្បីឲ្យពួកគាត់ក្លាយទៅជាទំពាំងស្នងឫស្សីល្អ ជាក្មេងល្អក្នុងសង្គម ជួយដល់សង្គមទៅថ្ងៃមុខ។ ក្នុងឆ្នាំ ២០២២ គម្រោង «សាលាស្អាត» របស់ ក្រុមហ៊ុន ខ្មែរ ប៊ែវើរីជីស បានជួសជុលនិងកសាងហេដ្ឋារចនាសម្ព័ន្ធនៅតាមសាលារៀនចំនួន១៧ ផងដែរនៅរាជធានីភ្នំពេញ។ តាមរយៈគម្រោង សាលាស្អាត ដែលបានជួយអភិវឌ្ឍហេដ្ឋារចនាសម្ព័ន្ធ សាលាជាច្រើននេះ កំពុងតែជួយផ្ដល់ទាំងសោភ័ណភាព សុវត្ថិភាព បរិស្ថាន និងផាសុកភាព លើសពីនេះបានជួយសម្រួលលើការលំបាកមួយផ្នែកធំមុនពេលទទួលបានសមិទ្ធផលទាំងឡាយ ដល់សិស្សានុសិស្ស និងលោកគ្រូរាប់ពាន់រាប់ម៉ឺននាក់ នៅសាលារៀនតាមបណ្ដាខេត្តក្រុងមួយចំនួនដែលគម្រោងបាននិងកំពុងអនុវត្ត។ សូមទស្សនាកិច្ចសម្ភាសន៍របស់លោកបណ្ឌិត អ៊ឹម សុធារិទ្ធ នាយកទំនាក់ទំនងសាធារណៈ នៃក្រុមហ៊ុន ខ្មែរ ប៊ែវើរីជីស ដើម្បីស្វែងយល់ពីគោលតម្លៃនៃការផ្ដល់ត្រឡប់ទៅសង្គមវិញ របស់ក្រុមហ៊ុន ខ្មែរ ប៊ែវើរីជីស តាមរយៈតំណភ្ជាប់៖ https://bit.ly/3uJhXaM អត្ថបទពាណិជ្ជកម្ម	បើនិយាយអំពី គម្រោង សាលាស្អាត របស់ក្រុមហ៊ុន ខ្មែរ ប៊ែវើរីជីស មនុស្សគ្រប់គ្នាបានស្គាល់ថា ជាគម្រោងសាងសង់ និងជួសជុល ហេដ្ឋារចនាសម្ព័ន្ធនៅតាមសាលារៀន។
តាមការបញ្ជាក់របស់សម្តេចព្រះសង្ឃរាជ ជួន ណាត ពាក្យ «ត្រដោះ» មានន័យថា ស្រាយ រុះសូត្រ ឬអំបោះ ដែលចំពាក់ទាក់ចាក់ស្រេះ ឲ្យមានរបៀបស្រួលល្អឡើងវិញ។ «ត្រដោះ» ជាកិរិយាសព្ទ ក៏មានពាក្យមួយទៀតដែលមានន័យដូចគ្នា ហើយអាចប្រើបានមួយណាក៏បានដែរ ពាក្យទាំងនោះមានដូចជា«សសោះ» សសោះអំបោះ សសោះសូត្រ ជាដើម។ ចំណែកកិរិយាសព្ទ «ត្រដុស» វិញមានន័យថា ដុស ,កកិត។ ជាពាក្យក្លាយពីពាក្យ «ដុស» មានន័យថា ខាត់, រំលីង, ពួត, ជម្រះដោយសាប៊ូ៕	វចនានុក្រមសម្តេចព្រះសង្ឃរាជ ជួន ណាត បានបញ្ជាក់ពាក្យ «ត្រដោះ និងត្រដុស» សម្រាប់ប្រើក្នុងន័យផ្សេងគ្នា បើទោះបីពាក្យទាំងពីរនេះ មានសូរសព្ទស្រដៀងគ្នាក៏ដោយ។ តើរវាងពាក្យទាំងពីរនេះ មានអត្ថន័យ និងការប្រើប្រាស់ខុសគ្នាដូចម្តេច?
បន្ទាប់ពីរដ្ឋាភិបាលឥណ្ឌាកាលពីថ្ងៃទី ២០ ខែកក្កដាបានហាមឃាត់ការនាំចេញអង្ករប្រភេទមួយចំនួនដើម្បីគ្រប់គ្រងតម្លៃក្នុងស្រុក ពាណិជ្ជករជាច្រើនមានការព្រួយបារម្ភថាទំនិញម្ហូបអាហារផ្សេងទៀត អាចនឹងត្រូវហាមឃាត់ដែលនោះគឺ ស្ករ។ ពិភពលោកពឹងផ្អែកកាន់តែខ្លាំងឡើងលើការនាំចេញស្ករពីប្រទេសអាស៊ីខាងត្បូងមួយនេះ ខណៈដែលការផ្គត់ផ្គង់ពិភពលោកកាន់ពិបាក។ បរិមាណទឹកភ្លៀងធ្លាក់មិនគ្រប់គ្រាន់ នៅទូទាំងប្រទេសឥណ្ឌាបានបង្កការព្រួយបារម្ភពីផលិតកម្មស្ករនឹងធ្លាក់ចុះ។ ទិន្នផលស្ករបានធ្លាក់ចុះរយៈពេលពីរឆ្នាំជាប់ៗគ្នា ដែលនេះអាចកំណត់សមត្ថភាពនៃនាំចេញរបស់ឥណ្ឌា។ លោក Henrique Akamine ប្រធានផ្នែកស្រាវជ្រាវស្ករ និងអេតាណុលនៅ Tropical Research Service ដែលមានមូលដ្ឋាននៅប្រេស៊ីលបានឱ្យដឹងថា ការហាមឃាត់ការនាំចេញអង្ករ គឺជាសញ្ញាច្បាស់លាស់សម្រាប់រដ្ឋាភិបាលឥណ្ឌាដែលមានការព្រួយបារម្ភអំពីសន្តិសុខស្បៀង និងអតិផរណា។ លោកបានបន្តថា៖ « ការព្រួយបារម្ភនៅពេលនេះគឺថា រដ្ឋាភិបាលប្រហែលជានឹងធ្វើតាមនិងអ្វីស្រដៀងគ្នាទាក់ទងនឹងស្ករ »។ បើតាមលោក Aditya Jhunjhunwala ប្រធានសមាគមរោងចក្រផលិតស្ករឥណ្ឌា ចម្ការអំពៅនៅក្នុងតំបន់ផលិតសំខាន់នៃរដ្ឋ Maharashtra និងរដ្ឋ Karnataka មិនមានភ្លៀងធ្លាក់គ្រប់គ្រាន់ទេក្នុងខែមិថុនា ដែលនាំឲ្យមានការព្រួយបារម្ភអំពីទិន្នផលនៅឆ្នាំនេះ។ សមាគមរំពឹងថាការផលិតស្ករសនឹងធ្លាក់ចុះ ៣,៤ភាគរយបើធៀបឆ្នាំមុនមកត្រឹម ៣១,៧លានតោនក្នុងឆ្នាំ ២០២៣-២០២៤។ យ៉ាងណាមិញលោក Jhunjhunwala បានបញ្ជាក់ថា ការផ្គត់ផ្គង់អាចបំពេញតម្រូវការក្នុងស្រុកបាន។ ទន្ទឹមនឹងនេះ ឥណ្ឌានឹងប្រើប្រាស់ស្ករបន្ថែមទៀតសម្រាប់ជីវសាស្ត្រ។ សមាគមបានរកឃើញថារោងម៉ាស៊ីនបានបង្វែរ ៤,៥លានតោនស្ករទៅជាផលិតកម្មអេតាណុលដែលកើនឡើង ៩,៨ភាគរយធៀបនឹងឆ្នាំមុន៕	ភ្លៀងធ្លាក់មិនស្មើគ្នានៅទូទាំងតំបន់កសិកម្មរបស់ឥណ្ឌា បានធ្វើឱ្យមានការព្រួយបារម្ភថាផលិតកម្មស្ករនឹងធ្លាក់ចុះ។ ឥណ្ឌាអាចហាមឃាត់ការនាំចេញស្ករនេះមួយទៀតក្រោយពីប្រកាសបិទការនាំចេញអង្ករ។
កីឡាករ ធាន អាត លេងលើវិញ្ញាសា Modern MMA male -60kg ទទួលបានមេដាយសំរឹទ្ធ១ ក្រោយបរាជ័យក្រោមថ្វីដៃកីឡាករមកពីប្រទេសចិន និងកីឡាករ មាស ម៉ើ លេងលើវិញ្ញាសា Traditional MMA male -77kg ក្រោយចាញ់កីឡាករចិន។ ក្នុងការប្រកួតនោះដែរមន្ត្រីអាជ្ញាកណ្ដាលរបស់កម្ពុជា ៥រូបរួមមានលោក សេង ប៊ុនសុង, លោក ហ៊ុន ច័ន្ទរាជ្យ, លោក ជឹម ធារ៉ា, លោក ជា វ៉ាន់សាន្ត និងលោក ស៊ុន ចាន់បូរ៉ី ដែលបានប្រលងជាប់ជាមន្រ្តី "AMMA Judge C" ក៏ត្រូវបានជ្រើសរើសឱ្យចូលរួមកាត់សេចក្តីក្នុងការប្រកួតនោះដែរ។ មន្រ្តីអាជ្ញាកណ្តាល និងចៅក្រមយុទ្ធគុនចម្រុះកម្ពុជា។ រូបពី ជឹមធារ៉ា លោក ជឹម ធារ៉ា អគ្គលេខាធិការសហព័ន្ធកីឡាយុទ្ធគុនចម្រុះកម្ពុជា លើកឡើងថាការប្រកួតនៅប្រទេសថៃដែលចាប់ផ្តើមពីថ្ងៃទី១៨ ដល់ទី២១ ខែសីហា នេះគឺទទួលបានការគាំទ្រយ៉ាងពេញទំហឹងពីលោក Gordon Tang អនុប្រធានគណៈកម្មាធិការជាតិអូឡាំពិកកម្ពុជា និងជាប្រធានសហព័ន្ធកីឡាយុទ្ធគុនចម្រុះអាស៊ី(AMMA)។ «ថ្លៃចំណាយស្នាក់នៅ ហូបចុក សម្ភារៈ ប្រកួតស្តង់ដារ ថ្លៃបង់សិទ្ធិប្រកួត និងថ្លៃសិក្សាវគ្គបណ្តុះបណ្ដាលអាជ្ញាកណ្ដាល-ចៅក្រមគឺយើងទទួលបានពីប្រធានសហព័ន្ធ»។ លោក ជឹម ធារ៉ា ប្រាប់សារព័ត៌មានថ្មីៗតាមសារតេលេក្រាមដូច្នេះ។ បន្ថែមពីលើនេះមន្រ្តីកីឡាគុនចម្រុះកម្ពុជារូបនេះបន្តថា ជាមួយនឹងការវិលមកកាន់ប្រទេសកម្ពុជាវិញសហព័ន្ធយុទ្ធគុនចម្រុះក៏ទទួលបាននូវសម្ភារៈហ្វឹកហាត់មួយចំនួនផងដែរពីប្រធានសហព័ន្ធកីឡាយុទ្ធគុនចម្រុះអាស៊ី។ គួបញ្ជាក់ថា កីឡាករ-កីឡាការិនីយុទ្ធគុនចម្រុះជម្រើសជាតិកម្ពុជាដែលបានចូលរួមក្នុងការប្រកួតកីឡាយុទ្ធគុនចម្រុះជ្រើសរើសជើងឯកអាស៊ីលើកទី១ នៅខេត្តឈុនបុរី ប្រទេសថៃ មានបួនរូបរួមមាន កីឡាករ មាស ម៉ើ កីឡាករ ធាន អាត កីឡាករ សូ សុវណ្ណរតនា និងកីឡាការិនី ផល រតនា៕	អត្តពលិកកីឡាយុទ្ធគុនចម្រុះជម្រើសជាតិកម្ពុជា ទទួលបានមេដាយសំរឹទ្ធ២ ក្នុងការប្រកួតកីឡាយុទ្ធគុនចម្រុះជ្រើសរើសជើងឯកអាស៊ីលើកទី១ ឆ្នាំ២០២៣ នាំឱ្យកម្ពុជាឈរលំដាប់ទី៨ ក្នុងចំណោមប្រទេសទាំង១៩ ក្នុងតំបន់អាស៊ី ខណៈការប្រកួតបានបញ្ចប់ទៅនៅថ្ងៃទី២១ ខែសីហា ឆ្នាំ២០២៣ នៅប្រទេសថៃ។
នៅថ្ងៃទី២៩ ខែមិថុនា ឆ្នាំ២០១៨នេះ ក្លិបការពារតំណែងជើងឯកបឹងកេត បានចុះកិច្ចសន្យានាំចូលខ្សែបម្រើមួយរូប ដើម្បីត្រៀមប្រជែងនាការប្រកួតជើងទី២នៃពានរង្វាន់បាល់ទាត់ក្របខណ្ឌកំពូលកម្ពុជា។ ខ្សែបម្រើដែលមានឈ្មោះថា ចេន ត្រូវបានក្លិបនេះអះអាងថា ជាតារាចម្រៀងដ៏ល្បីមួយរូបនៅក្រុម Mustache Band។ «ក្លិបសូមជម្រាបជូនពីការចុះកិច្ចសន្យាជាមួយកីឡាករចំណូលថ្មី ចេន មកចូលរួមជាមួយយើង។ ចេន ត្រូវបានមហាជនស្គាល់ថា ជាតារាងចម្រៀងវ័យក្មេងមានសម្លេងពិរោះ។ ក្រៅពីអាជីពជាតារាចម្រៀងនៅក្រុម Mustache Band ចេន មានទេពកោសល្យ និងចំណូលចិត្តលើវិស័យកីឡា ជាពិសេសគឺកីឡាបាល់ទាត់តែម្ដង»។ នេះជាការរៀបរាប់របស់ក្លិបបាល់ទាត់បឹងកេត។ តាមរយៈការចូលរួមជាមួយបឹងកេត ខ្សែបម្រើរូបនេះរំពឹងថា នឹងទទួលបានការលើកទឹកចិត្តពីទស្សនិកជន ដើម្បីជាកម្លាំងចលករអភិវឌ្ឍសមត្ថភាពឲ្យកាន់តែប្រសើរក្នុងការវិវត្តខ្លួនឲ្យក្លាយជាកីឡាករអាជីពនាពេលដ៏ខ្លីខាងមុខ៕	ក្លិបកីឡាបាល់ទាត់បឹងកេតបាននាំចូលកីឡាករថ្មី១រូបបន្ថែម គឺខ្សែបម្រើ ចេន សម្រាប់ការប្រកួតជើងទី២ពានរង្វាន់បាល់ទាត់ក្របខណ្ឌកំពូលកម្ពុជា។ ក្រៅអាជីពបាល់ទាត់ ខ្សែបម្រើរូបនេះ ក៏ជាតារាចម្រៀងនៅក្រុម Mustache Band ផងដែរ។
ក្នុងសារមួយ ដែលអានដោយអគ្គរដ្ឋទូតជប៉ុនប្រចាំនៅកូរ៉េខាងត្បូង លោក Koichi Aiboshi នៅក្នុងកិច្ចប្រជុំរបស់សហភាពមិត្តភាពសភានៃប្រទេសទាំងពីរ លោក គីស៊ីដា ហ្វីមីអូ នាយករដ្ឋមន្រ្តីជប៉ុន បានលើកឡើងពីកិច្ចសហប្រតិបត្តិការទ្វេភាគីរវាងរដ្ឋាភិបាលក្រុងសេអ៊ូល និងក្រុងតូក្យូ។ «វាគ្មានពេលណាសំខាន់ជាងពេលនេះឡើយ សម្រាប់កិច្ចសហប្រតិបត្តិការកូរ៉េខាងត្បូង និងជប៉ុន និងកិច្ចសហប្រតិបត្តិការត្រីភាគីអាម៉េរិក កូរ៉េខាងត្បូង និងជប៉ុន ស្របពេលសណ្តាប់ធ្នាប់អន្តរជាតិ ស្ថិតក្រោមការគំរាមកំហែង»។ លោក គីស៊ីដា បានសង្កត់ធ្ងន់បែបនេះ ដោយបន្តថា សហគមន៍អន្តរជាតិ កំពុងប្រឈមបញ្ហាជាច្រើនដូចជា ការបាញ់មីស៊ីលរបស់កូរ៉េខាងជើង ការឈ្លានពានរបស់រុស្ស៊ីលើអ៊ុយក្រែន ជំងឺឆ្លងសកល រួមទាំងវិបត្តិស្បៀងអាហារ និងថាមពលជាដើម។ នេះបើតាមការចុះផ្សាយរបស់ទីភ្នាក់ងារព័ត៌មាន Yonhap។ ក្នុងសារនោះ ប្រមុខរដ្ឋាភិបាលជប៉ុនរូបនេះ បានចាត់ទុកកូរ៉េខាងត្បូងជាប្រទេសជិតខាងដ៏សំខាន់មួយ សម្រាប់កិច្ចសហប្រតិបត្តិការ ដើម្បីឆ្លើយតបនឹងបញ្ហាប្រឈមខាងលើ។ ត្រង់ចំណុចនេះ លោកគីស៊ីដា បានជំរុញឱ្យទំនាក់ទំនងប្រទេសជិតខាងទាំងពីរមានភាពល្អប្រសើរវិញ ក្រោយកូរ៉េខាងត្បូង និងជប៉ុន មានភាពល្អក់កករជុំវិញសាលក្រមទាក់ទិននឹងជនរងគ្រោះនាសម័យសង្រ្គាម និងការចាប់បង្ខំកម្លាំងពលកម្មជាដើម។ សាររបស់លោកគីស៊ីដានេះ កើតមានស្របពេលកូរ៉េខាងជើងបានសាកល្បងមីស៊ីលជាច្រើនលើកនៅក្នុងថ្ងៃទី២ និងថ្ងៃទី៣ ខែវិច្ឆិកា។ ជុំវិញការសាកល្បងមីស៊ីលខាងលើ ក្រសួងការបរទេសកូរ៉េខាងត្បូង នៅថ្ងៃទី៣ ខែវិច្ឆិកា បានអះអាងថា ខ្លួនកំពុងពិចារណាដាក់ទណ្ឌកម្មជាឯកតោភាគីបន្ថែមលើកូរ៉េខាងជើង។ នៅខែមុនក្រុងសេអ៊ូល បានដាក់ទណ្ឌកម្មលើបុគ្គលចំនួន ១៥រូប និងស្ថាប័នចំនួន ១៦ជាលើកដំបូង ក្នុងរយៈពេល ៥ឆ្នាំមកនេះ។ ទន្ទឹមនេះ កូរ៉េខាងត្បូង ក៏កំពុងពិភាក្សាជាមួយជប៉ុន និងអាម៉េរិក ជុំវិញទណ្ឌកម្មឯកតោភាគីនេះដែរ៕	នាយករដ្ឋមន្រ្តីជប៉ុន លោក គីស៊ីដា ហ្វីមីអូ នៅថ្ងៃទី៣ ខែវិច្ឆិកា បានអះអាងថា កិច្ចសហប្រតិបត្តិការរវាងជប៉ុន និងកូរ៉េខាងជើង នាពេលនេះ គឺសំខាន់ជាងពេលណាទាំងអស់ ខណៈពេលកូរ៉េខាងជើង បានបាញ់មីស៊ីលជាច្រើនលើកទៅសមុទ្រខាងកើត។
ខាងក្រោមនេះយើង នឹងបង្ហាញឲ្យដឹងពីអត្ថប្រយោជន៍នៃទឹកផ្លែល្ហុងស្រស់ និងរបៀបងាយៗក្នុងការធ្វើទឹកផ្លែឈើនេះ ៖ អត្ថប្រយោជន៍ចំពោះសុខភាពរាងកាយ និងសម្រស់នៃទឹកផ្លែល្ហុង ១. បង្ការជំងឺមហារីក ទឹកផ្លែល្ហុង គឺមានប្រសិទ្ធិភាពគួរឲ្យកត់សម្គាល់ក្នុងការបង្ការជំងឺមហារីក ជាពិសេសជំងឺមហារីកពោះវៀនធំ។ នេះ គឺដោយសារតែបរិមាណដ៏ខ្ពស់នៃជាតិសរសៃ និងសារធាតុ lycopene ដែលមានផ្ទុកក្នុងផ្លែល្ហុង។ ជាតិសរសៃរារាំងជាតិពុលដែលបង្កជំងឺមហារីកពីកោសិកាពោះវៀនធំដែលមានសុខភាពល្អ ដូច្នេះវាជួយក្នុងការកាត់បន្ថយហានិភ័យនៃជំងឺមហារីក។ ២. គ្រប់គ្រងកម្រិតកូឡេស្តេរ៉ូល ផ្លែល្ហុងអាចជួយក្នុងការគ្រប់គ្រងមូលហេតុចម្បងបំផុតនៃជំងឺបេះដូងនោះ គឺកូឡេស្តេរ៉ូល។ ការទទួលទានទឹកផ្លែល្ហុងស្រស់យ៉ាងហោចណាស់ ២ ដង ក្នុងមួយថ្ងៃ គឺអាចកាត់បន្ថយការប្រមូលផ្ដុំកូឡេស្តេរ៉ូលក្នុងរាងកាយ។ នេះ គឺដោយសារតែសារធាតុប្រឆាំងអុកស៊ីតកម្ម និងវីតាមីន C ពីផ្លែល្ហុង វាមិនអនុញ្ញាតឲ្យកូឡេស្តេរ៉ូលប្រមូលផ្ដុំក្នុងរាងកាយ។ ទឹកផ្លែល្ហុងក៏ជួយកាត់បន្ថយហានិភ័យនៃជំងឺសរសៃឈាមបេះដូង និងជំងឺលើសឈាមផងដែរ។ ៣. សុខភាពភ្នែក ទឹកផ្លែល្ហុង ក៏មានផ្ទុកនូវសារធាតុប្រឆាំងអុកស៊ីតកម្ម ២ ប្រភេទទៀត គឺ Zeaxanthin និង lutein ដែលជួយការពារភ្នែកពីការបំផ្លាញដោយសារកាំរស្មីយូវី និងពន្លឺពណ៌ខៀវពីអេក្រង់នៃគ្រឿងអេឡិចត្រូនិក។ ៤. សុខភាពបេះដូង ផ្លែល្ហុង គឺមានផ្ទុកសម្បូរទៅដោយសារធាតុប្រឆាំងអុកស៊ីតកម្មដ៏មានប្រយោជន៍ដូចជា lycopene និង beta-carotene។ សារធាតុទាំងនេះធ្វើការរួមគ្នាដើម្បីការពារការស្រូបយកអុកស៊ីហ្សែននៃកូឡេស្តេរ៉ូលក្នុងប្រព័ន្ធសរសៃឈាមបេះដូង។ ទឹកផ្លែល្ហុងស្រស់ត្រឹមមួយកែវ គឺមានផ្ទុកនូវកម្រិតនៃវីតាមីន B ខ្ពស់ ដែលជួយក្នុងការគ្រប់គ្រងកម្រិតនៃ homocysteine ក្នុងលំហូរឈាម។ កម្រិតខ្ពស់នៃ homocysteine អាចបំផ្លាញសរសៃឈាម និងបង្កើនហានិភ័យនៃជំងឺបេះដូង។ ទឹកផ្លែឈើនេះ ក៏ជាប្រភពដ៏ល្អនៃវីតាមីន C និងវីតាមីន E ដែលការពារសុខភាពរាងកាយប្រយុទ្ធប្រឆាំងនឹងជំងឺបេះដូង និងជួយរក្សាសុខភាពសរសៃឈាមបេះដូងផងដែរ។ ៥. សុខភាពស្បែក បរិមាណវីតាមីន C ខ្ពស់ដែលមានវត្តមានក្នុងទឹកផ្លែល្ហុងអាចជួយជម្រុញដំណើរការនៃការផលិតកូឡាជែនសម្រាប់រក្សាភាពតឹងណែនក្មេងជាងវ័យនៃស្បែក។ សារធាតុផ្សេងទៀតដូចជា lycopene, វីតាមីន E, beta-cryptoxanthin និង beta-carotene ដែលមានផ្ទុកក្នុងទឹកផ្លែល្ហុងនឹងជួយការពារកោសិកាស្បែកពីការបំផ្លាញដោយរ៉ាឌីកាល់សេរី។ របៀបធ្វើទឹកផ្លែល្ហុង ១. គ្រឿងផ្សំ ៖ ផ្លែល្ហុង ១ ពែង (កាត់ជាដុំៗយកគ្រាប់ចេញ), ទឹកធម្មតា ៣ ភាគ ៤ ពែង, ទឹកឃ្មុំ ១ ភាគ ២ ស្លាបព្រាកាហ្វេ និងទឹកកក ៤ ដុំ។ ២. អ្វីដែលអ្នកត្រូវធ្វើ គឺដាក់ទឹកធម្មតា, ទឹកកក និងល្ហុងចួលក្នុងម៉ាស៊ីនក្រឡុក។ កិនក្រឡុករហូតដល់ទឹកកកម៉ដ្ឋ។ បន្លែមទឹកឃ្មុំចូល បន្ទាប់មកក្រឡុកបន្តិចទៀតជាការស្រេច។ ត្រួតពិនិត្យដោយ www.health.com.kh	ទឹកផ្លែល្ហុង គឺមានផ្ទុកសម្បូរទៅដោយសារធាតុរ៉ែ រួមទាំងវីតាមីនល្អៗជាច្រើនដែលធ្វើឲ្យទឹកផ្លែឈើនេះសាកសមនឹងរួមបញ្ចូលក្នុងរបបអាហារប្រចាំថ្ងៃរបស់អ្នកបំផុត។
តាមរយៈទំព័រហ្វេសប៊ុក នាយកដ្ឋានប្រយុទ្ធនឹងជំងឺឆ្លង បានប្រាប់សាធារណជនថា ដោយសារតែមានមនុស្សច្រើន ហៅចូលទៅកាន់លេខ១១៥ ទើបពេលខ្លះ តម្រូវឲ្យមានរង់ចាំយូរ អាចលើសពី៣ទៅ៤នាទី។ យ៉ាងណា នាយកដ្ឋានប្រយុទ្ធនឹងជំងឺឆ្លង អះអាងថា ក្នុងអំឡុងពេលរង់ចាំ មន្ត្រី កំពុងបញ្ជូនការហៅចូលនោះ ទៅកាន់មន្ត្រីផ្សេង ដែលទំនេរ ដោយមិនបានផ្តាច់ការហៅចូលឡើយ។ នាយកដ្ឋានប្រយុទ្ធនឹងជំងឺឆ្លង បញ្ជាក់ថា៖«កំឡុងពេលនេះ មានការហៅចូលលេខ១១៥ យ៉ាងច្រើនលើសលុប មិនថាយប់ឬថ្ងៃ។ យើងខ្ញុំ សូមឲ្យមានយោគយល់និងអត់ធ្មត់ ពីសាធារណជនទាំងអស់ និងសំណូមពរឲ្យហៅមកជាថ្មីម្តងទៀត ប្រសិនបើមិនអាចទំនាក់ទំនងបាន។ ក្រុមការងារទូរសព្ទ័ទាន់ហេតុការណ៍លេខ១១៥ រង់ចាំទទួលនូវការរាយការណ៍ និងការសាកសួរពត៌មានអំពីជំងឺកូវីដ-១៩ ដោយក្តីសោមនស្សរីករាយ»។ អត្ថបទទាក់ទង មានលេខ២០ខ្សែទៀតដើម្បីសួរពី COVID-19 ក្នុងករណីលេខ១១៥ រអាក់រអួល មន្ត្រីសរុប មាន២៥នាក់ ដែលរង់ចាំទទួលការហៅទៅកាន់លេខ១១៥។ អ្នកស្រីវេជ្ជបណ្ឌិត ឱ វណ្ណឌីន អ្នកនាំពាក្យក្រសួងសុខាភិបាល លើកឡើងក្នុងសន្និសីទកាសែត នៅទីស្តីការគណៈរដ្ឋមន្ត្រី កាលពីថ្ងៃទី១៨ ខែមីនា ឆ្នាំ២០២០ថា មានមនុស្សជាង១ពាន់ហើយ បានទៅធ្វើតេស្តរកវីរុស-កូវីដ១៩ ដោយមិនមានការបង់ប្រាក់៕	នាយកដ្ឋានប្រយុទ្ធនឹងជំងឺឆ្លង (CDC) បង្ហាញតួលេខលើទំព័រហ្វេសប៊ុករបស់ខ្លួន នៅថ្ងៃទី១៩ ខែមីនា ឆ្នាំ២0២0 ថា បច្ចុប្បន្ននេះ ក្នុង១ថ្ងៃ មានមនុស្សជាង៩ពាន់នាក់ ដែលហៅទូរស័ព្ទចូលទៅលេខ១១៥ ដើម្បីសួរព័ត៌មានអំពីវីរុសកូវីដ-១៩។ ។
ក្នុងការប្រកួតនេះ ឈាវ បូរ៉ា បានយកឈ្នះលើ ហេង សៅឌី មួយក្តារ និងស្មើមួយក្ដា នៃការប្រកួត៣ក្ដារ។ បានន័យថា បូរ៉ា បាន១ពិន្ទុ ក្រោយឈ្នះ ហេង សៅឌី មួយក្ដារ ដូច្នេះការប្រកួតគេកំណត់យកតែក្ដារទេ។ ងាកទៅប្រកួតវគ្គផ្ដាច់ព្រ័ត្រវិញ ឈាវ បូរ៉ា មិនទាន់អាចធានាថា អាចទទួលបានជ័យជម្នះ១០០ភាគរយនោះទេ ដោយសារតែ សុខ លឹមហេង ជាកីឡាករអុកម្នាក់ ដែលមានសមត្ថភាពខ្ពស់ និងមិនអាចធ្វេសប្រហែសបានឡើយ។ «និយាយតាមភាពជាក់ស្ដែងទៅ សមត្ថភាពប្រហាក់ប្រហែលគ្នា , និយាយពីបច្ចេកទេស គឺម្យ៉ាងម្នាក់, និយាយពីភាគរយ គឺ៥០ភាគរយៗ, និយាយរួមទៅពួកយើង ក៏ជាកីឡាករក្នុងក្លិបអុកតែមួយដែរ»។ នេះបើតាមលោក ឈាវ បូរ៉ា អតីតស្ដេចអុក២លើក។ តែយ៉ាងណា កីឡាករទាំងពីររូបនេះ ធ្លាប់ជួបគ្នាច្រើនលើកហើយ ដោយយកឈ្នះគ្នាទៅវិញទៅមក។ ថ្លែងប្រាប់សារព័ត៌មានថ្មីៗ លោក បូរ៉ា បន្ថែមថា ÷« និយាយទៅមកដល់វគ្គនេះហើយ ចំណុចខ្សោយពិបាករកមើលរៀងខ្លួន។ គាត់ក៏ពិបាករក(ចំណុចខ្សោយ) ខ្ញុំ ខ្ញុំក៏ពិបាករកគាត់។ អ៊ីចឹងអ្វីដែលពួកយើងត្រូវធ្វើគឺត្រូវប្រឹងឲ្យអស់ពីសមត្ថភាព ដោយមិនអាចរង់ចាំដៃគូភ្លាត់បានទេ។ ដូច្នេះត្រូវប្រើបច្ចេកទេសរៀងខ្លួន អ្នកណាមានបច្ចេកទេសខ្លាំងជាង អ្នកនោះឈ្នះ»។ គួរបញ្ជាក់ថា កីឡាករ ឈាវ បូរ៉ា ធ្លាប់គ្រងតំណែងស្ដេចអុក ២លើកជាប់គ្នាមកហើយ នៅឆ្នាំ២០១៤ និង២០១៥។ ដៅយឡែក សុខ លឹមហេង ក៏គ្រងតំណែងស្ដេចអុកមួយលើកដែរ នៅឆ្នាំ២០១៨ នៃព្រឹត្តិការណ៍អង្គរសង្ក្រាន្ត៕	កីឡាករ ឈាវ បូរ៉ា ឡើងទៅដណ្ដើមតំណែងស្ដេចអុកលើកទី៣ ក្រោយទម្លាក់ ហេង សៅឌី នាថ្ងៃទី១៥ មេសានេះ ។ ឈាវ បូរ៉ា ត្រូវឡើងទៅជួប សុខ លឹមហេង នាវគ្គផ្ដាច់ព្រ័ត្រ នាថ្ងៃទី១៦ មេសា។
ក្រុងប៉េកាំងបានស្នើឲ្យក្រុងវ៉ាស៊ីនតោនគោរពតំបន់កំណត់អត្តសញ្ញាណការពារដែនអាកាស (ADIZ) របស់ចិន ក្រោយមានការចុះផ្សាយថា យន្តហោះទម្លាក់គ្រាប់បែករបស់អាមេរិក B-1 ហោះហើររំលោភចូលដែនអាកាសខាងលើនៅសមុទ្រចិនខាងកើតកាលពីចុងសប្តាហ៍កន្លងទៅ។ តំបន់កំណត់អត្តសញ្ញាណការពារដែនអាកាសរបស់ចិននៅសមុទ្រចិនខាងកើត ត្រូវបានប្រកាសជាលក្ខណៈឯកតោភាគីកាលពីឆ្នាំ ២០១៣ ហើយជប៉ុនមិនបានទទួលស្គាល់ដែនអាកាសនេះឡើយ។ ហើយសារព័ត៌មាន CNN បានស្រង់សម្តីមន្ត្រីទីបញ្ជាការកងទ័ពជើងទឹកអាមេរិកប្រចាំតំបន់ប៉ាស៊ីហ្វិក(PACOM)ថា យន្តហោះទម្លាក់គ្រាប់បែក B-1 អាមេរិកបានហោះហើយនៅជិតព្រំដែនកូរ៉េខាងត្បូងកាលពីថ្ងៃអាទិត្យ ហើយអ្នកបើកយន្តហោះនោះបានឆ្លើយតបទៅកាន់ភ្នាក់ងារគ្រប់គ្រងចរាចរណ៍ផ្លូវអាកាសចិនថា ខ្លួនហោះហើរក្នុងប្រតិបត្តិការជាទម្លាប់និងស្ថិតក្នុងដែនអាកាសអន្តជាតិប៉ុណ្ណោះ។ អ្នកបើកយន្តហោះក៏បញ្ជាក់បន្ថែមផងដែរថា យន្តហោះនេះមិនបានហោះហើរខុសផ្លូវឡើយ។ ដោយឡែក យោងតាមទីភ្នាក់ងារព័ត៌មាន Reuters អ្នកនាំពាក្យក្រសួងការបរទេសចិនលោកស្រី Hua Chunying បានលើកឡើងក្នុងសន្និសីទសារព័ត៌មានប្រចាំថ្ងៃថា លោកស្រីមិនទាន់បានទទួលព័ត៌មានពាក់ព័ន្ធការហោះហើរនៃយន្តហោះទម្លាក់គ្រាប់អាមេរិកនេះឡើយ។ ប៉ុន្តែលោកស្រីបានឆ្លៀតឱកាសស្នើសុំត្រង់ៗទៅក្រុងវ៉ាស៊ីនតោនឲ្យគោរពតំបន់កំណត់អត្តសញ្ញាណការពារដែនអាកាសនៅសមុទ្រចិនខាងកើត។ លោកស្រីបានបញ្ជាក់ដូច្នេះ៖ «ប៉ុន្តែជាទូទៅ ខ្ញុំសង្ឃឹមថា នៅក្នុងតំបន់នោះ រាល់សកម្មភាពប្រទេសទាំងអស់អាចក្លាយជាក្តីកង្វល់ផ្នែកសន្តិសុខសម្រាប់ប្រទេសផ្សេងទៀត ហើយខ្លះទៀតវាក្លាយជាផលប្រយោជន៍សម្រាប់ប្រទេសពាក់ព័ន្ធដូចជាធានាសន្តិសុខ ស្ថិរភាព និងសន្តិភាពរវាងប្រទេសទាំងនោះ។ លោកស្រីបានបញ្ជាក់បន្ថែម៖ « សហរដ្ឋអាមេរិកក៏មានតំបន់កំណត់អត្តសញ្ញាណការពារដែនអាកាសផ្ទាល់ខ្លួនដែរ។ ដូច្នេះខ្ញុំគិតថា ប្រសិនបើបញ្ហានេះវាជាការពិត គេគួរតែគោរពតំបន់កំណត់អត្តសញ្ញាណការពារដែនអាកាសរបស់ចិនដូចគ្នា»៕	មហាយក្សចិនបានស្នើឲ្យអាមេរិកគោរពតំបន់កំណត់អត្តសញ្ញាណការពារដែនអាកាស(ADIZ) នៅសមុទ្រចិនខាងកើតដែលខ្លូនប្រកាសជាឯកតោភាគីកាលពីឆ្នាំ ២០១៣។ ការទាមទារនេះធ្វើឡើង ក្រោយមានរបាយការណ៍ថា អាមេរិកបង្ហោះយន្តហោះទម្លាក់គ្រាប់បែក B-1 នៅក្បែរព្រំដែនកូរ៉េខាងត្បូងនិងបំពានចូលដែន ADIZ របស់ចិននៅចុងសប្តាហ៍មុន។
នៅថ្ងៃទី២២ ខែកក្កដានេះ សម្តេច ហ៊ុន សែន បានប្រកាសឧបត្ថម្ភថវិកា៥ម៉ឺនដុល្លារ ដល់គ្រួសារលោក កែម ឡី ដើម្បីសាងសង់ចេតិយ តម្កល់ធាតុលោកបណ្ឌិត កែម ឡី ដែលត្រូវបានឃាតករបាញ់សម្លាប់កាលថ្ងៃទី១០ ខែកក្កដា ឆ្នាំ២០១៦។ សម្តេច ហ៊ុន សែន បានប្រកាសតាមរយៈអង្គភាពព័ត៌មាន Fresh news ថា ប្រសិនបើក្រុមគ្រួសារសពលោក កែម ឡី រកថវិកាពីសប្បុរសជនជួយមិនបាន ឬថវិកាដែលគណៈកម្មការប្រមូលដើម្បីសាងសង់ជាងមួយឆ្នាំកន្លងមកមិនគ្រប់ចំនួននោះ សម្តេច នឹងជួយឧបត្ថម្ភថវិកាជាបន្តបន្ទាប់ទៀត រហូតដំណើរការសាងសង់ចេតិយសម្រេចជាស្ថាពរ។ បើតាមសារព័ត៌មាន Fresh news ដដែល ការណ៍ដែលប្រមុខរដ្ឋាភិបាល ប្រកាសផ្តល់ថវិកា៥ម៉ឺនដុល្លារនេះ គឺបន្ទាប់ពីលោក កែម រិទ្ធិសិទ្ធ ប្អូនប្រុសបង្កើតរបស់ លោក កែម ឡី បានអំពាវនាវរកថវិកា ដើម្បីសង់ចេតិយជូនប្រុសរបស់ខ្លួន។ សូមបញ្ជាក់ថា លោកបណ្ឌិត កែម ឡី ដែលគេស្គាល់ថា ជាអ្នកស្រាវជ្រាវសង្គម និងនយោបាយ ព្រមទាំងជាវាគ្មិនដ៏ល្បីល្បាយម្នាក់ ត្រូវបានឃាតករបាញ់សម្លាប់កាលពីថ្ងៃទី ១០ ខែកក្កដា ឆ្នាំ២០១៦ ។ ករណីឃាតកម្មកណ្តាលរាជធានីភ្នំពេញនេះ សមត្ថកិច្ច បានចាប់ខ្លួនជនសង្ស័យម្នាក់ ឈ្មោះ អឿត អាង ហៅ ជួប សម្លាប់ ហើយកាលពីខែឧសភា ឆ្នាំ ២០១៧ តុលាការដំបូងរាជធានីភ្នំពេញ បានកាត់ទោសជនសង្ស័យរូនេះ ឲ្យជាប់ពន្ធនាគារអស់មួយជីវិត ពីបទ ឃាតកម្មគិតទុកជាមុន និងការកាន់កាប់អាវុធខុសច្បាប់៕	ភ្នំពេញ៖ សម្តេចនាយករដ្ឋមន្ត្រី ហ៊ុន សែន នៅថ្ងៃនេះ បានប្រកាសឧបត្ថម្ភថវិកា៥ម៉ឺនដុល្លារ ជូនក្រុមគ្រួសារលោកបណ្ឌិតកែម ឡី ដើម្បីសាងសង់ចេតិយតម្កល់ធាតុលោក កែម ឡី។ កាលពីពេលកន្លងទៅ សម្តេច ហ៊ុន សែន ក៏ធ្លាប់បានចូលបុណ្យ ១ ម៉ឺនដុល្លារ ដើម្បីឲ្យគ្រួសារលោកសពចាត់ចែង ក្នុងពិធីរម្លឹកខួបមួយឆ្នាំនៃមរណភាពលោក កែម ឡី ផងដែរ។
ក្នុងសន្និសីទសារព័ត៌មានថ្ងៃទី២ ខែមិថុនា លោក Rashad Hussain ឯកអគ្គរដ្ឋទូតអាម៉េរិកសម្រាប់សេរីភាពសាសនាអន្តរជាតិ អះអាងថា រដ្ឋាភិបាលជាច្រើននៅលើពិភពលោកនៅតែបង្កការរារាំងនិងគាបសង្កត់លើពលរដ្ឋដែលគោរពសាសនាផ្សេងក្នុងប្រទេសរៀងៗខ្លួន។ លោកក៏ចុចឈ្មោះចិនចំៗតែម្ដង។ «វាមិនមែនជារឿងគួរឱ្យភ្ញាក់ផ្អើលទេដែលសាធារណរដ្ឋប្រជាមានិតចិន ជាឧទាហរណ៍ដ៏ច្បាស់បំផុតបញ្ជាក់ពីទង្វើនេះ»។ លោក Rashad Hussain បានប្រាប់អ្នកកាសែតនៅក្នុងសន្និសីទសារព័ត៌មានដដែល មុនបន្តថា រដ្ឋាភិបាលចិនបន្តប្រព្រឹត្តអំពើប្រល័យពូជសាសន៍ និងឧក្រិដ្ឋកម្មប្រឆាំងមនុស្សជាតិប្រឆាំងលើជនជាតិវីហ្គ័រដែលកាន់សាសនាឥស្លាម ជនជាតិភាគតិច និងសាសនាដទៃទៀត។ នៅថ្ងៃទី២ ខែមិថុនាដដែល រដ្ឋមន្ត្រីការបរទេសអាម៉េរិកលោក អាន់តូនី ប្លីងខិន របាយការណ៍ស្តីពីសេរីភាពសាសនាអន្តរជាតិឆ្នាំ២០២១ ។ លោកក៏លើកឡើងថា ចិននៅតែបន្តការប្រល័យពូជសាសន៍ និងការគាបសង្កត់លើជនជាតិភាគតិចវីហ្គ័រនិងក្រុមជនជាតិភាគតិចសាសនាដទៃទៀតដូចគ្នាដែរ។ «ចាប់តាំងពីខែមេសា ឆ្នាំ ២០១៧ ជនជាតិវិហ្គ័រ ជនជាតិភាគតិចកាហ្សាក់ និងកៀហ្ស៊ី ជាងមួយលាននាក់ត្រូវបានឃុំខ្លួននៅក្នុងជំរំនៅតំបន់ស៊ីនជាំង»។ លោក ប្លីងខិន បានអះអាងបែបនេះ។ ក្នុងរបាយការណ៍របស់ក្រសួងការបរទេសអាម៉េរិក រដ្ឋាភិបាលចិនរងការចោទថា បានរឹតបន្តឹងសកម្មភាព និងសេរីភាពផ្ទាល់ខ្លួនរបស់ពលរដ្ឋដែលខ្លួនយល់ថាគំរាមផលប្រយោជន៍រដ្ឋ។ បើតាមរបាយការណ៍ដដែល អង្គការក្រៅរដ្ឋាភិបាល និងប្រព័ន្ធផ្សព្វផ្សាយផ្សេងៗ បានបន្តរាយការណ៍ពីការស្លាប់របស់ពលរដ្ឋនៅក្នុងមន្ទីរឃុំឃាំងនៅស៊ីនជាំងដោយសារការធ្វើទារុណកម្ម ការចាប់ខ្លួន ការកាត់ទោសឱ្យជាប់គុក ការបង្ខំឱ្យធ្វើការហួសកម្លាំង និងការបៀតបៀនលើអ្នកកាន់សាសនាផ្សេង។ អាម៉េរិក និងប្រទេសលោកខាងលិចកន្លងមកតែងចោទប្រកាន់ចិនពីបទរំលោភបំពានលោកសិទ្ធិពលរដ្ឋនៅតំបន់ស៊ីនជាំង។ លើសពីនេះ ប្រទេសទាំងនេះក៏តែងជំរុញឱ្យប្រមុខសអង្គការសហប្រជាជាតិ (UN)ទៅស៊ើបអង្កេតលើបញ្ហានេះផងដែរ។ ចិនក៏បានច្រានចោលការចោទប្រកាន់ទាំងនេះ ដោយអះអាងវិញថា គ្មានការជិះជាន់លើពលរដ្ឋវីហ្គ័រនៅតំបន់ស៊ីនជាំងឡើយ៕	អ្នកការទូតមន្ត្រីអាម៉េរិក Rashad Hussain នៅថ្ងៃទី២ ខែមិថុនា លើកឡើងថា ចិនជាប្រទេសដែលបានផ្តល់ឧទាហរណ៍ច្បាស់បំផុតពីរបៀបរដ្ឋាភិបាលជិះជាន់លើជនជាតិភាគតិចដែលគោរពសាសនាផ្សេងក្នុងប្រទេស។ ការលើកឡើងរបស់មន្រ្តីអាម៉េរិកនេះ ធ្វើឡើងស្របពេលដែលក្រសួងការបរទេសអាម៉េរិកបានចេញរបាយការណ៍ប្រចាំឆ្នាំរបស់ខ្លួនស្តីពីសេរីភាពសាសនានៅជុំវិញពិភពលោក។
បើតាមអនុក្រឹត្យរបស់រដ្ឋាភិបាល ចុះថ្ងៃទី២០ មិថុនា បានសម្រេចផ្ទេរភារកិច្ចលោក គឹម ឆៃហៀង ឋានន្តរសក្តិឧត្តមមន្ត្រី ថ្នាក់លេខ១ នៃក្របខណ្ឌមន្ត្រីគ្រប់គ្រងរដ្ឋបាល ទីស្តីការគណៈរដ្ឋមន្ត្រី ពីអភិបាលរងនៃគណៈអភិបាលខេត្តសៀមរាប ទៅបម្រើការងារក្នុងក្របខណ្ឌដើមវិញ។ លោក ទៀ ទីហា ជាសមាជិកគណៈកម្មាធិការកណ្ដាលគណបក្សប្រជាជនកម្ពុជា និងជាប្រធានសហភាពសហព័ន្ធយុវជនកម្ពុជា (សសយក) ប្រចាំខេត្តសៀមរាបផងដែរ។ លោក ទៀ ទីហា ជាកូនប្រុសរបស់លោក ទៀ បាញ់ រដ្ឋមន្រ្តីក្រសួងការពារជាតិ៕	ភ្នំពេញ៖ រដ្ឋាភិបាល តែងតាំងលោក ទៀ ទីហា ឲ្យកាន់តំណែងជាអភិបាលរង នៃគណៈអភិបាលខេត្តសៀមរាប ដែលមានឋានន្តរសក្តិឧត្តមមន្ត្រី ថ្នាក់លេខ៣ ជំនួសលោក គឹម ឆៃហៀង។
ក្រោយរកឃើញមានករណីឆ្លងជំងឺផ្ដាសាយបក្សីនៅខេត្តព្រៃវែងចំនួន ២ករណី លោកស្រី ឱ វណ្ណឌីន បានក្រើនរំលឹកឱ្យប្រជាពលរដ្ឋមានការប្រុងប្រយ័ត្នឱ្យបានខ្ពស់ ព្រោះជំងឺផ្ដាសាយបក្សី H5N1 មានអត្រាស្លាប់ខ្ពស់ជាងជំងឺកូវីដ-១៩ នៅពេលដែលប្រជាពលរដ្ឋបានឆ្លងជំងឺនេះ។ អ្នកនាំពាក្យរូបនេះ បានថ្លែងប្រាប់សារព័ត៌មាន ក្រោយកិច្ចពិភាក្សាការងារជាមួយប្រតិភូធុរៈកិច្ចអាមេរិក ដើម្បីប្រយុទ្ធនឹងជំងឺកូវីដ-១៩ នៅទីស្ដីការក្រសួងសុខាភិបាល នៅថ្ងៃទី២៧ កុម្ភៈ យ៉ាងដូច្នេះ៖« ប្រសិនបើជំងឺផ្ដាសាយបក្សីឆ្លងទៅមនុស្ស អត្រាស្លាប់គឺច្រើនមែនទែន។ នៅក្នុងសកលលោកគេបាននិយាយពី ៥០ទៅ ៦០ភាគរយហើយ នៃអត្រាស្លាប់ដោយសារជំងឺផ្ដាសាយបក្សី H5N1»។ លោកស្រី បានបន្តថា ប្រសិនបើពលរដ្ឋបានប៉ះពាល់ជាមួយបសុបក្សីសត្វ ត្រូវប្រញ៉ាប់លាងដៃ ជាមួយសាប៊ូឱ្យបានញឹកញាប់ មុននិងក្រោយពេលបរិភោគអាហារ បន្ទាប់ពីប៉ះពាល់ជាមួយបសុបក្សី។ មួយវិញទៀត ត្រូវចម្អិនអាហារឱ្យបានឆ្អិនល្អ ដើម្បីឱ្យវីវុស H5N1 ងាប់នៅពេលដែលមានសីតុណ្ហភាពក្ដៅខ្លាំង។ ត្រង់ចំណុចនេះ លោកសី្រ ឱ វណ្ណឌីន បានអំពាវនាវឱ្យប្រជាពលរដ្ឋទាំងអស់ បង្កើនការប្រុងប្រយ័ត្នឱ្យបានខ្ពស់ កុំប៉ះពាល់ជាមួយសត្វបក្សី រួមាន សត្វមាន់ ឬទា ដែលមានមានអាការៈឈឺ ឬងាប់ ត្រូវយកទៅដុត ឬកប់ចោល ដើម្បីចៀសវាងការចម្លងនៃជំងឺផ្សេងៗ។ សូមជម្រាបថា នៅក្នុងខែកុម្ភៈ ឆ្នាំ២០២៣នេះ ក្រសួងបានរកឃើញ ២ករណី ដែលបានឆ្លងជំងឺផ្ដាសាយបក្សី ក្នុងនោះកុមារីម្នាក់បានស្លាប់ និងម្នាក់ទៀត កំពុងស្ថិតនៅក្រោមការព្យាបាលរបស់គ្រូពេទ្យ។ ការរកឃើញនេះ ក៏ជាករណីទី៥៨ ដែរ នៅកម្ពុជា ដោយក្នុងនោះកើតមានលើកុមារក្រោមអាយុ ១៤ឆ្នាំ មានចំនួន ៤៥ករណី។ ជំងឺផ្ដាសាយបក្សីនេះ បានឆ្លងមកមនុស្សសារជាថ្មីនៅកម្ពុជា បន្ទាប់ពីបាត់ខ្លួនអស់រយៈពេល ៩ឆ្នាំមកហើយ តាំងពី២០១៤មក។ ជំងឺផ្ដាសាយបក្សី H5N1 បានកើតលើកដំបូងនៅកម្ពុជា កាលពីឆ្នាំ២០០៥ ។ កន្លងមក មានតែអ្នកជំងឺ ១៩ករណីប៉ុណ្ណោះ ដែលបានព្យាបាលជាសះស្បើយ៕	ភ្នំពេញ៖ លោកស្រី ឱ វណ្ណឌីន អ្នកនាំពាក្យក្រសួងសុខាភិបាល បានថ្លែងថា មនុស្សដែលឆ្លងជំងឺផ្ដាសាយបក្សី ពីបសុបក្សីផ្ទាល់តែម្ដង គឺមានអត្រាមរណៈភាពខ្ពស់ជាងជំងឺកូវីដ-១៩។
គណៈកម្មាធិការដែលមានសិទ្ធិសម្រេចផ្ដល់ការយល់ព្រមលើការតែងតាំងបេសកជនរបស់ប្រទេសជាសមាជិកប្រចាំអង្គការសហប្រជាជាតិក្នុងទីក្រុង New York សហរដ្ឋអាមេរិក បានជួបប្រជុំគ្នាកាលពីថ្ងៃពុធម្សិលមិញ ប៉ុន្តែបានពន្យារពេលធ្វើការសម្រេចលើការទាមទាររបស់របបយោធាមីយ៉ាន់ម៉ា និងរបស់រដ្ឋាភិបាលតាលីបង់ (Taliban) នៅអាហ្វហ្គានីស្ថាន ដែលចង់ឲ្យទទួលស្គាល់អ្នកតំណាងដែលពួកគេបានជ្រើសរើស។ នេះបើតាមការបញ្ជាក់របស់មន្រ្តីការទូតមួយចំនួន។ ការពន្យាពេលនៃការសម្រេចនេះ នឹងអនុញ្ញាតឲ្យរក្សាទុកដដែលនូវបេសកជនដែលរដ្ឋាភិបាលនៃប្រទេសទាំងពីរបានតែងតាំង មុនពេលរដ្ឋាភិបាលទាំងនោះ ត្រូវបានផ្ដួលរំលំ។ រដ្ឋាភិបាលមីយ៉ាន់ម៉ាដែលដឹកនាំដោយអ្នកស្រី Aung San Suu Kyi ត្រូវបានផ្ដួលរំលំនៅក្នុងរដ្ឋប្រហារយោធាកាលពីដើមខែកុម្ភៈ ចំណែកឯរដ្ឋាភិបាលអាហ្វហ្គានីស្ថាន ត្រូវបានក្រុមតាលីបង់ផ្ដួលរំលំកាលពីខែសីហា។ អ្នកនាំពាក្យរបបយោធានៅក្នុងប្រទេសមីយ៉ាន់ម៉ាលោក Zaw Min Tun បានប្រាប់ទីភ្នាក់ងារព័ត៌មាន AFP ថា៖ «ការសម្រេច [របស់គណៈកម្មាធិការអង្គការសហប្រជាជាតិ] នេះ មិនបានឆ្លុះបញ្ចាំងនូវការពិត និងអ្វីដែលកំពុងកើតមានឡើងនៅក្នុងប្រទេសមីយ៉ាន់ម៉ានោះទេ»។ ការសម្រេចនេះ បានធ្វើឲ្យលោកឯកអគ្គរដ្ឋទូត Kyaw Moe Tun ដែលតែងតាំងដោយអតីតរដ្ឋាភិបាលរបស់អ្នកស្រី Suu Kyi នៅបន្តធ្វើជាអ្នកតំណាងប្រទេសមីយ៉ាន់ម៉ាប្រចាំអង្គការសហប្រជាជាតិដដែល៕	ទីក្រុងរ៉ង់ហ្គូន របបយោធាមីយ៉ាន់ម៉ា កាលពីថ្ងៃព្រហស្បតិ៍កន្លងមក បានរិះគន់ការសម្រេចរបស់អង្គការសហប្រជាជាតិ ដែលបានបដិសេធមិនផ្តល់អាសនៈដល់អ្នកតំណាងដែលខ្លួនបានជ្រើសរើសប្រចាំអង្គការសហប្រជាជាតិ។ នេះបើយោងតាមសេចក្តីរាយការណ៍របស់ទីភ្នាក់ងារព័ត៌មាន AFP។
ក្រសួងអប់រំយុវជននិងកីឡានិងសហព័ន្ធខ្មែរកីឡាហែលទឺកនៅថ្ងៃទី១៥ ខែមិថុនា ឆ្នាំ២០២០ បានជួបពិភាក្សាគ្នាពាក់ព័ន្ធនឹងការបង្កើតគណៈកម្មការគ្រប់គ្រងអាងហែលទឺកពហុកីឡដ្ឋានជាតិ។ ជាលទ្ធផលក្រោយការជជែកពិភាក្សា ភាគីទាំងពីរបានឯកភាពគ្នាទាំងស្រុងលើគម្រោងមួយនេះ។ ប៉ុន្តែបច្ចុប្បន្នភាគីទាំងពីរកំពុងពិចារណាក្នុងការជ្រើសរើសសមាសភាព។ លោក ហែម គីរី អគ្គលេខាធិការនៃសហព័ន្ធខ្មែរកីឡាហែលទឹកបានអះអាងថា ការបង្កើតគណៈកម្មការគ្រប់គ្រងអាងហែលទឹកអូឡាំពិកមិនមែនជាការដាក់សម្ពាធ ឬតាមដានសកម្មភាពរបស់សហព័ន្ធខ្មែរកីឡាហែលទឺកនោះទេ។ ការបង្កើតគណៈកម្មការនេះ ក៏មិនមែនមានន័យថា ក្រសួងចង់គ្រប់គ្រងនិងរ៉ាប់រងផ្តាច់មុខនោះដែរ។ ផ្ទុយទៅវិញ វាជួយសម្រួលការងារសហព័ន្ធក្នុងការគ្រប់គ្រង មើលថែ និងសម្របសម្រួលផ្សេងៗពាក់ព័ន្ធការប្រើប្រាស់អាងហែលទឹកនេះ។ «គោលបំណងរួមនៃការបង្កើតគណៈកម្មការគ្រប់គ្រងនេះ គឺដើម្បីឲ្យមានតម្លាភាព ព្រោះក្នុងបរិវេណពហុកីឡដ្ឋានជាតិជាទឹកដីរបស់ក្រសួងអប់រំ។ ជាលក្ខខណ្ឌរួម សហព័ន្ធជាអ្នកគ្រប់គ្រងថែទាំ និងប្រើប្រាស់ធម្មតា គ្រាន់តែថា នៅក្នុងនឹងមានក្រសួងអប់រំជាអាជ្ញាធរដែនដី ព្រោះវាជាទីតាំងរបស់គាត់។ ការបង្កើតនេះ គឺសង្កត់ធ្ងន់លើការប្រើប្រាស់ និងថែទាំរក្សាអនាម័យ»។ នេះជាការលើកឡើងរបស់លោក ហែម គីរី។ លោកបានបន្ថែមថា៖«ក្រសួងធ្វើបែបនេះ គឺដើម្បីជួយសម្របសម្រួលដល់សហព័ន្ធនៅពេលណាមានការលំបាក ឬមានបញ្ហាប្រឈមអីក្នុងនឹងយើងអាចជជែកគ្នា និងសហការគ្នាក្នុងការដោះស្រាយបញ្ហា។ យើងដឹងហើយថា ការប្រើប្រាស់ទឹក ភ្លើងក្នុងបរិវេណនឹង(អាងហែលទឺក)ក្រសួងអប់រំជាអ្នកចំណាយ»។ បើតាមអគ្គលេខាធិការរូបនេះ សមាជិករបស់គណៈកម្មការគ្រប់គ្រងអាងហែលទឹកពហុកីឡដ្ឋានជាតិនេះ សុទ្ធសឹងជាមន្ត្រីរបស់ក្រសួងអប់រំយុវជននិងកីឡា និងសហព័ន្ធខ្មែរកីឡាហែលទឹក។ ពោលគឺពុំមានមន្ត្រីមកពីវិស័យឯកជន ឬស្ថាប័នណាផ្សេងនោះទេ។ តែមកទល់ពេលនេះ គេមិនទាន់ដឹងពីសមាសភាពរបស់គណៈកម្មការនេះនៅឡើយទេ៕	ក្រសួងអប់រំ យុវជន និងកីឡា និងសហព័ន្ធខ្មែរកីឡាហែលទឹក បានឯកភាពគ្នាបង្កើតគណៈកម្មការគ្រប់គ្រងអាងហែលទឹកពហុកីឡដ្ឋានជាតិ។ បើតាមលោក ហែម គីរី ក្រសួងអប់រំបង្កើតគណៈកម្មការនេះឡើងមិនមែនដើម្បីគ្រប់គ្រងអាងហែលទឹកផ្តាច់មុខនោះទេ។ ដ្បិតសមាជិកក្នុងគណៈកម្មការនេះ មានទាំងមន្ត្រីរបស់សហព័ន្ធ និងក្រសួងអប់រំ។
ប្ដូរពីការពាក់អាវប៉ាក់តឹងរឹបរាង នារីបច្ចុប្បន្នពេញនិយម ពាក់អាវសធម្មតា និងមានម៉ូតបន្តិចបន្តួច ដែលមានភាពធូររលុង ទៅវត្តក្នុងរដូវភ្ជុំ។ ការពាក់អាវប៉ាក់រឹបរាង ក៏ឃើញស្អាតមួយបែប ប៉ុន្តែការពាក់អាវសធម្មតា ក៏សមសួនគួរគាប់ភ្នែកដែរ។ ស្ថិតក្នុងវត្តមួយ នៃស្រុកស្អាងខេត្តកណ្ដាល អ្នកស្រី កន សុភី បានពាក់អាវសរលុង ប៉ាក់រូបផ្កានិងស្លឹកឈើ គូជាមួយសំពត់ផាមួងពណ៌គគីរ រំលេចគោមក្បាច់បុរាណ។ មានសម្បុរស មុខភ្លឺរលោង អ្នកស្រី សុភី ថាគាត់មានសម្លៀកបំពាក់ច្រើនឈុត សម្រាប់ទៅវត្តក្នុងថ្ងៃផ្សេងៗគ្នា។ កាលពីឆ្នាំមុន អ្នកស្រីបានពាក់អាវប៉ាក់រឹបរាងដែរ ប៉ុន្តែឆ្នាំនេះអ្នកស្រីចង់ប្ដូរម៉ូត។ អ្នកស្រី កន សុភី មកពីស្រុកស្អាងខេត្តកណ្ដាល ឈរនៅជិតព្រះអង្គធំ កណ្ដាលទីធ្លាវត្ត ស្ត្រីវ័យប្រមាណ៤០ឆ្នាំ ចងសក់ទៅក្រោយរូបនេះ ថាគាត់ស្រឡាញ់ម៉ូតអាវប្រពៃណីទាំងអស់ ប៉ុន្តែអាវសធម្មតា ស្រួលពាក់ជាងព្រោះរលុង។ អ្នកនាងថា អាវប៉ាក់រឹបរាងស្អាត គ្រាន់តែតឹងពិបាកដកដង្ហើមបន្តិច។ ជាអ្នកស្រុកស្អាង ខេត្តកណ្ដាល អ្នកស្រី សុភី ដែលពាក់ខ្សែកអង្កាំយ៉ាងស្រស់ស្អាតបន្ថែម៖«ខ្ញុំមានអាវបែបនេះច្រើននៅផ្ទះ ព្រោះចង់មានអាវផ្លាស់ប្ដូរគ្នា ពេលទៅវត្តផ្សេងៗ។ ខ្ញុំស្រឡាញ់ទាំងអស់ ប៉ុន្តែអាវសធម្មតាបែបនេះ ស្រួលពាក់ជាង»។ ចំណែកយុវតី អន អ៊ីស៊ាំង ទើបតែពូនភ្នំខ្សាច់រួច ពាក់អាវពណ៌សធម្មតា មានជាយពណ៌ខ្មៅ នៅត្រង់កអាវនិងចុងដៃអាវ គូជាមួយសំពត់ផាមួងពណ៌កាកអំពៅ។ នារីសម្បុរស មានសក់ប្រះស្មារូបនេះ ក៏ធ្លាប់ពាក់អាវប៉ាក់រឹបរាងជាមួយនឹងផាមួងដែរ ប៉ុន្តែឆ្នាំនេះនាងចង់ផ្លាស់ប្ដូរម៉ូត ដោយពាក់អាវសសាមញ្ញ ជាគូនឹងសំពត់ផាមួងម្ដង។ យុវតី អន អ៊ីស៊ាំង មកពីក្រុងតាខ្មៅ ដៃកាន់កាបូបតូចពណ៌ស យុវតីវ័យ១៧ឆ្នាំ រស់នៅក្រុងតាខ្មៅរូបនេះ ទើបតែតែងខ្លួនក្នុងឈុតបែបនេះ ក្នុងឆ្នាំនេះ។ នាងថាមិត្តស្រីៗរបស់នាង ក៏ស្លៀកពាក់ម៉ូតដូចនាងច្រើននាក់ដែរ។ យុវតីសម្បុរសរូបនេះបន្ថែម៖«អាវប៉ាក់រឹបរាង រាងស្គៀប និងរមាសបន្តិច។ ស្លៀកពាក់អាវសធម្មតាបែបនេះ ស្អាតខ្ញុំស្រឡាញ់ ហើយស្រួលពាក់ដែរ»។ ងាកទៅយុវតី ខាត់ ម៉ីលី វ័យ១៧ឆ្នាំ ពាក់អាវប៉ាក់រឹបរាងដៃខ្លីម៉ូតប៉ោងស្មាបន្តិច ជាគូជាមួយនឹងសំពត់ផាមួងពណ៌ផ្កាឡេវអាវគោមបុរាណ។ នាងថានាងស្រឡាញ់សម្លៀកបំពាក់បែបនេះ ព្រោះជាសម្លៀកបំពាក់ប្រពៃណីខ្មែរ។ មានសក់ត្រង់វែងទម្លាក់ដល់ចង្កេះ នារីសម្បុរសដ៏ស្រស់ស្អាតរូបនេះ បន្ថែម៖«ខ្ញុំទើបតែស្លៀកបែបនេះនៅឆ្នាំនេះ។ ឆ្នាំក្រោយខ្ញុំនឹងស្លៀកបែបនេះទៀត តែអាចនឹងមានម៉ូតថ្មី។ ខ្ញុំស្រឡាញ់សម្លៀកបំពាក់បែបនេះ ព្រោះវាស្អាត មើលទៅសម ហើយវាជាសម្លៀកបំពាក់ប្រពៃណីខ្មែរ។ មិត្តខ្ញុំក៏ស្លៀកបែបនេះដែរ»។ យុវតី ខាត់ ម៉ីលី មកពីខេត្តកណ្ដាល យុវតី ឈឿន គីមមួយ វិញ ទើបតែមានវ័យ១៥ឆ្នាំប៉ុណ្ណោះ។ ពាក់អាវណ៌ស មានតួខ្លួនជាសាច់យឺត ឯដៃអាវជាសាច់សារ៉ូរលុង គូជាមួយសំពត់ពណ៌ខៀវ រំលេចគោមបុរាណពណ៌មាស មួយឈុតនេះ ពិតជាសមនឹងយុវតី សម្បុរស្រអែមស្រស់ សក់វែងដល់ចង្កេះ ដែលលាបក្រែមមាត់ពណ៌ក្រហមឆ្អៅរូបនេះ។ គីមមួយ ដែលមានមុខប្រជាប្រិយ ញញឹមស្រស់ បានស្លៀបពាក់ឈុតបែបនេះ អស់រយៈកាល២ឆ្នាំមកហើយ។ យុវតីមានស្រុកកំណើត នៅស្រុកស្អាងខេត្តកណ្ដាលរូបនេះ អះអាង៖«ខ្ញុំស្រឡាញ់ម៉ូតហ្នឹង ព្រោះស្អាត សមរម្យ ហើយមើលទៅសុភាព»។ យុវតី ឈឿន គីមមួយ មកពីស្រុកស្អាង ដោយឡែកអ្នកស្រី ហ៊ឹម រស្មី វិញ ទើបតែប្រគេនសង្ហាន់ព្រះសង្ឃរួច។ គាត់ពាក់អាវពណ៌សសាច់សារ៉ូរលុង ដៃវែង ជាគូជាមួយសំពត់ហូលគោមផ្កាចាន់។ មានវ័យ៣៩ឆ្នាំ អ្នកស្រី រស្មី បានស្លៀកសម្លៀកបំពាក់បែបនេះ អស់រយៈកាល៣ទៅ៤ឆ្នាំមកហើយ។ អ្នកស្រីថា នេះគឺជាចំណូចចិត្តរបស់គាត់ ព្រោះការស្លៀកពាក់បែបនេះ ស្រួលបត់បែនខ្លួន។ ពុទ្ធបរិស័ទដែលរស់នៅស្រុកស្អាងរូបនេះ ពន្យល់៖«ពាក់អាវប៉ាក់រឹបរាងស្អាត ប៉ុន្តែពិបាកអង្គុយបន្តិច ព្រោះរឹប។ ខ្ញុំចូលចិត្តពាក់អាវរលុងៗបែបនេះ វាជាចំណូលចិត្តខ្ញុំ»។ អ្នកស្រី ហ៊ឹម រស្មី មកពីស្រុកស្អាង ការស្លៀកសម្លៀកបំពាក់ ទៅវត្តរបស់នារី ឬយុវតី ទោះស្លៀកពាក់បែបណា គឺជាចំណង់ចំណូលចិត្ត ដែលពួកគេមានសិទ្ធិជ្រើសរើស។ ទោះជាយ៉ាងណា ការស្លៀកពាក់ ឱ្យបានសមរម្យ សម្លៀកបំពាក់ទាំងនោះ ពិតជាបានជួយលើសសម្រស់ និងគុណតម្លៃរបស់នាងដែរ ដ្បិតអីប្រពៃណី និងទំនៀមទម្លាប់ខ្មែរ ឱ្យតម្លៃលើភាពស្រគត់ស្រគំ ហើយវាបានបង្ហាញជាដំបូង តាមរយៈការស្លៀកពាក់នេះឯង៕ ពុទ្ធបរិស័ទថតរូបអនុស្សាវរីយ៍ក្នុងវត្តមួយ ក្នុងបិណ្ឌទី១០ឆ្នាំ២០២៣ យាយៗថតរូបអនុស្សាវរីយពេលទៅវត្ត ក្នុងបិណ្ឌទី១០ ឆ្នាំ២០២៣	ភ្នំពេញ៖ ក្នុងរយៈពេលចន្លោះ១ទៅ៣ឆ្នាំចុងក្រោយនេះ ការស្លៀកសម្លៀកបំពាក់ទៅវត្តរបស់នារីៗ ក្នុងរដូវភ្ជុំបិណ្ឌ ពេញនិយមការពាក់អាវសធម្មតា ឬមានម៉ូតខ្លះៗ គូជាមួយសំពត់ហូលផាមួង។ សម្លៀកបំពាក់ទាំងនេះ មើលទៅស្អាត សមរម្យ សុភាពរាបសារ និងធ្វើឱ្យនារីៗងាយស្រួលបត់បែនខ្លួន។
ដើម្បីជ្រាបច្បាស់សូមអញ្ជើញទស្សនាវីដេអូខាងក្រោមនេះ៖ រូបិយបណ្ណ ១០ហ្វ្រង់ ( ៧០០០ ៛) ត្រូវបានប្រើពីឆ្នាំ១៩៧១ ដល់ឆ្នាំ១៩៧៨។ មានរូបលោកគ្រូ BERLIOZ Hector ដែលជាព្រឹទ្ធចារ្យតូរ្យតន្រី កើតឆ្នាំ១៨០៣ និងទទួលមរណភាពឆ្នាំ១៩៦៩។ ក្រដាសប្រភេទនេះ ប្រើរយៈពេលខ្លី។ គឺជាជំនាន់ក្រដាស ១០ហ្វ្រង់បារាំង ចុងក្រោយ ព្រោះនៅពេលនោះធនាគារជាតិបារាំង បានសម្រេចបង្កើតលុយ ១០ហ្វ្រង់ ជាកាក់វិញ។ រូបិយបណ្ណ ២០ហ្វ្រង់ ( ១៤ ០០០ ៛) ត្រូវបានប្រើពីឆ្នាំ១៩៨០ ដល់ឆ្នាំ១៩៩៧។ មានរូបលោកគ្រូ DEBUSSY Claude ដែលជាព្រឹទ្ធចារ្យតូរ្យតន្រី កើតឆ្នាំ១៨៦២ និងទទួលមរណភាពឆ្នាំ១៩១៨។ រូបិយបណ្ណ ៥០ហ្វ្រង់ ( ៣៥ ០០០ ៛) ត្រូវបានប្រើពីឆ្នាំ១៩៧៦ ដល់ឆ្នាំ១៩៩២។ មានរូបលោកគ្រូ LA TOUR Maurice-Quentin ដែលជាវិចិត្រករ កើតឆ្នាំ១៧០៤ និងទទួលមរណភាពឆ្នាំ១៧៨៨។ រូបិយបណ្ណ ១០០ហ្វ្រង់ ( ៧០ ០០០ ៛) ត្រូវបានប្រើពីឆ្នាំ១៩៧៨ ដល់ឆ្នាំ១៩៩៥។ មានរូបលោកគ្រូ DELACROIX Eugène ដែលជាវិចិត្រករ កើតឆ្នាំ១៧៩៨ និងទទួលមរណភាពឆ្នាំ១៨៦៣។ រូបិយបណ្ណ ២០០ហ្វ្រង់ ( ១៤០ ០០០ ៛) ត្រូវបានប្រើពីឆ្នាំ១៩៨១ ដល់ឆ្នាំ១៩៩២។ មានរូបលោកគ្រូ SECONDAT Charles Louis ហៅ MONTESQUIEU ដែលជាព្រឹទ្ធចារ្យទស្សនវិជ្ជា កើតឆ្នាំ១៦៨៩ និងទទួលមរណភាពឆ្នាំ១៧៥៥។ រូបិយបណ្ណ ៥០០ហ្វ្រង់ ( ៣៥០ ០០០ ៛) ត្រូវបានប្រើពីឆ្នាំ១៩៦៨ ដល់ឆ្នាំ១៩៩៣។ មានរូបលោកគ្រូ PASCAL Blaise ដែលជាព្រឹទ្ធចារ្យទស្សនវិជ្ជា កើតឆ្នាំ១៦២៣ និងទទួលមរណភាពឆ្នាំ១៦៦២។ បន្ទាប់ពីឈប់ប្រើក្រដាសប្រភេទខាងលើនេះ គឺមានរូបិយបណ្ណហ្វ្រង់ជំនាន់ចុងក្រោយ ៥ប្រភេទផ្សេងទៀត រហូតដល់ប្រទេសបារាំងសម្រេចបង្កើតរូបិយវត្ថុ អឺរ៉ូ ( EUR) ឆ្នាំ២០០២ ដោយរួមគ្នា២០ប្រទេស។ ប្រទេសទាំងអស់នោះ ជាសមាជិកសហភាពអឺរ៉ុប ហើយមាន ៦ប្រទេសផ្សេងទៀត ដែលសម្រេចចាយរូបិយវត្ថុអឺរ៉ូតែមួយដែរ។ រូបិយវត្ថុ ហ្វ្រង់ ត្រូវបានបង្កើតឆ្នាំ១៣៦០ នៅប្រទេសបារាំង ក៏ប៉ុន្តែចាយរយៈពេលប្រហែល ១០ឆ្នាំប៉ុណ្ណោះ។ ឆ្នាំ១៤៣៧ លុយហ្វ្រង់ត្រូវបានបង្កើតឡើងវិញ ក៏ប៉ុន្តែការចាយវាយមានរយៈពេលប្រហែល ១០ឆ្នាំប៉ុណ្ណោះ។ នៅឆ្នាំ១៥៧៥ លុយហ្វ្រង់ត្រូវបានបង្កើតឡើងវិញសាជាថ្មីម្ដងទៀត ហើយចាយរយៈប្រហែល៧០ឆ្នាំ។ បដិវត្តបារាំងបានធ្វើឱ្យរូបិយវត្ថុ ហ្វ្រង់ រស់ឡើងវិញ រយៈពេល២០០ឆ្នាំ រហូតដល់បង្កើតលុយអឺរ៉ូ។ ក៏ប៉ុន្តែពេលនោះ ទោះបីជាប្រទេសបារាំង ប្រទេសអង់ដូរ៉ា និងប្រទេសម៉ូណាកូ ឈប់ប្រើលុយហ្វ្រង់បារាំង ហើយ ប្រទេសបែលហ្ស៊ិក ឈប់ប្រើលុយហ្វ្រង់បែលហ្ស៊ិក និងប្រទេសលុចសំបួរ ឈប់ប្រើលុយហ្វង់លុចសំបួរក៏ដោយ លុយហ្វ្រង់មិនទាន់បានងាប់ទេ! សម័យឥឡូវនេះ ទូទាំងពិភពលោក មានលុយហ្វ្រង់ផ្សេងៗពីគ្នា ៩រូបិយវត្ថុ ដែលប្រើជារូបិយវត្ថុផ្លូវការក្នុងចំនួន ២៤ប្រទេស។ ហ្វ្រង់បារាំង ជាភាសាបារាំងថា franc français ជាអក្សរកាត់ F FF ឬ Fr តែតាមស្តង់ដារអន្តរជាតិគឺ FFR។ ហ្វ្រង់ គឺជាឈ្មោះជនជាតិ ដែលបានឈ្លានពានប្រទេសបារាំង ក្នុងសតវត្សរ៍ទី៥ ហើយដាក់ឈ្មោះប្រទេសនេះថា France។ ពាក្យខ្មែរ "បារាំង" មកពីពាក្យ français ដែលមានន័យថា ប្រជាពលរដ្ឋបារាំង។ តាំងពីសម័យកណ្ដាល ពាក្យនេះបានប្រែប្រួលច្រើន : ហ្វ្រង់សេស ហ្វារ៉ង់សេស បារ៉ង់សេស បារាំងសេស ហើយបារាំង។ សារមន្ទីរ វិមានសុខា ស្ថិតនៅផ្លូវលេខ២២ ភូមិត្រពាំងសេះ សង្កាត់គោកចក ក្រុងសៀមរាប ខេត្តសៀមរាប បើករៀងរាល់ថ្ងៃ ពីម៉ោង៨ព្រឹក ដល់ម៉ោង៥ល្ងាច។ សំបុត្រចូលមានតម្លៃ ៥០០០រៀល សម្រាប់ពលរដ្ឋខ្មែរម្នាក់ និង ២០០០០រៀល សម្រាប់ពលរដ្ឋបរទេសម្នាក់។ ក្នុងសារមន្ទីរក៏មានហាងកាហ្វេតុបតែងជាមួយវត្ថុបុរាណច្រើនដែរ៕ អត្ថបទទាក់ទង នាឡិកាបុរាណអាយុជាង២៦០ឆ្នាំ និងជាវត្ថុចាស់ជាងគេក្នុងសារមន្ទីរវិមានសុខា	សៀមរាប៖ សារមន្ទីរ វិមានសុខា នៅក្រុងសៀមរាប តាំងវត្ថុបុរាណជាច្រើនមុខ ពិសេសយានជំនិះ ឧបករណ៍សោតទស្ស និងនាឡិកា។ ក្រៅពីនេះក៏មានរូបិយវត្ថុ ជាកាក់ និងជារូបិយបណ្ណនៅជំនាន់ខុសៗគ្នា របស់ប្រទេសផ្សេងៗដែរ។ មានលុយ ហ្វ្រង់ ១បណ្ដុំ ដែលគេធ្លាប់ចាយ នៅប្រទេសបារាំង និងប្រទេសផ្សេងៗទៀត ពីទស្សវត្សរ៍ឆ្នាំ១៩៧០ រហូតដល់ទស្សវត្សរ៍ឆ្នាំ១៩៩០។ ក្រដាសប្រាក់ទាំងអស់នោះ មានពីក្រដាស១០ហ្វ្រង់ ដល់ក្រដាស៥០០ហ្វ្រង់ និងត្រូវបានដាក់ក្នុងស៊ុមមួយ។ រូបិយបណ្ណប្រភេទនីមួយៗ មាន២សន្លឹក ដើម្បីបង្ហាញឃើញទាំងខាងមុខ និងខាងក្រោយ។ គ្រប់ក្រដាសទាំងអស់សុទ្ធតែរូបមនុស្សប្រុសទាំងអស់ មិនថាជាសិល្បករ ឬអ្នកនិពន្ធ។
ដើម្បីដឹងច្បាស់ពីដំណើរការ នៃកិច្ចការសិល្បៈអារស្ពាន់ តទៅនេះសូមស្ដាប់បទយកការណ៍ ដែលរៀបចំដោយកញ្ញា ប៉ូ សាគុន ដូចតទៅ៖ «ធ្វើការនេះ១០ឆ្នាំមិនមែនស្រួលទេ។ បើការងារច្រើនពិតប្រាកដមែន មិនមែននៅផ្ទះជួលគេទេ។ សូម្បីតែរាល់ថ្ងៃនេះ ក៏នៅដាច់លុយដែរ។ ជីវភាពត្រូវពឹងលើបងប្អូនគាំទ្រហ្នឹង បញ្ជាទិញច្រើន»។ នេះជាអ្វីដែលលោក ឈឹម សុវណ្ណវិបុល ត្អូញត្អែរពីជីវភាពខ្លួន។ ត្រូវគូររូបដោយដៃ បន្ទាប់មកយករូបនោះ ទៅបិទលើសន្លឹកស្ពាន់ ទុកប្រហែល១០នាទី ទើបអាចយកប៊ិចក្រហមទៅដានលើរូប ដែលបានគូរដោយខ្មៅដៃស្រាប់នោះ ដើម្បីឱ្យមានពណ៌ច្បាស់ងាយស្រួលអារ។ សម្ភារអារស្ពាន់របស់លោក សុវណ្ណវិបុល មានត្រឹមតែតុទំហំប្រហែលជិត២ម៉ែត្រការ៉េ១ ញញួរតូច១ ប៊ិចក្រហម១ ខ្មៅដៃ១ ដែកចោះ១ ដងរណារ១ ផ្លែរណារក្រដាស និងស្ពាន់តែប៉ុណ្ណោះ។ ជាការពិត កិច្ចការអារស្ពាន់នេះ ពិតជាមិនងាយស្រួលឡើយ។ រូបកាន់តែតូច ក្បាច់កាន់តែលំអិត ហើយការអារ រឹតតែត្រូវប្រុងប្រយ័ត្នខ្ពស់ថែមទៀត ព្រោះប្រសិនបើមានកំហុស សូម្បីតែតិចតួច រូបមួយផ្ទាំងនោះ នឹងត្រូវឥតការជាមិនខាន។ ការងារលំបាក ត្រូវការពេលយូរទម្រាំធ្វើបានមួយៗ ទីផ្សារក៏មិនទូលាយ ប៉ុន្តែលោក វិបុល នៅតែគាប់ចិត្តនឹងកិច្ចការនេះ។ អង្គុយលើកៅអីនៅចំពោះមុខតុ៤ជ្រុង ដែលមានកាត់ចន្លោះប្រវែងប្រហែលមួយថ្នាំងដៃ ដើម្បីទុកចន្លោះដាក់រណារអារស្ពាន់ លោក ឈឹម សុវណ្ណវិបុល សម្រេចចិត្តចាប់យកជំនាញអារស្ពាន់ ព្រោះតែលោកចប់ថែរក្សាក្បាច់ខ្មែរ ក្នុងទម្រង់មួយដែលមិនសូវមានអ្នកចាប់អារម្មណ៍ធ្វើ៖«ខ្ញុំចង់ធ្វើអ្វីដែលប្លែក ម្យ៉ាងខ្ញុំស្រឡាញ់ក្បាច់ខ្មែរ។ ដំបូងឡើយ បញ្ហាធំបំផុតគឺទីផ្សារ ប៉ុន្តែបច្ចុប្បន្នមិនសូវបញ្ហាទេ»។ ទុកម៉ូដសក់ និងពុកមាត់ដូចសម័យបុរាណ ហើយពាក់អាវសម័យបច្ចុប្បន្នពណ៌ផ្ទៃមេឃ កាត់ជាកមូល បុរសដែលមានស្រុកកំណើតនៅភ្នំពេញរូបនេះ ផលិតរូបស្ពាន់ តែពេលដែលអតិថិជនបញ្ជាទិញតែប៉ុណ្ណោះ មានន័យថា លោកមិនធ្វើរូបទុកឡើយ ព្រោះខ្លាចរូបលក់មិនចេញខាតដើម៖«អតិថិជនមិនសូវប្រញាប់ទេ។ ធម្មតាខ្ញុំបានពិភាក្សាតម្លៃជាមួយអតិថិជនរួចហើយ មុននឹងធ្វើរូប ហើយអតិថិជនគាត់មិនបានត្អូញថាថ្លៃទេ គឺយើងពេញចិត្តតម្លៃរៀងខ្លួន»។ សម្រាប់តម្លៃអាស្រ័យទៅតាមទំហំរូប ក៏ដូចជាក្បាច់ដែលមាននៅលើរូបច្រើនឬក៏តិច ហើយលោក វិបុល ប្រាប់ដូច្នេះ៖«រូបធំ ព្រះពុទ្ធរូប៣០០ដុល្លារ ទាំងអំពូលភ្លើង និងទាំងស៊ុម។ បើរូបតូចៗ ដូចជារូបហនុមាន ៤ម៉ឺនរៀល រូបជ្រូក ៣ម៉ឺនរៀល រូបនាគ ៣ម៉ឺនរៀល»។ ឆ្លើយឆ្លងនឹងខ្ញុំដោយដៃកាន់រណារតែគ្មានចលនា បុរសកូនពៅ ក្នុងចំណោមបងប្អូន៥នាក់រូបនេះ ត្រូវផ្ចិតផ្ចង់បំផុតទៅលើការងាររបស់ខ្លួន។ បើពុំដូចនោះទេ លោកអាចអារខុសគោលដៅ ហើយបើដូច្នោះមែន រូបមួយផ្ទាំងនោះនឹងខូច ហើយមានតែផ្លូវបោះបង់ចោលតែម្យ៉ាង។ អារម្មណ៍ល្អ និងស្ងប់ស្ងាត់ ជាអ្វីដែលអ្នកអារស្ពាន់ វ័យ៣៧ឆ្នាំរូបនេះ ត្រូវការបំផុត ដើម្បីឱ្យប្រាកដថា ការងាររបស់ខ្លួនល្អឥតខ្ចោះ៖«បើចូលអារគឺគិតតែអារតែម្ដង បើអារម្មណ៍មិនល្អ មិនចូលអារទេ។ ពេលអារម្មណ៍មិនល្អ ខ្ញុំចុះទៅស្រាវជ្រាវក្បាច់ នៅតាមវត្តនៅខេត្ត។ ខ្ញុំស្រាវជ្រាវជារបៀបផ្សងព្រេង ឃើញវត្តបុរាណត្រង់ណា ខ្ញុំក៏ចូលត្រង់នោះ»។ បុរសដែលមានម្ដាយវ័យ៨០ឆ្នាំរូបនេះ ទើបតែចេញបាន ៣ម៉ូដតែប៉ុណ្ណោះ សម្រាប់រូបជាបន្តោងសោ ព្រោះលោករវល់ផលិតរូបធំ៖«មានបន្តោងរូបនាគ រូបហនុមាន និងរូបជ្រូក។ ខ្ញុំមិនសូវបានធ្វើរូបតូចទេ ព្រោះខ្ញុំជាប់ធ្វើរូបធំ។ ធម្មតា គេបញ្ជាទិញរូបតូច ច្រើនជាងរូបធំ»។ កន្លែងអង្គុយអារស្ពាន់នៅចំមាត់ទ្វារចូល ព្រោះវាអំណោយផលពន្លឺធម្មជាតិដល់ លោក វិបុល ហើយសិល្បករអារស្ពាន់រូបនេះ មិនជ្រើសរើសអារស្ពាន់ ដោយម៉ាស៊ីនក៏ព្រោះ៖«អារដោយដៃមានការបត់បែន និងរស់រវើកជាងម៉ាស៊ីន»។ រូបផ្ដល់ឱ្យដោយលោក ឈឹម សុវណ្ណវិបុល ម្ចាស់ស្នាដៃ ជួលផ្ទះនៅក្រោយស្ថានទូតជប៉ុន ដែលមានទទឹង៤ម៉ែត្រ និងបណ្ដោយប្រហែល៣០ម៉ែត្រតម្លៃ៦០ដុល្លារអាមេរិក អ្នកស្រឡាញ់ក្បាច់បុរាណខ្មែររូបនេះ ប្រាប់ពីដើមហេតុដំបូង នៃការចាប់ផ្ដើមការងារអារស្ពាន់៖«ខ្ញុំស្គាល់បងប្រុសម្នាក់ គាត់ផ្ចុងផ្ដើមឱ្យខ្ញុំរៀនគំនូរ។ គាត់ឱ្យខ្ញុំធ្វើការកន្លែងគាត់ផង និងឱ្យទៅរៀនគំនូរផង។ ឆ្នាំ២០០៩ ខ្ញុំបែកគំនិតអារស្ពាន់ ហើយបងប្រុសនោះក៏គាត់គាំទ្រស្នាដៃនេះដែរ។ ធ្វើយូរទៅខ្ញុំកាន់តែស្រឡាញ់ការងារនេះ»។ ធ្លាប់បោះបង់ចោលច្រើនលើក ព្រោះតែកត្តាទីផ្សារ លោក ឈឹម សុវណ្ណវិបុល កាន់តែរកឃើញខ្លួនឯង បន្ទាប់ពីសាកល្បងធ្វើការងារផ្សេងជាច្រើន មិនទទួលបានផ្លែផ្កា និងធ្វើឱ្យជីវិតមានន័យដូចជាការងារសិល្បៈអារស្ពាន់នេះ៖«ការអារស្ពាន់នេះ មិនមែនធ្វើគ្រាន់តែកំដររស់ទេ គឺធ្វើមួយៗចេញពីក្ដីស្រឡាញ់ពិតតែម្ដង។ ខ្ញុំស្រឡាញ់ តាំងពីឃើញក្បាច់ឆ្លាក់នៅតាមវត្តម្ល៉េះ។ ដូនតាធ្វើមកមួយៗចេញពីក្ដីស្រឡាញ់ បន្សល់ទុកឱ្យកូនខ្មែរជំនាន់ក្រោយ។ខ្ញុំក៏ដូចគ្នាដែរ»។ ទោះជាយ៉ាងណាលោក វិបុល ចង់ចែករំលែកចំណេះរបស់ខ្លួនដោយមិនគិតថ្លៃ ដល់អ្នកដែលមានចង់រៀនជំនាញអារស្ពាន់ពីលោក៖«ខ្ញុំចង់បានសិស្សដែរ។ ខ្ញុំចង់ចែករំលែកដល់អ្នកដែលចង់រៀនជំនាញនេះ ដោយមិនគិតថ្លៃទេ។ ទៅមុខខ្ញុំចង់បើកជាហាងលក់ ប៉ុន្តែខ្ញុំត្រូវព្យាយាមខ្លាំងទៀត»៕	ភ្នំពេញ៖ សិល្បៈអារស្ពាន់ដោយដៃដ៏កម្រ ធ្វើជារូបព្រះពុទ្ធបដិមា រូបតួអង្គក្នុងរឿងរាមកេរ្តិ៍ សម្រាប់តាំងលម្អក្នុងផ្ទះ និងរូបជាច្រើនទៀតធ្វើជាបណ្ដោងសោ នៅមិនទាន់មានទីផ្សារទូលំទូលាយនៅឡើយ។ លោក ឈឹម សុវណ្ណវិបុល គឺជាសិល្បករអារស្ពាន់ដោយដៃមួយរូប ដែលមិនជ្រើសរើសការអារស្ពាន់ដោយម៉ាស៊ីន។ ការខំផ្ចិតផ្ដង់អារស្ពាន់ដោយដៃ វាបានផ្សារភ្ជាប់ក្ដីស្រឡាញ់ទៅរបស់ទាំងនោះ នេះជាអ្វីដែលលោក សុវណ្ណវិបុល យល់ថាមានន័យសម្រាប់ជីវិតរបស់លោក។
យុវជនវ័យជាង ២០ឆ្នាំរូបនេះ បានបញ្ជាក់ថា យន្តហោះដ្រូនរបស់គេ អាចស្រោចស្រពដីកសិកម្មទំហំចំនួន ៦ហិកតា ក្នុងមួយម៉ោង។ ដ្រូននេះមិនត្រឹមតែប្រើជំនួយកម្លាំងមនុស្សឆាប់រហ័សប៉ុណ្ណោះទេ វាថែមទាំងជួយកាត់បន្ថយផលប៉ះពាល់ដល់សុខភាពមនុស្សដែលបាញ់ថ្នាំគីមីដោយផ្ទាល់ទៀតផង។ តាមយុវជនសម្បុរខ្មៅស្រអែមរូបនេះ យន្តហោះដ្រូនដែលបច្ចេកវិទ្យាស្វ័យប្រវត្តិដែលគេគ្រោងនឹងបញ្ចេញជាផ្លូវការនាខែសីហា ខាងមុខនេះ មានតម្លៃចំនួន ៣៥០០ដុល្លារក្នុងមួយគ្រឿង។ តើយុវជនខ្មែររូបនេះ ដំឡើងយន្តហោះដ្រូនដែលកំណត់ប្រព័ន្ធហោះហើរដោយស្វ័យប្រវត្តិដូចម្តេច? ជាបន្តសូមស្តាប់បទសម្ភាសរវាងលោក គី សុខលីម អ្នកសារព័ត៌មានថ្មីៗ និងលោក សោម សីហា ជានិស្សិតផ្នែកអេឡិចត្រូនិក នៃវិទ្យាស្ថានជាតិពហុបច្ចេកទេសកម្ពុជា ក្នុងពិព័រណ៍អង្គរសង្ក្រាន្តដូចខាងក្រោម៖	សៀមរាប៖ ក្រោយពីសាកល្បងដំឡើងយន្តហោះដ្រូនសម្រាប់ថតរូបពីលើអាកាសដោយជោគជ័យរួច ក្រុមនិស្សិតផ្នែកអេឡិចត្រូនិក នៃវិទ្យាស្ថានជាតិពហុបច្ចេកទេសកម្ពុជា (NPIC) កំពុងដំឡើងយន្តហោះ Drone ដែលអាចហោះឡើងលើកម្ពស់ជាង ២គីឡូម៉ែត្រ និងផ្ទុកទម្ងន់ជាង១០គីឡូក្រាម សម្រាប់ដឹកទឹកថ្នាំគីមីស្រោចស្រពដីកសិកម្មជំនួយកម្លាំងមនុស្សថែមទៀត។
តើធ្វើដូចម្តេចដើម្បីឲ្យខ្លួនឆាប់ល្បី និងមានគេស្គាល់ដោយមិនចាំបាច់ធ្វើអ្វីច្រើននោះ? ពេលខ្លះអ្នកគ្រាន់តែធ្វើរឿងឆ្កួតៗដូចជារត់ចូលទីលាននាព្រឹត្តិការណ៍ធំៗបែបនេះ។ វាពិតជាវិធីសាស្ត្រដ៏ល្អមែន! ក្រោយរត់ចូលតារាងប្រកួតដែលមានអ្នកទស្សនាផ្ទាល់ និងតាមទូរទស្សន៍ជាច្រើននៅជុំវិញពិភពលោក។ នាង Kinsey Wolanski ដែលមានគណនី Instagram ឈ្មោះថា Kinsey Wolanski បានកើនឡើងចំនួន Follower រហូតដល់ទៅជាង២លានឯណោះ។ នៅមុនពេលធ្វើសកម្មភាពបែបនេះ គណនីរបស់នាងមានអ្នក Follower តែជាង៣សែនប៉ុណ្ណោះ។ បំណងរបស់តារាស្រីវ័យ២២ឆ្នាំនេះ គឺចង់ផ្សព្វផ្សាយពីវេបសាយអាសអាភាសឈ្មោះថា Vitaly Uncensored ដែលស្ថិតនៅលើអាវប៊ីគីនីរបស់នាងនោះ។ វេបសាយនេះគឺនាងបានបង្កើតជាមួយមិត្តប្រុសឈ្មោះ Vitaly Zdorovetskiy ដែលជាជនជាតិរុស្ស៊ីដូចគ្នា។ បើតាមការរាយការណ៍ពីហាងឆេងតម្លៃនៃការផ្សព្វផ្សាយពាណិជ្ជកម្មលើផ្លាកសញ្ញាក្នុងជំនួបផ្តាច់ព្រ័ត្រក្របខណ្ឌអឺរ៉ុបរវាងហង្សក្រហម និងមាន់ខ្នាយមាសនៅកីឡដ្ឋាន Wanda Metropolitano នាទីក្រុងម៉ាឌ្រីដ ប្រទេសអេស្ប៉ាញបង្ហាញថា ទំហំអក្សរនៅលើអាវរបស់នាង Wolanski នេះគឺត្រូវចំណាយប្រាក់ប្រមាណ៤លានដុល្លារឯណោះ។ $3.97 million: Value, in equivalent advertising time as of 5:30pm ET, garnered by Vitaly Uncensored, an adult site featured on the clothing of streaking model Kinsey Wolanski, according to @ApexMGAnalytics. Wolansky is girlfriend of YouTuber Vitaly Zdorovetskiy, who owns the site pic.twitter.com/R3obTmdKYU Darren Rovell (@darrenrovell) June 1, 2019 យុទ្ធសាស្ត្រដ៏មានប្រសិទ្ធភាពរបស់នាង Wolanski គឺមិនអស់លុយសូម្បីមួយរៀល ហើយបានចំណេញគ្រប់ច្រកថែមទៀត ដោយគ្រាន់តែដេកគុក១យប់ប៉ុណ្ណោះ៕	តារាម៉ូដែលរុស្ស៊ីនាង Kinsey Wolanski ដែលរត់ចូលតារាងអំឡុងការប្រកួត Champions League វគ្គផ្តាច់ព្រ័ត្ររវាង Liverpool និង Tottenham Hotspur នៅយប់ថ្ងៃទី១ ខែមិថុនា បានទទួលការចាប់អារម្មណ៍យ៉ាងខ្លាំងនៅជុំវិញពិភពលោក។
កិច្ចប្រជុំពេញអង្គមហាសន្និបាតអង្គការសហប្រជាជាតិលើកទី ៧៣ ចាប់ផ្តើមតាំងពីថ្ងៃ ១៨ ខែកញ្ញានៅទីស្នាក់ការអង្គការសហប្រជាជាតិនាក្រុងញូវយ៉ក ហើយប្រមុខរដ្ឋប្រហែល ៧១រូប និង ប្រមុខរដ្ឋាភិបាល ៤៧ រូបរួមជាមួយរដ្ឋមន្ត្រីការបរទេសច្រើននាក់ផ្សេងទៀតធ្វើដំណើរទៅចូលរួមក្នុងវេទិកានេះ។ យ៉ាងណាក៏ដោយ បើតាមការចុះផ្សាយរបស់ទីភ្នាក់ងារព័ត៌មាន AP ប្រមុខវេណេស៊ុយអេឡាលោក នីកូឡា ម៉ាឌុយរ៉ូ ទំនងជាមិនមានវត្តមានក្នុងការជួបជុំ និងផ្តល់សុន្ទរកថាទៅកាន់អង្គសន្និបាតនេះឡើយ។ កាលពីសប្តាហ៍មុនលោកបានប្រកាសថា លោកចង់ទៅចូលរួមប៉ុន្តែរឿងដែលគួរឲ្យបារម្ភនោះគឺសុវត្ថិភាពរបស់លោកស្ថិតនៅក្រោមការគំរាមកំហែងខ្លាំង។ មេដឹកនាំរូបនេះបានអះអាងដូច្នេះ៖«ខ្ញុំនៅតែបន្តវាយតម្លៃមើលស្ថានភាពតើខ្ញុំអាចនឹងទៅចូលរួមមហាសន្និបាតអង្គការសហប្រជាជាតិឬក៏អត់ដ្បិតអីអ្នកដឹងហើយថា គេកំពុងរកវីធីសាស្ត្រសម្លាប់ខ្ញុំចោល»។ ទោះជាអះអាងច្បាស់បែបនេះក្តី លោក ម៉ាឌុយរ៉ូ មិនបានបង្ហាញភស្តុតាង អ្វីជាក់ស្តែងជាដុំកំភួនដើម្បីបកអាក្រាតអ្នកដែលចង់ធ្វើឃាតលោកឡើយ។ លោកគ្រាន់តែចង្អុលទៅការវាយប្រហារដែលកើតឡើងកាលពីខែមុនដែលមានករណីបំផ្ទុះយន្តហោះដ្រូនពីរគ្រឿងផ្សេងគ្នាពេលដែលលោកថ្លែងសុន្ទរកថាទៅកាន់កងទ័ពវេណេស៊ុយអេឡានោះ។ លោកគ្រានតែនិយាយថា វាជាផែនការសម្ងាត់អចិន្ត្រៃយ៍មួយដែលសត្រូវរបស់លោកកំពុងព្យាយាមសម្រេចឲ្យបាន។ ត្រឡប់មកវិញ លោក ម៉ាឌុយរ៉ូ ធ្លាប់ថ្លែងសុន្ទរកថានៅមហាសន្និបាតអង្គការសហប្រជាជាតិនៅឆ្នាំ ២០១៥ នៅពេលនោះហើយដែលលោកបានឆ្លៀតឱកាសទិតៀនយុទ្ធនាការរបស់ក្រុងវ៉ាស៊ីនតោនដែលប៉ុនប៉ងប្រឆាំងរបបដឹកនាំសង្គមនិយមរបស់លោកនោះ។ ចាប់ពីពេលនោះមក លោកមិនដែលអញ្ជើញទៅចូលរួមក្នុងមហាសន្និបាតនៅក្រុងវ៉ាស៊ីនតោនទៀតឡើយ។ តាមពិតទៅ រដ្ឋាភិបាលលោក ម៉ាឌុយរ៉ូ រងការថ្កោលទោសខ្លាំងពីសហគមន៍អន្តរជាតិនិងប្រជាជនក្នុងស្រុកផងដោយសារការអសមត្ថភាពក្នុងការដឹកនាំ និងគ្រប់គ្រងសេដ្ឋកិច្ចដែលកំពុងដួលរលំនោះ។ អង្គការមូលនិធិរូបីយវត្ថុអន្តរជាតិបានព្យាករថា អត្រាអតិផរណានៅវេណេស៊ុយអេឡាកើនឡើងដល់មួយលានភាគរយនៅក្នុងឆ្នាំនេះ ហើយប្រជាជនកំពុងបន្តភៀសខ្លួនដោយសាររងទុក្ខវេទនាព្រោះកង្វះស្បៀង និងថ្នាំសង្កូវផងនោះ។ របបដឹកនាំវេណេស៊ុយអេឡានេះមិនខ្វល់ឡើយពីបញ្ហាសេដ្ឋកិច្ច និងទុក្ខវេទនារបស់ប្រជាជន ប៉ុន្តែបែរជាព្យាយាមបន្ទោសអាមេរិក និងចោទប្រកាន់ថាមហាអំណាចនេះបន្តព្យាយាមលូកលាន់លួចពិភាក្សាជាមួយអតីតមន្ត្រីយោធាខ្លួនជាច្រើនលើកច្រើនសារក្នុងន័យប៉ុនប៉ងធ្វើរដ្ឋប្រហារទម្លាក់រូបលោកពីតំណែង។ ប៉ុន្តែលោក ម៉ាឌុយរ៉ូ បានអះអាងពេញមាត់ថា ក្រុមយោធានៅតែស្មោះស្ម័គ្រចំពោះលោក និងគោរពតាមការដឹកនាំរបស់លោកដដែលនៅពេលនេះ។	ប្រធានាធិបតីវេណេស៊ុយអេឡាលោក នីកូឡា ម៉ាឌុយរ៉ូ ទំនងជាមិនទៅចូលរួមក្នុងមហាសន្និបាតអង្គការសហប្រជាជាតិលើកទី ៧៣ នៅទីក្រុងញូវយ៉កសប្តាហ៍នេះឡើយ។ កាលពីសប្តាហ៍មុនលោកប្រកាសថា លោកចង់ទៅចូលរួមប៉ុន្តែលោកបារម្ភពីសុវត្ថិភាពព្រោះអាចមានការលបលួចធ្វើឃាតរូបលោកនៅទីនោះ។
ក្រៅពីកត្តាចម្បងទាំងនេះ បេប៊ីអោតឡេត ចង់ចែករំលែកបទពិសោធន៍ និងចំណេះដឹងថ្មីៗទាក់ទងនឹងការថែទាំសុខភាពកូនៗ និងទារកក្នុងផ្ទៃអតិថិជន។ អ្នកស្រី ឈិន សារ៉ា គូសបញ្ជាក់ថា៖ ហាងបេប៊ីអោតឡេត មិនត្រឹមតែងហាងលក់ទំនិញនោះទេ ប៉ុន្តែបេប៊ីអោតឡេត គឺកន្លែងមួយដែលអតិថិជនអាចមកប្រឹក្សាយោបល់ និងការកម្សាន្តផ្សេងៗ»។ អ្នកគ្រប់គ្រងហាងបេប៊ី អោតឡេតសាខាទួលគោកដដែល គូសបញ្ជាក់ថា ការផ្តល់ចំណេះដឹង និងបទពិសោធន៍សំខាន់ៗ គឺជាចំណុចសំខាន់បំផុត ដែលបេប៊ីអោតឡេត អាចផ្តល់ទៅឲ្យអតិថិជនរបស់ខ្លួន ហើយបេប៊ី អោតឡេត រីករាយ ដែលបានបំពេញតួនាទីលើសពីហាងលក់សម្ភារស្ត្រីមានផ្ទៃពោះ កុមារ និងទារកធម្មតា។ សូមទស្សនាកិច្ចសម្ភាសរវាង កញ្ញា ខន ចំប៉ា នៃសារព័ត៌មានថ្មីៗ និងអ្នកស្រី ឈិន សារ៉ា ខាងក្រោមនេះ៖	ភ្នំពេញ៖ ហាងបេប៊ីអោតឡេត បានរៀបចំកម្មវិធីកម្សាន្ត កម្មវិធីសប្បុរសធម៌ និងជាពិសេសគឺការតាំងពិព័រណ៍ជាបន្តបន្ទាប់។ អ្នកស្រី ឈិន សារ៉ា អ្នកគ្រប់គ្រងហាងបេប៊ី អោតឡេត សាខាទួលគោក បានពន្យល់ថា កម្មវិធីទាំងនោះរៀបចំឡើងដើម្បីលើកទឹកចិត្ត និងផ្តល់ភាពរីករាយដល់អតិថិជនដែលតែងគាំទ្របេប៊ី អោតឡេតរហូតមក។ លើសពីនេះក៏ដើម្បីបង្ហាញផលិតថ្មីៗ និងផ្តល់ឱកាសឲ្យអតិថិជនបានជាវទំនិញដែលមានគុណភាពខ្ពស់ តម្លៃសមរម្យ និងទទួលបានកាដូផ្សេងៗ។
ភ្នំពេញក្រោន ត្រូវស្វាគមន៍ វិសាខា នៅកីឡដ្ឋាន Smart RSN វេលាម៉ោង ៦:៣០ល្ងាច នៃពានរង្វានសម្ដេច ហ៊ុន សែន លើកទី១៦ វគ្គពាក់កណ្ដាលផ្ដាច់ព្រ័ត្រ នៅថ្ងៃទី៥ ខែតុលា បន្ទាបពីជំនួបរវាង បឹងកេត និងអគ្គិសនីកម្ពុជា នៅកីឡដ្ឋាន Cambodian Airway វេលាម៉ោង ៣:៣០រសៀល។ លោក Oleg Starynskyi គ្រូបង្វឹកក្លិបភ្នំពេញក្រោន រូបពី ពានសម្ដេច លោក មាស ចាន់ណា បានប្រាប់សារព័ត៌មានថ្មីៗតាមទូរស័ព្ទ ពីជំនឿចិត្តរបស់ខ្លួនថា កីឡាករវិសាខា មានស្មារតី និងឆន្ទៈប្រកួតខ្លាំងណាស់ ក្នុងជំនួបនេះ។ គ្រូបង្វឹកក្លិបម្ចាស់ជើងឯក ២សម័យកាលជាប់គ្នា និងជាក្រុមការពារជើងឯក ឆ្នាំ២០២១នេះ និយាយបន្ថែមបែបនេះថា៖ «ភ្នំពេញក្រោន ជាក្រុមខ្លាំង និងជាក្រុមដែលមានកីឡាករល្អៗច្រើន។ មិនត្រឹមតែប៉ុណ្ណោះ ក្រុមនេះ ក៏ជាក្រុមជើងឯកលីគឆ្នាំ២០២១ផងដែរ។ ជ័យជម្នះ មិនងាយស្រួលទេ ប៉ុន្ដែក្រុមយើងសង្ឃឹមខ្ពស់។»។ ជាមួយគ្នានេះ លោក Oleg Starynskyi បានប្រាប់សារព័ត៌មានថ្មីៗតាមតេលេក្រាមផងដែរថា កីឡាករភ្នំពេញក្រោន កំពុងទន្ទឹងចាំការប្រកួតមួយនេះ។ «កីឡាករ កំពុងកម្ដៅសាច់ដុំ និងប្រឹងប្រែង។ កីឡាករម្នាក់ៗ មានឆន្ទៈដើម្បីទៅវគ្គផ្ដាច់ព្រ័ត្រ។ ការប្រកួតនេះ មានតែ លឹម ពិសុទ្ធ ទេដែលមិនអាចចូលរួមប្រកួតបាន សាររបួសយ៉ាងធ្ងន់ធ្ងរ។»។ ក្នុងថ្ងៃជាមួយគ្នានេះដែរ នាវេលាម៉ោង ៣:៣០ រសៀល កីឡដ្ឋាន Cambodian Airway ត្រូវបើកទ្វារទទួលក្រុមភ្ញៀវ អគ្គិសនីកម្ពុជា។ ចំពោះការយល់ឃើញបែបណារបស់ក្រុមទាំង ២នេះ សារព័ត៌មានថ្មីៗ មិនអាចទទួលបានការឆ្លើយតបពីលោក ទុំ សារ៉ាយ គ្រូបង្វឹកក្រុមអគ្គិសនីកម្ពុជា និង លោក ហៅ សុជាតិ គ្រូបង្វឹករបស់ក្លិបបឹងកេតបានទេ។ គួរបញ្ជាក់ផងដែរ ភ្នំពេញក្រោន ធ្លាប់ជាជើងឯក២សម័យ (២០០៨, ២០០៩) និងជាជើងឯករង១សម័យ (២០១៣) រីឯ វិសាខា ម្ចាស់ជើងឯក ២សម័យ (២០២០, ២០២១)។ ចំណែក បឹកកេត ធ្លាប់គ្រោងជើងឯកឆ្នាំ ២០១៩ ដោយឡែក អគ្គិសនីកម្ពុជា មិនធ្លាប់ឈ្នះជើងឯក ពានរង្វាន់សម្ដេចនោះទេ៕	លោក មាស ចាន់ណា គ្រូបង្វឹកក្លិបវិសាខា សង្ឃឹមខ្ពស់ក្នុងការឡើងទៅវគ្គផ្ដាច់ព្រ័ត្រពានរង្វាន់សម្តេច ហ៊ុន សែន។ យ៉ាងណាក៏ដោយ លោក ចាន់ណា ប្រាប់កូនក្រុមកុំឱ្យមើលងាយគូប្រជែងភ្នំពេញក្រោន។ លោក Oleg Starynskyi គ្រូបង្វឹកភ្នំពេញក្រោន បានបញ្ជាក់ថា កីឡាករភ្នំពេញក្រោន ត្រៀមរួចរាល់ហើយសម្រាប់ជំនួបដ៏សំខាន់នេះ។
មួយរយៈចុងក្រោយនេះ យើងឃើញថាបងប្អូនប្រជាពលរដ្ឋខ្មែរមួយចំនួន បានទិញចំរបស់ក្លែងក្លា យពុំមានប័ណ្ណសម្គាល់ ក៏ដូចជាការធានាច្បាស់លាស់ ព្រមទាំងគុណភាពប្រើប្រាស់មិនបានយូរ ដែលជាហេតុធ្វើឲ្យ មានការភាន់ច្រឡំរបស់ពិតប្រាកដ។ ជាក់ស្ដែង នៅលើបណ្តាញសង្គម Facebook គេធ្លាប់ឃើញមាន Account ឬ Page មួយចំនួន ដាក់លក់ព្រោងព្រាតទូរស័ព្ទ Nokia ដែលមានតម្លៃថោកជាងតម្លៃរបស់ក្រុមហ៊ុនបានកំណត់ ដែលការពិតនោះ វាគឺជាប្រភេទ Copy ក្លែងបន្លំម៉ាកសោះ។ ទូរស័ព្ទ Nokia ដែលមានតម្លៃថោកជាងការកំណត់របស់ក្រុមហ៊ុននេះ គឺមិនមែនជារបស់ពិត ពីក្រុមហ៊ុននោះទេ តែវាជារបស់ Copy ក្លែងបន្លំម៉ាក ដែលខ្លះប្រើប្រាស់ឈ្មោះបន្លំ ដូចជា Nckia (អិន ស៊ី គៀ) ស្រដៀងគ្នា ទៅនឹងពាក្យថា Nokia តែម្តង ហើយការរចនារូបរាងរបស់វា ក៏ស្រដៀងគ្នាខ្លាំងណាស់ដែរ។ ទូរស័ព្ទក្លែងក្លាយទាំងនេះ មានសេវាខ្សោយ ឆាប់អស់ថ្ម ឆាប់ខូច ហើយពេលខ្លះ មានធានាតែពីម្ចាស់ហាងប៉ុណ្ណោះ ដោយសារតែគាត់ចង់បានប្រាក់ចំណេញច្រើន។ បើមិនបានចាប់អារម្មណ៍សង្កេតឲ្យច្បាស់ទេនោះ បងប្អូនប្រជាពលរដ្ឋខ្មែរទាំងអស់ អាចនឹងចាញ់បោកទិញចំរបស់ក្លែងក្លាយ ជាក់ជាមិនខាន។ ដើម្បីជៀសវាងទិញចំរបស់ក្លែងក្លាយថ្ងៃនេះ យើងសូមណែនាំពីរបៀបមើលផលិតផលពិតប្រាកដ អតិថិជនទាំងអស់ សូមពិនិត្យមើលប័ណ្ណសម្គាល់ ដែលមានលើប្រអប់ទូរសព្ទគ្រប់ម៉ូឌែល អិនចុចពិល របស់ Nokia ដែលមានការធានា រហូតដល់ទៅមួយឆ្នាំ បើសិនជាខូចប្ដូរជូនថ្មីភ្លាម និងសូមពិនិត្យមើលតែមរបស់ក្រុមហ៊ុន KTH នៅក្នុងទូរសព្ទ។ ដូច្នេះ ដើម្បីជៀសវាងចំរបស់ក្លែងក្លាយ ពុំមានគុណភាព និងគ្មានការធានា សូមអតិថិជនទាំងអស់ ពិនិត្យប័ណ្ណ និងតែមរបស់ក្រុម KTH ឲ្យបានត្រឹមត្រូវ៕ (អត្ថបទពាណិជ្ជកម្ម)	បើនិយាយពីទូរសព្ទអិនចុចពិល អ្នកណាក៏ទទួលស្គាល់ដែរ ពីអានុភាពថាមពលថ្មដ៏មហិមា និងភាពធន់របស់វា។ យ៉ាងណាមិញ បច្ចុប្បន្ន គេក៏សង្កេតឃើញមាន វត្តមានស្មាតហ្វូនជាច្រើន ក្នុងទីផ្សារទូរសព្ទដៃដែរ ប៉ុន្តែទូរសព្ទអិនចុចពិល របស់ Nokia នៅតែជាទីពេញនិយមរបស់ប្រជាពលរដ្ឋកម្ពុជា ក៏ដូចជាក្នុងពិភពលោក។
អត្ថបទទាក់ទង វីរកីឡាការិនី កែ ឡេង ត្រូវបានដំឡើងឋានន្តរស័ក្តិផ្កាយពីរ ប្រវត្តិសាស្ត្រ! កែ ឡេង កីឡាការិនីទី១ដែលឈ្នះមេដាយមាសពិភពលោក៤លើកជាប់គ្នា វីរកីឡាការិនី កែ ឡេង ដែលត្រូវបានដំឡើងឋានន្តរស័ក្តិពីឧត្តមសេនីយ៍ត្រី(ផ្កាយមួយ)ទៅជាឧត្តមសេនីយ៍ទោ (ផ្កាយពីរ) កាលពីចុងឆ្នាំ២០១៩ បានរៀបរាប់ប្រាប់ពីការសម្រេចចិត្តបញ្ចប់អាជីពពីកីឡាប៉េតង់នេះថា ដោយស្ថានភាពសុខភាពរបស់លោកស្រីចុះខ្សោយមិនអាចបន្តស៊ូទ្រាំនឹងការហ្វឹកហាត់ ដើម្បីត្រៀមការប្រកួតតទៅមុខទៀតបាន។ ដោយឈានចូលដល់វ័យ ៥៧ឆ្នាំ លោកស្រីបន្តទៀតថា៖«បច្ចុប្បន្នវ័យកាន់តែចាស់ទៅ ហើយពុំអាចបន្តការចូលរួមប្រកួតលើឆាកអន្តរជាតិ ដណ្តើមកិត្យានុភាពជាតិ មេដាយមាស ដូចកាលពីមុនៗទៀតឡើយ ពីព្រោះការត្រៀមចូលរួមប្រកួតម្តងៗ ត្រូវតែមានការ ហ្វឹកហាត់យូរម៉ោង ក្នុង១ថ្ងៃៗ»។ មិនត្រឹមតែបញ្ហាសុខភាពឡើយដែលធ្វើឲ្យម្ចាស់មេដាយមាសពិភពលោក៤ជំនាន់នេះចូលនិវត្តន៍។ ដោយជាប់រវល់ច្រើននៅអង្គភាពរបស់ខ្លួនក្រោមចំណុះក្រសួងការពារជាតិ ក្នុងឋានៈជាមន្ត្រីយោធាផ្កាយពីរផងទើបធ្វើឲ្យលោកស្រីសម្រេចចិត្តបែបនេះ។ ក្រោយប្រកាសភ្លាមៗនេះ វីរកីឡាការិនីដ៏ឆ្នើមរបស់កម្ពុជារូបនេះក៏មិនទាន់បញ្ជាក់ថា ក្រោយពីបញ្ចប់អាជីពពីកីឡាប៉េតង់នេះ អ្នកស្រីនឹងត្រឡប់ទៅធ្វើជាគ្រូបង្វឹក ឬយ៉ាងណានោះទេ។ សូមបញ្ជាក់ថា វីរកីឡាការិនី កែ ឡេង ត្រូវបានរាជរដ្ឋាភិបាលកម្ពុជាដំឡើងឋានន្តរស័ក្តិជាបន្តបន្ទាប់ ក្រោយសាងភាពល្បីល្បាញជូនជាតិនៅលើឆាកអន្តរជាតិ។ ជាក់ស្តែងក្រោយឈ្នះមេដាយមាសពិភពលោកនៅបារាំង កាលពីឆ្នាំ២០១៣ កីឡាការិនីរូបនេះ ត្រូវបានដំឡើងឋានន្តរស័ក្តិពីអនុសេនីយ៍ទោទៅជាអនុសេនីយ៍ឯកនៅក្នុងក្របខណ្ឌក្រសួងការពារជាតិ។ នៅឆ្នាំ២០១៥ លោកស្រី កែ ឡេង ត្រូវបានដំឡើងឋានន្តរស័ក្តិពីអនុសេនីយ៍ឯកទៅវរសេនីយ៍ត្រី ក្រោយដណ្តើមបានមេដាយមាសពិភពលោកនៅថៃ។ រហូតដល់ឆ្នាំ២០១៩ ដែលភាពល្បីល្បាញនេះបានធ្វើឲ្យព្រះរាជាណាចក្រកម្ពុជា លើវិស័យកីឡាប៉េតង់មានភាពលេចធ្លោយ៉ាងខ្លាំង ហើយសហព័ន្ធកីឡាប៉េតង់អន្តរជាតិបានផ្តល់សិទ្ធិឲ្យកម្ពុជាទទួលសិទ្ធិធ្វើជាម្ចាស់ផ្ទះ ការប្រកួតជើងឯកពិភពលោក។ ក្នុងនាមជាម្ចាស់ផ្ទះជើងឯកពិភពលោកយុវជន និងស្ត្រី លើកទី១៧ ឆ្នាំ២០១៩ កីឡាការិនីជម្រើសជាតិ កែ ឡេង បានឈ្នះមេដាយមាសលើវិញ្ញាសា វាយយកពិន្ទុ ដែលជាមេដាយមាសពិភពលោកជំនាន់ទី៤ ចុងក្រោយបង្អស់របស់លោកស្រី៕	ម្ចាស់មេដាយមាសប៉េតង់ពិភពលោក៤សម័យកាលអ្នកស្រី កែ ឡេង ប្រកាសលាឈប់ពីអាជីពនេះហើយដោយសារហេតុផលបញ្ហាសុខភាព។ នេះបើតាមការផ្សាយរបស់ គណៈកម្មាធិការជាតិរៀបចំការប្រកួតកីឡាអាស៊ីអាគ្នេយ៍កម្ពុជា (CAMSOC) នៅថ្ងៃទី២៩ ខែឧសភានេះ។
អាជ្ញាធរតំបន់ ករណីនេះ បានកើតចេញពីកសិដ្ឋានមួយដែលមានមាន់៧៨៥០ក្បាល ដោយក្នុងនោះ ៤៥០០ក្បាលបានងាប់។ អាជ្ញាធរបានបិទតំបន់ទាំងមូល ដោយមាន់សរុប១៧៨២៨ក្បាល ត្រូវបានដាក់នៅដាច់ដោយឡែក៕	ក្រសួងកសិកម្ម និងកិច្ចការជនបទរបស់ចិន បានរាយការណ៍ពីការរាលដាលមេរោគគ្រុនផ្តាសាយបក្សីនៅក្រុង Shaoyang ខេត្តហ៊ូណាន ដែលសម្លាប់សត្វមាន់ប្រមាណ៤៥០០ក្បាល។ នេះបើតាមការផ្សាយរបស់ទូទស្សន៍ CGTN និងទីភ្នាក់ងារព័ត៌មានរ៉យទ័រ។
រដ្ឋបាលទីក្រុងវ៉ាស៊ីនតោននិងក្រុងម៉ូស្កូ បន្តមើលមុខគ្នាមិនចំ។ សហរដ្ឋអាមេរិក បានអង្អុរមុខចោទប្រកាន់រុស្ស៊ី ដែលបានប្រើប្រាស់សារធាតុគីមីហាមឃាត់ ចំពោះទាហានអ៊ុយក្រែន។ រដ្ឋបាលទីក្រុងវ៉ាស៊ីនតោន បានសម្រេចប្រកាសដាក់ទណ្ឌកម្មបន្ថែម ចំពោះក្រុមហ៊ុនរុស្ស៊ី និងភាគីទាំងឡាយដែលជ្រោមជ្រែងវិមានក្រេមឡាំង ឲ្យទទួលបានសារធាតុគីមីហាមឃាត់ទាំងនោះ។ ទណ្ឌកម្មថ្មីបន្ថែមនេះ ត្រូវក្រសួងការបរទេសអាមេរិក ប្រកាសឲ្យដឹង នៅថ្ងៃទី១ឧសភា។ ដោយចេតនាចង់ឈ្នះសង្គ្រាម ទ័ពរុស្ស៊ី បានប្រើប្រាស់សារធាតុគីមី ក្លរូពីក្រីន ទៅលើទ័ពអ៊ុយក្រែន។ ក្លរូពីក្រីន ជាសារធាតុគីមីហាមឃាត់ មានចែងក្នុង អនុសញ្ញាស្តីពីការប្រើប្រាស់អាវុធគីមីហាមឃាត់(CIAC)។ វាជាសារធាតុពុលខ្លាំង ហើយធ្លាប់ត្រូវគេប្រើប្រាស់ ជាអាវុធឧស្ម័នគីមី នៅក្នុងសង្គ្រាមលោកលើកទី១។ នេះបើផ្នែកតាមការបញ្ជាក់របស់ វិទ្យាស្ថានជាតិសុខភាពអាមេរិក ហើយនិង បណ្ណាល័យជាតិវេជ្ជសាស្ត្រអាមេរិក។ ក្រៅពីចោទប្រកាន់ រដ្ឋបាលទីក្រុងវ៉ាស៊ីនតោន បញ្ជាក់ថារុស្ស៊ីប្រើសារធាតុគីមីនេះ ជាយុទ្ធសាស្ត្រនៅសមរភូមិឈានពាននិងដេកទ័ពអ៊ុយក្រែន ដើម្បីឲ្យទ័ពរុស្ស៊ីអាចរុលបង្ខិតទៅមុខ។ ផ្ទុយទៅវិញ វិមានក្រេមឡាំង ច្រានទាត់ចោល និងទាមទារឲ្យអាមេរិកបង្ហាញតម្លាភាព។ ទោះជាម្តេច វ៉ាស៊ីនតោន នៅតែអះអាងថា ការប្រើប្រាស់ធាតុគីមីពុលពីសំណាក់រុស្ស៊ីចំពោះទាហានអ៊ុយក្រែន ពុំមែនជាឧក្រិដ្ឋកម្មដាច់ដោយឡែកតែមួយករណីទេ។ មានករណីច្រើនទៀត ដែលគេស្គាល់កន្លងមករួចស្រេចហើយ។ តួយ៉ាង ការប្រើសារធាតុគីមីបំពុលសម្លាប់មេប្រឆាំងរុស្ស៊ី លោក អាឡិកសី ណាវ៉ាល់នី ក្នុងពន្ធនាគារ កាលពីពាក់កណ្តាលខែកុម្ភៈ និងការបំពុលអតីតចារបុរស ស៊ែកហ្គី ស្គ្រីបប៉ាល់ និងកូនស្រី កាលពី ឆ្នាំ២០១៨ នៅអង់គ្លេស។ នេះបើតាមក្រសួងការបរទេសអាមេរិក។ អាស្រ័យហេតុនេះ ថ្ងៃពុធ ទី១ ឧសភា រដ្ឋបាលទីក្រុងវ៉ាស៊ីនតោន សម្រេចចាត់វិធានការដាក់ទណ្ឌកម្មថ្មីបន្ថែមទៀត ចំពោះក្រុមហ៊ុនបរទេសទាំងឡាយទាំងពួង ដែលរកស៊ីនិងផ្គត់ផ្គង់គ្រឿងបង្គំ ព្រមទាំងសារធាតុផ្សំផ្សេងៗ ជ្រោមជ្រែងដល់ឧស្សាហកម្មផលិតអាវុធរុស្ស៊ី។ បើតាមទិន្នន័យរបស់ក្រសួងហិរញ្ញវត្ថុអាមេរិក, ក្រុមហ៊ុនបរទេសទាំងនោះ ដែលជាប់ទណ្ឌកម្មថ្មី មានយ៉ាងហោច ១៦ ជាក្រុមហ៊ុនចិននិងហុងកុង បានផ្ទេរផ្តល់ឲ្យរុស្ស៊ី នូវគ្រឿងបង្គំដែលត្រូវគេហាមឃាត់ ហើយក្នុងចំណោមក្រុមហ៊ុនចិនហុងកុងនោះ មាន២ក្រុមហ៊ុន បានផ្តល់ឲ្យរុស្ស៊ី នូវប្រភេទលោហៈប្រើសម្រាប់ផលិតគ្រាប់ផ្ទុះ។ នៅលើកនេះ ទណ្ឌកម្មអាមេរិក មិនត្រឹមតែចំពោះក្រុមហ៊ុនចិនទេ។ ពោលគឺមាន ៥ ប្រទេស ផ្សេងទៀត ដែលពាក់ព័ន្ធ ជាអាទិ៍ អេមីរ៉ាតអារ៉ាប់រួម តួកគី អាហ្សែកបៃហ្សង់ ហើយនិងប្រទេស ២ ទៀត ជារដ្ឋសមាជិកសហភាពអឺរ៉ុប គឺ បែលហ្ស៊ិក និងស្លូវ៉ាគី។ តាំងពីផ្ទុះសង្គ្រាមឈ្លានពាននៅអ៊ុយក្រែន ជាង២ឆ្នាំ, ក្រុមហ៊ុនរុស្ស៊ីរាប់រយ ត្រូវជាប់ក្នុងបញ្ជីទណ្ឌកម្មហាមឃាត់របស់អាមេរិក ក្នុងនោះ ក្រុមហ៊ុនរុស្ស៊ី ជាង ២០០ ដែលរកស៊ីក្នុងវិស័យការពារជាតិ វិស័យដឹកជញ្ជូន និងបច្ចេកវិទ្យា។ ទណ្ឌកម្មអាមេរិក ក៏មិនអនុញ្ញាតឲ្យក្រុមហ៊ុនឬពលរដ្ឋអាមេរិក រកស៊ីជាមួយរុស្ស៊ីដែរ ក្នុងវិស័យហាមឃាត់។ ទណ្ឌកម្មថ្មីចុងក្រោយ ពាក់ព័ន្ធជាពិសេសដល់វិស័យរ៉ែ តួយ៉ាងរ៉ែអាលុយមីញ៉ូម ទង់ដែង និងនីកែល។ ក្នុងសេចក្តីថ្លែងការណ៍របស់ក្រសួងហិរញ្ញវត្ថុអាមេរិក, លោកស្រីរដ្ឋមន្រ្តី ចានែត យេលែន បញ្ជាក់ថា ទណ្ឌកម្មអាមេរិកដែលដាក់ចេញលើកនេះ នឹងធ្វើឲ្យម៉ាស៊ីនសង្គ្រាមរបស់រុស្ស៊ីអន់ថយចុះខ្សោយ៕	ដោយ៖ហេង ឧត្តម/ RFI ខេមរភាសា
ខាងក្រោមនេះជាវិធីសាស្ត្រងាយៗ ដែលអ្នកអាចយកខ្ទឹមបារាំងធ្វើជាម៉ាសថែរក្សាសក់ដោយខ្លួនឯងបាន វានឹងជួយថែរក្សាសក់របស់អ្នក និងជួយឲ្យសក់ដុះវែងបានល្អ៖ គ្រឿងផ្សំរួមមាន៖ ទឹកខ្ទឹមបារាំង ចំនួន២ស្លាបព្រាបាយ ទឹកឃ្មុំ ចំនួន១ស្លាបព្រាបាយ វិធីធ្វើ៖ លាយទឹកខ្ទឹមបារាំងជាមួយនឹងទឹកឃ្មុំចូលគ្នា លាបវានៅលើសក់របស់អ្នក ទុកចោលរយៈពេល១៥នាទី បន្ទាប់មកលាងសម្អាតសក់របស់អ្នកជាមួយសាប៊ូឲ្យបានសព្វល្អ ដើម្បីធ្វើឲ្យល្បាយដែលអ្នកបានលាបនោះសម្អាតចេញពីសក់ក្បាលបានជ្រះស្អាត (អ្នកគួរតែអនុវត្តន៍វិធីនេះ១ដង ក្នុងមួយសប្តាហ៍) ។ ហើយបើលោកអ្នកកាន់តែចង់ឲ្យសក់មានសុខភាពល្អ ស្រស់ស្អាតថែមមួយកម្រិតទៀតនោះ អាចសាកល្បងជាមួយនឹងផលិតផលពីប្រទេសអាល្លឺម៉ង ផលិតផល Schwarzkopf Professional ដែលបានឆ្លងកាត់ការត្រួតពិនិត្យយ៉ាងត្រឹមត្រូវ មានច្រើនប្រភេទ សម្រាប់ជ្រើសរើសទៅតាមប្រភេទសក់របស់អស់លោកអ្នក។ គ្រប់ប្រភេទសក់ដែលមានបញ្ហា ឫសក់ដែលស្អាតហើយតែចង់ថែបំប៉នបន្ថែមឲ្យកាន់តែស្អាតនោះ លោកអ្នកអាចជ្រើសរើស Schwarzkopf Professional បាន ហើយឥលូវក៏មានកម្មវិធីពិសេសជាកាដូសម្រាប់ឱកាសបុណ្យណូអែល និងឆ្លងឆ្នាំផងដែរ។ លោកអ្នកនឹងមិនខកបំណងឡើយ ព្រោះមានអតិថិជនជាច្រើនបានកោតសរសើរពីគុណភាពបន្ទាប់ពីប្រើប្រាស់រួច។ អាចស្វែងរកទិញបាននៅ Serge Comtesses Salon ដែលមានទីតាំងនៅផ្លូវលេខ២១E0, ផ្លូវលេខ១៣៦ កែងផ្លូវ៤៩, សង្កាត់ផ្សារថ្មីIII, ខណ្ឌដូនពេញ, រាជធានីភ្នំពេញ។ ព័ត៌មានលម្អិតសូមទាក់ទងទៅកាន់(៨៥៥)២៣ ៩៦៦ ២៦៣ / (៨៥៥) ២៣ ៦៣ ០០ ៧៣៣. Facebook : schwarzkopf professional cambodia (អត្ថបទពាណិជ្ជកម្ម)	រាជធានីភ្នំពេញ៖ ខ្ទឹមបារាំងមានផ្ទុកសារធាតុប្រឆាំងបាក់តេរី ដែលបង្កឲ្យស្បែកក្បាលខូចឬ រលាកជាហេតុធ្វើឲ្យសក់ជ្រុះ។ ហើយនៅក្នុងខ្ទឹមបារាំងនេះផងដែរ គឺវាផ្ទុកទៅដោយស្ពាន់ធ័រដែលជាផ្នែកមួយដ៏ចម្បងនៅក្នុងការបំប៉នសារធាតុគ្រប់គ្រាន់ដល់សក់ ។
តាមរយៈលិខិតមួយចេញនៅថ្ងៃទី៥ ខែមិថុនា សម្តេច ហ៊ុន ម៉ាណែត នាយករដ្ឋមន្រ្តីកម្ពុជា បានអបអរសមភាគីឥណ្ឌា លោក នារិន្ទ្រា ម៉ូឌី ក្រោយបក្សរបស់លោក Bharatiya Janata Party (BJP) និងសម្ព័ន្ធប្រជាធិបតេយ្យជាតិ (NDA) ទទួលបានអាសនៈភាគច្រើននៅក្នុងរដ្ឋសភា។ នៅក្នុងអាណត្តិទី៣ របស់លោកម៉ូឌី សម្តេច ហ៊ុន ម៉ាណែត បានប្តេជ្ញាធ្វើការឱ្យកាន់តែជិតស្និទ្ធជាមួយឥណ្ឌា ដើម្បីពង្រឹងភាពជាដៃគូ និងកិច្ចសហប្រតិបត្តិការទ្វេភាគី។ ជាការឆ្លើយតប មេដឹកនាំឥណ្ឌា បានអរគុណកម្ពុជាចំពោះលិខិតសាទរ និងសន្យាពង្រឹងទំនាក់ទំនងទ្វេភាគីបន្ថែម។ «អរគុណនាយករដ្ឋមន្រ្តី សម្តេច ហ៊ុន ម៉ាណែត សម្រាប់ការជូនពរ។ ភាពជាដៃគូរវាងកម្ពុជា និងឥណ្ឌា នឹងធ្វើឱ្យស៊ីជម្រៅ នៅក្នុងពេលឆាប់ៗខាងមុខ»។ លោកម៉ូឌី បានសរសេរបែបនេះ លើបណ្តាញសង្គម X នៅ៥ ខែមិថុនា។ ក្រៅពីមេដឹកនាំកម្ពុជា នាយករដ្ឋមន្រ្តីឥណ្ឌា ក៏បានអរគុណមេដឹកនាំបណ្តាប្រទេស និងអង្គការផ្សេងៗ ដែលបានអបអរសាទរលោកផងដែរ។ ទោះបក្ស Bharatiya Janata Party បានថយចុះសំឡេងគាំទ្រជាច្រើន នៅក្នុងការបោះឆ្នោតរដ្ឋសភា ឆ្នាំ២០២៤ លោកម៉ូឌី នៅតែអាចកាន់តំណែងជានាយករដ្ឋមន្រ្តីនៅអាណត្តិទី៣ ដោយសារសម្ព័ន្ធប្រជាធិបតេយ្យជាតិ ទទួលបានសំឡេងភាគច្រើននៅក្នុងសភា ពោលគឺចំនួន ២៩២អាសនៈ។ ចំណែកសម្ព័ន្ធបក្សប្រឆាំងទទួលបាន ២៣២អាសនៈ ក្នុងនោះបក្សសមាជជាតិឥណ្ឌា ដែលជាបក្សប្រឆាំងធំ បានកើនសំឡេងគាំទ្រដល់ ៩៩អាសនៈ។ ដើម្បីរៀបចំរដ្ឋាភិបាលថ្មីបាន បក្សនយោបាយចាំបាច់ត្រូវមានសំឡេងគាំទ្រ ២៧២អាសនៈនៅក្នុងរដ្ឋសភា។ ការធ្លាក់ចុះនៃសំឡេងគាំទ្ររបស់បក្សលោកម៉ូឌី គឺដោយសារតែអត្រាគ្មានការងារធ្វើកើនខ្ពស់, ការចំណាយថ្លៃរស់នៅឡើងថ្លៃ និងការកើនឡើងវិសមភាព និងអតិផរណាជាដើម៕	នាយករដ្ឋមន្រ្តីឥណ្ឌា លោក នារិន្ទ្រា ម៉ូឌី នៅថ្ងៃទី៦ ខែមិថុនា បានអរគុណសមភាគីកម្ពុជា សម្តេច ហ៊ុន ម៉ាណែត ចំពោះលិខិតអបអរសាទរបក្ស Bharatiya Janata Party (BJP) និងសម្ព័ន្ធប្រជាធិបតេយ្យជាតិ (NDA) ដែលឈ្នះការបោះឆ្នោតរដ្ឋសភាឥណ្ឌា។ បើតាមលោកម៉ូឌី ភាពជាដៃគូរវាងឥណ្ឌា និងកម្ពុជា នឹងត្រូវធ្វើឱ្យស៊ីជម្រៅ នៅក្នុងពេលឆាប់ៗខាងមុខ។
ជំនួបដណ្តើមពានរង្វាន់បើករដូវកាលថ្មី FA Community Shield 2022 ត្រូវធ្វើឡើងនៅថ្ងៃទី៣០ ខែកក្កដា រវាងក្រុមហង្សក្រហម Liverpool ប្រជែងជាមួយក្រុមមេឃខៀវ Manchester City នាកីឡដ្ឋាន King Power វេលាម៉ោង ១១យប់ (ម៉ោងនៅកម្ពុជា)។ ពានរង្វាន់ Community Shield ជាព្រឹត្តិការណ៍ប្រកួតរវាងក្រុមម្ចាស់ជើងឯក Premier League រដូវកាលចាស់ ហើយត្រូវតទល់ជាមួយក្រុមដែលឈ្នះពានរង្វាន់ FA Cup រដូវកាលចាស់ដូចគ្នា ជារៀងរាល់ពេលមុនការចាប់ផ្តើមរដូវកាលថ្មី។ Man City ជាម្ចាស់ Premier League រដូវកាល ២០២១-២២ ឯ Liverpool ឈ្នះ FA Cup។ មុនឈានដល់ការប្រកួតដែលធ្វើឡើងក្នុងទឹកដីរបស់ក្រុម Leicester City នោះ ក្រុមដែលជាគូប្រជែងតាំងពីរដូវកាលមុន បានត្រៀមខ្លួនរួចរាល់រៀងៗខ្លួន ដោយបានឆ្លងកាត់ការប្រកួតមិត្តភាពទេសចរណ៍ ក្នុងការដកស្រងបទពិសោធន៍ និងការត្រៀមខ្លួនរួចរាល់សម្រាប់រដូវកាលថ្មីផងដែរ។ Man City បានបង្ហាញទម្រង់លេងបានល្អជាង Liverpool សម្រាប់ការប្រកួតមិត្តភាព ដោយម្ចាស់ជើងឯក Premier League ឈ្នះ២ប្រកួតនាជំនួបមិត្តភាព ក្នុងនោះយកឈ្នះក្រុមខ្លាំងអាល្លឺម៉ង់ Bayern Munich លទ្ធផល ១-០ តែយ៉ាងណាមិញមានការប្រកួតតិចជាងហង្សក្រហម ។ ចំណែក Liverpool ឆ្លងកាត់ប្រកួតមិត្តភាព ៤លើក ឈ្នះ២ និងចាញ់២ ក្នុងនោះក៏មានចាញ់រហូតដល់លទ្ធផល ៤-០ ក្រោមថ្វីជើង Manchester United។ ត្រៀមសម្រាប់រដូវកាលថ្មី Liverpool បាននាំចូលកីឡាករថ្មី ២រូប រួមមាន Fabio Carvalho និង Darwin Nunez ខណៈដែលខ្សែប្រយុទ្ធសំខាន់ Sadio Mane បានចាកចេញទៅ Bayern Munic។ ម្ចាស់ជើងឯក Champions League ៦សម័យមួយនេះ ហាក់ធ្វើមិនសូវបានល្អខ្លាំងត្រង់តំបន់ប្រយុទ្ធ ដ្បិតគ្រូបង្វឹកលោក Jurgen Klopp កំពុងរកវិធីសាស្រ្តដើម្បីធ្វើឱ្យតំបន់ប្រយុទ្ធរបស់ក្រុមមានភាពខ្លាំងឡើងវិញ ខណៈ កីឡាករក្នុងក្រុម ៧រូប មានបញ្ហារបួសមុនការប្រកួតមកដល់។ ចំណែក Man City មុនរដូវកាលថ្មីបើក បាននាំចូលកីឡាករសំខាន់៤រូប រួមមានខ្សែប្រយុទ្ធ Erling Haaland និងខ្សែបម្រើ Kalvin Phillips, Julian Alvarez និង Stefan Ortega Moreno ដើម្បីពង្រឹងក្រុម និងមិនសូវមានបញ្ហាកីឡាកររបួសច្រើនដូច Liverpool ឡើយ ពោលគឺមានតែខ្សែការពារ John Stone និង Benjamin Mendy ប៉ុណ្ណោះដែលរបួស។ ក្នុងសន្និសីតកាសែតមុនការប្រកួត លោក Jurgen Klopp បានសារភាពថាប្រកួតទល់ Man City ជាជំនួបពិបាកបំផុត ស្របពេលក្រុមមានបញ្ហាកីឡាកររបួសច្រើន។« វានៅមានពេលវេលាដ៏វែងសម្រាប់រដូវកាលថ្មី ប៉ុន្តែការប្រកួតទល់ Man City នឹងក្លាយជាប្រកួតដ៏ពិបាកបំផុតមួយ។ យើងនឹងត្រៀមខ្លួនតទល់ការលំបាកនេះ យើងក៏បានដឹករួចហើយថាក្រុមយើងមិនទាន់ស្ថិតក្នុងទម្រង់ល្អពេញលេញនៅឡើយទេ តែយ៉ាងណាក៏មានដំណឹងល្អ ព្រោះ City ក៏កំពុងស្ថិតក្នុងស្ថានភាពដូចយើងដែរ។»។ លោក Klopp និយាយបែបនេះ។ ចំណែកលោក Gaurdiola អះអាងថាក្រុមលោកទោះក្រុមបានបាត់បង់កីឡាករសំខាន់៣រូបចាកចេញ ក៏លោកនៅតែប្រើទម្រង់លេងរបស់ក្រុម ឱ្យស្ថិតនៅដដែលជាមួយកម្លាំងស្នូល ពីកីឡាករចំណូលថ្មី។«គ្មានការកែប្រែទម្រង់ឡើយ យើងនឹងមិនប្តូរការលេងរបស់យើងឡើយ យើងនឹងប្រើសមត្ថភាពកីឡាករថ្មីដូចជា Haalnd, Phillips និង Alvarez បង្កើនភាពខ្លាំងនៃក្រុមយើងឡើងបន្ថែមទៀតសម្រាប់ការប្រកួតមួយនេះ។»។ នេះបើតាមសម្តីអ្នកចាត់ការសញ្ជាតិអេស្ប៉ាញ។ គួររំលឹកថា រដូវកាលថ្មីនៃក្របខណ្ឌ Premier League នឹងចាប់ផ្តើមនៅថ្ងៃទី៦ ខែសីហា ដោយជំនួបបើកឆាកដំបូងគេបង្អស់គឺក្រុម Fulham ដែលទើបឡើងពីក្របខណ្ឌ Championship ត្រូវបើកទ្វារកីឡដ្ឋាន Craven Cottage ស្វាគមន៍ក្រុម Liverpool៕	ដោយ៖ ជា យូគៀង
អ្នកជំងឺដែលជាសះស្បើយ២នាក់នោះ មានស្ត្រីជនជាតិខ្មែរ អាយុ៣០ឆ្នាំ ស្នាក់នៅសង្កាត់និរោធ ខណ្ឌច្បារអំពៅ ជាអ្នកពាក់ព័ន្ធនឹងព្រឹត្តិការណ៍សហគមន៍២៨វិច្ឆិកា។ រីឯអ្នកជាសះស្បើយម្នាក់ទៀត ជាបុរសជនជាតិខ្មែរ-អាមេរិក វ័យ៥៤ឆ្នាំ ជាអ្នកដំណើរមកពីប្រទេសចិន ចូលមកកម្ពុជានៅថៃ្ងទី២០វិច្ឆិកា ស្នាក់នៅសង្កាត់ផ្សារថ្មី ខណ្ឌដូនពេញ រាជធានីភ្នំពេញ។ ក្រសួងសុខាភិបាលបានបញ្ជាក់ថា អ្នកទាំងពីរនាក់នេះ ត្រូវបានអនុញ្ញាតឱ្យចាកចេញពីមន្ទីរពេទ្យ ក្រោយពីបានធ្វើតេស្តអវិជ្ជមានកូវីដ-១៩ ចំនួន២លើក។ គិតត្រឹមថ្ងៃទី២៤ធ្នូ ឆ្នាំ២០២០ អ្នកជាសះស្បើយពីជំងឺកូវីដ-១៩ ដែលជាអ្នកពាក់ព័ន្ធនឹងព្រឹត្តិការណ៍សហគមន៍២៨វិច្ឆិកា មានចំនួន៣៤នាក់ហើយ ក្នុងចំណោមអ្នកឆ្លងសរុបចំនួន៤១នាក់ ខណៈអ្នកជំងឺ៩នាក់ទៀត កំពុងបន្តការព្យាបាល។ បច្ចុប្បន្ន កម្ពុជាមានអ្នកឆ្លងជំងឺកូវីដ-១៩ សរុប៣៦៣នាក់ ក្នុងនោះជាសះស្បើយ ៣៥១នាក់។ ចំណែកអ្នកជំងឺនៅសល់១២នាក់ទៀត កំពុងបន្តព្យាបាលនៅមន្ទីរពេទ្យមិត្តភាពខ្មែរ-សូវៀត, មណ្ឌលសុខភាពចាក់អង្រែ និងនៅមជ្ឈមណ្ឌលជាតិប្រយុទ្ធនឹងជំងឺរបេង និងហង់សិន៕	ភ្នំពេញ៖ នាព្រឹកថ្ងៃទី២៤ធ្នូ ក្រសួងសុខាភិបាលប្រកាស មានករណីជាសះស្បើយចំនួន២នាក់ ដោយម្នាក់ជាស្ត្រីជនជាតិខ្មែរ ពាក់ព័ន្ធនឹងព្រឹត្តិការណ៍សហគមន៍២៨វិច្ឆិកា និងម្នាក់ទៀត ជាបុរសជនជាតិខ្មែរ-អាមេរិក បានធ្វើដំណើរមកពីប្រទេសចិន។ អ្នកទាំងពីរ ដែលជាសះស្បើយនេះ បានធ្វើឱ្យកម្ពុជានៅសល់អ្នកជំងឺ-១៩ ចំនួន១២នាក់ទៀត ខណៈគ្មានករណីឆ្លងថ្មីនៃជំងឺនេះ ៣ថ្ងៃមកហើយ។
រដ្ឋមន្ត្រីហិរញ្ញវត្ថុបង់ក្លាដែសលោក Muhith នៅថ្ងៃ៦ មីនា បានអះអាងថា លោក មិនមានការជឿជាក់ថា ជនភៀសខ្លួនរ៉ូហ៊ីងយ៉ារាប់ម៉ឺននាក់របស់មីយ៉ាន់ម៉ា ដែលកំពុងតែស្នាក់នៅជំរំក្នុងទឹកដីបង់ក្លាដែស បណ្តោះអាសន្ន នឹងវិលត្រលប់ទៅកាន់ទីកន្លែងដើមរបស់ពួកគេវិញ តាមរយៈកិច្ចព្រមព្រៀងរវាងរដ្ឋាភិបាលប្រទេសទាំងពីរឡើយ ។ នេះបើយោងតាមការចុះផ្សាយរបស់ភ្នាក់ងារ AFP ។ លោករដ្ឋមន្ត្រី បានបន្តទៀតថា មានតែជនភៀសខ្លួនមួយចំនួនតូចប៉ុណ្ណោះ ដែលនឹងត្រឡប់ទៅមីយ៉ាន់ម៉ាវិញ ដោយលោក លើកហេតុផលចំនួនពីរ។ ទីមួយ ដោយសារតែរដ្ឋាភិបាលមីយ៉ាន់ម៉ា មានឆន្ទៈទទួលជនភៀសខ្លួនតិចតួច និងទីពីរ ជនភៀសខ្លួន មិនហ៊ានត្រឡប់ទៅកន្លែងដើមវិញឡើយ បើពួកគេនៅតែមិនមានទំនុកចិត្ត និងមានការភ័យខ្លាចចំពោះស្ថានភាពនៅទីនោះ ។ គួរជម្រាបជាថ្មីផងដែរថា តាមរបាយការណ៍របស់ភ្នាក់ងារទទួលបន្ទុកជនភៀសខ្លួនរបស់អង្គការសហប្រជាជាតិ មានជនភៀសខ្លួនរ៉ូហ៊ីងយ៉ា មិនតិចជាងកន្លះលាននាក់ឡើយ បានភៀសខ្លួនចេញពីរដ្ឋ Rakhine របស់មីយ៉ាន់ម៉ាទៅកាន់បង់ក្លាដែស ក្រោយពីមានប្រតិបត្តិការវាយប្រហាររបស់កងកម្លាំងរដ្ឋាភិបាលទៅលើក្រុមឧទ្ទាមនៅទីនោះកាលពីចុងឆ្នាំមុន ។ បើតាមបទសម្ភាសន៍របស់អង្គការសិទ្ធិមនុស្ស ជាមួយជនភៀសខ្លួន ពួកគេភាគច្រើនបានចោទប្រកាន់ថា កងកម្លាំងមីយ៉ាន់ម៉ាបានកំណត់ពួកគេជាគោលដៅ ដោយថែមទាំងបានគំរាមឲ្យពួកគេចាកចេញពីទីនោះ ប្រសិនបើចង់មានជីវិតបន្តទៀត ។ ការរំលោភបំពានសិទ្ធិមនុស្សធ្ងន់ធ្ងរ ដែលរួមមានទាំងការរំលោភ, ការបាត់ខ្លួន និងការបំផ្លាញផ្ទះសម្បែងរបស់ជនភៀសខ្លួន សុទ្ធសឹងតែត្រូវបានបញ្ជាក់នៅក្នុងរបាយការណ៍ នៅក្នុងសំណុំរឿងនេះ ។ អ្វីដែលគួរកត់សម្គាល់នោះ ក្រោមសម្ពាធរបស់សហគមន៍អន្តរជាតិ មីយ៉ាន់ម៉ាបានចុះកិច្ចព្រមព្រៀងមួយជាមួយបង់ក្លាដែស នៅខែវិច្ឆិកា ឆ្នាំមុន ដើម្បីរៀបចំបញ្ជូនជនភៀសខ្លួនទៅកាន់ទីកន្លែងដើមវិញ ។ តែយ៉ាងណា ភាគីមីយ៉ាន់ម៉ា ហាក់នៅមិនទាន់មានការរៀបចំខ្លួនរួចរាល់ដើម្បីទទួលជនភៀសខ្លួនវិញនោះទេ។ ជាក់ស្តែងនោះ តាមរបាយការណ៍សិទ្ធិមនុស្ស មកទល់ពេលនេះ នៅតែមានជនភៀសខ្លួនបន្តចាកចេញពីមីយ៉ាន់ម៉ាទៅកាន់បង់ក្លាដែសដដែល ៕	រដ្ឋាភិបាលក្រុងដាកា បានបង្ហាញពីទុទ្ទិដ្ឋិនិយមលើកិច្ចព្រមព្រៀងបញ្ជូនជនភៀសខ្លួនរ៉ូហ៊ីងយ៉ា ដែលបានធ្វើឡើងជាមួយរដ្ឋាភិបាលក្រុងណៃពិដោរកាលពីចុងឆ្នាំមុន ។ ក្រុងដាកា បានអះអាងថា ជនភៀសខ្លួនរបស់មីយ៉ាន់ម៉ា ហាក់មិនចង់ត្រលប់ទៅកាន់ប្រភពដើមរបស់ពួកគេវិញឡើយ ដ្បិតពួកគេនៅតែ ភ័យខ្លាចថា ពួកគេអាចរងការធ្វើទុក្ខបុកម្នេញពីសំណាក់អាជ្ញាធរនៅទីនោះ ។
ជម្លោះពាក្យសម្តីបានកើតឡើងកាលពីថ្ងៃទី៣ខែសីហានៅក្នុងអង្គសិក្ខាសាលាស្តីពី«កាតព្វកិច្ចបង់ពន្ធ»របស់សមាជិកគណៈមេធាវីដោយមានវត្តមានតំណាងអគ្គនាយកដ្ឋានពន្ធដារនៃក្រសួងសេដ្ឋកិច្ច និងហិរញ្ញវត្ថុ, វត្តមានតំណាងក្រសួងយុត្តិធម៌ និងសមាជិកគណៈមេធាវីជាង២០០នាក់។ នាពេលកន្លងមក សមាជិកគណៈមេធាវី ដែលមាន Law Firm មិនទាន់តម្រូវឲ្យបង់ពន្ធជូនរដ្ឋនៅឡើយទេដោយច្បាប់មិនទាន់បានកំណត់ឲ្យច្បាស់លាស់ទាក់ទងទៅនឹងវិជ្ជាជីវៈសេរីមួយនេះ។ ការដែលច្បាប់មិនបានកំណត់ឲ្យមេធាវីបង់ពន្ធដោយយល់ឃើញថា អាជីពមួយនេះបានជួយជ្រោមជ្រែង និងការពារក្តីជូនពលរដ្ឋក្រីក្រជាច្រើននាក់ក្នុងមួយឆ្នាំៗ។ នៅក្នុងសិក្ខាសាលាដដែលនោះ លោក វ៉ាន់ ពុទ្ធិពល អគ្គនាយករងនៃអគ្គនាយកដ្ឋានពន្ធដារនៃក្រសួងសេដ្ឋកិច្ច និងហិរញ្ញវត្ថុ ត្រូវបានគេអញ្ជើញឲ្យធ្វើបទបង្ហាញស្តីពីកាតព្វកិច្ចបង់ពន្ធជូនសមាជិកគណៈមេធាវី។ ក្រោយការធ្វើបទបង្ហាញរួចរួលហើយ ក៏ចូលដល់វគ្គសំណួរ និងចម្លើយ។ គឺនៅក្នុងវគ្គនេះហើយដែលការជជែកគ្នាឡើងតឹងសសៃករកាន់តែខ្លាំង ដោយភាគីមេធាវី បានចោទប្រកាន់លោក វ៉ាន់ ពុទ្ធិពល ថា បានប្រើប្រាស់ពាក្យសម្តីមិនសមរម្យ។ អ្វីដែលកាន់តែធ្វើឲ្យស្ថានភាពធ្ងន់ធ្ងរបន្ថែមទៀតនោះ គឺក្រោយសិក្ខាសាលាបានបញ្ចប់ទៅហើយនោះ លោក វ៉ាន់ ពុទ្ធិពល បានសរសេរឃ្លាមួយចំនួននៅលើគណនីយហ្វេសប៊ុករបស់លោកក្នុងខ្លឹមសារថា៖«ថ្ងៃនេះថ្នាក់លើបានប្រើឲ្យទៅប្រមូលគោបញ្ចូលក្រោលដើម្បីថែរក្សាឲ្យគត់មត់។ គោមួយចំនួនធំបានចូលក្រោលត្រឹមត្រូវ វៀរលែងតែអាពាល អាត្នោត និងអាទែក វាធ្លាប់តែនៅធ្វើព្យុះធ្វើភ្លៀងនៅខាងក្រៅ ដើរជាន់ដំណាំ ស៊ីដំណាំអ្នកស្រុក កៀចមិនព្រមចូលក្រោល។ មិនត្រឹមតែកៀច វាចង់ជល់ហើយធាក់ខ្ញុំទៀត។ សុំសួរប្រិយមិត្ត តើអា ៣ ក្បាលហ្នឹង សមនឹងចាក់កន្លុះឲ្យតឹង ហើសំពងនឹងទំពក់រនាស់ឲ្យបាក់លោងទេ? ពាក្យពេចន៍ និងឃ្លាឃ្លោងខាងលើនេះត្រូវបានមេធាវីជាង៦០នាក់ ចាត់ទុកថា ជាការជេប្រមាថជាសាធារណៈ។ ដូច្នេះ ពួកគេបានដាក់ពាក្យបណ្តឹងប្តឹងលោក លោក វ៉ាន់ ពុទ្ធិពល ពីបទជេប្រមាថជាសាធារណៈទៅកាន់សាលាដំបូងរាជធានីភ្នំពេញកាលពីថ្ងៃទី០៤ខែសីហាកន្លមក។ នៅក្នុងពាក្យបណ្តឹងដែលមានលោកមេធាវីលោក លី ច័ន្ទតុលា ជាតំណាង បានទាមទារជំងឺចិត្តម្នាក់ៗ ៤០ លានរៀលពីលោក វ៉ាន់ ពុទ្ធិពល ហើយមេធាវីប្តឹងមានចំនួនជាង៦០នាក់។ ទាក់ទងទៅនឹងជម្លោះនេះ លោក សួន វិសាល ប្រធានគណៈមេធាវី បានបញ្ជាក់ប្រាប់សារព័ត៌មានអេឡិចត្រូនិកថ្មីៗនៅថ្ងៃអាទិត្យនេះថា លោកនឹងតាមដានជម្លោះនេះដោយយកចិត្តទុកដាក់។ តែលោកមិនទាន់ដឹងថា តើភាគីណាជាភាគីត្រូវ ឬខុសនៅឡើយទេ។ លោក វិសាល បានបញ្ជាក់ថា៖«យើងកំពុងសិក្សាសម្តីរបស់មន្ត្រីពន្ធដារថា តើវាប៉ះពាល់ដល់ផ្លូវច្បាប់កម្រិតណា? យើងក៏មិនទាន់ហ៊ាននិយាយថា ការប្តឹងរបស់សមាជិកគណៈមេធាវី ត្រូវ ឬក៏ខុសដែរ។ គណៈមេធាវីបន្តតាមដានដោយយកចិត្តទុកដាក់ បំផុតចំពោះករណីនេះ។ ខ្ញុំអាចនិយាយជារួមថា រាល់ការរំលោភ ឬមើលងាយវិជ្ជា ជីវៈមេធាវី គណៈមេធាវីនឹងចាត់ការ»។ លោក សួន វិសាល បានបញ្ជាក់យ៉ាងច្បាស់ថា ជម្លោះនេះ គឺជាជម្លោះរវាងបុគ្គលមេធាវី និងបុគ្គលមន្ត្រីពន្ធដារ ពោល គឺមិនមែនជាជម្លោះរវាងគណៈមេធាវី និងមន្ត្រីពន្ធដារទេ។ តែគណៈមេធាវីត្រូវតែតាមដាន និងយកចិត្តទុកដាក់ចំពោះរឿងនេះទៅតាមនិតិវិធីផ្លូវច្បាប់។ រហូតមកដល់ពេលនេះ លោក វ៉ាន់ ពុទ្ធិពល អគ្គនាយករងនៃអគ្គនាយកដ្ឋានពន្ធដារនៃក្រសួងសេដ្ឋកិច្ច និងហិរញ្ញវត្ថុ មិនទាន់បានបង្ហាញខ្លួនជាសាធារណៈដើម្បីបំភ្លឺការចោទប្រកាន់នានានៅឡើយទេ៕	ភ្នំពេញ៖ កាលពីថ្ងៃទី៤ខែសីហាកន្លងមក មេធាវីចំនួនជាង៦០នាក់បានដាក់ពាក្យបណ្តឹងប្តឹងលោក វ៉ាន់ ពុទ្ធិពល អគ្គនាយករងនៃអគ្គនាយកដ្ឋានពន្ធដារនៃក្រសួងសេដ្ឋកិច្ច និងហិរញ្ញវត្ថុពីបទ «ជេរប្រមាថជាសាធារណៈ»លើសមាជិក-សមាជិការគណៈមេធាវី បន្ទាប់ពីលោក វ៉ាន់ ពុទ្ធិពល តាមគណនីយហ្វេសប៊ុក បានសរសេរក្នុងន័យប្រមាថមើលងាយប្រៀបប្រដូចសមាជិកគណៈមេធាវីទៅនឹងសត្វគោដែលពិបាកដេញចូលក្រោល។ ទាក់ទងទៅនឹងជម្លោះនេះ លោក សួន វិសាល ប្រធានគណៈមេធាវី បានបញ្ជាក់ប្រាប់សារព័ត៌មានអេឡិចត្រូនិកថ្មីៗនៅថ្ងៃអាទិត្យនេះថា លោកនឹងតាមដានជម្លោះនេះដោយយកចិត្តទុកដាក់បំផុត។ តែលោកមិនទាន់ដឹងថា តើភាគីណាជាភាគីត្រូវ ឬខុសនៅឡើយទេ។
អមដំណើរសម្តេច ហ៊ុន ម៉ាណែត និងភរិយា មានលោកស៊ុន ចាន់ថុល ឧបនាយករដ្ឋមន្ត្រី និងជាអនុប្រធានទី១ ក្រុមប្រឹក្សាអភិវឌ្ឍន៍កម្ពុជា, លោក សុខ ចិន្តាសោភា ឧបនាយករដ្ឋមន្ត្រី រដ្ឋមន្ត្រីការបរទេស និងសហប្រតិបត្តិការអន្តរជាតិ ព្រមទាំងរដ្ឋមន្ត្រី មន្ត្រីសំខាន់ៗនៃរាជរដ្ឋាភិបាល និងតំណាងពីសភាពាណិជ្ជកម្មកម្ពុជា។ បើតាមសេចក្តីប្រកាសព័ត៌មានដដែល ក្នុងដំណើរទស្សនកិច្ចនេះ សម្តេច ហ៊ុន ម៉ាណែត នឹងមានជំនួបទ្វេភាគីជាមួយ លោក ប្រធានាធិបតី យួន សកយ៉ល ពិភាក្សាស៊ីជម្រៅនូវភាពជាដៃគូ និងពង្រីកកិច្ចសហប្រតិបត្តិការ ពហុវិស័យ ដើម្បីលើកកម្ពស់ទំនាក់ទំនងនៃប្រទេសទាំងពីរ ឱ្យឈានទៅកម្រិតថ្មី។ «ថ្នាក់ដឹកនាំទាំងពីរ នឹងអញ្ជើញធ្វើជាអធិបតីដ៏ខ្ពង់ខ្ពស់ក្នុងពិធីចុះហត្ថលេខាលើឯកសារមួយចំនួនពាក់ព័ន្ធនឹងការអភិវឌ្ឍ សេដ្ឋកិច្ច និងហេដ្ឋារចនាសម្ព័ន្ធ»។ នេះបើតាមសេចក្តីប្រកាសពត៌មានក្រសួងការបរទេសកម្ពុជា ដែលបានបន្តទៀតថា សម្តេចនាយករដ្ឋមន្ត្រី ក៏នឹងមានជំនួបដាច់ដោយឡែកជាមួយ នាយករដ្ឋមន្ត្រី លោក ហាន់ ដុកស៊ូ (Han Duck-soo) និង ប្រធានរដ្ឋសភា លោកគីម ជីនផ្សំ (Kim Jin-pyo)។ ប្រមុខរាជរដ្ឋាភិបាលកម្ពុជា ក៏នឹងអញ្ជើញចូលរួមក្នុងវេទិកាធុរកិច្ចកម្ពុជា-កូរ៉េ និងជួបជាមួយក្រុមហ៊ុនកូរ៉េសំខាន់ៗមួយចំនួន ព្រមទាំងជួបសំណេះសំណាលជាមួយសហគមន៍ខ្មែរនៅកូរ៉ខាងត្បូងផងដែរ។ នេះបើតាមក្រសួងការបរទេសកម្ពុជា៕	សម្តេច ហ៊ុន ម៉ាណែត នាយករដ្ឋមន្ត្រីកម្ពុជា នឹងដឹកនាំប្រតិភូជាន់ខ្ពស់ទៅបំពេញទស្សន កិច្ច ផ្លូវការនៅសាធារណរដ្ឋកូរ៉េ រយៈពេល៤ថ្ងៃ គឺចាប់ពីថ្ងៃទី១៥ ដល់ ១៩ ខែឧសភា ឆ្នាំ២០២៤។ ដំណើរទស្សនកិច្ចនេះ ធ្វើឡើងតបតាមការអញ្ជើញរបស់ លោក យួន សកយ៉ល (Yoon Suk Yeol) ប្រធានាធិបតី នៃសាធារណរដ្ឋកូរ៉េ។ នេះបើតាមសេចក្តីប្រកាសព័ត៌មានរបស់ក្រសួងការបរទេសកម្ពុជា នៅថ្ងៃទី១៣ ខែឧសភា។
«សៀមរាបសង្ក្រាន្ត» ក៏នឹងមានរៀបចំកម្មវិធីសប្បាយជាច្រើន រួមមានល្បែងប្រជាប្រិយ, តំបន់លេងទឹក, ទស្សនីយភាពសិល្បៈ, ជិះទូកកម្សាន្ត, ទស្សនាពិព័រណ៍ និងការប្រគុំតន្ត្រីជាដើម។ ពិធីនេះ នឹងប្រារព្ធឡើងតាមបណ្ដោយស្ទឹងសៀមរាប ចាប់ពីចំណុចសួនព្រះរាជដំណាក់ រហូតដល់ស្ពានផ្សារចាស់ រួមជាមួយតំបន់ផាប់ស្ទ្រីតផងដែរ៕	សៀមរាប៖ គោមផ្កាយចម្រុះពណ៌ ជាច្រើនត្រូវបានគេយកមកតុបតែងលម្អ នៅតាមទីតាំងមួយចំនួន ក្នុងក្រុងសៀមរាប ដើម្បីប្រារព្ធពិធី «សៀមរាបសង្ក្រាន្ត» ដែលនឹងធ្វើឡើងរយៈពេល៤ថ្ងៃ គឺចាប់ពីថ្ងៃទី១៣ ដល់១៦ ខែមេសា ឆ្នាំ២០២៤។
អ្នកស្រី សុ ផាននី អ្នកលក់នំអន្សមអាំងក្រោមដើមឈើធំមួយដើម បានឲ្យដឹងថា អ្នកស្រី លក់នំអន្សមអាំងនេះ បន្តពីម្ដាយរបស់អ្នកស្រី បើគិតមកអស់រយ:ពេល គឺជាង១៥ឆ្នាំមកហើយ។ របរលក់អន្សមអាំងនៅមុខស្ថានទូតចិន ដែលអ្នកស្រី ផាននី ត្រូវក្រោកពីម៉ោង ៦ព្រឹកដល់ ៦ល្ងាច ជារៀងរាល់ថ្ងៃនេះ លក់អស់ជាង២០០ទៅ៣០០នំ ក្នុងមួយថ្ងៃ ដោយអន្សមអាំងមួយមានតម្លៃ ១ពាន់រៀល។ បើទោះជាមិនចំណេញបានច្រើន តែមុខរបរនេះអនុញ្ញាតឲ្យស្ត្រីវ័យជាង៣០ឆ្នាំម្នាក់នេះ ដោះស្រាយជីវភាពប្រចាំថ្ងៃបានសមរម្យ ដោយមានកូនអាយុ៣ឆ្នាំ និងម្ដាយជរាម្នាក់នៅក្នុងបន្ទុក។ នៅឃ្លាតពីកន្លែងលក់អន្សមអាំងរបស់អ្នកស្រី សុ ផាននី ប្រហែល១០០ម៉ែត្រ គឺអ្នកស្រី វ៉ាន់ ឌី កំពុងអាំងអន្សមនៅក្រោមម្លប់ឈើ ជិតបង្គោលភ្លើងស្តុបមុខទូតចិន បានប្រាប់សារព័ត៌មានថ្មីៗថា ក្នុងមួយថ្ងៃអ្នកស្រីលក់បានប្រហែល២០០នំ អាចចំណេញបានប្រហែល៦ម៉ឺនប៉ុណ្ណោះ។ អស់រយ:ពេលជាង១៥ឆ្នាំមកហើយនៅក្នុងមុខរបរប្រពៃណីមួយនេះ ដែលអ្នកស្រី វ៉ាន ឌី ប្រឈមនឹងកម្តៅថ្ងៃផង កម្តៅភ្លើងភាយចេញពីចង្ក្រានដែលអ្នកស្រីកំពុងដាក់អាំងនំអន្សមផង ផ្គួបផ្សំនឹងផ្សែងឡានម៉ូតបើកបរកាត់ផ្លូវម៉ៅសេទុង ទល់មុខស្ថានទូតចិនទៀតផង។ យ៉ាងណាក៏ដោយអ្នកស្រី វ៉ាន ឌី បញ្ជាក់យ៉ាងដូច្នេះថា អ្នកស្រីមិនមានគម្រោងឈប់ពីមុខរបរលក់នំអន្សមអាំងនេះឡើយ៕ សូមអញ្ជើញទស្សនាទិដ្ឋភាពអាជីវករលក់នំអន្សមអាំងនៅបណ្តោយផ្លូវម៉ៅសេទុង ទល់មុខស្ថានទូតចិន ដូចតទៅ៖	ភ្នំពេញ៖ ប្រជាពលរដ្ឋដែលធ្វើដំណើរឆ្លងកាត់ផ្លូវម៉ៅសេទុង ទល់មុខស្ថានទូតចិន ឬរស់នៅតំបន់ក្បែនោះ ប្រាកដជាឃើញ អាជីវករកំពុងអង្គុយអាំង«នំអន្សម» និងមានអតិថិជនចេញចូលមមាញឹកគួរសម។ អ្នកលក់នំអន្សមអាំងនៅទីនោះ ខ្លះបានចំណាយពេលជាង១៥ឆ្នាំមកហើយ និងខ្លះទៀតបានផ្ទេរមុខរបរប្រពៃណីនេះឲ្យទៅកូនលក់បន្ត ដើម្បីផ្គត់ផ្គង់ជីវភាពគ្រួសាររបស់ពួកគាត់។
លោក Eric Hoek សហស្ថាបនិកនិងជានាយកប្រតិបត្តិនៃក្រុមហ៊ុន Water Planet Inc បាននិយាយថា៖ «យើងអាចយកទឹកដែលមានគុណភាពកម្រិតណាមកចម្រាញ់ក៏បាន ហើយយើងនឹងធ្វើឲ្យវាក្លាយទៅជាគុណភាពទឹកដែលយើងចង់បាន។ តែឧបសគ្គដែលយើងត្រូវយកឈ្នះនោះគឺថា តើយើងនឹងចំណាយអស់ថវិកាប៉ុន្មានហើយថាមពលប៉ុណ្ណាដែលយើងត្រូវការដើម្បីសម្រេចវាបាន»។ រោងចក្រផលិតទឹកគឺភាគច្រើនដំណើរការដោយអគ្គិសនី។ ថាមពលដែលធូរថ្លៃជាងនេះគឺពន្លឺព្រះអាទិត្យ។ លោក Hoek បានពន្យល់ថា៖ «អ្វីដែលបានផ្លាស់ប្តូរក្នុងរយៈពេលប្រាំទៅដប់ឆ្នាំចុងក្រោយនេះ គឺតម្លៃថាមពលព្រះអាទិត្យថោកជាងមុន»។ «មូលហេតុតែមួយគត់ដែលរហូតមកទល់ពេលនេះនៅតែមិនទាន់បានប្រើប្រាស់ទូលំទូលាយនៅទូទាំងពិភពលោកនោះគឺថាមពលពីពន្លឺព្រះអាទិត្យមិនមានជាទៀងទាត់»។ ព្រះអាទិត្យរះ ហើយក៏លិចទៅវិញ។ អ្នកអាចទាញយកថាមពលនៅពេលដែលព្រះអាទិត្យរះ ប៉ុន្តែមិនអាចទេនៅពេលដែលវាលិចបាត់។ អ្វីដែលអ្នកត្រូវការដើម្បីរក្សាថាមពលបានរហូតនោះគឺថ្ម ដែលអ្នកអាចបញ្ចូលថាមពលទុកនៅពេលថ្ងៃ ហើយឈប់នៅពេលយប់។ ប៉ុន្តែតម្លៃថ្មបច្ចុប្បន្ននេះនៅតែមានតម្លៃថ្លៃ»។ អ្នកស្រី Qilin Li សាស្ត្រាចារ្យនៅសាកលវិទ្យាល័យ Rice កំពុងតែបង្កើតប្រព័ន្ធចម្រាញ់យកអំបិលចេញពីទឹក ដែលប្រើប្រាស់ថាមពលព្រះអាទិត្យដើម្បីផលិតជាទឹកស្អាតសម្រាប់ «គ្រួសារឬសហគមន៍តូចៗនៅទីតាំងដាច់ស្រយាល ជាពិសេសអ្នកដែលមិនអាចទទួលបានការផ្គត់ផ្គង់ទឹកស្អាតពីក្រុង និងមិនមានការផ្គត់ផ្គង់អគ្គិសនីទៀងទាត់។ បច្ចេកវិទ្យានេះអាចជាបច្ចេកវិទ្យាមួយដ៏ល្អឥតខ្ចោះ»។ អ្នកស្រីបាននិយាយថា ប្រព័ន្ធចម្រាញ់អំបិលចេញពីទឹកដោយប្រើថាមពលព្រះអាទិត្យរបស់អ្នកស្រីក៏អាច «ផ្គត់ផ្គង់នៅតាមទីក្រុងធំៗក្នុងប្រទេសកំពុងអភិវឌ្ឍន៍ដែលមិនមានហេដ្ឋារចនាសម្ព័ន្ធសម្រាប់ផ្គត់ផ្គង់ថាមពលនិងទឹកទូលំទូលាយ ដូចដែលមាននៅក្នុងប្រទេសអភិវឌ្ឍន៍ផងដែរ។ ហើយជំនួយបែបនោះប្រហែលជាមិនអាចជួយផ្គត់ផ្គង់ទឹកទូទាំងទីក្រុងបានទេ ប៉ុន្តែអាចជួយបំពេញបានខ្លះៗនូវតម្រូវការទឹកឬការអាស្រ័យលើអគ្គិសនីទាំងស្រុង»។ គោលដៅនៃប្រព័ន្ធរបស់អ្នកស្រីគឺដើម្បីផ្តល់អត្ថប្រយោជន៍ធំនិងចំណាយតិច ដើម្បីបំពេញតម្រូវការគ្រួសារតូចៗនិងសហគមន៍ធំៗ។ អ្នកស្រី លី និងក្រុមការងាររបស់អ្នកស្រីបានបង្កើតម៉ាស៊ីនរ៉េអាក់ទ័រមួយដើម្បីបន្សុទ្ធទឹកដោយប្រើកម្តៅព្រះអាទិត្យ។ ទឹកនឹងក្លាយជាចំហាយ ហើយឆ្លងកាត់សន្ទះមួយ ដែលមានរន្ធច្រើន ទើបក្លាយជាទឹកបរិសុទ្ធ។ អ្នកស្រី លី និយាយថា ស្រទាប់ខាងក្រៅនៃសន្ទះនេះមានតម្លៃធូរថ្លៃ ដែលត្រូវបានបង្កើតឡើងនៅក្នុងសាកលវិទ្យាល័យ Rice ហើយនេះគឺជាលក្ខណៈពិសេសនៃប្រព័ន្ធនេះ។ អ្នកស្រី លី បានពន្យល់ថា៖ «ដូច្នេះសន្ទះនេះទាញយកពន្លឺព្រះអាទិត្យ ហើយបម្លែងថាមពលហ្វូតុងក្នុងពន្លឺព្រះអាទិត្យទៅជាថាមពលកម្តៅដែលអាចផលិតចំហាយទឹកប្រកបដោយប្រសិទ្ធភាពហើយវាក៏មានមុខងារមួយទៀត ដែលអាចញែកសារធាតុពុលទៅផ្នែកម្ខាងដែលកខ្វក់និងអនុញ្ញាតឲ្យតែចំហាយទឹកបរិសុទ្ធឆ្លងកាត់ប៉ុណ្ណោះ»។ ព្រះអាទិត្យមិនមែនជាប្រភពថាមពលតែមួយមុខ ដែលមានតម្លៃថោកនោះទេ។ មន្ទីរពិសោធន៍របស់អ្នកស្រី Amy Childress នៅសាកលវិទ្យាល័យ Southern California ក៏កំពុងពិនិត្យមើលថាតើកម្តៅពីសំណល់ដែលចេញពីរោងចក្រអាចប្រើជាប្រភពថាមពលបានដែរឬទេ។ អ្នកស្រី Childress ដែលដឹកនាំកម្មវិធីវិស្វកម្មបរិស្ថាននៃដេប៉ាតឺម៉ង់សំណង់ស៊ីវិលនិងបរិស្ថាននៃសាកលវិទ្យាល័យ Southern California បាននិយាយថា៖ «ជាមួយនឹងកម្តៅដែលបានពីកាកសំណល់ យើងនឹងមានដំណើរការវិលជុំវិញនិងការឡើងចុះ។ យើងបានចេញទៅដល់ទីតាំងផ្ទាល់ និងបានវាស់កម្តៅពីកាកសំណល់នៅតំបន់ឧស្សាហកម្មមួយ។ យើងត្រឡប់មកវិញ។ យើងដោតវាចូលទៅក្នុងប្រព័ន្ធរបស់យើងដើម្បីឲ្យយើងអាចមើលការឆ្លើយតបរបស់សន្ទះច្រោះទឹកជាមួយនឹងកម្តៅពីសំណល់ម្តងហើយម្តងទៀត»។ មន្ទីរពិសោធន៍របស់អ្នកស្រីពិនិត្យមើលថាតើកម្តៅពីកាកសំណល់អាចនឹងប៉ះពាល់ដល់លក្ខណៈសម្បត្តិនិងអាយុកាលរបស់សន្ទះនោះដែរឬទេ។ អ្នកស្រី Childress មានប្រសាសន៍ថា ការងារនៅក្នុងមន្ទីរពិសោធន៍របស់អ្នកស្រីអាចនឹងជួយអភិវឌ្ឍសន្ទះនោះឲ្យកាន់តែប្រសើរក្នុងពេលអនាគត។ សន្ទះដែលអាចជួយផលិតទឹកស្អាតមានតម្រូវការខ្ពស់។ សន្ទះច្រោះទឹក PolyCera របស់ក្រុមហ៊ុន Water Planet ដែលប្រើសម្រាប់ចម្រាញ់ទឹកកខ្វក់កំពុងស្វែងរកការប្រើប្រាស់ឲ្យបានទូលំទូលាយជាងនេះ។ លោក Hoek បាននិយាយថា៖ «យើងទទួលបានការចាប់អារម្មណ៍ជាច្រើនពីជុំវិញពិភពលោក មិនត្រឹមតែទឹកកខ្វក់ចេញពីរោងចក្រនោះទេ ប៉ុន្តែយើងកំពុងព្យាយាមពិនិត្យមើលលើការប្រើប្រាស់ម៉ាស៊ីនចម្រោះទឹកចេញពីក្បាលរ៉ូប៊ីនេនៅប្រទេសឥណ្ឌា ប្រទេសចិននិងនៅសហរដ្ឋអាមេរិក។ យើងកំពុងបង្កើតសន្ទះច្រោះទឹកដែលបច្ចុប្បន្ននេះកំពុងត្រូវបានធ្វើតេស្តសាកល្បងសម្រាប់ដាក់ឲ្យប្រើប្រាស់នៅតំបន់សមុទ្រដើម្បីធ្វើការបន្សុទ្ធទឹកសមុទ្រឲ្យទៅជាទឹកសាបសម្រាប់ប្រើប្រាស់នៅលើនាវាដឹកទំនិញ។ ដោយប្រជាជននៅទូទាំងពិភពលោកប្រមាណជិត៣០ភាគរយនៅតែខ្វះទឹកស្អាតសម្រាប់ពិសានៅតាមគេហដ្ឋាន អ្នកស្រាវជ្រាវនឹងបន្តធ្វើការសិក្សាទៅលើការចម្រាញ់ថាមពលដែលឥតគិតថ្លៃ ដើម្បីចម្រាញ់ជាទឹកស្អាត៕ សូមចុចទៅប្រភពដើម VOA ត្រង់នេះ	LOS ANGELES ៖ ក្រសួងថាមពលសហរដ្ឋអាមេរិកទើបតែប្រកាសថា ខ្លួននឹងផ្តល់មូលនិធិរហូតដល់១៥លានដុល្លារ សម្រាប់គម្រោងអភិវឌ្ឍបច្ចេកវិទ្យាចម្រាញ់យកអំបិលចេញពីទឹកដោយប្រើពន្លឺព្រះអាទិត្យដើម្បីផលិតជាទឹកសាបដោយការចំណាយទាបជាងមុន។ អ្នកស្រាវជ្រាវបានធ្វើការសិក្សាស្រាវជ្រាវរកវិធីសាស្ត្រក្នុងការចម្រាញ់អំបិលចេញពីទឹក តាំងពីមុនការប្រកាសនេះទៅទៀត។
លោកស្រីរៀបរាប់ថា៖ «ប្តីខ្ញុំតែងតែញ៉ាំវើក WURKZ រាល់ថ្ងៃ ស្រាប់តែថ្ងៃមួយគាត់គាស់ញុំាទាំងព្រឹកមុនភ្ញៀវកៅឆាយទៀត ខ្ញុំក៏សួរថាម៉េចបានញុំាទាំងព្រឹកអ៊ីចឹង គាត់ថាគាស់មុនយកហេង អ្នកណាទៅស្មានដល់ គាស់ភ្លាមគាត់ស្រែកថាត្រូវហើយៗត្រូវរង្វាន់ធំ ខ្ញុំសឹងមិនចង់ជឿថាសំណាងមកតាមមាត់អ៊ីចឹងសោះ។ លោកស្រីបន្តថា៖ «លុយ៤០លានរៀលនេះមកចំពេលល្អដែលខ្ញុំកំពុងត្រូវការលុយចាំបាច់យកមកធ្វើផ្ទះតៀមថ្មីរបស់ខ្ញុំ ព្រោះគ្រឿងធ្វើផ្ទះខ្ញុំទិញជិតរួចអស់ហើយខ្វះតែលុយថែមបន្តិចទៀត។ ឥឡូវនេះខ្ញុំចាប់ផ្តើមធ្វើផ្ទះហើយ និង បានពង្រីកមុខរបរលក់ដូររបស់ខ្ញុំទៀត»៕ (អត្ថបទពាណិជ្ជកម្ម)	លោកស្រី ឈឿយ ឡាយជាអ្នកលក់ចាប់ហួយនៅស្រុកអន្លង់វែង ខេត្តឧត្តរមានជ័យ មានសំណាងត្រូវរង្វាន់ធំពីភេសជ្ជៈប៉ូវកម្លាំងវើកចំនួន ៤០ លានរៀលទាំងព្រឹកព្រលឹមមុនបើកលក់កៅឆាយទៅទៀត។
តើខ្សែជីវិតរបស់លោកស្រីបានជួបរឿងអ្វីខ្លះ? សូមទស្សនាវីដេអូនេះ ទាំងអស់គ្នា!	ផៃយ៉ន ជាស្ត្រីមេម៉ាយ និងមានកូនស្រីពីរនាក់នៅក្នុងបន្ទុក ហើយត្រូវជួបសោកនាដកម្ម និងទុក្ខលំបាកបែបនេះថែមទៀត។ ទោះបីជាយ៉ាងណាក៏ដោយដើម្បីកូនៗ គាត់មិនបោះបង់នោះទេ។
ជុំវិញរឿងនេះ លោក សន សៀប ដែលជាប្រធានសមាគមអ្នកវាយតម្លៃ និងភ្នាក់ងារអចលនវត្ថុកម្ពុជា (CVEA) បានឲ្យដឹងថា ការវិនិយោគលើអចលនទ្រព្យ ដែលមិនសូវមានហានិភ័យត្រូវមើលលើ ៣ចំណុច។ ទីមួយ ការសង្កេតទីតាំងជាកត្តាចាំបាច់ សម្រាប់វិនិយោគលើអចលទ្រព្យ។ ពិតណាស់ មុនសម្រេចទិញអចលនទ្រព្យណាមួយ គេត្រូវសង្កេតមើលលើទីតាំង ដែលនៅជិតមន្ទីរពេទ្យ សាលារៀន ផ្សារ តំបន់មានការអភិវឌ្ឍ និងហេដ្ឋារចនាសម្ព័ន្ធគ្រប់គ្រាន់ ឬទិញដើម្បីសាងសង់ឃ្លាំង រោងចក្រ អគារផ្សេងៗ។ ទន្ទឹមនេះ គេត្រូវមើលលើទិសដៅអភិវឌ្ឍន៍របស់រដ្ឋាភិបាល ដូចជាតំបន់ប៉ូលសេដ្ឋកិច្ចពិសេស និងតំបន់ដែលមានសក្កានុពល។ នេះបើតាមលោក សន សៀប ។ លោក បានសង្កត់ធ្ងន់ថា ការវិនិយោគលើលំនៅឋាន ដីធ្លី ឬអគារពាណិជ្ជកម្ម សុទ្ធតែត្រូវការតំបន់ដែលមានសុវត្ថិភាព និងភាពងាយស្រួលក្នុងការធ្វើដំណើរ។ ដោយឡែកកត្តាសុវត្ថិភាពលើការវិនិយោគអចលនទ្រព្យ ក៏ជាចំណុចសំខាន់។ ប្រធានសមាគមអ្នកវាយតម្លៃ និងភ្នាក់ងារអចលនវត្ថុកម្ពុជារូបនេះនិយាយថា មុននឹងទិញប្រភេទអចលទ្រព្យប្រភេទណាមួយត្រូវពិនិត្យមើលលើប្លង់ជាមួយមេធាវីជំនាញ ឬអ្នកជំនាញដូចជាមន្រ្តីសុរិយោដីពាក់ព័ន្ធកម្មសិទ្ធ។ ត្រង់ចំណុចនេះ លោកសង្កត់ធ្ងន់ថា ៖« ពេលខ្លះអ្នកលក់ជាកូន ទ្រព្យជារបស់ឪពុកម្តាយ ពេលខ្លះអ្នកលក់ជាប្រពន្ធ ទ្រព្យជាការទិញចូលគ្នារវាងប្តី និងប្រពន្ធ ដូច្នេះយើងត្រូវឲ្យប្រាកដអ្នកណាជាម្ចាស់ ហើយត្រូវធ្វើកិច្ចសន្យាជាមួយម្ចាស់ ទើបយើងបានទ្រព្យនិងមិនមានជម្លោះ»។ លើសពីនេះ ត្រូវទិញអចលនទ្រព្យណា ដែលមិនជាប់ពាក់ព័ន្ធជាប់បណ្តឹង និងជាប់បន្ទុកធនាគារ។ អ្នកជំនាញរូបនេះបាននិយាយថា៖« កន្លងមកធ្លាប់ករណីដែលម្ចាស់ដីយកប្លង់ដីអាធំ ទៅដាក់បញ្ចាំនៅធនាគារ ប៉ុន្តែអ្នកទិញដីទទួលបានតែកិច្ចសន្យាទិញ-លក់និងចេញប្លង់ទន់ពីអាជ្ញាធរ ក្រោយមកមិនអាចយកប្លង់រឹងពីម្ចាស់ដីបាន ដោយសារជាប់នៅធនាគារ»។ កត្តាចុងក្រោយ គឺការវិនិយោគលើអចលនទ្រព្យដែលមានតម្លៃល្អ។ ថ្លែងនៅក្នុងវេទិកាពិភាក្សាពីស្ថានភាពសេដ្ឋកិច្ច និងអចលនទ្រព្យឆ្នាំ២០២៤ កាលពីថ្ងៃទី១១ ខែមីនា លោក សន សៀប បានលើកឡើងថា អចលនទ្រព្យល្អ ជាប្រភេទដែលអាចលក់ និងជួលបន្តបានក្នុងតម្លៃប្រសើរជាងមុន។ លោកបន្ថែមថា ៖« ដីដែលមិនអាចអភិវឌ្ឍធ្វើអ្វីបានទេ អាហ្នឹងគឺគ្មានទីផ្សារទេនាពេលបច្ចុប្បន្ន ទោះបីជាចុះថ្លៃដល់ ៥០ភាគរយក៏មិនមានអ្នកទិញដែរ ព្រោះគេគិតថាមិនដឹងយកលុយទៅទុកចោលទីនោះធ្វើអ្វី»។ ដើម្បីវិនិយោគលើប្រភេទអចលនទ្រព្យ ដែលមានពុំសូវមានហានិភ័យ ត្រូវមើលលើទីតាំង, សុវត្ថិភាព និងអចលនទ្រព្យដែលអាចបង្កើតចំណូល។ នេះបើតាមលោក សន សៀប។ ប៉ុន្មានឆ្នាំចុងក្រោយនេះ សន្ទុះនៃការវិនិយោគអចលនទ្រព្យនៅកម្ពុជា មានកំណើនខ្លាំង ជាពិសេសលើវិស័យដីធ្លី បុរី និងខុនដូ។ យ៉ាងណាមិញ ការវិនិយោគទាំងនោះ រមែងទទួលបានផលចំណេញទាប ឬខាត មិនដូចក្តីរំពឹងទុក ដោយសារតែវិបត្តិសេដ្ឋកិច្ច ,បញ្ហាដោះបំណុលធនាគារ ,អាជីវកម្មជួបបញ្ហា ដែលធ្វើឲ្យការទិញអចលទ្រព្យទាំងនេះ ត្រូវបានជាប់គាំង មិនអាចលក់ ឬជួលបាន៕	នៅកម្ពុជាវិស័យអចលនទ្រព្យចែកជា៥ប្រភេទរួមមាន លំនៅឋាន(បុរី, ខុនដូ), ពាណិជ្ជកម្ម(ការិយាល័យ, ផ្សារទំនើប, សណ្ឋាគារ), ឧស្សាហកម្ម, កសិកម្ម និងដីឡូតិ៍។ តើគួរវិនិយោគលើប្រភេទអចលនទ្រព្យបែបណាពុំសូវមានហានិភ័យ ?
ព្រឹត្តិការណ៍ World Cup 2022 ជាការប្រកួតដ៏សំខាន់មួយសម្រាប់អង់គ្លេសដើម្បីកសាងកេរិ៍្តឈ្មោះឡើងវិញក្រោយបរាជ័យនៅព្រឹត្តិការណ៍ UEFA Euro 2020 ដោយជំនួបដំបូងទល់អ៊ីរ៉ង់ជាការប្រកួតដ៏ចាំបាច់សម្រាបអង់គ្លេសក្នុងការក្រសោប ៣ពិន្ទុ។ អង់គ្លេសជាក្រុមមិនទាន់បរាជ័យម្តងឡើយនៃការប្រកួតជម្រុះក្នុងតំបន់រយៈពេលចុងក្រោយនេះ ក្រោយការប្រកួតចុងក្រោយបង្អស់ស្មើអាល្លឺម៉ង់លទ្ធផល ៣-៣ ហើយត្រូវបានក្លាយជាក្រុមដែលទទួលបានការចាប់អារម្មណ៍មួយក្នុងការឈ្នះ World Cup ឆ្នាំនេះ។ ចំណែកអ៊ីរ៉ង់ជាក្រុមមិនធម្មតាមួយ ពួកគេឈ្នះកៅអី World Cup ក្នុងនាមជាក្រុមឈរកំពូលតារាងនៃការប្រកួតជម្រុះតំបន់អាស៊ី។ រវាងក្រុមទាំងសងខាងនេះជាការជួបគ្នាលើកដំបូងបង្អស់នៅព្រឹត្តិការណ៍ FIFA World Cup ខណៈដែលអង់គ្លេសជាក្រុមខ្លាំងដែលជាប់មកលេងនៅព្រឹត្តិការណ៍ដ៏ធំនេះ ៧លើកជាប់គ្នាដែលជាកំណត់ត្រាដ៏វែងមួយ។ កំណត់ត្រាអ៊ីរ៉ង់ជួបក្រុមមកពីទ្វីបអឺរ៉ុប ៦លើក មិនដែលឈ្នះម្តងឡើយ។ ស្ថិតិ ៥ប្រកួតចុងក្រោយរវាងក្រុមទាំងសងខាង អង់គ្លេស ស្មើ៣ និងចាញ់២ ខណៈអ៊ីរ៉ង់ ឈ្នះ២ ស្មើ១ និងចាញ់២ លើក។ អង់គ្លេសបង្ហាញខ្លួននៅ World Cup កាតាលើកនេះជាលើកទី ១៩ ដោយពួកគេធ្លាប់ឈ្នះមួយលើកនៅឆ្នាំ ១៩៦៦ ខណៈអ៊ីរ៉ងជាការបង្ហាញខ្លួនលើកទី៦ តែមិនដែលឆ្លងផុតវគ្គចែកពូលឡើយ។ ការប្រកួតរវាងក្រុមសេណេហ្កាល់ទល់ហូឡង់នឹងធ្វើឡើងនៅវេលាម៉ោង ១១យប់ នាកីឡដ្ឋាន Al Thumama សម្រាប់ជំនួបទីពីរពូល A។ ក្រុមទាំងពីរជាក្រុមដែលត្រូវបានចាប់ពូលស្ថិតក្នុងពូល A ដំបូងគេនៃការប្រកួត ដោយហូឡង់ជាក្រុមបញ្ចប់ចំណាត់ថ្នាក់កំពូលតារាងនៃការប្រកួតជម្រុះតាមតំបន់ ខណៈដែលសេណេហ្កាល់ឈ្នះកៅអី World Cup ក្រោយយកឈ្នះលើអេហ្ស៊ីបនៅវគ្គ Play-off ទ្វីបអាហ្រ្វិក។ បង្ហាញវត្តមានលេងនៅ World Cup ១១លើកទាំងនៅកាតា ហូឡង់ធ្លាប់ឡើងដល់វគ្គពាក់កណ្តាលផ្តាច់ព្រ័ត្រ ៥លើក និងវគ្គផ្តាច់ព្រ័ត្រចំនួន ៣លើក ចំណែកសេណេហ្កាល់នេះជាលើកទី៣ សម្រាប់ព្រឹត្តិការណ៍ដ៏ធំមួយនេះតែមិនដែលឆ្លងផុតវគ្គចែកពូលឡើយ។ សេណេហ្កាល់មកកាន់ World Cup ក្នុងនាមជាក្រុមម្ចាស់ពានរង្វាន់ Africa Cup of Nations 2021។ ស្ថិតិ ៥ប្រកួតចុងក្រោយរបស់ក្រុមទាំងសងខាង ឈ្នះ៤ និងស្មើ១ ដូចគ្នាមុនការប្រកួតមកដល់ ចំណែកបញ្ហាកីឡាករស្ថិតក្នុងបញ្ជីរបួសរួមមាន Memphis Depay, Denzel Dumfries និង Marten de Roon ខណៈសេណេហ្កាល់គ្មានកីឡាកររបួសក្នុងបញ្ជីឡើយ។ ក្រឡែកទៅកាន់ការប្រកួតនាវេលាម៉ោង ២យប់រំលងអាធ្រាត្រ អាម៉េរិកនិងត្រូវប៉ះវេលស៍សម្រាប់ជំនួបបើកឆាកពូកល B នាកីឡដ្ឋាន Ahmed bin Ali។ នេះជាការប្រកួតដែលអាម៉េរិកវិលត្រលប់សារជាថ្មីមកកាន់ World Cup ក្រោយខកខានកាលឆ្នាំ ២០១៨ ហើយការបង្ហាញខ្លួននៅ World Cup ៧លើកអាម៉េរិកធ្លាក់ចេញនៅវគ្គចែកពូក ៤លើក។ វេលស៍ឡើងមកកាន់ World Cup ជាលើកទីពីរដោយរង់ចាំអស់រយៈពេល ៦៤ឆ្នាំដោការបង្ហាញខ្លួនចុងក្រោយបំផុតនៅឆ្នាំ ១៩៥៨។ សម្រាប់បញ្ហាកីឡាករក្រុមទាំងពីរមិនសូវជាមានបញ្ហាច្រើនឡើយ ដោយអាម៉េរិកមានកីឡាករត្រឹម ២រូបប៉ុណ្ណោះស្ថិតក្នុងបញ្ជីរបួសរួមមាន Luca de la Torre និង Weston Mckennie មិនទាន់អាចលេងវិញបាន ខណៈវេលស៍មានត្រឹមតែខ្សែបម្រើ Joe Allan តែម្នាក់របួស។ ស្ថិតិ ៥ប្រកួតចុងក្រោយអាម៉េរិក ស្មើ៣ ឈ្នះ១ និងចាញ់១ ចំណែកវែលស៍ ៣ប្រកួតចុងក្រោយចាញ់ទាំងអស់៕	ក្រុមតោកំណាចអង់គ្លេស នឹងបើកឆាកការប្រកួតពូល B ទល់ជម្រើសជាតិអ៊ីរ៉ង់វេលាម៉ោង ៨យប់ ថ្ងៃទី២១ ខែវិច្ឆិកានាកីឡដ្ឋាន Khalifa International។ ហូឡង់ ត្រូវប៉ះសេណេហ្កាល់វេលាម៉ោង ១១យប់សម្រាប់ជំនួបបើកឆាកពូល A។ ឯមួយគូទៀត អាម៉េរិកត្រូវជួបវេលស៍ សម្រាប់ជំនួបពូល B វេលាម៉ោង ២:០០នាទីរំលងអាធ្រាត្រ។
Coca-Cola ជាក្រុមហ៊ុនឧបត្ថម្ភផ្លូវការនៃការប្រកួតពានរង្វាន់តំបន់អឺរ៉ុបនៅឆ្នាំ២០២១។ ប៉ុន្តែច្បាស់ណាស់ថា Ronaldo មិនមែនជាអ្នកជឿលើការទទួលទានភេសជ្ជៈ ឬស្រា ដែលធ្វើឱ្យមានសុខភាពល្អដូចការញាំទឹកនោះឡើយ។ Cristiano Ronaldo wasn't pleased with the bottles of coke at his press conference and shouted 'drink water!'...#POR \| #CR7 pic.twitter.com/QwKeyKx2II The Sportsman (@TheSportsman) June 14, 2021 ក្នុងសន្និសីទសារព័ត៌មានមុនការប្រកួតបើកឆាករវាងម្ចាស់ការពារតំណែងជើងឯក និងហុងគ្រីនៅពូល F ដែលត្រូវធ្វើនៅយប់ថ្ងៃទី១៥ មិថុនា តារាឆ្នើម Ronaldo ដែលជាប្រធានក្រុម ក៏បានចូលរួមជាមួយគ្រូបង្វឹកព័រទុយហ្កាល់លោក Fernando Santos ផងដែរ។ ក្រោយអង្គុយលើកៅអីនៅទល់មុខអ្នកយកព័ត៌មានរួច ខ្សែប្រយុទ្ធ Juventus រូបនេះក្រឡេកភ្នែកឃើញដប កូកា - កូឡា ពីរដបហើយក៏បានទាញវាចេញទាំងពីរ ដោយទុកតែដបទឹកប៉ុណ្ណោះ។ ក្រោយមក Ronaldo ដែលសព្វថ្ងៃមានវ័យ៣៦ឆ្នាំ ហើយនៅតែមានរាងកាយមាំមួន បានលើកដបទឹក ហើយនិយាយក្នុងសន្និសីទនោះថា អ្នកទាំងអស់គ្នាគួរតែទទួលទានទឹកទើបធ្វើឱ្យសុខភាពល្អ៕	នៅក្នុងសន្និសីទសារព័ត៌មានមុនការប្រកួតបើកឆាក Euro 2020 តារាឆ្នើម Cristiano Ronaldo បានយកដបភេសជ្ជៈចំនួនពីរដបចេញពីតុនៅពីមុខខ្លួន មុនលើកដបទឹកហើយណែនាំថាគួរតែផឹកទឹកជំនួសវិញ។ ប្រធានក្រុមជម្រើសជាតិព័រទុយហ្កាល់ ដែលមិនទទួលទានភេសជ្ជៈមានជាតិស្ករ បានធ្វើឱ្យអ្នករៀបចំកម្មវិធីខកចិត្ត។
ចិនធ្លាប់រៀបចំព្រឹត្តិការណ៍ Asian Cup ម្តងរួចមកហើយកាលពីឆ្នាំ ២០០៤ ប៉ុន្តែការប៉ុនប៉ងធ្វើម្ចាស់ផ្ទះកីឡាតំបន់អាស៊ីសម្រាប់ឆ្នាំ២០២៣នេះ គឺដើម្បីត្រួសត្រាយផ្លូវក្នុងការសម្រេចបំណងរបស់ប្រធានាធិបតីចិន ស៊ី ជីនភីងដើម្បីរៀបចំការប្រកួតកីឡាបាល់ទាត់ពិភពលោក។ ការប្រកួតបាល់ទាត់ World Cup ឆ្នាំ២០៣០ ឬ ២០៣៤ ត្រូវបានគេជឿជាក់ថានឹងធ្លាក់ទៅលើប្រទេសមហាអំណាចលំដាប់ទី២ពិភពលោកមួយនេះ។ ការរៀបចំព្រឹត្តិការណ៍ Asian Cup 2023 នឹងជួយចិនឆ្ពោះទៅកាន់ការប្រកួត World Cup នាពេលខាងមុខដ៏ខ្លី ប៉ុន្តែពួកគេក៏ប្រឈមនឹងការប្រកួតប្រជែងខ្លាំងពីសំណាក់កូរ៉េខាងត្បូងផងដែរ។ ទីភ្នាក់ងារព័ត៌មាន Xinhua អះអាងថាការមានការប្រកួត Asian Cup ជាថ្មីម្តងទៀតលើទឹកដីចិននឹង«លើកកម្ពស់ប្រជាប្រិយភាព និងការអភិវឌ្ឍកីឡាបាល់ទាត់ក្នុងប្រទេសនេះ»។ ចិនបានឈានដល់វគ្គ១/៤ផ្តាច់ព្រ័ត្រនៃព្រឹត្តិការណ៍កីឡាប្រចាំទ្វីអាស៊ីឆ្នាំ២០១៩ ដែលអេមីរ៉ាតអារ៉ាប់រួមធ្វើម្ចាស់ផ្ទះប៉ុន្តែត្រូវធ្លាក់ត្រឹមវគ្គនេះក្រោយចាញ់អ៊ីរ៉ង់ ៣-០។ បន្ទាប់ពីបរាជ័យគ្រូបង្វឹកចិនលោក Marcello Lippi ក៏បានប្រកាសចុះចេញពីតំណែងទៀតផង។ អតីតខ្សែការពារឆ្នើម Real Madrid និងជម្រើសជាតិអ៊ីតាលីលោក Fabio Cannavaro ត្រូវបានតែងតាំងជាអ្នកស្នងតំណែងលោក Lippi ក្នុងនាមជាគ្រូបង្វឹកជម្រើសជាតិចិនកាលពីថ្ងៃទី១៥ ខែមីនា ឆ្នាំ២០១៩នេះ។ Cannavaro វ័យ៤៥ឆ្នាំ ដែលជាតួអង្គដ៏មានឥទ្ធិពលក្នុងវិស័យកីឡាបាល់ទាត់ចិន នៅមានតួនាទីជាអ្នកចាត់ការក្រុម Guangzhou Evergrande នៃលីគបាល់ទាត់ Chinese Super League នៅឡើយ។ ដូច្នេះលោកត្រូវមានកាតព្វកិច្ចដឹកនាំជម្រើសជាតិចិនផង និងក្លិបផង។ Cannavaro នឹងដឹកនាំចិនសម្រាប់ជំនួបដំបូងក្នុងនាមជាគ្រូវបង្វឹកនាការប្រកួតមិត្តភាពអន្តរជាតិជាមួយជម្រើសជាតិថៃនៅថ្ងៃទី២១ ខែមីនាខាងមុខ៕	មហាយក្សចិនបានសម្រេចដាក់ពាក្យដេញថ្លៃជាផ្លូវការដើម្បីសុំសិទ្ធិដឹកនាំធ្វើជាម្ចាស់ផ្ទះការប្រកួតកីឡាអាស៊ី (Asian Cup) ឆ្នាំ២០២៣។ នេះបើយោងតាមការផ្សាយរបស់ប្រព័ន្ធផ្សព្វផ្សាយចិន ខណៈដែលប្រទេសមហាអំណាចមួយនេះក៏មានបំនងរៀបចំធ្វើម្ចាស់ផ្ទះ World Cup ផងដែរ។
តំណាងអង្គការមូលនិធិកុមារនៃអង្គការសហប្រជាជាតិ (UNICEF) ប្រចាំអ៊ីរ៉ាក់ លោក Peter Hawkins បានថ្លែងក្នុងសេចក្តីថ្លែងការណ៍របស់ខ្លួនថា៖« នៅអ៊ីរ៉ាក់ កុមារតូចៗរឿងរ៉ាវគួរឲ្យភ័យខ្លាច និងហិង្សាដែលគ្រប់គ្នាស្រមៃមិនឃើញ។ ពួកគេត្រូវស្លាប់, រងរបួស និងត្រូវគេចាប់ជម្រិតរួមទាំងត្រូវគេបង្ខំឲ្យបាញ់បោះនិងសម្លាប់មនុស្សក្នុងសង្គ្រាមដ៏ព្រៃផ្សៃមិនធ្លាប់មានក្នុងប្រវត្តិសាស្ត្រ»។ ចាប់ពីឆ្នាំ ២០១៤ នៅពេលដែលក្រុមភេរវជនដែស្ហឬក្រុមរដ្ឋឥស្លាមលេចរូបរាងឡើងដោយដណ្តើមកាន់កាប់ទឹកដីយ៉ាងច្រើននៅស៊ីរីនិងអ៊ីរ៉ាក់។ នៅក្រុង Mosul កុមារតូចៗក្លាយជាគោលដៅ និងត្រូវបានក្រុមភេរវជនកាប់សម្លាប់ដើម្បីដាក់ទណ្ឌកម្មនិងគំរាមក្រុមគ្រួសារពួកគេ កុំឲ្យរត់ចេញពីតំបន់ខាងលើនេះ។ Tragic. Children in #Iraq trapped in endless cycle of violence and poverty says @UNICEFiraq https://t.co/FM4iVlHq70 #ChildrenUnderAttack pic.twitter.com/UIV14uXvSK UNICEF (@UNICEF) June 22, 2017 របាយការណ៍អង្គការ UNICEF បានបង្ហាញថា ចាប់ពីឆ្នាំ ២០១៤ មកនោះកុមារតូចចំនួន ១០៧៥នាក់ត្រូវបានគេសម្លាប់ ហើយក្នុងចំណោមនោះមាន ១៥៧ នាក់ទើបតែស្លាប់ក្នុងរយៈពេលប្រាំមួយខែដើមឆ្នាំ ២០១៧នេះ។ ចំណែកកុមារ ១១៣០នាក់រងរបួស ហើយ៤៦៥០នាក់ផ្សេងទៀតបែកបាក់ព្រាត់ប្រាសពីក្រុមគ្រួសារដែរ។ តាមពិតទៅ អ៊ីរ៉ាក់ឆ្លងកាត់សង្គ្រាម អស្ថិរភាព និងបញ្ហាហិង្សាប្រដាប់អាវុធអស់រាប់ទស្សវត្សរ៍មកហើយ ប៉ុន្តែក្នុងរយៈពេលបីឆ្នាំចុងក្រោយនេះជម្លោះប្រដាប់អាវុធរីកដុះដាល់និងកាន់តែព្រៃផ្សៃខ្លាំង។ ប្រជាជនប្រហែល បីលាននាក់ត្រូវបាត់បង់ជម្រក ហើយពាក់កណ្តាលនៃពួកគេគឺជាកុមារផង។ ស្ទើរតែពាសពេញផ្ទៃប្រទេសបានប្រែក្លាយទៅតំបន់មានជម្លោះប្រដាប់អាវុធ ហើយរាល់ហេដ្ឋារចនាសម្ព័ន្ធសម្រាប់ប្រជាជនប្រើប្រាស់រងការខូចខាត និងត្រូវបំផ្លិចបំផ្លាញស្ទើរទាំងស្រុងផង។ អ្វីដែលគួរឲ្យសោកស្តាយពាក់កណ្តាលនៃសាលារៀននៅអ៊ីរ៉ាក់ចាំបាច់ត្រូវការការជួសជុលនិងសាងសង់ឡើងវិញផង៕	អង្គការមូលនិធិកុមារនៃអង្គការសហប្រជាតិ (UNICEF) កុមារអ៊ីរ៉ាក់យ៉ាងហោចណាស់ប្រាំលាននាក់ត្រូវការជំនួយមនុស្សធម៌សង្គ្រោះបន្ទាន់ ដោយសារការអូសបន្លាយនៃសង្គ្រាមនិងហិង្សាបង្ហូរឈាមបង្កឡើងដោយក្រុមភេរវជនដែស្ហ (Daesh) ។ ចាប់ពីឆ្នាំ ២០១៤ មក អំពើហិង្សាប្រដាប់អាវុធនេះបានឆក់យកជីវិតកុមារអ៊ីរ៉ាក់អស់ជាងមួយនាក់រួចទៅហើយ។
អ្នកអាចទិញផ្ទះថ្មី ឡានថ្មី សម្លៀកបំពាក់ថ្មីៗ អាហារឆ្ងាញ់ៗដែលអ្នកចូលចិត្ត និងសាលារៀនល្អៗសម្រាប់កូនជាទីស្រលាញ់របស់អ្នកផងដែរ។ ជីវិតពោរពេញដោយសំណាង អ្នកអាចស្វែងរកសំណាងរបស់អ្នកក្នុង កម្មវិធី ឈ្នះលុយសុទ្ធ 10,000 ដុល្លារ រៀងរាល់ថ្ងៃពី សែលកាត។ អ្នកឈ្នះបន្ទាប់អាចជាអ្នក! តោះ នៅចាំអីទៀត!!! ផ្ញើសារ ឬតេទៅលេខ 8888 រួច៖ - ចុចលេខ 1 ដើម្បីចូលរួមលេងរាល់ថ្ងៃ - ចុចលេខ 2 ដើម្បីចូលរួមលេងថ្ងៃនេះ។ តោះ! ចាប់យកសំណាងរបស់អ្នកឥឡូវនេះ! តាមដានការចាប់រង្វាន់ ផ្សាយផ្ទាល់លើកញ្ចក់ទូរទស្សន៍ CTN និងហ្វេសប៊ុក CTN TV វេលាម៉ោង ៧ យប់ ជារៀងរាល់ថ្ងៃ។ មានការចាក់ផ្សាយឡើងវិញនៅលើ YouTube Channel របស់ Cellcard៕ (អត្ថបទពាណិជ្ជកម្ម)	ក្តីសុបិនកាន់តែធំ ឈ្នះកាន់តែច្រើន! អ្នកឈ្នះបន្ទាប់អាចជាអ្នក ជាមួយរង្វាន់លុយសុទ្ធ 70,000 ដុល្លារ នៅថ្ងៃអង្គារ ទី២០ ខែមេសា ឆ្នាំ២០២១នេះ។
មិនមែនថ្ងៃទី២៨ ខែកុម្ភៈឡើយ ដែលលោក ជេម ម៉ាធីស ត្រូវចាកចេញពីតំណែងរដ្ឋមន្ត្រីការពារជាតិ។ ប្រធានាធិបតី ដូណាល់ ត្រាំ បានសម្រេចចិត្តផ្លាស់ប្ដូរតំណែងរដ្ឋមន្ត្រីការពារជាតិនៅដើមឆ្នាំ២០១៩ តែម្ដង ដោយលោក Patrick Shanahan នឹងជំនួសតំណែងលោក ម៉ាធីស ។ ការតែងតាំងមន្ត្រីជាន់ខ្ពស់ថ្មីប្រចាំមន្ទីរបញ្ចកោណតាមបែបប្រញាប់ប្រញាល់បែបនេះ ក៏ព្រោះតែលោក ត្រាំ មិនពេញចិត្តនឹងព័ត៌មានផ្ដោតលើលោក ម៉ាធីស ខ្លាំងពេក។ តាមរយៈពេលបណ្ដាញសង្គម Twitter លោក ត្រាំ ប្រកាសថា លោក Shanahan ដែលកំពុងកាន់តំណែងរដ្ឋលេខាធិការក្រសួងការពារជាតិ នឹងកាន់តំណែងរដ្ឋមន្ត្រីស្ដីទីការពារជាតិចាប់ពីថ្ងៃទី១ ខែមករា ឆ្នាំ២០១៩ តទៅ។ លោក ត្រាំ បានសរសើរលោក Shanahan ជាមនុស្សមានសមត្ថភាព និងមានគុណសម្បត្តិយ៉ាងច្រើនពេលកាន់តំណែងជារដ្ឋលេខាធិការ និងពេលធ្វើការនៅ Boeing ហើយលោករំពឹងថា រដ្ឋមន្ត្រីស្ដីទីការពារជាតិ នឹងធ្វើការបានល្អមិនខាន។ តាមពិតទៅ លោក ម៉ាធីស ដែលបានប្រកាសលាលែងពីតំណែងកាលពីថ្ងៃទី២០ ខែធ្នូ ត្រូវចាកចេញនៅដំណាច់ខែកុម្ភៈឯណោះទេ ប៉ុន្តែព័ត៌មានស្ដីពីការចាកចេញរបស់លោក ធ្វើឲ្យលោក ត្រាំ សង្កៀរត្រចៀកខ្លាំង។ ទោះបានសរសើរពីដំបូងក្ដី លោក ត្រាំ បែរជារិះគន់លោក ម៉ាធីស តាម Twitter ដោយអះអាងថា ឧត្តមសេនីយ៍ចូលនិវត្តន៍រូបនេះ ត្រូវបានលោក បារ៉ាក់ អូបាម៉ា បញ្ចប់តំណែង ហើយលោកជាអ្នកផ្ដល់ឱកាសលើកទី២ ឲ្យអតីតមេទ័ពរូបនេះ។ មានមូលហេតុចម្បងដែលនាំឲ្យមានការសម្រេចចិត្តចាកចេញរបស់លោក ម៉ាធីស ។ ការបញ្ជូនទ័ពទៅព្រំដែនម៉ិកស៊ិក, ការបង្កើតកងទ័ពអវកាស ក៏ដូចជាការគំរាមកំហែងសម្ព័ន្ធមិត្តខ្លួនសុទ្ធតែជារឿងដែលអតីតមេទ័ពម៉ារីនជំទាស់ជាមួយចៅហ្វាយនាយរបស់ខ្លួន។ ចុងក្រោយនេះ ការបញ្ជាឲ្យដកទ័ពថ្មើរជើងបន្ទាន់ពីស៊ីរី ក៏ជាការសម្រេចិត្តមួយដែលលោក ម៉ាធីស កាន់តែមិនពេញចិត្តទៀត។ ដូច្នេះជម្រើសចុងក្រោយ គឺមានតែដើរចេញ។ ការចាកចេញរបស់លោក ម៉ាធីស ជារឿងគួរឲ្យសោកស្ដាយមួយ។ មេទ័ពមានរហស្សនាម Mad Dog រូបនេះ ត្រូវបានគេចាត់ទុកជាមនុស្សនឹងធឹងជាងគេនៅក្នុងចំណោមសមាជិកនៃគណៈរដ្ឋមន្ត្រីដ៏រញ៉េរញ៉ៃរបស់លោក ត្រាំ។ មានការបារម្ភថា ការចាកចេញនេះធ្វើឲ្យប៉ះពាល់កាន់តែខ្លាំងលើគោលនយោបាយ និងយុទ្ធសាស្ត្រសន្តិសុខជាតិអាមេរិកផង ហើយរដ្ឋាភិបាលអាមេរិកនឹងមានតែមនុស្សយល់ស្របលោក ត្រាំ គ្មាននរណាហ៊ានចេញមុខជំទាស់ឡើយ៕	ប្រធានាធិបតី ដូណាល់ ត្រាំ បានសម្រេចចិត្តឲ្យលោក ជេម ម៉ាធីស លាលែងពីតំណែងរដ្ឋមន្ត្រីការពារជាតិនៅដើមខែមករា ឆ្នាំ២០១៩ ខាងមុខ ដោយមិនចាំបាច់រង់ចាំដល់ដំណាច់ខែកុម្ភៈឡើយ។ លោក ម៉ាធីស បានប្រកាសលាលែងពីតំណែងប្រមុខមន្ទីរបញ្ចកោណកាលពីសប្ដាហ៍មុន ព្រោះមានជំហរមិនស្របគ្នាជាមួយលោក ត្រាំ ។ ការលាលែងនេះ បានគ្របដណ្ដប់ពេញប្រព័ន្ធផ្សព្វផ្សាយអាមេរិក ដែលនេះធ្វើឲ្យលោក ត្រាំ មិនសប្បាយចិត្ត ហើយក៏ពន្លឿនពេលការផ្ទេរតំណែងតែម្ដង។
សូដ្យូម គឺជាសារធាតុរ៉ែចាំបាច់សម្រាប់មុខងារសាច់ដុំ និងសរសៃប្រសាទល្អបំផុត។ រួមគ្នាជាមួយក្លរីត វាក៏ជួយឱ្យរាងកាយរបស់អ្នករក្សាតុល្យភាពទឹក និងសារធាតុរ៉ែបានត្រឹមត្រូវ។ ទោះបីជាវាមានមុខងារចាំបាច់ក៏ដោយការទទួលទានអំបិលច្រើនពេក អាចមានឥទ្ធិពលមិនល្អទាំងក្នុងរយៈពេលខ្លី និងរយៈពេលវែង។ អត្ថបទនេះ ពិភាក្សាពីអ្វីដែលកើតឡើងនៅក្នុងខ្លួនរបស់អ្នក ប្រសិនបើអ្នកញ៉ាំអំបិលច្រើនពេកក្នុងអាហារតែមួយពេល ឬមួយថ្ងៃ ហើយប្រៀបធៀបវាទៅនឹងផលប៉ះពាល់រយៈពេលវែងនៃរបបអាហារ ដែលមានជាតិប្រៃ។ .ផលប៉ះពាល់រយៈពេលខ្លីនៃការបរិភោគអំបិលច្រើនពេក ការទទួលទានអំបិលច្រើនក្នុងរយៈពេលខ្លី អាចបណ្តាលឱ្យមានការស្ទះទឹកក្នុងរាងកាយ ការកើនឡើងសម្ពាធឈាមបណ្តោះអាសន្ន ការស្រេកទឹកហួសហេតុ ហើយក្នុងករណីធ្ងន់ធ្ងរ គឺអាចមានជម្ងឺលើសឈាម។ ទោះយ៉ាងណាក៏ដោយមនុស្សមួយចំនួនអាចមានផលប៉ះពាល់តិចតួច។ .ផលប៉ះពាល់រយៈពេលវែងនៃការបរិភោគអំបិលច្រើនពេក ការបរិភោគអំបិលច្រើនពេកក្នុងរយៈពេលវែង អាចបង្កើនសម្ពាធឈាមរបស់អ្នក និងបង្កើនហានិភ័យនៃជំងឺមហារីកក្រពះ។ វាក៏អាចបង្កើនហានិភ័យនៃជំងឺបេះដូង និងការស្លាប់មុនអាយុផងដែរ ទោះបីជាមានការស្រាវជ្រាវបន្ថែមចាំបាច់ដើម្បីបញ្ជាក់ពីបញ្ហានេះក៏ដោយ។ .អ្វីដែលត្រូវធ្វើប្រសិនបើអ្នកញ៉ាំអំបិលច្រើន អ្នកអាចទូទាត់សងខ្លះ សម្រាប់អាហារដែលមានជាតិប្រៃដោយផឹកទឹកគ្រប់គ្រាន់ បរិភោគអាហារដែលមានជាតិប៉ូតាស្យូម និងកាត់បន្ថយបរិមាណអំបិល ដែលអ្នកទទួលទាននៅអាហារផ្សេងទៀត៕ ត្រួតពិនិត្យដោយ www.health.com.kh	អំបិលត្រូវបានបង្កើតឡើងប្រហែល ៤០% នៃសូដ្យូម និង ៦០ ភាគរយ នៃក្លរីដ។ ជាទូទៅវាត្រូវបានគេប្រើ ដើម្បីបន្ថែមរសជាតិនៅក្នុងអាហារ។
ថ្លែងក្នុងកិច្ចប្រជុំផ្សព្វផ្សាយការងារកំណែទម្រង់វិមជ្ឈការ និងវិសហមជ្ឈការ និងការងារគណនេយ្យភាពសង្គម នៅព្រឹកថ្ងៃទី៨ ធ្នូ លោក ចាន់ សុធា បានបញ្ជាក់ថា កម្មវិធីកំណែទម្រង់ការអភិវឌ្ឍតាមបែបប្រជាធិបតេយ្យនៅថ្នាក់ក្រោមជាតិ ក្នុងដំណាក់កាលនៃការពង្រីកនេះ មានវិសាលភាពកាន់តែទូលំទូលាយពាក់ព័ន្ធគ្រប់ក្រសួង ស្ថាប័នទាំងនៅថ្នាក់ជាតិ និងថ្នាក់ក្រោមជាតិ និងមានលក្ខណៈសាំញ៉ាំស្មុគស្មាញ ដែលទាមទារឱ្យរាជរដ្ឋាភិបាល ប្រើប្រាស់រយៈពេលវែងបន្តទៀត ដើម្បីសម្រេចបាននូវផែនការ និងចក្ខុវិស័យ។ ខណៈដែលសមិទ្ធផលធំៗលេចចេញជារូបរាងនោះ បញ្ហាប្រឈមនៅក្នុងការអនុវត្តកម្មវិធីកំណែទម្រង់វិមជ្ឈការ និងវិសហមជ្ឈការនេះ កើតមានច្រើន ដែលត្រូវបន្តដោះស្រាយផងដែរ។ បញ្ហាប្រឈមទាំងនោះ រួមមាន៖ ទី១ រចនាសម្ព័ន្ធគ្រប់គ្រងរដ្ឋបាលថ្នាក់ក្រោមជាតិមិនទាន់សមស្របទាំងស្រុងទៅនឹងចរិតលក្ខណៈផ្សេងៗគ្នានៃរដ្ឋបាលថ្នាក់ក្រោមជាតិនីមួយៗ។ ទី២ ក្រុមប្រឹក្សាថ្នាក់ក្រោមជាតិមួយចំនួនពុំទាន់បំពេញតួនាទីជាតំណាងប្រជាពលរដ្ឋក្នុងការឆ្លើយតបទៅនឹងតម្រូវការនានារបស់ប្រជាពលរដ្ឋ។ ទី៣ ការបែងចែកសិទ្ធិ អំណាច និងការទទួលខុសត្រូវរវាងថ្នាក់ជាតិ និងរដ្ឋបាលថ្នាក់ក្រោមជាតិ និងរវាងថ្នាក់ក្រោមជាតិ និងថ្នាក់ក្រោមជាតិនៅមានភាពមិនទាន់ច្បាស់លាស់ ។ ទី៤ ការប្រើប្រាស់នូវប្រព័ន្ធបច្ចេកវិទ្យាព័ត៌មានវិទ្យាក្នុងការបំពេញការងារនៅមានកម្រិត ជាពិសេសរដ្ឋបាលទីប្រជុំជនដែលកំពុងមានការអភិវឌ្ឍ និងតម្រូវការសេវាច្រើនឡើងៗ។ ទី៥ ការផ្ទេរបុគ្គលិក ធនធានហិរញ្ញវត្ថុ និងទ្រព្យសម្បត្តិ ពុំទាន់មានលក្ខណៈសមស្របតាមចំនួននិងទំហំមុខងារដែលបានផ្ទេរ ព្រមទាំងពុំទាន់មានដំណើរការដោយរលូននៅឡើយ។ ទី៦ សមត្ថភាពបុគ្គលិកនៅមានកម្រិតនៅឡើយ និងចុងក្រោយ ការចូលរួមចំណែកពីបណ្តាអ្នកសារព័ត៌មានក្នុងការបង្កើនការផ្សព្វផ្សាយអំពីកិច្ចដំណើរការកំណែទម្រង់ការអភិវឌ្ឍតាមបែបប្រជាធិបតេយ្យនៅថ្នាក់ក្រោមជាតិ នៅពុំទាន់បានទូលំទូលាយនៅឡើយ។ នេះបើតាមលោក ចាន់ សុធា។ ដ្បិតជួបបញ្ហាប្រឈម ប៉ុន្តែកម្មវិធីកំណែទម្រង់វិមជ្ឈការ និងវិសហមជ្ឈការនេះ បានធ្វើដំណើរឆ្ពោះទៅមុខជាបន្តបន្ទាប់ ឱ្យកត់សម្គាល់ដែរ។ ផ្អែកលើសមិទ្ធផលនៃការអនុវត្តកំណែទម្រង់នេះ ជិត២ទសវត្សរ៍កន្លងមក លោក ចាន់ សុធា បកស្រាយថា កំណែទម្រង់នេះ បានរួមចំណែកយ៉ាងសំខាន់ ក្នុងការលើកកម្ពស់អភិបាលកិច្ចល្អ ការផ្តល់សេវាសាធារណៈ និងការអភិវឌ្ឍសេដ្ឋកិច្ចមូលដ្ឋាន ឆ្លើយតបទៅនឹងតម្រូវការចាំបាច់ និងដោះស្រាយបាននូវបញ្ហាប្រឈមជាអាទិភាពនានានៅតាមមូលដ្ឋាន ។ ជាពិសេសលើកស្ទួយជីវភាពរស់នៅ និងកាត់បន្ថយភាពក្រីក្ររបស់ប្រជាពលរដ្ឋ ប្រកបដោយប្រសិទ្ធភាព បរិយាប័ន្ន និងសមធម៌សង្គម។ អនុរដ្ឋលេខាធិការដ្ឋាន គ.ជ.អ.ប រូបនេះ បានសង្កត់ធ្ងន់ថា «ទោះបីកំណែទម្រង់នេះ មានការវិវឌ្ឍទៅមុខជាលំដាប់ ស្របតាមដំណាក់កាលនីមួយៗ ដូចបានកំណត់នៅក្នុងកម្មវិធីជាតិ រួមជាមួយនឹងការបង្កើតបាននូវសមិទ្ធផលជាច្រើនគួរឱ្យកត់សម្គាល់ក៏ដោយ ក៏បច្ចុប្បន្ន កំណែទម្រង់នេះបាន និងកំពុងឈានចូលដល់ដំណាក់កាលកាន់តែស៊ីជម្រៅ និងកាន់តែសាំញាំទាំងក្នុងកិច្ចការនយោបាយ និងផ្នែកបច្ចេកទេស»។ ដោយមើលឃើញពីចំណុចទាំងនេះ ក្រុមការងារលេខាធិការដ្ឋានគ.ជ.អ.ប ទាមទារឱ្យមានកិច្ចសហការ ការចូលរួម និងការគាំទ្របន្ថែមទៀត ក្នុងការអនុវត្តកិច្ចដំណើរការកំណែទម្រង់ក្នុងកម្មវិធីជាតិ ដំណាក់កាលទី២ ដើម្បីធានាឱ្យប្រព័ន្ធគ្រប់គ្រងនៅរដ្ឋបាលថ្នាក់ក្រោមជាតិ កាន់តែមានប្រសិទ្ធភាព និងកាន់តែមានគណនេយ្យភាពក្នុងការផ្តល់សេវាសាធារណៈ និងការអភិវឌ្ឍសេដ្ឋកិច្ចមូលដ្ឋាន ។ រដ្ឋាភិបាល បានដាក់ចេញផែនការកំណែទម្រង់ដំណាក់ទី២ រយៈពេល១០ឆ្នាំ ពោលគឺពីឆ្នាំ ២០២១ ដល់ ២០៣០។ គួរបញ្ជាក់ថា កំណែទម្រង់វិមជ្ឈការ និងវិសហមជ្ឈការជាកំណែទម្រង់ផ្នែកអភិបាលកិច្ចដ៏មានសារសំខាន់របស់រាជរដ្ឋាភិបាល ដែលបានអនុវត្តចាប់តាំងពីឆ្នាំ២០០១មក និងបានបង្កើតសមិទ្ធផលជាច្រើនពាក់ព័ន្ធនឹងការកែសម្រួលឡើងវិញនូវរចនាសម្ព័ន្ធ ប្រព័ន្ធគ្រប់គ្រង និងនីតិវិធីបំពេញការងាររបស់រដ្ឋបាលថ្នាក់ក្រោមជាតិ ដោយឈរលើគោលការណ៍នៃរដ្ឋបាលឯកភាព និងការអភិវឌ្ឍតាមបែបប្រជាធិបតេយ្យ។ កំណែទម្រង់វិមជ្ឈការ និងវិសហមជ្ឈការត្រូវបានផ្តួចផ្តើម រៀបចំ ដឹកនាំ គ្រប់គ្រងដោយរាជរដ្ឋាភិបាល ផ្អែកតាមបរិបទផ្នែកនយោបាយ សេដ្ឋកិច្ច សង្គមកិច្ច និងវប្បធម៌របស់កម្ពុជា។ កម្មវិធីកំណែទម្រង់នេះត្រូវបានរៀបចំ និងអនុវត្តតាមដំណាក់កាលៗ ដោយមានការចូលរួមពីក្រសួង ស្ថាប័ន រដ្ឋបាលថ្នាក់ក្រោមជាតិ ដៃគូអភិវឌ្ឍន៍ អង្គការសង្គមស៊ីវិល ផ្នែកឯកជន និងអ្នកពាក់ព័ន្ធនានា៕	ជិត២ទសវត្សរ៍មកនេះ ដំណើរការកំណែទម្រង់វិមជ្ឈការ និងវិសហមជ្ឈការ ឆ្ពោះទៅមុខជាបន្តបន្ទាប់ ក៏ឱ្យកត់សម្គាល់ បើទោះជាមានបញ្ហាប្រឈមច្រើនក្តី។ នេះបើតាមលោក ចាន់ សុធា អនុរដ្ឋលេខាធិការ និងជាអនុប្រធានលេខាធិការដ្ឋាន នៃគណៈកម្មាធិការជាតិសម្រាប់ការអភិវឌ្ឍតាមបែបប្រជាធិបតេយ្យនៅថ្នាក់ក្រោមជាតិ (គ.ជ.អ.ប) នៃក្រសួងមហាផ្ទៃ ។
នៅមុនគ្រិស្តសករាជ៦២៤ឆ្នាំ ព្រះសម្មាសម្ពុទ្ធ ទ្រង់ប្រសូតឡើងក្នុងលោក។ ព្រះអង្គ ទ្រង់ចាប់បដិសន្ធិក្នុងផ្ទៃនៃព្រះនាងសិរិមហាមាយា ជាព្រះអគ្គមហេសីនៃព្រះបាទសុទ្ធោទនៈ ដែលគ្រងរាជ្យនៅនគរកបិលវត្ថុ ក្នុងប្រទេសឥណ្ឌា។ ថ្វីដ្បិតបដិសន្ធិក្នុងត្រកូលក្សត្រមែន តែព្រះអង្គ ទ្រង់មិនប្រសូតក្នុងព្រះរាជវាំងនោះទេ គឺព្រះអង្គ ទ្រង់ប្រសូតនៅក្រោមដើមសាលព្រឹក្ស។ លុះដល់ព្រះជន្ម២៩ព្រះវស្សា ព្រះអង្គ ក៏លួចចេញទៅសាងព្រះផ្នួស។ ក្រោយសាងព្រះផ្នួស បាន៦ព្រះវស្សា ព្រះអង្គ ទ្រង់ត្រាស់ជាព្រះពុទ្ធ នៅក្រោមដើមឈើមួយប្រភេទ ដែលហៅថា ដើមពោធិព្រឹក្ស។ បន្ទាប់ពីត្រាស់ដឹងអស់រយៈពេល៤៥ព្រះវស្សា ព្រះអង្គ ក៏ឈានដល់ព្រះជន្ម៨០ព្រះវស្សា ហើយក៏បរិនិព្វាន (រលត់សង្ខារ) នៅក្រោមដើមសាលព្រឹក្ស។ ដោយសារតែដើមសាលព្រឹក្សនិងដើមពោធិព្រឹក្ស ជាប់ពាក់ព័ន្ធនឹងជីវិតព្រះពុទ្ធ ទើបប្រជាពលរដ្ឋខ្មែរ មានជំនឿនិងគោរពចំពោះដើមឈើទាំងពីរនេះ ជាពិសេសដើមពោធិព្រឹក្ស។ ប្រជាពលរដ្ឋខ្មែរទូទៅ មិនសូវហ៊ានកាប់ឬកាច់មែកឈើទាំងពីរប្រភេទនេះផ្តេសផ្តាសនោះទេ។ បើទោះបីជាប្រជាពលរដ្ឋខ្មែរ មានជំនឿលើដើមសាលព្រឹក្សនិងដើមពោធិព្រឹក្សក៏ពិតមែន តែដើមឈើទាំងពីរប្រភេទនេះ មិនសូវមានដាំដុះកុះករច្រើនកន្លែងដូចដើមឈើដទៃឡើយ។ មានមូលហេតុមួយចំនួន ដែលដើមឈើទាំងពីរនេះ មិនសូវមានដាំដេរដាស់ដូចដើមឈើដទៃ៖ ទី១. កាលពីបុរាណសម័យ ដើមឈើទាំងពីរនេះ មានដើមកំណើត នៅឯប្រទេសឥណ្ឌា មិនមានក្នុងប្រទេសកម្ពុជាទេ។ លុះសម័យក្រោយៗមក ទើបដើមឈើទាំងពីរនេះ ត្រូវបាននាំមកកម្ពុជា។ ទី២. ដើមឈើទាំងពីរនេះ ច្រើនតែដាំក្នុងវត្តអារាម មិនសូវដាំពោរពាសតាមកន្លែងផ្សេងៗនោះទេ ព្រោះប្រជាពលរដ្ឋខ្មែរ មានជំនឿថា ដើមឈើនេះ ទាល់តែដាំក្នុងវត្ត ទើបពូកែសក្តិសិទ្ធិ។ ផ្កាដើមរាំងប្រសូត អាចយកធ្វើថ្នាំសម្រាប់ស្ត្រីកូនខ្ចីដ៏មានប្រសិទ្ធភាព។ ចំណែក ដើមពោធិព្រឹក្ស នាំឲ្យមានបារមីកាន់ ព្រោះមានពពួកទេវតាទាំងឡាយស្នាក់អាស្រ័យ។ ប្រសិនបើដាំនៅក្រៅទីវត្តអារាម ផ្ការាំងប្រសូតនេះ មិនសូវពូកែសក្ដិសិទ្ធិឡើយ ហើយដើមពោធិព្រឹក្ស អាចមានព្រាយបិសាចស្នាក់អាស្រ័យ ដែលជាហេតុនាំឲ្យកើតមានរឿងអពមង្គលដល់អ្នកស្រុកទៀតផង។ ទី៣. មិនថានៅកម្ពុជានោះទេ សូម្បីតែនៅប្រទេសឥណ្ឌា និងប្រទេសនានានៅអាស៊ីអាគ្នេយ៍ ក៏គេ និយមដាំតែក្នុងវត្តអារាមដែរ ព្រោះដើមឈើទាំងពីរនេះ ទាក់ទងនឹងពុទ្ធសាសនា។ ដើមពោធិព្រឹក្ស គឺជាវត្ថុមួយ ក្នុងចំណោមវត្ថុទាំងប្រាំ ដែលតំណាងឲ្យព្រះពុទ្ធសាសនា។ វត្ថុទាំងបួនទៀត គឺ ព្រះពុទ្ធប្បដិមា ព្រះចេតិយ ព្រះធម៌ និង ព្រះសារីរិកធាតុ។ មូលហេតុទាំងនេះហើយ បានជាដើមឈើទាំងពីរប្រភេទ មិនសូវឃើញមាននៅតាមទីដទៃដូចដើមឈើផ្សេងៗ។ សូម្បីតែក្នុងព្រៃ ក៏មិនសូវមានដើមឈើនេះដែរ ជាពិសេសនៅកម្ពុជា តែម្តង៕	ភ្នំពេញ៖ ដើមឈើពីរប្រភេទ គឺដើមសាលព្រឹក្សនិងដើមពោធិព្រឹក្ស ជាប់ពាក់ព័ន្ធនឹងជីវិតរបស់ព្រះសម្មាសម្ពុទ្ធ។ ព្រះពុទ្ធ ទ្រង់ប្រសូតនិងទ្រង់បរិនិព្វាន នៅក្រោមដើមសាលព្រឹក្ស ដែលប្រជាពលរដ្ឋខ្មែរ ទម្លាប់ហៅថា ដើមរាំងប្រសូត ហើយទ្រង់ត្រាស់ដឹង នៅក្រោមដើមពោធិព្រឹក្ស។
ប៉ុន្តែកុំបារម្ភ! ថ្ងៃនេះយើង នឹងបង្ហាញឱ្យដឹងពីរូបមន្តបែបធម្មជាតិងាយៗ ដោះស្រាយបញ្ហាភ្នែកស្ងួតបានយ៉ាងឆាប់រហ័ស ៖ ១. ត្រសក់ អ្វីដែលអ្នកត្រូវធ្វើ គឺគ្រាន់តែហាន់ត្រសក់ជាបន្ទះ ឬចំណិតៗ ហើយដាក់បិតលើភ្នែកជាការស្រេច។ អនុវត្តឲ្យបានយ៉ាងហោចណាស់ពី ២ ទៅ ៣ ដងក្នុងមួយថ្ងៃ។ ២. បន្ថែមអាស៊ីតខ្លាញ់ក្នុងរបបអាហារប្រចាំថ្ងៃ ការបន្ថែមអាស៊ីតខ្លាញ់អូមេហ្គា ៣ និង អូមេហ្គា ៦ ទៅក្នុងរបបអាហារ គឺអាចជួយសម្រាល ក៏ដូចជាព្យាបាលអាការៈនៃជំងឺភ្នែកស្ងួតបានប្រកបដោយប្រសិទ្ធិភាពខ្ពស់។ អាស៊ីតខ្លាញ់ល្អទាំង ២ នេះមាននៅក្នុងអាហារដូចជា ត្រីសាលម៉ុន, ត្រីសាឌីន, គ្រាប់ធញ្ញជាតិ, ប្រេងបន្លែ និងមានជាលក្ខណៈថ្នាំគ្រាប់ផងដែរ។ ៣. ប្រេងអូលីវ អ្វីដែលអ្នកត្រូវធ្វើ គឺគ្រាន់តែបន្តក់ប្រេងអូលីវប៉ុន្មានដំណក់លើចុងម្រាមដៃ រួចឈ្លីម៉ាស្សាថ្នមៗលើត្របកភ្នែក និងអនុញ្ញាតឲ្យជាតិប្រេងជ្រាបចូលក្នុងស្បែកភ្នែកជាការស្រេច។ ៤. រក្សាសំណើមក្នុងរាងកាយ គ្រប់ផ្នែកទាំងអស់នៃរាងកាយ រួមទាំងភ្នែក គឺត្រូវការទឹក ដើម្បីរក្សាបាននូវសុខភាពល្អប្រសើរ។ ការទទួលទានទឹកបានគ្រប់គ្រាន់នឹងជួយរក្សាបាននូវជាតិសំណើមដល់គ្រប់ផ្នែកនៃរាងកាយ។ ចូរទទួលទានទឹកឲ្យបានយ៉ាងហោចណាស់ពី ៨ ទៅ ១០ កែវ ក្នុងមួយថ្ងៃ។ ប្រសិនបើអ្នកមិនចូលចិត្តទឹកធម្មតាទេនោះ អ្នកអាចទទួលទានភេសជ្ជៈដទៃទៀតដែលគ្មានជាតិកាហ្វេអ៊ីន ឬជាតិអាល់កុល។ ព្យាយាមទទួលទានអាហារមួយចំនួនដែលមានផ្ទុកទៅដោយជាតិទឹកដូចជា ឪឡឹក និងត្រសក់ ជាដើម។ វិធីមួយដើម្បីដឹងថាតើអ្នកខ្សោះជាតិទឹកក្នុងរាងកាយឬយ៉ាងណា ចូរពិនិត្យមើលទឹកនោមរបស់អ្នក។ ប្រសិនបើវាមានពណ៌លឿងស្រាល ឬគ្មានពណ៌ អ្នកទំនងជាទទួលបានជាតិទឹកគ្រប់គ្រាន់ហើយ។ ៥. កុំភ្លេចព្រិចភ្នែក ការសម្លឹងមើលកញ្ចក់កុំព្យូទ័រ, ទូរស័ព្ទ ឬទូរទស្សន៍ ជាញឹកញយកាត់បន្ថយចំនួននៃការព្រិចភ្នែករបស់អ្នក។ ដូច្នេះព្យាយាមឧស្សាហ៍ព្រិចភ្នែក នៅពេលអ្នកសម្លឹងមើលអេក្រង់ទាំងនោះ ដើម្បីជៀសវាងបញ្ហាស្ងួតភ្នែក។ ហើយកុំភ្លេចបន្ថយពន្លឺគ្រឿងអេឡិចត្រូនិកប្រភេទនេះត្រឹមកម្រិតស្រាលមួយផង និងកុំប្រឹងបើកភ្នែកខំសម្លឹងពេក វិធីនេះជួយកាត់បន្ថយការហៀរទឹកភ្នែក៕ ត្រួតពិនិត្យដោយ www.health.com.kh	ជំងឺភ្នែកស្ងួត គឺអាចកើតមានចំពោះមនុស្សគ្រប់វ័យ។ ជំងឺនេះកើតឡើងនៅពេលក្រពេញទឹកភ្នែកមិនបានធ្វើការផលិតទឹកភ្នែកគ្រប់គ្រាន់ ដើម្បីចិញ្ចឹមកញ្ចក់ភ្នែក។ ស្ថានភាពនេះអាចនាំឲ្យមានការឈឺចាប់, មិនស្រួលក្នុងភ្នែក, ភ្នែកឡើងក្រហម, ហើម, រលាកក្រហាយ និងស្ងួត។
សូមអញ្ជើញស្ដាប់ការរៀបរាប់របស់លោក ចាប វិបុល ម្ចាស់កសិដ្ឋាន «អេដែន ហៃដ្រូផូនិក» ពីរបៀបដាំបន្លែលើទឹក (ហៃដ្រូផូនិក) ដូចតទៅ៖ លោក ចាប វិបុល ម្ចាស់កសិដ្ឋាន«អេដែន ហៃដ្រូផូនិក» បានលើកទឹកចិត្តឲ្យប្រជាពលរដ្ឋ យកពេលទំនេរ មកដាំបន្លែលើទឹកនៅផ្ទះ ដែលមានរបៀបដាំងាយៗ ហើយវាអាចជួយកាត់បន្ថយការចំណាយទៀតផង។ មានជំនាញកសិកម្មបែបទំនើបពីអ៊ីស្រាអែល វិបុល អះអាងថា ដាំបន្លែលើទឹក ឬ ហៃដ្រូផូនិ មិនត្រឹមតែងាយស្រួល ហើយបានទិន្នផលខ្ពស់នោះទេ វាក៏ជាបន្លែដែលមានសុវត្ថិភាពផងដែរ។ ដំបូល ឬសំយ៉ាបផ្ទះ ឬទីធ្លាផ្សេងៗ ដែលមានពន្លឺព្រះអាទិត្យគ្រប់គ្រាន់ គឺជាទីតាំងអំណោយផល ដែលលោកអ្នកអាចដើម្បីដាំបន្លែលើទឹកបាន។ ក្រៅពីនេះ លោកអ្នកត្រូវមានឧបករណ៍មួយចំនួនដូចជា បំពង់ទុយោ ធុងទឹក ម៉ូទ័រ កន្ត្រង និងអេប៉ុង។ ប្រសិនបើគ្មានសម្ភារទាំងនេះ អ្នកអាចដាំនៅក្នុងដបទឹកសុទ្ធបាន។ កូនបន្លែដែលបណ្ដុះរួច រូបភាពពីលោក ចាប វិបុល បន្ទាប់មកលោកអ្នក ត្រូវយកគ្រាប់ពូជបន្លែដែលចង់ដាំ ដាក់ក្នុងចានស្នោរដែលមានក្រាលក្រដាសជូតមាត់រួចជាស្រេច រួចហើយបាញ់ទឹកលើគ្រាប់ពូជនោះ។ បន្ទាប់មក យកក្រដាសជូតមាត់ ឬកំណាត់ស្តើងមកគ្របពីលើ ហើយរក្សាទុកឲ្យល្អ កុំឲ្យសត្វល្អិតស៊ី ឬស្រមោចស៊ីគ្រាប់ពូជ។ លោកអ្នក អាចគ្របគ្រាប់ពូជនេះ រយៈពេល២៤ម៉ោង ឬ៣៦ម៉ោង ទៅតាមប្រភេទបន្លែ។ នៅពេលដែលគ្រាប់ពូជ ចាប់ផ្ដើមដុះ លោកអ្នកត្រូវយកគ្រាប់ពូជដាក់ក្នុងអេប៉ុង រួចយកទៅដាក់ក្នុងម្លប់ និងត្រូវបាញ់ចំហាយទឹក ១ថ្ងៃ ៣ដង រហូតបន្លែធំល្មមដែលអាចយកទៅដល់លើទុកយោ ឬដបទឹកសុទ្ធបាន។ លោក ចាប វិបុល ពន្យល់បន្ថែម៖ «សម្រាប់អេប៉ុងនេះ លោកអ្នកត្រូវច្របាច់ឲ្យសព្វជាមួយនឹងទឹក ដើម្បីឲ្យវាជោកទឹកបានល្អ។ បន្ទាប់ពីកូនបន្លែដែលបានដុះ និងដាក់ក្នុងម្លប់រយៈពេល៣ថ្ងៃ។ ចាប់ផ្ដើមដុះដើម និងចេញស្លឹក លោកអ្នកត្រូវយកកូនបន្លែនោះ ចេញក្រៅរយៈពេល១ថ្ងៃ ដើម្បីទទួលបានពន្លឺ។ ដំណាក់កាលបន្ទាប់ លោកអ្នក ត្រូវយកកូនបន្លែនេះ ទៅដាក់ត្រូវពន្លឺព្រះអាទិត្យ។ ក្រោយពេលកូនបន្លែ ចាប់ផ្ដើមលូតលាស់ លោកអ្នក ត្រូវយកវាទៅដាក់លើថ្នាល ដើម្បីឲ្យស៊ាំនឹងពន្លឺព្រះអាទិត្យ។ ក្នុងពេលដែលកូនបន្លែ មានអាយុពី១០ ទៅ១៥ថ្ងៃ លោកអ្នក អាចយកកូនបន្លែនេះ ដាក់ក្នុងបំពង់ទុយោ ឬដបទឹកសុទ្ធ និងត្រូវលាយជីអាបេ។ ចំពោះគ្រាប់ពូជប្រភេទស្ពៃ រយៈពេលលូតលាស់ គឺពី២០ទៅ៣០ថ្ងៃ នឹងអាចប្រមូលផលបាន»។ អត្ថបទទាក់ទង ក្រៅពីដាំបន្លែសុវត្ថិភាព លោក ចាប វិបុល ចង់ផ្ទេរចំណេះធ្វើកសិកម្មទំនើបដល់កសិករខ្មែរ ទាក់ទងនឹងការលាយជីអាបេ ក៏មានកម្រិតលាយទៅប្រភេទបន្លែផងដែរ។ សម្រាប់បន្លែស្ពៃគ្រប់ប្រភេទ ត្រូវលាយចំណុះ៦សេសេ ក្នុងទឹក១លីត្រ។ ខាត់ណាគ្រប់ប្រភេទ ត្រូវលាយចំណុះ ១២សេសេក្នុងទឹក១លីត្រ។ ចំណែកសាលាដគ្រប់ប្រភេទ ត្រូវលាយ ៣សសេ ក្នុងទឹក១លីត្រ។ បើតាមអ្នកជំនាញ លោកអ្នកក៏ត្រូវយកចិត្តទុកដាក់ចំពោះទឹក និងជី ផងដែរ អំឡុងដាំដុះ។ ហើយក៏ត្រូវមានមុង ឬសំណាញ់ ដើម្បីការពារកូនបន្លែ ពីសត្វល្អិតផងដែរ៕ គ្រាប់ពូជដាក់ក្នុងអេប៉ុង រូបភាពពីលោក ចាប វិបុល គ្រាប់ពូជដែលបណ្ដុះរួច រូបភាពពីលោក ចាប វិបុល រូបភាពពីលោក ចាប វិបុល៖	ភ្នំពេញ៖ ប្រជាពលរដ្ឋ ទំនងមានពេលទំនេរច្រើន ដោយសារការធ្វើការនៅផ្ទះ ឬការអនុវត្តគម្លាតសង្គមតាមរយៈដាក់ខ្លួនដោយឡែក។ ដើម្បីកុំឲ្យធុញថប់ តានតឹង លោកអ្នកអាចយកពេលវេលាទំនេរ មកសាកល្បងដាំបន្លែលើទឹក(ហៃដ្រូផូនិក)នៅផ្ទះ ដែលមានរបៀបដាំដ៏ងាយស្រួល ជាមួយលោក ចាប វិបុល ម្ចាស់កសិដ្ឋាន«អេដែន ហៃដ្រូផូនិក» នៅខេត្តកំពង់ឆ្នាំង។
Following a successful launch last December 6, with the opening of its Pandora and Bering stores in Aeon Sen Sok, Sandara maintains the momentum with the signing of a first partnership with DaraPay. The vision of Sandara is to develop the customer experience in all its existing and future shops by emphasizing quality customer service and to ease in-store customer interactions. Improving customer service is at the heart of Sandaras effort to bring international standards to Cambodian consumers. By adding DaraPays payment option in its Exchange Square shop, Sandara is easing the process of payment for its customer. This 100% digital and connected service will enable customers to fill up and pay for purchases through their mobile in just a few clicks. Through the DaraPay app, customers are able to handle many financial transactions through their smartphone, reducing the need to carry and accept cash. For Brand Manager John Lim: Cashless payment options are a great way to improve our customer service. For us, collaborating with DaraPay will give us a stronger position in the affordable-luxury market and will offer customers more options. We are delighted to collaborate with DaraPay and are looking forward to a long-lasting partnership. Mr. Phok Ratha, General Manager of DaraPay concludes: Mobile technology has transformed the way we live, work, travel, shop and stay connected. As a FinTech company, DaraPay constantly strives to provide innovative financial services that meet the changing need of our customers. In 2019, we will be offering more solutions to address the growing demand for convenience and access to financial services ensuring that DaraPay stays at the cusp of innovation and offers superior customer experience. About Sandara With the objective to bring value added to the lifestyle and livelihood of the Cambodian population, Sandara develops a universe of opportunities and choices for its customers. Sandara builds strong relationships with its partners, suppliers and providers. Sandara has started to build a portfolio of international brands including Pandora and Bering Timepieces. Since start of operations in August 2018, Sandara has opened 5 stores in the Kingdom of Cambodia. The company now counts nearly 30 employees and aspire to become a leading retail and distribution group in Cambodia. About DaraPay DaraPay is a trademark of CANADIA-FULLERTON MOBILE MONEY PLC., a corporation duly established in 2016. DaraPay is a joint venture between Canadia Investment Holding (CIH) of Cambodia and Fullerton Financial Holdings (FHH) of Singapore, for the purpose of operating a mobile wallet and payments business in Cambodia. The vision and mission of DaraPay is to be the currency of choice for day-to-day payments and transactions and to revolutionizes day-to-day finances by providing a fast, secure and convenient payment ecosystem that creates value and gives peace of mind.	17 December, 2018 Phnom Penh, Cambodia Sandara and DaraPay sign a partnership to offer convenient payment system to customers at Pandora Exchange Square store.
ក្រុមទាំងពីរបានពាក់អាវបង្ហាញពាក្យ«គ្មានសង្គ្រាម»ក្នុងការចូលរួមអំពាវនាវឱ្យបញ្ឈប់ការបាញ់គ្នាក្នុងប្រទេសអ៊ុយក្រែនពីសំណាក់កងទ័ពរុស្ស៊ី។ មិនត្រឹមតែប៉ុណ្ណោះក្រុមទាំងពីរក៏បានអញ្ជើញកីឡាករ Aykut Demir ឱ្យពាក់អាវយឺតនោះ តែត្រូវគេបដិសេធ។ ហេតុផលដែលកីឡាករវ័យ៣៣ឆ្នាំបានបដិសេធមិនព្រមពាក់អាវបែបនេះដោយសារខ្វះការយកចិត្តទុកដាក់នឹងការប្រងើយកន្តើយចំពោះបញ្ហាប្រជាជនដែលរស់នៅតំបន់មជ្ឈិមបូព៌ាក្នុងនោះក៏មានវិបត្តិសង្គ្រាមស៊ីវិលនៅប្រទេសយេម៉ែនផងដែរ។ «មនុស្សរាប់សែននាក់បានស្លាប់ជារៀងរាល់ថ្ងៃនៅតំបន់មជ្ឈិមបូព៌ា ខ្ញុំក៏មានអារម្មណ៍សោកស្តាយដូចគ្នា ហើយខ្ញុំចូលរួមរំលែក ការ ឈឺចាប់នេះចំពោះមនុស្សស្លូតត្រង់។ អ្នកបានព្រងើយកន្តើយអំពីរឿង ទាំងនេះ ហើយពេលនេះវាបានមកដល់អឺរ៉ុប ខ្ញុំមិនចូលចិត្តពាក់ អាវយឺតទាំងអស់នេះឡើយ ព្រោះវាមិនបានសំដៅទៅកាន់ប្រទេសនៅមជ្ឈិមបូព៌ាអស់ទាំងនោះ»។ នេះជាការលើកឡើងរបស់កីឡាករ Aykut Demir។ ក្រោយពេល Demir បានពន្យល់ពីហេតុផលដែលមិនព្រមពាក់អាវប្រឆាំងរឿងរុស្ស៊ីវាយប្រហារអ៊ុយក្រែនបែបនេះ ខ្សែការពាររូបនេះក៏ទទួលរងការរិះគន់យ៉ាងខ្លាំង។ យ៉ោងតាមរបាយការណ៍មួយពីសំណាក់អង្គការសហប្រជាជាតិ UN បានផ្សាយជាសាធារណនៅក្នុងខែវិច្ឆិកា ឆ្នាំ២០២១ មនុស្សជាង ៣៧៧,០០០ បានស្លាប់ដោយសារសង្គ្រាមត្រឹមឆ្នាំ ២០២១ និងមនុស្សរាប់លាននាក់បានផ្លាស់ប្តូរទីលំនៅ។ សង្គ្រាមប្រទេសស៊ីរីក៏កំពុងតែបន្ត តាមរបាយការណ៍របស់ BBC បានបង្ហាញ់ថាមនុស្សប្រមាណ ៣៨៧,១១៨នាក់ បាន ស្លាប់គិតត្រឹម ខែមីនាឆ្នាំ២០២១ ហើយប្រមាណ ២០៥,៣០០នាក់បានបាត់ខ្លួនដែលអាចសន្មតថាស្លាប់៕	ខ្សែការពារតួកគី Aykut Demir បដិសេធពាក់អាវដែលមានពាក្យ «គ្មានសង្គ្រាម» (No War) នាអំឡុងការប្រកួតកាលពី ថ្ងៃទី២៧ ខែកុម្ភៈដែលជាការប្រកួតលីគលំដាប់ទីពីររវាងក្រុម Erzurumspor ទល់ក្រុម Ankaragucu។
មានអ្នកឆ្លងកូវីដ-១៩ ចំនួន៦នាក់ទៀតហើយបានជាសះស្បើយ ខណៈមាន១ករណីបានលាប់ពីជំងឺនេះវិញ លើបុរសខ្មែរអាយុ ៤០ឆ្នាំ រស់នៅសង្កាត់ច្រាំងចំរេះ ខណ្ឌឫស្សីកែវ បន្ទាប់ពីគាត់បានជាសះស្បើយ១៥ថ្ងៃរួចមក។ បច្ចុប្បន្នបុរសរូបនេះ ត្រូវបានបញ្ជូនមកសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត។ នេះបើតាមសេចក្តីជូនំព័ត៌មានរបស់ក្រសួងសុខាភិបាល នៅថ្ងៃទី៩មេសានេះ។ ក្រសួងក៏បានបញ្ជាក់ពីការរកឃើញវិជ្ជមាន១ករណីទៀតដែរលើស្ត្រីជនជាតិចិន អាយុ៣១ឆ្នាំ ជាភ្ញៀវទេសចរ និងចង់រកស៊ីនៅកម្ពុជា។ ចំណែកអ្នកជាសះស្បើយទាំង៦នាក់ មានបុរសជនជាតិ បារាំង២នាក់ និងស្ត្រីបារាំង ៣នាក់ ដែលជាអ្នកទេសចរនៅខេត្តព្រះសីហនុ។ចំណែក ១នាក់ទៀត គឺស្ត្រីជនជាតិអង់គ្លេសអាយុ ៧៩ឆ្នាំ ជាអ្នកដំណើរនាវា Viking Cruise Journey សំចតនៅខេត្តកំពង់ចាម ដែលបានបញ្ជូនមកព្យាបាលនៅមន្ទីរពេទ្យនៅរាជធានីភ្នំពេញ។ គិតត្រឹមថ្ងៃទី៩ មេសា កម្ពុជាមានអ្នកឆ្លងCovid-19 សរុបចំនួន ១១៨នាក់ និងអ្នកជាសះស្បើយសរុប៦៨នាក់ ដែលរួមមានជនជាតិចិន១នាក់, អង់គ្លេស៤នាក់, ប៊ែលហ្សិក១នាក់ , បារាំង២៤នាក់, ម៉ាឡេស៊ី៧នាក់, និងខ្មែរចំនួន៣១នាក់៕	ក្រសួងសុខាភិបាលកម្ពុជា បានប្រកាសនៅថ្ងៃទី៩មេសាថា មានអ្នកជាសះស្បើយពីកូវីដ-១៩ ចំនួន៦នាក់បន្ថែមទៀតហើយ ខណៈរកឃើញករណីថ្មី១នាក់ និងករណីលាប់ជំងឺវិញ១នាក់។
ក្រុមកីឡាករជម្រើសជាតិតាមប្រភេទកីឡា ដែលទទួលបានគោលការណ៍ពីក្រសួងអប់រំ យុវជននិងកីឡា បានចាប់ផ្តើមប្រមូលផ្តុំហ្វឹកហាត់ថ្ងៃដំបូងរបស់ខ្លួនហើយនៅថ្ងៃទី២៦ ខែមេសា ឆ្នាំ២០១៩នេះ។ មជ្ឈមណ្ឌលហ្វឹកហ្វឺនកីឡានៃក្រសួងអប់រំ យុវជន និងកីឡា ដែលទទួលបន្ទុកលើបញ្ហានេះ បានចាត់មន្ត្រីខ្លួនឲ្យចុះទៅត្រួតពិនិត្យការហ្វឹកហាត់ និងស្រង់វត្តមានកីឡាករនិងគ្រូបង្វឹកសម្រាប់ការប្រមូលផ្តុំថ្ងៃដំបូងនេះផងដែរ។ លទ្ធផលដែលទទួលបានក្រោយចុះត្រួតពិនិត្យលើ៩ប្រភេទកីឡារួមមានចំបាប់ យូដូ កាយសម្ព័ន្ធ កីឡារាំ អត្តពលកម្មជនពិការ ល្បុក្កតោ តេក្វាន់ដូ គុនដាវ និងវាយកូនឃ្លីលើតុ ដែលប្រមូលផ្តុំហ្វឹកហាត់នៅពហុកីឡដ្ឋានជាតិ គឺមានកីឡាពីរប្រភេទមិនគោរពពេលវេលាហ្វឹកហាត់។ ក្នុងនោះកីឡាតេក្វាន់ដូមានកីឡាករមកហ្វឹកហាត់មិនគ្រប់គ្រាន់ និងអវត្តគ្រូបង្វឹក ខណៈកីឡាវាយកូនឃ្លីលើតុខ្វះកីឡាករម្នាក់។ នេះបើយោងតាមទំព័រហ្វេសប៊ុករបស់អគ្គនាយកដ្ឋានកីឡានៃក្រសួងអប់រំយុវជននិងកីឡា។ តែយ៉ាងណា អគ្គនាយកដ្ឋានកីឡាមិនបានបញ្ជាក់លម្អិតពីមូលហេតុ នៃការអវត្តមានរបស់កីឡាករ និងគ្រូបង្វឹកខាងលើនោះទេ។ ការប្រមូលផ្តុំហ្វឹកហាត់របស់ក្រុមកីឡាករជម្រើសជាតិឈុតធំមានរយៈពេល៧ខែ ពោលគឺចាប់ពីថ្ងៃទី២៦ ខែមេសា ដល់ថ្ងៃទី២៥ ខែវិច្ឆិកា ឆ្នាំ២០១៩ ខណៈក្រុមកីឡាករថ្នាលប្រមូលផ្តុំចាប់ពីថ្ងៃទី១ ខែឧសភា ដល់ថ្ងៃទី៣១ ខែធ្នូ ឆ្នាំ២០១៩។ ការប្រមូលទាំងពីរចែកចេញជា៣ដំណាក់កាលដូចគ្នា៕	មន្ត្រីមជ្ឈមណ្ឌលហ្វឹកហ្វឺនកីឡានៃក្រសួងអប់រំយុវជននិងកីឡានៅព្រឹកថ្ងៃទី២៦ ខែមេសា ឆ្នាំ២០១៩នេះ បានចុះត្រួតពិនិត្យការហ្វឹកហាត់ថ្ងៃដំបូងរបស់ក្រុមកីឡាករជម្រើសឈុតធំនៅពហុកីឡដ្ឋានជាតិ។ លទ្ធផលចុះត្រួតពិនិត្យលើ៩ប្រភេទកីឡាគេសង្កេតឃើញមានកីឡាពីរប្រភេទមានកីឡាករមកហ្វឹកហាត់មិនគ្រប់គ្រាន់ និងអវត្តមានគ្រូបង្វឹក។
មុនការចាប់ផ្តើមកិច្ចប្រជុំកំពូលអាស៊ានលើកទី៣៣ រដ្ឋមន្ត្រីការបរទេសសិង្ហបុរីលោក Vivian Balakrishnan នៅថ្ងៃ១១ វិច្ឆិកា បានថ្លែងអរគុណដល់មន្ត្រីពាក់ព័ន្ធរបស់រដ្ឋាភិបាលសិង្ហបុរី ដែលធ្វើឲ្យសិង្ហបុរី អាចសម្រេចបានជោគជ័យក្នុងការដឹកនាំអាស៊ាន លើសពីការរំពឹងទុក ក្នុងនាមជាប្រធានវិលជុំរបស់អាស៊ាន។ តាមការចុះផ្សាយរបស់ទូរទស្សន៍ Channel News Asia រដ្ឋមន្ត្រីរូបនេះបានលើកឡើងថា នៅដើមឆ្នាំ ដែលជាពេលសិង្ហបុរី ចាប់ផ្តើមអនុវត្តមុខងារជាប្រធានវិលជុំអាស៊ាន ពិភពលោកកំពុងប្រឈមនឹងសង្គ្រាមពាណិជ្ជកម្ម និងមានផលប៉ះពាល់លើសណ្តាប់ធ្នាប់ពិភពលោក ខណៈតំបន់ទាំងមូលប្រឈមនឹងបដិវត្តន៍ឌីជីថល។ លោកបន្ថែមថា អាស៊ានក៏ត្រូវរកមធ្យោបាយដើម្បីធានាពីការផ្លាស់ប្តូរការងារ និងសេដ្ឋកិច្ចនាពេលអនាគតផងដែរ។ ទោះបីពិភពលោក និងតំបន់ ស្ថិតនៅក្នុងស្ថានភាពមិនល្អបែបនេះក្តី លោកអះអាងថា អាស៊ាននៅតែអាចជម្នះបាន។ «យើង បានសម្រេចនូវកិច្ចការផ្លែផ្កាជាច្រើនទាំងអស់គ្នា ដែលនេះ បង្ហាញថា កាលណាអាស៊ាន បន្តកសាងទំនុកចិត្តយុទ្ធសាស្ត្រ , ការកសាងទំនុកចិត្តរួម និងបើកចិត្តទូលាយក្នុងការទំនាក់ទំនងគ្នា នោះអាស៊ានអាចធ្វើការងារជាច្រើនបានទាំងអស់គ្នា»។ នេះជាសម្តីរបស់លោករដ្ឋមន្ត្រី។ ជាសក្ខីកម្ម លោករដ្ឋមន្ត្រី បានលើកយកសមិទ្ធផលធំមួយចំនួន ដែលអាស៊ានសម្រេចបានក្រោមការដឹកនាំរបស់ប្រធានសិង្ហបុរិ រួមមានទាំងក្របខណ្ឌ នៃការចងក្រងក្រមប្រតិបត្តិសមុទ្រចិនខាងត្បូង ដែលអាស៊ានរំពឹងថា បង្កើតឲ្យមានសម្រាប់គ្រប់គ្រងជម្លោះសមុទ្រចិនខាងត្បូងរាប់ទសវត្សរ៍ ក៏ដូចជាការធានាពីការបន្តទៅមុខការចរចាកិច្ចព្រមព្រៀងពាណិជ្ជកម្មធំបំផុតប្រចាំតំបន់ RCEP។ គួរជម្រាបផងដែរ សិង្ហបុរី កំពុងតែរៀបចំកិច្ចប្រជុំកំពូលលើកទី៣៣ ដែលត្រូវប្រព្រឹត្តឡើងចាប់ពីថ្ងៃ១១ ដល់ថ្ងៃ១៥ វិច្ឆិកា មុនពេល ប្រគល់ញញួរប្រធានអាស៊ានឲ្យទៅថៃ។ បញ្ហាសមុទ្រចិនខាងត្បូង កិច្ចព្រមព្រៀងពាណិជ្ជកម្ម ដំណើរសមាហរណកម្ម ក៏ដូចជាបញ្ហាសិទ្ធិមនុស្ស នឹងត្រូវបានជជែកនៅក្នុងជំនួបនេះផងដែរ៕	ប្រមុខការទូតសិង្ហបុរី លោក Vivian Balakrishnan បានអះអាងថា សិង្ហបុរី ក្នុងនាមជាប្រធានអាស៊ាន បានសម្រេចសមិទ្ធផលផ្លែផ្កាច្រើនលើសពីអ្វី ដែលបានរំពឹងទុក។ តាមប្រមុខការទូតរូបនេះ ការណ៍ ដែលធ្វើឲ្យសិង្ហបុរី អាចទទួលលទ្ធផលលើសរំពឹងទុកនេះ ក៏ជាផ្នែកមួយនៃការរួមចិត្ត និងបេះដូងតែមួយរបស់បណ្តាសមាជិកអាស៊ានផងដែរ។
នាយកដ្ឋានជំរុញពាណិជ្ជកម្មអន្តរជាតិ នៃក្រសួងពាណិជ្ជកម្មថៃ បានគូសបញ្ជាក់នូវការប្តេជ្ញាចិត្ត និងជោគជ័យ ក្នុងការរៀបចំពិព័រណ៍ពាណិជ្ជកម្ម អំពីរបៀបរស់នៅដ៏ធំបំផុតរបស់អាស៊ីគឺ«STYLE Bangkok ខែតុលាឆ្នាំ ២០១៩» ដែលប្រព្រឹត្តទៅ ចាប់ពីថ្ងៃទី ១៧ ដល់ថ្ងៃទី២១ ខែតុលា ឆ្នាំ ២០១៩ នាមជ្ឈមណ្ឌលពាណិជ្ជកម្ម និងសន្និបាតអន្តរជាតិទីក្រុងបាងកក នៅលើទីលាន ដែលលាតសន្ធឹងលើផ្ទៃដីជាង ៤១.០០០ ម៉ែត្រក្រឡា និងមានស្តង់ចំនួន ១,៨០០ ចូលរួមតាំងបង្ហាញផលិតផលរបស់ខ្លួន។ ក្នុងពិព័រណ៍ដ៏ធំអស្ចារ្យនេះ បានទទួលស្វាគមន៍វត្តមានអ្នកចូលរួមប្រមាណ ៥ ម៉ឺននាក់ មកពី ៧០ ប្រទេស។ នាយកដ្ឋានជំរុញពាណិជ្ជកម្មអន្តរជាតិនៃក្រសួងពាណិជ្ជកម្មថៃ បានអះអាងថា ក្នុងរយៈពេល៥ ថ្ងៃនៃព្រឹត្តិការណ៍នេះ ការបញ្ជាទិញមានតម្លៃជាង ២ ពាន់លានបាត និងដែលត្រូវកត់ត្រាថាបានកើនឡើងផងដែរ។ លោក សានសឺន សាម៉ាឡាប៉ា ( Sansern Samalapa) អនុរដ្ឋមន្ត្រីក្រសួងពាណិជ្ជកម្ម ដែលបានធ្វើជាអធិបតីក្នុងពិធី បើកនេះកត់សម្គាល់ថា ផលិតផលអំពីរបៀបរស់នៅ គឺជាឧស្សាហកម្មសំខាន់បំផុតមួយ ក៏ដូចជាព្រឹត្តិការណ៍ដែលបង្ហាញនូវទំនិញដ៏មានសក្តានុពលខ្ពស់ ដែលផលិតចេញពីវត្ថុធាតុដើមមានគុណភាព និងផលិតចេញពីការងារហត្ថកម្មជំនាញ ពោរពេញទៅដោយសមត្ថភាព។ លោកបានបន្តថា ទោះបីជាសេដ្ឋកិច្ចពិភពលោក កំពុងជួបបញ្ហាប្រឈម និងការផ្លាស់ប្តូរជាច្រើនក៏ដោយ ក៏ឧស្សាហកម្មផលិតផលអំពីរបៀបរស់នៅថៃ នៅតែរឹងមាំ ហើយបរិមាណនាំចេញរបស់វានៅតែមានកម្រិតខ្ពស់ គឺប្រមាណជា ៥ ភាគរយ នៃការនាំចេញទាំងអស់ ក្នុងឆ្នាំ ២០១៨ ។ លោក ស៊ុដេត សូសូមប៊ុន (Somdet Susomboon) អធិការ និងជាអគ្គនាយកស្តីទី នៃនាយកដ្ឋានជំរុញពាណិជ្ជកម្មអន្តរជាតិ បានពន្យល់បន្ថែមទៀតថា STYLE Bangkok គឺជាឧបករណ៍ទីផ្សារដ៏មានតម្លៃសម្រាប់ថៃ ដែលកំពុងរៀបចំព្រឹត្តិការណ៍នេះជាលើកទី៥ ដើម្បីបង្ហាញផលិតករ នូវរបស់របររបៀបរស់នៅថៃ ទៅកាន់អន្តរជាតិ។ រហូតមកដល់ពេលនេះ STYLE Bangkok កំពុងតែក្លាយជាពិព័រណ៍ពាណិជ្ជកម្មបែបរបៀបរស់នៅអន្តរជាតិ ដែលអាចឆ្លើយតបទៅនឹងរាល់តម្រូវការរបស់អតិថិជន និងអ្នកទិញ នៅក្នុងឧស្សាហកម្មដែលមានការផ្លាស់ប្តូរឥតឈប់ឈរ។ នៅក្នុងរយៈពេលនៃការរៀបចំនេះ បានទាក់ទាញអ្នកចូលរួមតាំងពិព័រណ៌បរទេស មានដូចជាវៀតណាម ហុងកុង ចិន ហ្កាណា ជប៉ុន តៃវ៉ាន់ ឥណ្ឌា ម៉ាឡេស៊ី កូរ៉េខាងត្បូង កម្ពុជា ឡាវ ភូមា ។ល៕ (អត្ថបទពាណិជ្ជកម្ម)	ពិព័រណ៍ពាណិជ្ជកម្ម អំពីរបៀបរស់នៅដ៏ធំបំផុតនៅក្នុងតំបន់ ដែលមានឈ្មោះជាភាសាអង់ គ្លេសថា«STYLE Bangkok» បានវិលត្រឡប់មកវិញ ជាមួយនឹងទំនុកចិត្ត និងការទទួលខុសត្រូវកាន់តែធំ សម្រាប់បម្រើសេចក្តីត្រូវការរបស់មនុស្សជាតិ នៅក្នុងតំបន់។
ទ្រង់ រណឫទ្ធិ ចាត់ទុកការព្រមានប្ដឹងពីសំណាក់ព្រះអង្គម្ចាស់ ស៊ីសុវត្ថិ ចក្រីនុពល គឺគ្រាន់តែជាសិទ្ធិបុគ្គលម្នាក់ប៉ុណ្ណោះ។ ប៉ុន្តែព្រះអង្គ បានលើកឡើងថា ព្រះអង្គក៏មានសិទ្ធិសុំជំនួយ សម្រាប់ទ្រទ្រង់បក្សដែរ។ ឆ្លើយតបសំនួរអ្នកសារព័ត៌មាន ក្រោយបញ្ចប់ពិធីបួងសួងសុំសេចក្តីសុខ ពីបារមីអតីតព្រះមហាក្សត្រ និងបារមីព្រះបរមរាជវាំង នៅថ្ងៃទី១ មករានេះ សម្ដេចនរោត្តម រណឫទ្ធិ មានបន្ទូលដូច្នេះថា៖«ជាកាតព្វរបស់ខ្ញុំ ក្នុងឋានៈជាប្រធាននៃគណបក្សរាជានិយមហ្វ៊ុនស៊ិនប៉ិច ដែលសុំគេ ហើយគណបក្សខ្ញុំក្រជាងគេទាំងអស់។ ឥឡូវលេខ២មែន តែលោកអ្នកជ្រាបស្រាប់ហើយ ក្រណាស់ៗ មិនដែលមានអ្វីទេ។ ហើយទី២ ស្រេចតែចិន ដែលខ្ញុំសុំនេះជាឋានៈរបស់ខ្ញុំជាប្រធានគណបក្សហើយស្រេចតែចិន គេឲ្យឬមិនឲ្យ »។ សូមស្ដាប់សំឡេង៖ ព្រះអង្គម្ចាស់ ស៊ីសុវត្ថិ ចក្រីនុពល បានសរសេរលើហ្វេសប៊ុកខ្លួនថា បើចិនផ្ដល់ជំនួយដល់គណបក្សហ្វ៊ុនស៊ិនប៉ិចមែននោះ ព្រះអង្គនឹងធ្វើបាតុកម្មនៅមុខទូតចិន ហើយប្ដឹងសុំរំលាយគណបក្សហ្វ៊ុនស៊ិនប៉ិច ដូចទង្វើរគណបក្សនេះធ្លាប់ប្ដឹងសុំរំលាយគណបក្សសង្គ្រោះជាតិដែរ។ មាត្រា២៩ នៃច្បាប់ស្តីពីគណបក្សនយោបាយ បានចែងថា គណបក្សនយោបាយត្រូវហាមឃាត់ទទួលវិភាគទាន ទោះជារូបភាពណាក៏ដោយ ពីស្ថាប័នរដ្ឋ សមាគម អង្គការក្រៅរដ្ឋាភិបាល សហគ្រាសសាធារណៈ គ្រឹះស្ថានសាធារណៈ វិទ្យាស្ថានសាធារណៈ ឬក្រុមហ៊ុនបរទេស លើកលែងតែមានករណីដូចក្នុងមាត្រា២៨នៃច្បាប់នេះ។ បើតាមមាត្រា៣៩ នៃជំពូកទី៩ ចែងអំពីទោសប្បញ្ញត្តិ ដែលត្រូវផ្ដន្ទាទោសពិន័យជាប្រាក់ពីបីលានរៀល ដល់ប្រាំលានរៀល ចំពោះគណបក្សនយោបាយណា ដែលបានប្រព្រឹត្តិល្មើសមាត្រា៧ និងមាត្រា៩នៃច្បាប់នេះ។ ក្នុងករណីមិនរាងចាលត្រូវពិន័យជាប្រាក់ទ្វេរមួយជាពីរ ហើយអាចផ្អាកសកម្មភាពគណបក្សនយោបាយនោះជាបណ្ដោះអាសន្ន៕	ភ្នំពេញ៖ ប្រធានគណបក្សហ្វ៊ុនស៊ិនប៉ិច សម្ដេចនរោត្តម រណឫទ្ធិ មានបន្ទូលថា មូលហេតុដែលព្រះអង្គស្នើសុំជំនួយពីរដ្ឋាភិបាលចិន ដោយសារតែគណបក្សក្រ ខ្វះខាតធនធាននៅក្នុងការធ្វើនយោបាយ។ ព្រះអង្គ មានបន្ទូលបែបនេះ ដើម្បីឆ្លើយតបនឹងព្រះអង្គម្ចាស់ ស៊ីសុវត្ថិ ចក្រីនុពល ដែលប្រកាសធ្វើបាតុកម្មនៅមុខទូតចិន រួមទាំងប្ដឹងសុំរំលាយគណបក្សហ្វ៊ុនស៊ិនប៉ិចទៀតផង បើក្នុងករណីចិនផ្ដល់ជំនួយដល់គណបក្សរាជានិយមមួយនេះ។
សម្ដេច ហ៊ុន សែន បន្ថែមថា កងទ័ពមួកខៀវកម្ពុជា ដែលបាត់ខ្លួននេះ ក៏មិនទាន់ដឹងថាស្លាប់ ឫត្រូវក្រុមពួកឧទ្ទាមចាប់ខ្លួនធ្វើជាចំណាប់ខ្មាំងនោះទេ។ តែយ៉ាងណាសម្ដេច ហ៊ុន សែន អំពាវនាវឲ្យអង្គការសហប្រជាជាតិ (UN) ជួយអន្តរាគមន៍ធានាការពារអាយុជីវិតកងទ័ពកម្ពុជា ដែលកំពុងជួបប្រទះការវាយប្រហារពីក្រុមពួកឧទ្ទាមនេះ។ បើតាមប្រមុខរដ្ឋាភិបាល កងទ័ពមួកខៀវកម្ពុជា ដែលបានបាត់បង់ជីវិតនេះ ជាអនុសេនីយ៍ឯក អ៊ឹម សំ មានស្រុកកំណើតនៅខេត្តសៀមរាប។ សម្ដេច ហ៊ុន សែន ដែលទទួលបានព័ត៌មានខាងលើនេះ បានឲ្យដឹងថា ក្រៅពីកងទ័ពកម្ពុជា ក៏មានកងទ័ពម៉ារុករបួសធ្ងន់ ស្រាល៥នាក់ និងបាត់ខ្លួនម្នាក់ផងដែរ។ សូមស្ដាប់សំឡេង៖	ភ្នំពេញ៖ ពីពិធីសម្ពោធសាលាខេត្តត្បូងឃ្មុំ នៅព្រឹកថ្ងៃទី៩ ឧសភា សម្ដេចនាយករដ្ឋមន្ត្រី ហ៊ុន សែន បានឲ្យដឹងថា កងកម្លាំងរក្សាសន្តិភាពកម្ពុជា ដែលបានចេញទៅបំពេញបេសកកម្មនៅប្រទេសអាហ្វ្រិកកណ្ដាល បានរងការវាយប្រហារពីក្រុមពួកឧទ្ទាម ដែលបណ្ដាលឲ្យកងទ័ពមួកខៀវកម្ពុជាម្នាក់ស្លាប់ និងបាត់ខ្លួនចំនួន៣នាក់។
ប្រធានសមាគមសហគ្រិនស្រ្តីកម្ពុជាសាខាខេត្តសៀមរាប លោកស្រី នុច គឹមលីន បានបង្ហាញទស្សនៈផ្ទាល់ខ្លួន ក្នុងការងារដែលលោកស្រីធ្វើការយ៉ាងជិតស្និទ្ធជាមួយសហគ្រិនស្រ្តីច្រើនឆ្នាំមកនេះ។ សម្រាប់លោកស្រី សហគ្រិនស្រ្តីមានភាពនឿយហត់ និងចំណាយពេលវេលាខ្លាំង ដោយសារពួកគេមានទំនួលខុសត្រូវច្រើនបើធៀបនឹងសហគ្រិនបុរស។ មួយផ្នែកត្រូវគិតពីអាជីវកម្ម ស្រ្តីក៏មិនបោះបង់តួនាទីជាម្ដាយ និងត្រូវបំពេញតួនាទីជាភរិយានៅក្នុងគ្រួសារបន្ថែម។ ដូច្នេះពួកគេពិបាកក្នុងការអភិវឌ្ឍអាជីវកម្មរបស់ខ្លួនទៅខ្នាតធំបានដូចបុរសណាស់។ នេះជាការយល់ឃើញរបស់លោកស្រី នុច គឹមលីន។ ព័ត៌មានពិស្ដារ សូមស្ដាប់បទសម្ភាសរវាងអ្នកសារព័ត៌មានថ្មីៗ ជាមួយលោកស្រី នុច គឹមលីន ដូចតទៅ៖ ក្រុមសហគ្រិនស្រ្តីខេត្តសៀមរាបក្នុងកម្មវិធីប្រកួតរង្វាន់សហគ្រិនស្រ្តីឆ្នើម២០២២ សហគ្រិនស្រ្តីលោកស្រី ស៊ុំ សុរង្សី កំពុងធ្វើបទបង្ហាញពីអាជីវកម្មដំណាំកាកាវ	សៀមរាប៖ ទោះបច្ចុប្បន្ននេះ ស្រ្តីមួយចំនួនធំត្រូវបានមើលឃើញថា មានការប្រឡូក និងខ្លះជោគជ័យក្នុងវិស័យអាជីវកម្មតូចធំជាច្រើនក៏ពិតមែន តែទន្ទឹមនោះ ពួកគេមួយចំនួននតែជួបប្រទះបញ្ហាជាច្រើននៅក្នុងគ្រួសារ ដែលធ្វើឱ្យអាជីវកម្មមិនអាចអភិវឌ្ឍរីកធំធាត់បាន។
សេចក្ដីប្រកាសព័ត៌មានរបស់ក្រុមប្រឹក្សាសន្តិសុខលើកឡើងថា សមាជិកក្រុមប្រឹក្សាទាំងអស់ មានការសោកស្ដាយយ៉ាងខ្លាំង និងសូមចូលរួមមរណទុក្ខចំពោះគ្រួសារជនរងគ្រោះ ក៏ដូចជាចំពោះក្រុមគ្រួសារជនរងគ្រោះពីការវាយប្រហារលើក្បួនរថយន្តរបស់កងទ័ពមួកខៀវប្រចាំសាធារណរដ្ឋអាហ្វ្រិកកណ្ដាល។ ក្រុមប្រឹក្សាសន្តិសុខ ក៏ស្នើឲ្យរដ្ឋាភិបាលសាធារណរដ្ឋអាហ្វ្រិកកណ្ដាលបន្តស្វែងរកទាហានដែលបានបាត់ខ្លួនផងដែរ។ ក្នុងហេតុការណ៍វាយប្រហារលើក្បួនរថយន្តរបស់បេសកកម្មអង្គការសហប្រជាជាតិ Minusca នៅឯភូមិ Yogofongo ចម្ងាយប្រមាណ២០គីឡូម៉ែត្រពីក្រុង Bangassou កាលពីថ្ងៃទី៨ ខែឧសភា កងទ័ពមួកខៀវកម្ពុជាចំនួន៤នាក់បានស្លាប់ និងម្នាក់រងរបួស ខណៈកងទ័ពមួកខៀវមកពីម៉ារ៉ុកចំនួន៩នាក់របួស និងម្នាក់បាត់ខ្លួន។ បើតាមសេចក្ដីប្រកាសព័ត៌មានដដែល សមាជិកទាំង១៥ប្រទេស ក៏ថ្កោលទោសការវាយប្រហារណាមួយលើបេសកកម្ម Minusca ពីសំណាក់កម្លាំងប្រដាប់អាវុធណាក៏ដោយ។ ក្រុមប្រឹក្សាសន្តិសុខក៏រំឮកដែរថា ការប្រហារលើទាហានរក្សាសន្តិភាព អាចចាត់ទុកជាឧក្រិដ្ឋកម្មសង្គ្រាម និងបានបញ្ជាក់ម្ដងទៀតពីកាត្វកិច្ចរបស់គ្រប់ភាគីទាំងអស់ក្រោមច្បាប់មនុស្សធម៌អន្តរជាតិ។ ក្រុមប្រឹក្សាសន្តិសុខ ក៏ទទូចឲ្យរដ្ឋាភិបាលអាហ្វ្រិកកណ្ដាល បើកការស៊ើបអង្កេតលើករណីនេះដែរ។ យោងតាមការផ្សាយរបស់គេហទំព័រផ្លូវការ MINUSCA លោក Peter Thomson ប្រធានមហាសន្និបាតអង្គការសហប្រជាជាតិ ក៏បានទៅដល់សាធារណរដ្ឋអាហ្វ្រិកកណ្ដាលដែរនៅថ្ងៃទី១០ ខែឧសភា ដើម្បីសួរសុខទុក្ខជនរងគ្រោះ។ ទស្សនកិច្ចនេះ ក៏មានគោលបំណងបង្ហាញពីជំហរដ៏រឹងមាំរបស់អង្គការសហប្រជាជាតិក្នុងការគាំទ្រអាជ្ញាធរ និងពលរដ្ឋអាហ្វ្រិកកណ្តាល រួមទាំងកងកម្លាំងកងទ័ពមួកខៀវដែលរងការវាយប្រហារពីសំណាក់ពួកឧទ្ទាម៕	សមាជិកក្រុមប្រឹក្សាសន្តិសុខអង្គការសហប្រជាជាតិ នៅថ្ងៃទី១០ ខែឧសភា បានចេញមកថ្កោលទោសការវាយប្រហារលើក្បួនរថយន្តបេសកកម្មរក្សាសន្តិភាពអង្គការសហប្រជាជាតិនៅសាធារណរដ្ឋអាហ្វ្រិកកណ្ដាល ដែលបណ្ដាលឲ្យកងទ័ពមួកខៀវចំនួន៤នាក់បាត់បង់ជីវិត និង១នាក់ទៀតរងរបួស។ ក្រៅពីការថ្កោលទោស សមាជិកទាំង១៥ប្រទេស ក៏បានរំឮកដែរថា សកម្មភាពបែបនេះ អាចត្រូវបានចាត់ទុកជាឧក្រិដ្ឋកម្មសង្គ្រាមបាន។
កាលពីថ្ងៃអង្គារ ទី២៨វិច្ឆិកា ឆ្នាំ២០២៣ លោក Desmond Lee រដ្ឋមន្រ្តីក្រសួងអភិវឌ្ឍន៍ជាតិសិង្ហបុរី បានឲ្យដឹងថាសិង្ហបុរីគ្រោងបង្កើតកោះសិប្បនិមិ្មតនៅតាមបណ្តោយឆ្នេរសមុទ្រខាងកើតនៃប្រទេសរបស់ខ្លួន នៅលើផ្ទៃដី៨០០ហិចតា។ ការបង្កើតកោះសិប្បនិមិ្មតនេះ គឺដើម្បីការពារដែនដីមួយផ្នែករបស់ខ្លួន ទប់ទល់នឹងការកើនឡើងនៃកម្រិតកំពស់ទឹកសមុទ្រ ដោយសារការប្រែប្រួលអាកាសធាតុ។ លោក Desmond Lee បានបន្ថែមទៀតថា គម្រោងសាងសង់ និងការសិក្សាពីផលប៉ះពាល់បរិស្ថាន ដែលមានឈ្មោះថា Long Island នឹងចាប់ផ្តើមនៅឆ្នាំ២០២៤ ខាងមុននេះ ហើយនឹងត្រូវចំណាយពេលប្រមាណប្រាំឆ្នាំ។ ជាមួយគ្នានេះ គេនឹងបង្កើតទីតាំងមួយភាគធំនៅលើកោះសិប្បនិម្មិតនេះ តួយ៉ាង កន្លែងស្នាក់នៅ សួនកម្សាន្ត និងតំបន់ឧស្សាហកម្ម។ គួរបញ្ជាក់ថា ប្រទេសសឹង្ហបុរី លាតសន្ធឹងលើផ្ទៃដី ៧២៤ គីឡូម៉ែត្រការ៉េ មានកោះចំនួន៦៣ និងមានប្រជាជនចំនួន៦,២លាននាក់ ហើយជាប្រទេសមួយក្នុងចំណោមប្រទេស ដែលមានដង់ស៊ីតេប្រជាជនច្រើនជាងគេ នៅលើសកលលោក។ ទីភ្នាក់ងាររដ្ឋាភិបាលសិង្ហបុរី ក៏បានសិក្សាពីលទ្ធភាពកសាងទំនប់កម្ពស់៣ម៉ែត្រ នៅតាមបណ្តោយមាត់សមុទ្ររបស់ខ្លួន។ ប៉ុន្តែ គម្រោងនេះអាចនឹងរំខានរយៈពេលយូរដល់ប្រជាជនសិង្ហបុរី ដែលមកលេងសួនកម្សាន្ត។ លើសពីនេះទៅទៀត គេក៏ត្រូវសាងសង់ស្ថានីយ៍បូមទឹក ក្នុងគម្រោងដដែលនេះ ដែលត្រូវធ្វើលើផ្ទៃដីទំហំប៉ុនតារាងបាល់ទាត់រហូតដល់ទៅ១៥ដង។ ចំណែកឯ ទីភ្នាក់ងាររៀបចំដែនសិង្ហបុរី ពោលគឺអាជ្ញាធររៀបចំក្រុង ហៅកាត់ថា URA បានស្ទង់មតិយោបល់ប្រជាជនសិង្ហបុរី អំពីគម្រោងបង្កើតកោះសិប្បនិមិ្មតនេះ។ យោងតាមការបញ្ជាក់របស់អាជ្ញាធរ URA ការបង្កើតកោះសិប្បនិម្មិតនៅតាមឆ្នេរសមុទ្រ អាចជួយធ្វើជាខែលការពារសិង្ហបុរី ទប់ទល់នឹងការកើនឡើងនៃកម្រិតកំពស់ទឹកសមុទ្រ។ យើងគួរតែមានការសិក្សាផ្សេងៗឲ្យបានស៊ីជម្រៅ អំពីគម្រោង Long Island ជាពិសេសអំពីផលប៉ះពាល់ ឆ្នេរសមុទ្រនិងបាតសមុទ្រ។ នេះបើតាមយោបល់របស់ លោក Adam Switzer សាស្ត្រាចារ្យសកលវិទ្យាល័យបច្ចេកវិទ្យាណានយ៉ាងរបស់សិង្ហបុរី និងជាអ្នកជំនាញផ្នែកវិទ្យាសាស្រ្តឆ្នេរសមុទ្រ។ រីឯ លោក Koh Chan Ghee សាស្ត្រាចារ្យដេប៉ាតឺម៉ង់សំណង់ស៊ីវិលនិងបរិស្ថាន នៃសកលវិទ្យាល័យជាតិសិង្ហបុរី បានថ្លែងថាយើងគួរតែពិចារណាលើដំណោះស្រាយធម្មជាតិមួយចំនួន ដូចជា ការបង្កើតព្រៃកោងកាង ផ្កាថ្ម និងរុក្ខជាតិដុះក្នុងសមុទ្រជាដើម។ គួររំលឹកថា កាលពីឆ្នាំ២០១៩ លោក Lee Hsien Loong នាយករដ្ឋមន្រ្តីសិង្ហបុរី ធ្លាប់បានទាញសញ្ញាអាសន្នម្តងរួចមកហើយ អំពីការកើនឡើងនៃកម្រិតកំពស់ទឹកសមុទ្រ ដែលអាចគម្រាមកំហែងយ៉ាងធ្ងន់ធ្ងរដល់ប្រទេសសិង្ហបុរី។ លោក លី ក៏បានបន្ថែមទៀតថា គម្រោងសាងសង់សំខាន់ៗទប់ទល់នឹងគ្រោះមហន្តរាយនេះ អាចនឹងចំណាយថវិកាប្រមាណជាង ១០០ពាន់លានដុល្លារសិង្ហបុរី ពោលគឺស្មើនឹង ៧៥ពាន់លានដុល្លារអាមេរិក នា១០០ឆ្នាំខាងមុខនេះ៕	ដោយ៖ទុយ ដានែល/RFI
លោកនាយករដ្ឋមន្ត្រីអូស្ត្រាលី ស្កុត ម៉ូរីសុន នៅថ្ងៃទី ខែកក្កដា ថ្លែងនៅចំពោះមុខសិស្សនាយទាហាន ក្នុងបណ្ឌិត្យសភាកម្លាំងការពារអូស្ត្រាលី បានលើកឡើងថា កងកម្លាំងការពារអូស្ត្រាលី នឹងកែប្រែការយកចិត្តទុកដាក់របស់ខ្លួន ទៅជាការបង្ហាញអនុភាពយោធានៅក្នុងតំបន់ឥណ្ឌូ-ប៉ាស៊ីហ្វិក។ លោកម៉ូរីសុន សង្កត់ធ្ងន់ថា៖« យើងត្រូវទទួលស្គាល់ការពិត ដែលយើងបានឈានចូលសម័យកាលដែលយុទ្ធសាស្ត្រការពារជាតិមានលក្ខណៈថ្មី និងលែងសូវស្លូតដូចមុនទៀតហើយ»។ នៅក្នុងយុទ្ធសាស្ត្រការពារជាតិថ្មីរបស់ខ្លួន អូស្ត្រាលីនឹងចំណាយទឹកប្រាក់ប្រមាណ ១៨៥ពាន់លានដុល្លារក្នុងរយៈពេល១០ឆ្នាំ លើសមត្ថភាពការពារជាតិថ្មីឲ្យប្រសើរជាងមុន។ ការចំណាយនេះ មានការកើនឡើងចំនួន៤០ភាគរយ បើប្រៀបធៀបទៅនឹងចំណាយកាលពីលើកមុន។ នេះបើយោងតាមទីភ្នាក់ងារព័ត៌មាន AFP។ បន្ថែមពីនេះ អូស្ត្រាលី ក៏ប្តេជ្ញាចំណាយលើវិស័យយោធាឲ្យបាន២ភាគរយ នៃផលិតផលសរុបក្នុងស្រុក និងមានគម្រោងចំណាយ៤០ភាគរយបន្ថែមលើប្រព័ន្ធសព្វាវុធ បើធៀបទៅនឹងចំណាយកាលពីឆ្នាំ២០១៦ ក្នុងនោះក៏មានការបំពាក់សមត្ថភាពវាយប្រហារចំងាយឆ្ងាយទៅកាន់ទីតាំងរាប់ពាន់គីឡូម៉ែត្រពីទឹកដីអូស្ត្រាលី។ យុទ្ធសាស្ត្រការពារជាតិថ្មីនេះ ក៏បង្ហាញផងដែរថា អូស្ត្រាលីនឹងវិនិយោគលើយន្តហោះគ្មានមនុស្សបើក ការស្រាវជ្រាវលើបច្ចេកវិទ្យាលឿនជាងសម្លេង និងអាវុធឡាស៊ែរជាដើម។ បន្ថែមពីនេះ អូស្ត្រាលី ក៏វិនិយោគបន្ថែមក្នុងវិស័យលំហ រួមមានប្រព័ន្ធផ្កាយរណបសម្រាប់ប្រើប្រាស់ជាបណ្តាញទំនាក់ទំនងផ្ទាល់ខ្លួនផងដែរ។ លោក ម៉ូរីសុន បញ្ជាក់ផងដែរថា សន្តិសុខអ៊ីនធឺណិត គឺជាគន្លឹះនៃយុទ្ធសាស្ត្រការពារជាតិអូស្ត្រាលី។ លោកបន្ថែមថា វិស័យនេះនឹងទទួលបានទឹកប្រាក់១០ភាគរយនៃកញ្ចប់ថវិកា ឬប្រមាណ ១០ពាន់លានដុល្លារក្នុងរយៈពេល១០ឆ្នាំទៅមុខ។ ការពង្រឹងវិស័យអ៊ីនធឺណិតនេះ ធ្វើឡើងបន្ទាប់ពីអូស្ត្រាលីរងការវាយប្រហារអ៊ីនធើណែត ពីក្រុមដែលទទួលបានការគាំទ្រពីរដ្ឋ ហើយអូស្ត្រាលីបានដាក់ការសង្ស័យថាការវាយប្រហារនេះធ្វើឡើងដោយប្រទេសចិន។ ក្នុងរយៈពេលថ្មីៗនេះ អូស្ត្រាលី និងចិន បានប៉ះទង្គិចគ្នាពាក្យសម្ដីគ្នា បន្ទាប់ពីអូស្ត្រាលីទាមទារឲ្យអង្គការសុខភាពពិភពលោកស៊ើបអង្កេតពីដើមកំណើតនៃជំងឺរាតត្បាតសកលCOVID-19។ មិនតែប៉ុណ្ណោះ អូស្ត្រាលីបានចាត់ទុកក្រុមហ៊ុនបច្ចេកវិទ្យា Huawei ជាឧបករណ៍ក្នុងការទាញយកព័ត៌មានសម្ងាត់ទៅទៀត។ ជាការឆ្លើយតប ចិនបានព្រមានមិនឲ្យសិស្ស និង អ្នកទេសចរខ្លួនទៅអូស្ត្រាលី ដាក់ទណ្ឌកម្មពាណិជ្ជកម្មលើទំនិញអូស្ត្រាលី និងកាត់ទោសប្រហារជីវិតជនជាតិអូស្ត្រាលីម្នាក់ក្នុងរឿងជួញដូរគ្រឿងញៀន៕	អូស្ត្រាលី នៅថ្ងៃទី១ ខែកក្កដានេះ បានប្រកាសនូវយុទ្ធសាស្ត្រការពារជាតិថ្មី ដោយពង្រឹងសមត្ថភាពក្នុងការវាយប្រហាររយៈចម្ងាយឆ្ងាយ និងសមត្ថភាពវាយលុកតាមប្រព័ន្ធអ៊ីនធឺណិត។ ការសើរើ និងពង្រឹងយុទ្ធសាស្ត្រការពារជាតិរបស់ប្រទេសមហាអំណាចកម្រិតមធ្យមមួយនេះ ធ្វើឡើងស្របពេលមានភាពតានតឹងជាមួយចិនដែលទាំងទ្វេភាគី ទាំងក្នុងតំបន់ប៉ាស៊ីហ្វិក។
ការដើរលឿន និង ក្នុងរយៈពេលយូរ ត្រូវបានគេស្គាល់ថាជារបៀបនៃការដើរហាត់ប្រាណញាប់ៗ ។ ខាងក្រោមនេះគឺជាអត្ថប្រយោជន៍ដែលអ្នកនឹងទទួលបានពី ការដើរញាប់ៗ៖ កាត់បន្ថយទំងន់ដែលអ្នកមិនចង់បាន ភាពធាត់ជ្រុល គឺជាមូលហេតុដ៏ចំបងមួយនៃ ជំងឺគ្រោះថ្នាក់ជាច្រើន។ ការដើរញាប់ៗ គួបផ្សំជាមួយនឹង អាហារដែលផ្តល់សារជាតិចិញ្ចឹមបន្ថែម អាចជួយដុតបំផ្លាញនូវកាឡូរីដែលលើស ដូច្នេះវាអាចនឹងកាត់បន្ថយនូវ ទំងន់ ខ្លួនប្រាណដែលអ្នកមិនចង់បាន ។ ធ្វើអោយសម្ពាធឈាមចុះទាប បច្ចុប្បន្ននេះ ជំងឺគាំងបេះដូង និង ជំងឺដាច់សសៃឈាមខួរក្បាល គឺកាន់តែកើតមានក្នុងចំណោមក្រុម មនុស្សគ្រប់ វ័យ។ ដើម្បីរស់នៅប្រកបដោយសុខភាពមាំមួន អ្នកត្រូវធ្វើការគ្រប់គ្រងកម្រិតសម្ពាធឈាមរបស់អ្នក អោយបានត្រឹមត្រូវ ។ ការដើរញាប់ៗ អាចជួយកាត់បន្ថយនូវកូឡេស្តេរ៉ូលអាក្រក់ ដូច្នេះវាអាចកាត់បន្ថយនូវការ ប្រឈមនឹងគ្រោះថ្នាក់នៃជំងឺគាំងបេះដូង និង ជំងឺដាច់សសៃឈាមខួរក្បាល ចំពោះបុគ្គលម្នាក់ៗ ។ កាត់បន្ថយស្រេ្តស នៅក្នុងពិភពលោកនាពេលឥលូវនេះ ដែលជាទីកន្លែងដែលអ្នករាល់គ្នា កំពុងព្យាយាមប្រឈមមុខនឹងការ ក្រកួតប្រជែង បានអោយតម្លៃតិចបំផុតចំពោះសុខភាព។ ដូច្នេះស្ត្រេស ក្លាយជាផ្នែក និង ចំណែកមួយនៃជីវិតរបស់ អ្នករាល់គ្នា។ តែទោះជាយ៉ាងណាក៏ដោយ ការសិក្សាបង្ហាញថា ការដើរញាប់ៗនៅក្នុងមជ្ឈដ្ឋានស្រស់ស្រាយ អាចធ្វើអោយចិត្តរបស់មនុស្សម្នាក់សម្រាក និងដូចនេះវាអាចកាត់បន្ថយនូវកម្រិតរបស់ស្ត្រេសបាន ។ ជំរុញអោយខួរក្បាលមានសុខភាពមាំមួន ការដើរបានលើកស្ទួយដល់លំហូររបស់ឈាម និង អុកស៊ីសែនដើរបានត្រឹមត្រូវពីបេះដូង ទៅកាន់ខួរក្បាល ដូចនេះ គឺអាចធ្វើអោយវាកាន់តែមានភាពភ្លឺស្វាង និង មាំទាំក្នុងការចាប់យកនូវរឿងថ្មីៗបានដោយងាយស្រួល ។ បង្កើនអាយុរបស់អ្នក ការរស់នៅ អាចកា្លយជាវត្ថុមានតម្លៃ ប្រសិនបើមនុស្សម្នាក់មានសុខភាពមាំមួន និង អាចរីករាយជាមួយនឹង រាល់ការកំសាន្តនៅក្នុងជីវិត ។ ដើម្បីរស់នៅបានប្រកបដោយសុខភាពល្អ អ្នកត្រូវតែធ្វើការហាត់ប្រាណ ។ រួចតើអ្វីដែលអាចល្អប្រសើរជាងការចេញដើរកំសាន្តខាងក្រៅនោះ ? ការដើរញាប់ៗអោយបានទៀងទាត់ ជួយកាត់ បង្កើនអាយុកាលរបស់អ្នក ដោយការពន្យា ឬ ការពារអាយុរបស់អ្នកពី ទំនាក់ទំនងនៃភាពមិនប្រក្រតី និង ជំងឺបេះដូងដទៃផ្សេងៗទៀត ។ អត្ថប្រយោជន៍បន្ថែម រាងកាយមានភាពបត់បែនបាន តាមកាលៈទេសៈ។ ការពារពីជំងឺមហារីកពោះវៀន។ ជំរុញប្រព័ន្ធការពារ។ ធ្វើអោយឆ្អឹងរឹងមាំ ។ ធ្វើអោយអារម្មណ៍របស់អ្នកមានភាពល្អប្រសើរ ។ បង្កើនការផ្តល់តម្លៃដល់ខ្លួនឯង ។ ជំរុញកត្តាមេតាបូលីស ។ ជួយធ្វើអោយការឈឺចាប់ខ្នងមានភាពធូរស្រាល ។ អាចរីករាយនឹង សេចក្តីសុខនៃដំណេកលក់ស្រួលនៅពេលយប់ ៕ ត្រួតពិនិត្យដោយ www.health.com.kh	ការដើរគឺជាវិធីធម្មជាតិដ៏ល្អបំផុតមួយ ក្នុងការរក្សាអ្នកអោយមានសុខភាពល្អ ។ សកម្មភាពនេះ ដែលជាផ្នែក មួយនៃជីវិតប្រចាំថ្ងៃ គឺត្រូវបានគេអះអាងថា វាពិតជាផ្តល់អត្ថប្រយោជន៍យ៉ាងខ្លាំង សំរាប់ការសម្រកទំងន់បន្ថែម ដែលលើស និង ដាស់តឿននូវទំលាប់មិនល្អ រួចផ្តល់អោយអ្នកនូវភាពជឿជាក់គ្រប់គ្រាន់ ក្នុងការប្រឈមមុខទៅ នឹងឧបសគ្គនៅក្នុងជីវិត ។
« ខ្ញុំអាចប្រាប់អ្នកបានថា យើងកំពុងតែបន្តការងារយ៉ាងសកម្ម ដ្បិតយើងពិតជាត្រូវការវា ។ ហើយ ហ្វីលីពីន នឹងសម្រេចឲ្យបាននូវក្របខណ្ឌផ្នែកច្បាប់ ដែលនឹងអនុញ្ញាតឲ្យមានការរុករួមគ្នាបាន » ។ នេះគឺជាសេចក្តីថ្លែងការណ៍របស់រដ្ឋមន្ត្រីការបរទេសហ្វីលីពីន លោក Alan Peter Cayetano ទៅកាន់អ្នកសារព័ត៌មានពាក់ព័ន្ធការចរចារុករកប្រេងរួមគ្នារវាងហ្វីលីពីន និងចិន ។ តាមការចុះផ្សាយរបស់សារព័ត៌មាន The Jakarta Post នៅថ្ងៃ ១៨ កុម្ភៈ ប្រមុខការទូតហ្វីលីពីន ដដែលនោះ ក៏បានអះអាងដែរថា រដ្ឋាភិបាលហ្វីលីពីន ក្រោមដឹកនាំដោយលោកប្រធានាធិបតី រ៉ូឌ្រីហ្គោ ឌូទើតេ ពិតជាមានការប្តេជ្ញាចិត្តក្នុងរុករកប្រភពថាមពលថ្មី ដើម្បីស្របតាមតម្រូវការ និងពិសេសនោះ ដើម្បីផ្គត់ផ្គង់រោងចក្រថាមពលមួយចំនួនផងដែរ ។ គួរជម្រាបដែរថា នៅសប្តាហ៍មុនដដែល មន្ត្រីជាន់ខ្ពស់ហ្វីលីពីន និងចិន បានជួបគ្នានៅក្នុងរដ្ឋធានីម៉ានីល ដើម្បីពិភាក្សាលើគំនិតផ្តួចផ្តើមរួម ក៏ដូចជាពិនិត្យមើលឡើងវិញនូវបញ្ហា ដែលចំណុចចម្រូងចម្រាសនៃដែនទឹករវាងប្រទេសទាំងពីរ ។ អ្វីដែលគួរឲ្យកត់សម្គាល់នោះ នីតិវិធីនៃការចរចាដើម្បីរុករកប្រេងជាមួយគ្នារបស់ភាគីជម្លោះសមុទ្រចិនខាងត្បូងទាំងពីរ ធ្វើឡើងស្របពេល ដែលអាស៊ាន ជាមួយនឹងចិន ក៏កំពុងតែចាប់ផ្តើមនីតិវិធីដើម្បីសម្រេចឲ្យបាននូវក្រមប្រតិបត្តិសមុទ្រចិនខាងត្បូងដើម្បីគ្រប់គ្រង ។ ភាគីជម្លោះសមុទ្រចិនខាងត្បូងទាំងអស់ មានដូចជា ព្រុយណេ ម៉ាឡេស៊ី ហ្វីលីពីន វៀតណាម និងចិន ។ ចិន គឺជាភាគីជម្លោះតែមួយគត់ ដែលបានទាមទារស្ទើរតែទាំងស្រុងនៃតំបន់ជម្លោះ ។ នៅក្នុងឆ្នាំ២០១៦ កន្លងទៅ ហ្វីលីពីន បានឈ្នះក្តីចិន តាមរយៈបណ្តឹងរបស់អតីតប្រធានាធិបតីហ្វីលីពីនមុនទៅកាន់តុលាការមជ្ឈត្តកម្មអចិន្ត្រៃយ៍ក្រុងឡាអេ ។ ក៏ប៉ុន្តែ គិតចាប់ពីលោកប្រធានាធិបតី រ៉ូឌ្រីហ្គូ ឌូទើតេ ឡើងកាន់តំណែងមក លោកមិនដែលធ្លាប់ប្រកាសអនុវត្តសាលដីរបស់តុលាការអន្តរជាតិនោះឡើយ ។ សម្រាប់លោក ការប្រឹងតទល់ជាមួយនឹងចិន មិនលទ្ធផលល្អឡើយ ៕	រដ្ឋាភិបាលក្រុងម៉ានីល និងរដ្ឋាភិបាលក្រុងប៉េកាំង បានចរចាគ្នាដើម្បីធ្វើកិច្ចព្រមព្រៀងមួយក្នុងការរុករកប្រេងនៅក្នុងតំបន់សមុទ្រចិនខាងត្បូង ។ សកម្មភាពថ្មីនេះ ធ្វើឡើងស្របពេល ដែលភាគីពាក់ព័ន្ធនៃជម្លោះសមុទ្រចិនខាងត្បូង ក៏កំពុងតែបន្តនីតិវិធីចរចាបង្កើតជាក្រមបទដ្ឋានមួយជាក់លាក់គ្រប់គ្រងសកម្មភាពមិនប្រក្រតីនៅតំបន់មានជម្លោះ។
លោក គុជ គឹមឡុង ថ្លែងដូច្នេះថា៖«តុលាការ (តំណាងអយ្យការ) កំពុងស៊ើបសួរ មិនទាន់ចោទប្រកាន់ឡើយ បើមានព័ត៌មានបន្ថែមនឹងផ្ដល់ឲ្យបន្ថែមទៀត»។ ពាក់ព័ន្ធនឹងសំណុំរឿងគ្រឿងញៀនរបស់ប្រធានការិយាល័យប្រឆាំងគ្រឿងញៀនខេត្តតាកែវនេះ លោក មាស វិរិទ្ធ អគ្គលេខាធិការអាជ្ញាធរជាតិប្រយុទ្ធប្រឆាំងគ្រៀងញៀន សង្កត់ធ្ងន់ថា គ្មានការយោគយល់ឡើយចំពោះជនណា ដែលពាក់ព័ន្ធនឹងគ្រឿងញៀន ជាពិសេសមន្ត្រីដែលដឹងច្បាប់ហើយល្មើសច្បាប់។ ក្នុងកិច្ចសម្ភាសជាមួយសារព័ត៌មានថ្មីៗតាមទូរស័ព្ទ លោក បញ្ជាក់ថា៖«យើង អនុវត្តតាមច្បាប់ទាំងអស់ មិននណារម្នាក់រួចឡើយ»។ ជាមួយគ្នានេះដែរ លោក អះអាងថា ដើម្បីពង្រឹងមន្ត្រីផ្ទៃក្នុង មិនឲ្យមានករណីនេះបន្តទៀត ក្រុមការងារនឹងបន្ថែមផ្សព្វផ្សាយពីបទល្មើសជួញដូរគ្រឿងញៀនបន្តែមទៀត។ កាលពីថ្ងៃទី៤ ខែមិថុនា កម្លាំងមន្ទីរប្រឆាំងគ្រឿងញៀននៃអគ្គស្នងការដ្ឋាននគរបាលជាតិ បានដកហូតគ្រឿងញៀន២គីឡូក្រាម និងឃាត់ជនសង្ស័យ២នាក់ នៅចំណុចច្រមុះជ្រូកស្ទឹងមានជ័យ ខណ្ឌមានជ័យ រាជធានីភ្នំពេញ។ ជនស្ស័យទាំង២នាក់នេះ គឺលោក ឈុន សុមេធា និងស្រី្តម្នាក់ទៀតឈ្មោះ កេន ចាន់រី។ ព្រះរាជអាជ្ញាអមសាលាដំបូងរាជធានីភ្នំពេញ និងខេត្តតាកែវ បានចុះឆែកដល់ផ្ទះ និងរកឃើញស្លាកលេខម៉ូតូចំនួន៣ កាំភ្លើង២ដើម កញ្ឆា និងប្រដាប់ផ្លឹងគ្រឿងញៀនមួយចំនួនផងដែរ៕	ភ្នំពេញ៖ លោក ឈុន សុមេធា ប្រធានការិយាល័យប្រឆាំងគ្រឿងញៀននៃទីបញ្ជាការដ្ឋានកងរាជអាវុធហត្ថខេត្តតាកែវ និងស្រ្តីម្នាក់ទៀត ដែលសង្ស័យថាពាក់់ព័ន្ធនឹងគ្រឿងញៀន២គីឡូក្រាម និងកាំភ្លើងខ្លី២ដើម ត្រូវបានបញ្ជូនទៅកាន់អយ្យការអមសាលាដំបូងរាជធានីភ្នំពេញ នៅរសៀលថ្ងៃទី៨ ខែមិថុនានេះ។ នេះបើតាមលោក គុជ គឹមឡុង ព្រះរាជអាជ្ញារងនិងជាអ្នកនាំពាក្យអយ្យការអមសាលាដំបូងរាជរាជធានីភ្នំពេញ ដែលប្រាប់សារព័ត៌មានថ្មីៗតាមទូរស័ព្ទ។
អ្នកស្រី ឱ វណ្ណឌីន អ្នកនាំពាក្យក្រសួងសុខាភិបាល បានថ្លែងប្រាប់សារព័ត៌មានថ្មីៗថា នាជំនួបនោះ អ្នកស្រី រ៉ូណា ស្មីត បានសម្ដែងការព្រួយបារម្ភ ពីភាពខ្វះចន្លោះ នៃការអនុវត្តការងារ របស់មន្ត្រីសុខាភិបាល។ បើតាមអ្នកនាំពាក្យដដែល អ្នកស្រី ស្មីត បានលើកពីករណីមានមន្ត្រីសុខាភិបាលខ្លះបានយកលុយពីប្រជាពលរដ្ឋក្រីក្រដែលបានទៅសម្រាកព្យាបាលជំងឺទៅកាន់លោក ម៉ម ប៊ុនហេង រដ្ឋមន្ត្រីក្រសួងសុខាភិបាល ក្នុងជំនួបផ្លូវការកាលពីថ្ងៃទី៧ ខែឧសភានោះ។ អ្នកនាំពាក្យក្រសួងសុខាភិបាល បានគូសបញ្ជាក់ថា ក្នុងជំនួបនោះ លោករដ្ឋមន្ត្រីក្រសួងសុខាភិបាល បានបង្ហាញអ្នកស្រី ស្មីត ថា គោលនយោបាយចំនួន៣ ដែលក្រសួងសុខាភិបាលបានដាក់ចេញ ដើម្បីឆ្លើយតបនឹងករណីនេះ។ ទីមួយ ប្រជាបលរដ្ឋក្រីក្រ អាចប្រើប្រាសប័ណ្ណ ប ស ស។ ទី២ ប្រជាពលរដ្ឋក្រីក្រ អាចប្រើប្រាស់មូលនិធិសមធម៌ (ប័ណ្ណក្រីក្រ) និងទី៣ ប្រជាពលរដ្ឋ ដែលមានលទ្ធភាពបង់សេវា គឺបង់ទៅតាមតារាងតម្លៃដែលបានក្រសួងបានកំណត់ជាក់លាក់ នៅតាមន្ទីរពេទ្យ និងមណ្ឌលសុខភាព។ ក្នុងករណីមានការរាយការណ៍ថា មានមន្ត្រីខិលខូចបានទារលុយពីអ្នកជំងឺក្រៅផ្លូវការ ក្រសួងសុខាភិបាល នឹងចាត់ទៅតាមច្បាប់។ អ្នកជំងឺអាចរាយការណ៍ពីករណីទាំងនេះទៅថា្នក់ដឹកនាំមន្ទីរពេទ្យ មណ្ឌលសុខភាព។ បន្ថែមលើនេះប្រជាពលរដ្ឋក៏អាចផ្ញើសារមកកាន់ទំព័រហ្វេសប៊ុក របស់ក្រសួងសុខាភិបាល ឬទំព័រហ្វេសប៊ុករបស់សម្តេច ហ៊ុន សែន បានដែរ ។ ក្រោយទទួលបានព័ត៌មាន ក្រសួងនឹងចាត់វិធានការភ្លាម។ ក្រសួងក៏បានតាមដាននៅតាមមន្ទីរពេទ្យ និងមណ្ឌលសុខភាព ព្រមទាំងបានចាត់វិធានការ លើអ្នកប្រព្រឹត្តនាពេលកន្លងមកផងដែរ ប៉ុន្តែក្នុងចំនួនតិចប៉ុណ្ណោះ (១០០នាក់ មាន១ ឬ២ នាក់ទេដែលខិលខូច)។ នេះជាការបញ្ជាក់បន្ថែម របស់អ្នកនាំពាក្យក្រសួងសុខាភិបាល។ អ្នកស្រី ឱ វណ្ណឌីន បញ្ជាក់ថា៖«ប្រសិនបើមានមន្ត្រីដែលគាត់ខិលខូច ទៅកេះដើម្បីយកលុយថែម អ្នកឯងត្រូវឲ្យលុយប៉ុណ្ណេះ ដើម្បីទទួលបានសេវាលឿន ឲ្យប៉ុណ្ណេះមកដើម្បីបានសេវានេះ ឬនោះ។ ប្រសិនបើមានព័ត៌មានច្បាស់លាស់ ក្រសួងមិនប្រងើយកន្តើយនោះទេ ក្រសួងនឹងចាត់វិធានការជាបន្ទាន់»។ អ្នកស្រី រ៉ូណា ស្មីត អ្នករាយការណ៍ពិសេស របស់អង្គការសហប្រជាជាតិ បានកោតសរសើរ នូវគោលនយោបាយ របស់ក្រសួងសុខាភិបាល ដែលបានពង្រឹងការផ្តល់សេវាសុខភាពនៅតាមមូលដ្ឋាន តាមរយៈការសាងសងមន្ទីពេទ្យ មណ្ឌលសុខភាព ព្រមទាំងការពង្រឹងសមត្ថភាពមន្ត្រីសុខាពិបាល។ លើពីនេះការព្យាបាលអ្នកញៀនគ្រឿងញៀន។ នេះបើតាមការអះអាងរបស់អ្នកនាំពាក្យ៕	ភ្នំពេញ៖ ក្រសួងសុខាភិបាល នឹងចាត់វិធានការផ្លូវច្បាប់ ក្នុងករណីរកឃើញថាមានពេទ្យ ឬបុគ្គលិកសុខាភិបាល ដែលបានទារលុយក្រៅផ្លូវការ ពីប្រជាពលរដ្ឋ។ នេះជាការគូសបញ្ជាក់របស់រដ្ឋមន្ត្រីក្រសួងសុខាភិបាល ប្រាប់អ្នករាយការណ៍ពិសេស អង្គការសហប្រជាជាតិ នាជំនួបផ្លូវការមួយកាលពីថ្ងៃទី៧ ខែឧសភាកន្លងទៅ។ ក្រៅពីព្រមានដូច្នេះ ក្រសួងសុខាភិបាលក៏បានលើកទឹកចិត្ត ឲ្យប្រជាពលរដ្ឋ រាយការណ៍ទៅថ្នាក់ដឹកនាំមន្ទីរពេទ្យ មណ្ឌលសុខភាព និងក្រសួងសុខាភិបាល ប្រសិនបើជួបករណីនេះ នៅពេលដែលទៅរកសេវាព្យាបាល នៅតាមមន្ទីរពេទ្យនានាក្នុងប្រទេសកម្ពុជា។
ក្នុងវេទិកាតាមប្រព័ន្ធវីដេអូដែលរៀបចំដោយវិទ្យាស្ថានស្រាវជ្រាវគោលនយោបាយជាតិ លោក អាបេ ស៊ិនហ្សូ អតីតនាយករដ្ឋមន្រ្តីជប៉ុនបានលើកឡើងពីបញ្ហាជាច្រើន ក្នុងនោះ ក៏មានករណីចិនវាយប្រហារលើកោះតៃវ៉ាន់ដែរ។ លោក អាបេ បានកត់សម្គាល់ថា ស្ថានភាពអាសន្ននៅតៃវ៉ាន់ គឺជាស្ថានភាពអាសន្ននៅជប៉ុន។ ក្នុងន័យនេះ ជប៉ុន រួមទាំងសម្ព័ន្ធមិត្តរបស់ខ្លួន អាម៉េរិក នឹងមិនឈរនៅស្ងៀមឡើយ ក្នុងករណីចិនវាយប្រហារដែនកោះមួយនោះ។ បញ្ហានេះ បានធ្វើឱ្យចិនដាក់ការតវ៉ា និងកោះហៅអគ្គរដ្ឋទូតជប៉ុនប្រចាំនៅទីក្រុងប៉េកាំងមកប្រជុំជាបន្ទាន់នៅល្ងាចថ្ងៃទី១ ខែធ្នូ។ ក្នុងជំនួបជាអគ្គរដ្ឋទូតជប៉ុន អ្នកស្រី ហួ ឈុនយីង ជំនួយការរដ្ឋមន្រ្តីការបរទេស បានអះអាងថា ការយល់ឃើញរបស់លោក អាបេ គឺជារឿងខុស និងបំពានបទដ្ឋាននៃមូលដ្ឋានទំនាក់ទំនងចិន និងជប៉ុន។ អ្នកស្រីហួ បានបន្ថែមទៀតថា ការថ្លែងរបស់អតីតនាយករដ្ឋមន្រ្តីជប៉ុនបែបនោះ គឺជាបញ្ហាប្រឈមដោយបើកចំហមកលើអធិបតេយ្យចិន និងផ្តល់ការគាំទ្រដល់កម្លាំងចង់បានឯករាជ្យរបស់តៃវ៉ាន់។ ចំណែកអ្នកនាំពាក្យក្រសួងការបរទេសចិន លោក វ៉ាង វិនពិន ក្នុងសន្នីសីទសារព័ត៌មានប្រចាំថ្ងៃ ក៏បានលើកឡើងដូចអ្នកស្រីហួផងដែរ។ មិនតែប៉ុណ្ណោះ លោកវ៉ាង បានបន្ថែមថា គ្មានប្រទេសណាមួយ អាចមើលស្រាលការការប្តេជ្ញា និងសមត្ថភាពរបស់ប្រជាជនចិន ក្នុងការពារអធិបតេយ្យជាតិ និងបូរណភាពដែនដីរបស់ខ្លួនឡើយ។ អ្នកនាំពាក្យរូបនេះ ក៏បានលើកឡើងពីប្រវត្តិសាស្រ្តដែលជប៉ុនឈ្លានពានចិនផងដែរ។ គួររំលឹកថា លោក អាបេ បានចុះចេញពីតំណែងជាប្រមុខរដ្ឋាភិបាលជប៉ុន នៅក្នុងឆ្នាំ២០២០ ដោយសារបញ្ហាសុខភាព។ លោក គឺជានាយករដ្ឋមន្រ្តី ដែលកាន់អំណាចយូរជាងគេបំផុត នៅក្នុងប្រវត្តិសាស្រ្តជប៉ុន៕	ក្រសួងការបរទេសចិន បានកោះហៅអគ្គរដ្ឋទូតជប៉ុនប្រចាំទីកក្រុងប៉េកាំងសម្រាប់កិច្ចប្រជុំបន្ទាន់មួយ នៅល្ងាចថ្ងៃទី១ ខែធ្នូ។ ការកោះប្រជុំនេះ ធ្វើឡើងបន្ទាប់ពីអតីតនាយករដ្ឋមន្រ្តី អាបេ ស៊ិនហ្សូ បានលើកឡើងថា ជប៉ុន និងអាម៉េរិក នឹងមិននៅស្ងៀមឡើយ ក្នុងករណីចិនវាយប្រហារកោះតៃវ៉ាន់។ បើតាមលោក អាបេ ករណីឈ្លានពានលើកោះតៃវ៉ាន់ នឹងធ្វើឱ្យមានការគំរាមយ៉ាងខ្លាំងដល់ជប៉ុន។
«ក្លិនអីហ្មឹង! ទាក់ទាញម្ល៉េះ!» ជាសារមួយប្រើដើម្បីជាចម្ងល់ និងទាក់ទាញសាធារណជនឲ្យចាប់អារម្មណ៍ នូវផលិតផលចំណីអាហារថ្មី ដែលជាស្នាដៃខ្មែរ ផលិតឡើងសម្រាប់ប្រជាជនខ្មែរ។ ផលិតផលនេះ គឺជាផលិតផលមីក្រោមស្លាកសញ្ញា«មីជាតិ» ដែលត្រូវបានផលិតដោយក្រុមហ៊ុន One More Manufacturing Co. Ltd ជាក្រុមហ៊ុនផលិត «មីជាតិ» ដ៏ធំ និងទំនើបក្នុងប្រទេសកម្ពុជា។ ផលិតផលនេះ ត្រូវបានផលិតឡើងជាចម្បងសម្រាប់ប្រជាពលរដ្ឋខ្មែរ ក្រោមការប្រើប្រាស់ម៉ាស៊ីនជប៉ុន បច្ចេកវិទ្យាជប៉ុន និងរួមជាមួយគ្រឿងផ្សំក្នុងស្រុក និងបរទេសដែលមានគុណភាពខ្ពស់ ដូចជាប្រទេសអូស្ត្រាលី សិង្ហបុរី និងម៉ាឡេស៊ី។ តាមរយៈការចូលរួមឆ្លើយរបស់សាធារណជន ទៅនឹងសំណួររបស់តារាទាំងបី គឺមានអ្នកចូលរួមឆ្លើយសំណួរ រហូតដល់ទៅប្រមាណ ២,៩៧៥នាក់។ ក្នុងនោះមានអ្នកឆ្លើយបានត្រឹមត្រូវ និងបំពេញតាមលក្ខខណ្ឌចូលរួមចំនួន ៨៩៦នាក់ ហើយឈ្មោះអ្នកទាំងនោះ បានបញ្ចូលក្នុងការចាប់ឆ្នោតផ្សងសំណាង យកទូរស័ព្ទដៃ iPhone 11 Pro មួយគ្រឿង និងកាមេរ៉ា Palaroid ៥គ្រឿង។ ការចាប់ឆ្នោតផ្សងសំណាង ត្រូវបានធ្វើឡើងដោយ DJ ណាណា និងមានការផ្សាយផ្ទាល់លើទំព័រហ្វេសបុក របស់ DJ ណាណាផងដែរ។ សម្រាប់អ្នកឈ្នះរង្វាន់ ក្រុមការងារមីជាតិ នឹងផ្សព្វផ្សាយលើទំព័រហ្វេសបុក«មីជាតិ» និងទាក់ទងដោយផ្ទាល់បន្ទាប់ពីការប្រកាសលទ្ធផល។ ក្រៅពីការចាប់រង្វាន់ដ៏ច្រើននេះ ក្នុងកម្មវិធី ក៏មានការកម្សាន្តជាច្រើន ដូចជាការសម្តែងដោយក្រុមក្មេងខ្មែរ ការសម្តែងក្បាច់គុនល្បុក្កតោ និងការលេងហ្គេមសប្បាយៗជាច្រើនទៀតផងដែរ។ យុទ្ធនាការណ៍«ក្លិនអីហ្មឹង! ទាក់ទាញម្ល៉េះ!» ជាការផ្សព្វផ្សាយមួយ របស់ក្រុមហ៊ុន One More Manufacturing Co. Ltd ដែលជាក្រុមហ៊ុនផលិតមីជាតិដ៏ធំ និងទំនើបក្នុងប្រទេសកម្ពុជា។ យុទ្ធនាការណ៍នេះ បានចាប់ផ្តើមផ្សព្វផ្សាយ តាំងតែពីពាក់កណ្តាលខែតុលាមក តាមរយៈសិល្បករ ពិធីករ បុគ្គលមានប្រជាប្រិយភាព ការដាក់ស្លាកផ្សព្វផ្សាយនៅទីសាធារណៈ និងការតាំងបង្ហាញចានយក្សអាថ៌កំបាំង នៅតាមផ្សារធំៗមួយចំនួននៅក្នុងរាជធានីភ្នំពេញ។ គួរបញ្ចាក់ថា កាលពីថ្ងៃទី២ ខែវិច្ឆិកា ឆ្នាំ២០១៩កន្លងមក រោងចក្រផលិតផលមួយនេះ ក៏បានបើកសម្ពោធក្រោមស្លាកសញ្ញា «មីជាតិ» ក្រោមអធិបតីភាពដ៏ខ្ពង់ខ្ពស់ លោក អូន ព័ន្ធមុនីរ័ត្ន ឧបនាយករដ្ឋមន្ត្រី រដ្ឋមន្ត្រីក្រសួងសេដ្ឋកិច្ច និងហិរញ្ញវត្ថុ តំណាងដ៏ខ្ពង់ខ្ពស់ សម្តេច ហ៊ុន សែន នាយករដ្ឋមន្ត្រីកម្ពុជា និងមានការចូលរួមពីសំណាក់ភ្ញៀវកិត្តិយស និងប្រជាពលរដ្ឋជាច្រើន ដែលបានប្រព្រឹត្តទៅនៅក្នុងភូមិត្រពាំងពោធិ៍ សង្កាត់គោករការ ខណ្ឌពោធិ៍សែនជ័យ រាជធានីភ្នំពេញ។ ក្រោមពាក្យស្លោកថា «មីជាតិ ស្នាដៃខ្មែរ រសជាតិខ្មែរ» មីជាតិ ត្រូវបានផលិតដោយមានរសជាតិបីជម្រើស គឺរសជាតិខគោ រសជាតិសាច់ជ្រូកចិញ្ច្រាំ និងរសជាតិស៊ុបមាន់ ដែលរសជាតិទាំងបីនេះ ត្រូវបានឆ្លងកាត់ការពិសោធន៍ ស្រាវជ្រាវយ៉ាងហ្មត់ចត់បំផុត ដើម្បីឲ្យសមស្របទៅតាមបែបបទរសជាតិខ្មែរ និងការពេញនិយមរបស់ប្រជាជនខ្មែរ។ ការរួមផ្សំជាមួយម៉ាស៊ីនជប៉ុន បច្ចេកវិទ្យាជប៉ុន ម្សៅពីបរទេស និងគ្រឿងផ្សំបែបផែនខ្មែរ គឺជាគុណតម្លៃ ដែលក្រុមហ៊ុនផលិតមីជាតិ បានប្តេជ្ញាចិត្តយ៉ាងហ្មត់ចត់ ដើម្បីធានានូវគុណភាព អត្ថប្រយោជន៍ និងរសជាតិដើម្បីខ្មែរ។ ក្រុមហ៊ុន One More Manufacturing Co. Ltd ជាក្រុមហ៊ុនផលិត «មីជាតិ» សូមអំពាវនាវដល់ប្រជាពលរដ្ឋខ្មែរគ្រប់ស្រទាប់ទាំងអស់ ចូលរួមគាំទ្រផលិតផលស្នាដៃខ្មែរ ដើម្បីចូលរួមចំណែកលើកកម្ពស់ និងអភិវឌ្ឍន៍សេដ្ឋកិច្ចជាតិ ក៏ដូចជាគាំទ្រផលិតផលក្នុងស្រុក។ ដូច្នេះដើម្បីមានការរីកចម្រើនរបស់ខ្មែរ ដើម្បីកូនចៅជំនាន់ក្រោយរបស់ខ្មែរ និងដើម្បីមោទនភាពកិត្តិយសរបស់ខ្មែរ យើងជាកូនខ្មែរត្រូវគាំទ្រ និងរួមគ្នាជួយលើកកម្ពស់ផលិតផលខ្មែរនៅលើទីផ្សារ៕ (អត្ថបទពាណិជ្ជកម្ម)	កាលពីល្ងាចនៅថ្ងៃទី៣ ខែវិច្ឆិកា ឆ្នាំ២០១៩ ផ្សារទំនើបអ៊ីអន២ ជាន់ផ្ទាល់ដី ព្រឹត្តិការណ៍ទម្លាយអាថ៌កំបាំង «ក្លិនអីហ្មឹង! ទាក់ទាញម្ល៉េះ!» ត្រូវបានរៀបចំឡើង ដើម្បីស្រាយចម្ងល់ និងបង្ហាញជូនប្រជាជនគ្រប់មជ្ឈដ្ឋានឲ្យបានស្គាល់ច្បាស់ ពីផលិតថ្មីមីថ្មីមួយប្រភេទ ដែលជាផលិតផលរបស់កូនខ្មែរ ឈ្មោះថា«មីជាតិ»។ ជាពិសេសទៅទៀត ព្រឹត្តិការណ៍នេះ ក៏ធ្វើឡើងដើម្បីថ្លែងអំណរគុណ ដល់សាធារណជន ចំពោះការចូលរួមទស្សន៍ទាយអំពីក្លិនផលិតផលក្នុងវីដេអូលើទំព័រហ្វេសបុក របស់ DJ ណាណា, ពិធីករ ជា សុវណ្ណារិទ្ធិ និងតារាសម្តែង សុខ សុម៉ាវត្តី កាលពីពេលថ្មីៗនេះ។
បើតាមការសាកសួរម្ចាស់ហាងលក់គ្រឿងអេឡិចត្រូនិចប្រើប្រាស់ក្នុងផ្ទះបានឲ្យដឹងថា ម៉ាស៊ីនត្រជាក់ Wind-Free ទើបនឹងចេញថ្មី ត្រូវបានទទួលការចាប់អារម្មណ៍ និងពេញនិយមពីសំណាក់អ្នកប្រើប្រាស់ដោយសារ លក្ខណៈពិសេសៗជាច្រើន។ ព្រោះថា គ្រប់ម៉ាស៊ីនត្រជាក់ទាំងអស់តែងតែបញ្ចេញភាពត្រជាក់សព្វទីតាំងដោយប្រើកម្លាំងខ្យល់ ដែលអាចផ្តល់ការរំខាន និងមិនមាននូវផាសុខភាព ដូចជាការសាយភាយនូវភាពត្រជាក់ដោយស្វ័យប្រវត្តិនោះឡើយ ។ ម៉ាស៊ីនត្រជាក់សាមសុង Wind-Free គឺជាម៉ូតដំបូងបំផុតដែលបំពាក់នូវ World 1st 8 pole compressor និងបចេ្ចកវិទ្យាDigital inverter ដែលអាចសន្សំសំចៃថាមពលអគ្គីសនីដល់ទៅ72%ជាមួយនឹងការធានារយះពេល10ឆ្នាំ។ ម៉ាស៊ីនត្រជាក់ Wind- Free គឺជាម៉ាស៊ីនត្រជាក់ដែលបានរចនាឡើងជារាងត្រីកោណ ជាមួយនឹងរន្ធតូចៗ ចំនួន21,000 ដែលអាចផ្តល់ភាពត្រជាក់ដូចធម្មជាតិ, មានផាសុខភាព និងគ្មានខ្យល់រំខាន។ ដើម្បីជ្រាបឲ្យកាន់តែច្បាស់ សូមទស្សនាវីដេអូខាងក្រោមនេះ ឬអញ្ចើញមកទស្សនាដោយផ្ទាល់នៅតាមបណ្តាហាងទំនើបសាមសុងនិងដេប៉ូចែកចាយដែលនៅជិតលោកអ្នកបំផុត។ ឥឡូវនេះ ម៉ាស៊ីនត្រជាក់ Wind- Free មានដាក់លក់ជាផ្លូវការនៅតាមបណ្តាហាងទំនើបសាមសុង និងដេប៉ូចែកចាយរបស់ក្រុមហ៊ុនសាមសុងទូទាំងប្រទេសកម្ពុជា។ សម្រាប់ព័ត៌មានបន្ថែម លោកអ្នកអាចទំនាក់ទំនងមកកាន់លេខ 1800 203 232 ។ (អត្ថបទពាណិជ្ជកម្ម)	បន្ទាប់ពីការសម្ពោធម៉ាស៊ីនត្រជាក់ Wind-Free មកកាន់ទីផ្សារប្រទេសកម្ពុជា ទើបបានប្រមាណជាងមួយខែ ម៉ាស៊ីនត្រជាក់ដ៏ទំនើបនេះកំពុងត្រូវបានទទួលការចាប់អារម្មណ៍យ៉ាងខ្លាំងនៅលើទីផ្សារប្រទេសកម្ពុជា ជាពិសេសចាប់តាំងពីខែមីនានេះ ដែលជាខែក្តៅខ្លាំង។

Subsets and Splits

No community queries yet

The top public SQL queries from the community will appear here once available.